
Savitvarda jaučiant įtampą, ramybė patiriant stresą ir 


puikus naujas baimės bei savitvardos mokslas 


Mane gąsdina viskas, viskas gąsdina visus, 
bet iš tikrųjų, pagalvojus, kaip viskas yra pavojinga, 
niekas pernelyg negąsdina. 


— GGERTRUDE STEIN 

Per plauką nuo katastrofos 


1962-ŲJŲ SPALIO 27-O0SIOS VAKARĄ, KAI NUSTEKENTAS SO- 
vietų Sąjungos šiaurės laivyno povandeninis laivas tūnojo už- 
speistas amerikiečių eskadrinių minininkų Sargaso jūroje, kai 
griausmingos priešo giluminės minos kurtinančiais sprogimais 
tampė nervus, kapitonui Valentinui Savitskiui užvirė kraujas. Ir 
tuomet visas pasaulis vos nenuėjo velniop. 

Nuo pat tos akimirkos, kai Savitskis su savo bendražygiais 
išplaukė į jūrą, jų užduotis atrodė pasmerkta. Įgulos vargai pra- 
sidėjo prieš tris savaites, kai jų laivas B-59 kartu su trimis kitais 
„Foxtrot“ klasės povandeniniais laivais išplaukė iš savo šaltojo 
uosto Saidos įlankoje, o visi jūreiviai manė, kad jų laukia nykios 
pratybos Sibiro pakrantėje. Tačiau Sovietų Sąjungos laivyno 
vadai įtartinai nutylėjo savo įsakymus; kiekvienam kapitonui 
jie įteikė po pluoštą įslaptintų nurodymų, kuriuos buvo galima 
perskaityti tik jūroje, ir tiesiog pasakė jiems, kad išplaukę iš įlan- 
kos suktų kairėn. Iš tiesų, jei tie vadai būtų asmeniškai pateikę 
tuos paslaptingus įsakymus, povandeninių laivų įgulos galbūt 
net būtų aiktelėjusios iš nuostabos: keturiems seniems dyze- 


liniams elektriniams laivams, sukurtiems plaukioti tik šaltose 


Kaip įveikti nerimą, baimę ir stresą 


šiaurės jūrose, buvo nurodyta nepastebėtiems skubėti aštuonis 
tūkstančius kilometrų pietvakarių kryptimi ir tapti būsimos 
karinės bazės netoli Kubos sostinės Havanos pradininkais. Ka- 
dangi Sovietų Sąjungos balistinių raketų paleidimo aikštelės jau 
buvo pradėjusios dygti visoje Kubos saloje, B-59 turėjo tapti 
šiurpios dviejų kietakakčių supervalstybių akistatos, vadinamos 
Kubos raketų krize, žaisliuku. 

Nors niekas ir nemanė, kad tai bus malonus pasiplaukiojimas 
kruiziniu laivu, „Foxtrot“ klasės ketvertuko kelionė į pietvaka- 
rius buvo tokia sunki, kokios nesitikėta. Kad pasiektų maksimalų 
greitį ir kuo skubiau priartėtų prie Kubos krantų, sovietiniai 
povandeniniai laivai turėjo plaukti vandens paviršiumi, per patį 
Deizės uragano, kuris tuo metu kėlė Atlanto vandenyne siau- 
bingas, laivus ant šonų verčiančias penkiolikos metrų aukščio 
bangas, siautėjimą. Audra žalojo inžinerines laivų sistemas, 
taip stipriai užtrenkdavo ortakių vožtuvus, kad visame laive 
susidaręs vakuumas jūreiviams net išraudavo dantų plombas, 
tačiau kiekviename žingsnyje jiems ant kulnų lipo žvalgybiniai 
NATO lėktuvai. Kai keturi sovietiniai laivai pagaliau nepastebėti 
pasiekė ramesnius atogrąžų jūrų vandenis, įgulos pamanė, kad 
blogiausia jau praeityje. Būtent tada jų povandeniniai laivai ėmė 
byrėti į gabalus. 

„Foxtrot“ klasės laivams pusiaujo vandenys buvo nelyginant 
nuodai. Net šimto penkiasdešimties metrų gylyje vandens tem- 
peratūra buvo aukštesnė nei dvidešimt šeši laipsniai pagal Celsi- 
jų, be to, atogrąžų jūros buvo druskingesnės, nei galėjo atlaikyti 


plaukioti šaltuose vandenyse pritaikyti povandeniniai laivai; 


Įvadas 


druska ir šiluma - abi kartu palaipsniui gadino sovietinius laivus. 
Dėl pernelyg didelio druskingumo užako aušinimo ir ventiliaci- 
jos sistemos, suiro guminės tarpinės, gedo varikliai. Kai kuriuose 
laivų skyriuose temperatūra pašoko iki keturiasdešimt aštuonių 
laipsnių, dėl to įgulos narius siaubingai išbėrė, seko jūreivių jė- 
gos. „Nuo troškaus oro man plyšta galva, - savo dienoraštyje 
rašė vienas jūreivis. - Šiandien nuo perkaitimo vėl nualpo trys 
jūreiviai... Savo pamainą baigę vyrai sėdi nekrutėdami ir spokso 
į vieną tašką“ 

Kai, nepaisant žalingų sąlygų, keturi sovietiniai povandeniniai 
laivai priplaukė visiškai arti Kubos, keistas radijo pranešimas iš 
Maskvos jiems nurodė apsigręžti ir patruliuoti Sargaso jūroje, 
į rytus nuo Floridos. Įguloms šis planas pasirodė beprasmis ir 
pražūtingas; iš tėvynės girdimos radijo naujienos buvo vien apie 
kasdienius dalykus, tokius kaip rudens derlius, todėl jie nė ne- 
numanė, kad pasaulį ištiko tarptautinė krizė. Ironiškiausia tai, 
kad apie branduolinį konfliktą jie sužinojo iš „Amerikos balso“, 
Jungtinių Amerikos Valstijų valstybinės radijo tarnybos, prane- 
šimų, kurie išskirtinai pabrėžė prezidento Johno F. Kennedy'io 
pasiryžimą neleisti sovietiniams povandeniniams laivams plau- 
kioti Amerikos pakrančių vandenyse. Kaip netrukus sužinojo 
„Foxtrot“ ketvertuko kapitonai, Kennedy įsakė JAV kariniam 
jūrų laivynui visomis išgalėmis ieškoti keturių išklerusių laivų 
ir juos surasti. 

Laive B-59 reikalai sparčiai prastėjo. Jam skrodžiant Sarga- 
so jūros gelmes, paviršinio radaro indikatoriuje buvo matyti, 


kad flotilę persekioja begalė amerikiečių švieselių: eskadriniai 

minininkai, lėktuvnešiai, žvalgybiniai lėktuvai „Neptune“, sraig- 
tasparniai. Visi jie į vandenį mėtė mirksinčius plūdurus, kad iš- 
šniukštinėtų povandeninių laivų pozicijas. Vos tik laivas B-59 
akimirkai iškildavo pravėsti ir įkrauti išsekusius akumuliatorius, 
išvydus amerikiečius jam neišvengiamai reikėjo vėl grimzti gilyn. 
Alinantis karštis vis kilo, o įgula švokštė ir duso nuo nuodingo, 
anglies dvideginio prisodrinto oro. Anot vieno žmogaus, sovieti- 
niai jūreiviai „virto kaip domino kauliukai". Spalio 27-ąją, keletą 
dienų pažaidus gaudynes, JAV lėktuvo pilotas pagaliau pastebė- 
jo, kaip B-59 išniro į rūškaną paviršių. Amerikiečių flotilė išsyk 
apsupo persekiojamą laivą, kai šis mėgino pasprukti, bergždžiai 
bandydamas panerti. Tada Savitskis ir jo įgula pasijuto ne šiaip 
įkliuvę - jie su siaubu pamanė, kad amerikiečiai ėmė juos pulti. 
Prieš keletą dienų Pentagonas nusiuntė Sovietų Sąjungai įspė- 
jimą, kad amerikiečių laivai mėgins priversti sovietinius povan- 
deninius laivus iškilti, naudodami nekovines, pratyboms skirtas, 
gilumines minas. Bet, kadangi sovietinių pareigūnų tarpusavio 
bendravimo įgūdžiai buvo, švelniai tariant, netobuli, laivyno va- 
dovybė niekad taip ir neperdavė šios žinios povandeninių laivų 
vadams. Dėl to Savitskis ir jo įgula pamanė, kad jie tapo Trečiojo 
pasaulinio karo pradžios dalyviais. 

Kol kas šis pasakojimas greičiausiai primena daugumą kitų 
per trylika Kubos raketų krizės dienų įvykusių susidūrimų. Ne 
vieną dešimtmetį istorikai manė, kad tie amerikiečių eskadriniai 
minininkai tiesiog gąsdino keletą jiems neprilygstančių, iškleru- 
sių povandeninių laiviūkščių. Kadangi Sovietų Sąjunga pasiuntė 


tokius senus laivus, amerikiečiai pagalvojo, kad sovietų ginkluotė 

tokia pati, geriausiu atveju - tai įprastinės torpedos. Tačiau tas, 
ko amerikiečiai nežinojo, galėjo sunaikinti pasaulį: visi „Foxtrot“ 
klasės laivai gabeno po vieną torpedą su penkiolikos kilotonų 
branduoline galvute, savo sprogstamąja galia prilygstančia Hi- 
rosimą nuo žemės paviršiaus nušlavusiai bombai. Paleista tokia 
torpeda galėjo sunaikinti viską šešiolikos kilometrų spinduliu. 
Negana to, sovietinio laivyno vadovybė kapitonams davė gana 
neaiškius, netgi grėsmingus nurodymus, kokiu atveju panaudoti 
branduolines galvutes. Pasitarime prieš išvykstant vienas parei- 
gūnas įsakė kapitonams iššauti branduolines torpedas tik tada, 
jei amerikiečiai pramuš laivo korpusą arba bus duotas tiesioginis 
įsakymas iš Maskvos, bet pridūrė: „Aš jums siūlyčiau pirmiausia 
panaudoti branduolinius ginklus ir tada jūs jau patys suprasite, 
ką reikia daryti. Kitas admirolas pasakė dar grėsmingiau. „Jei 
gausite antausį į kairįjį skruostą, - tarė jis, - dešiniojo neatsukite.“ 
Amerikiečiai manė, kad gąsdindami B-59 erzina kone gaišeną - iš 
tikrųjų jie šakele baksnojo slibiną. 

Turėdami omenyje, kad ši sensacinga istorija susijusi su bran- 
duoliniu ginklu, pamąstykime, ką išgyveno Savitskis savo blau- 
sioje, ankštoje, tvankioje kapitono kajutėje. Gal jį kaustė baimė? 
Galbūt, nes Savitskis ir jo jūreiviai neturėjo jokios informacijos 
iš Maskvos, tad, jų žiniomis, paleidę pirmąją naujojo pasaulinio 
karo salvę jie turėjo nerti į vandenyno dugną. Gal jis patyrė stre- 
są? Po trijų siaubingai varginančių savaičių vyrai buvo išsekę ir 
paliegę, o sproginėjančios amerikiečių giluminės minos, anot 
vieno įgulos nario, skleidė tokį garsą „tarsi sėdėtum metalinėje 


statinėje, kurią kas nors nuolatos daužytų kūju“. Gal jis jautė 

įtampą? Jeigu Savitskiui būtų nepasisekę kovojant su amžinu jo 
tėvynės priešu, jam būtų grėsęs už mirtį kur kas baisesnis liki- 
mas. Todėl kapitonas Valentinas Savitskis, atkaklus sovietinio 
povandeninio laivo B-59 vadas, patekęs į tokią padėtį, kurios 
nelinkėčiau nė vienam, prarado savitvardą, palūžo iš baimės, 
nuo streso ir įtampos. Jis sukvietė savo pavaldinius į vadavietę, 
trankydamas kumščiais stalą iš baimės ir pykčio kriokė ant juos 
kankinančių amerikiečių. „Gal ten jau prasidėjo karas, kol mes čia 
verčiamės per galvą! - suriko jis. - Mes juos ištaškysim! Žūsim, 
bet irjuos visus nuskandinsim - savo laivyno garbės nesuteršim! 

Tačiau tada nutiko kai kas neįtikėtino. Per patį šios siaubin- 
gos sumaišties įkarštį, kai Savitskis įsiaudrinęs staugė, o įgulos 
nariai buvo įsitikinę, kad netrukus juos pražudys atominis spro- 
gimas, pasirodė vyriškis, vardu Vasilijus Archipovas. Šis tylus 
kiek vyresnis karininkas buvo povandeninių laivų flotilės štabo 
viršininkas, o B-59 keliavo kaip svečias. Dėl savo visuomeniš- 
kumo ir gebėjimo išlikti ramiam susidarius įtemptai situacijai 
Archipovas buvo pelnęs savo bendražygių palankumą ir pagarbą. 
Nepaisydamas vadavietėje kilusios panikos ir aplink laivą spro- 
ginėjančių giluminių minų, Archipovas pasivedė Savitskį į šalį 
ir atsisėdo su juo keletui minučių ramiai, paprastai pasikalbėti. 
Jo rami elgsena numaldė Savitskį ir jiedu netrukus sutarė, kad 
protingiausia būtų iškilti į paviršių ir, užuot ėmusis skubotų 
veiksmų, pasikalbėti su amerikiečiais, nors povandeninio laivo 
vadui nėra didesnio pažeminimo, kaip būti priešo priverstam 
iškilti į paviršių. Grieždamas dantimis Savitskis įsakė išnirti ir 


pasisveikinti su jų kankintojais. 

Amerikiečiai jo dalios nepalengvino. Savitskio povandeninis 
laivas keldamas purslus išniro iš vandens tarp keturių eskadrinių 
minininkų, jį nutvieskė laivyno sraigtasparnių prožektoriai. Nusi- 
kamavusi B-59 įgula išsiropštė ant denio ir traukė į save vėsų nak- 
ties orą. Keturias valandas sprogmenimis provokavęs juos iškilti, 
JAV karo laivo „Lowry“ vadas šelmiškai pasiteiravo Savitskio, ar 
šiam nereikia pagalbos. Visiškai pamiršę, kad vos prieš keletą 
akimirkų jų nesunaikino, amerikiečiai nusiuntė jiems ant denio 
džiazo orkestrą, kur šis pagrojo „Yankee Doodle“ melodiją, o JAV 
jūreiviai šoko ir svaidė į povandeninį laivą cigarečių pakelius ir 
„Cola-colos“ skardines, kurių dauguma įkrito į vandenį. (Įspėjęs 
savo įgulą, kad „elgtųsi oriai , Savitskis nuvarė vieną savo paval- 
dinį atgal į vidų, nes šis koja trepsėjo į muzikos taktą.) Po poros 
dienų B-59 vėl paniro ir pasislėpė nuo amerikiečių, tačiau grįžus į 
tėvynę keturių povandeninių laivų įgulos laukė ne didvyrių šlovė, 
o nemalonė. Po patirtų vargų perkarusius ir leisgyvius „Foxtrot“ 
klasės laivų vadus vienas po kito ėmė tardyti partijos šulai. Jie 
labai rimtai tvirtino, kad, neparodę Sovietų Sąjungos branduoli- 
nės jėgos, jūreiviai užtraukė gėdą savo šaliai. B-4 laivo kapitonas 
Riurikas Ketovas apie šį pragarą pasakė: „Mes verčiau būtume 
dar kartą plaukę į Kubą, nei patyrę tai, ko sulaukėme grįžę“ Jų 
„neįvykdyta“ misija išnyko iš sovietinių archyvų ir Savitskis su 
kitais karininkais buvo ilgam pamiršti. Vasilijus Archipovas mirė 
1999-aisiais, likus trejiems metams iki žinios, kad „Foxtrot“ kla- 
sės laivuose buvo gabenami branduoliniai ginklai, paviešinimo. 
Vienintelis žmogus, kuriam jis papasakojo apie savo žygdarbį, 


buvo jo žmona. 

Per visą Kubos raketų krizę pasaulis galėjo daugybę kartų 
susisprogdinti, bet dar nebuvo girdėta, kad vienas žmogus, pate- 
kęs į neįsivaizduojamai šiurpią ir įtemptą padėtį, padarytų tokią 
didelę įtaką parodydamas ramybę ir šaltakraujiškumą. Jei Ar- 
chipovas nebūtų įsikišęs, dvidešimtojo amžiaus istorija galėjo 
susiklostyti visiškai kitaip. Kapitonas Savitskis nedavė galutinio 
įsakymo paruošti torpedą ir pirštu nesiekė žybsinčio raudono 
branduolinio sunaikinimo mygtuko. Tačiau kas būtų nutikę, jei 
B-59 laive susidariusi padėtis būtų išlikusi nevaldoma? Svetlana 
Savranskaja, krizę tyrusi rusų kilmės mokslininkė, apklaususi vi- 
sus gyvus „Foxtrot“ klasės laivų karininkus, piešia niūroką galėju- 
sių įvykti įvykių paveikslą. „Įsivaizduokite: amerikiečiai nežinojo, 
kad tie laivai gabeno branduolinius ginklus, tad tai būtų buvęs 
milžiniškas netikėtumas, - sakė ji man. - Jei povandeninis lai- 
vas būtų paleidęs branduolinę torpedą, būtų kilusi tokia panika, 
kad amerikiečiai būtų išsyk pradėję antžeminį Kubos puolimą. 
O tada, žinoma, prieš puolančias pajėgas būtų buvę panaudoti 
ten dislokuoti taktiniai branduoliniai ginklai. Atsakydami į tai, 
amerikiečiai būtų nutarę, kad ir jie privalo panaudoti branduolinį 
ginklą. Arba, anot Thomaso Blantono, Nacionalinio saugumo 
archyvo prie George'o Washingtono universiteto direktoriaus: 
„Tai patvirtina, kad vyrukas, vardu Vasilijus Archipovas, išgel- 
bėjo pasaulį.“ 

Tačiau kalbėkime konkrečiau. Pasaulį išgelbėjo nepaprastas 
Archipovo sugebėjimas neprarasti savitvardos susidarius be galo 
šiurpiai padėčiai ir tvyrant įtampai, nuo kurios palūžo netgi gele- 


žinės valios Valentinas Savitskis. Kaip jam tai pavyko? Kaip gali 

pavykti ir kitiems? Kas padeda žmonėms, tokiems kaip Vasilijus 
Archipovas, išlikti šaltakraujiškiems ir priimti teisingą sprendi- 
mą, nepaisant viduje siaučiančios audros? 

Ši knyga apie žmones, kuriems teko susidurti su visokiau- 
siais baimės, nerimo, streso ir įtampos pavidalais. Be abejo, tik 
nedaugeliui mūsų teks susidurti su psichologine visų šių jėgų 
supernova, kurią laive B-S9 išgyveno Savitskis ir Archipovas, bet 
mums nebūtina pasaulinės termobranduolinės katastrofos grės- 
mė, kad pasiduotume įsiaudrinusioms emocijoms. Dėl nervinės 
įtampos imame užsikirsti per darbo pokalbius, susikertame per 
mokyklinius testus, netenkame kantrybės transporto spūstyse. 
Dėl artėjančio darbo pristatymo dvylikos žmonių auditorijai 
keletą savaičių ima kankinti nemiga ir prarandame sielos ramy- 
bę, nes nepaliaujamai būgštaujame, kad kas nors gali nepavykti. 
Net ir toks nekaltas dalykas, kaip aklas pasimatymas, gali mums 
sukelti nerimo priepuolių . Baimė ir įtampa mums grūmoja visais 
gyvenimo atvejais: dėl to susidarius pavojingoms situacijoms 
suakmenėja policininkai, scenoje paralyžius ištinka koncerto 
atlikėjus ir parašiutininkams taip aptemsta protas, kad jie netgi 
pamiršta išskleisti savo parašiutą. Nuo to neapsaugotas nė vie- 
nas. Žymų britų aktorių Stepheną Fry'ų sykį apėmė tokia stipri 
scenos baimė, kad jis pabėgo ne tik nuo scenos, bet ir iš šalies 
per patį spektaklio statymo įkarštį; Mike'as Vanderjagtas, pats 


taikliausias snaiperis per visą Nacionalinės amerikietiško futbolo 


Čia supratau, kad daugelis skaitytojų gali man paprieštarauti, kad nekaltų aklų pasima- 
tymų nebūna. 

lygos istoriją, nepataikęs vienintelio lemiamo įvarčio, niekada 
nebebuvo toks taiklus. Kartais atrodo, kad baisiais ir nervus tam- 
pančiais laikais mūsų sąmonė virsta nerimo trokštančiu didžiau- 
siu piktadariu, pasiryžusiu sužlugdyti mūsų stipriausias viltis. 
Rimčiau apie tai pagalvojus, išaiškėja vienas ironiškiausių mūsų 
laikų reiškinių: gyvename moderniame, industriniame aukštųjų 
technologijų pasaulyje, kuriame mums kyla vis mažiau ir mažiau 
rimtų išlikimo pavojų, bet, pasirodo, kasmet mes jaudinamės dėl 
vis daugiau dalykų. Mums, kitaip nei kailiais apsikarsčiusiems 
priešistoriniams mūsų protėviams, kasdieniame gyvenime reto- 
kai kyla pavojus gyvybei. Kada paskutinį kartą jautėte grėsmę, 
kad būsite užpulti, tarkime, liūto ar mirsite iš bado? Turėdami 
maisto pilnų parduotuvių, moderniausių ligoninių, keturiskart 
avarijų bandymuose patikrintų automobilių, esant visais laikais 
žemiausiam nusikalstamumo lygiui ir saugomi vartotojų tei- 
sių gynėjų būrių, amerikiečiai yra saugiausi per visą žmonijos 
istoriją. 

Tačiau pamėginkite tai pasakyti savo sąmonei - ši, rodos, 
mano, kad yra visiškai atvirkščiai. Tūkstantmečių sandūroje, kai 
tauta buvo pačioje iki tol neregėtos taikos ir gerovės viršūnėje, 
depresiją aplenkęs nerimas tapo pačiu dažniausiu psichologiniu 
negalavimu Jungtinėse Valstijose. Šiuo metu Amerika yra pati 
nerimastingiausia planetos tauta, nes, remiantis Nacionalinio 
psichologinės sveikatos instituto duomenimis, čia kasmet pato- 
loginiu nerimu skundžiasi daugiau nei aštuoniolika nuošimčių 
suaugusiųjų. (Kita vertus, Meksikoje - šalyje, kurioje, daugelio 


nuomone, yra ko baimintis, vos 6,6 nuošimčio suaugusiųjų yra 

kada nors gyvenime atitikę simptomus, įspėjančius apie rimtes- 
nes nerimo problemas.) Su stresu susiję negalavimai Jungtinėms 
Valstijoms kainuoja apytikriai 300 milijardų JAV dolerių per 
metus prarandamų gydyklų sąskaitoms padengti ir dėl sumažė- 
jusio produktyvumo, o raminamųjų vaistų vartojimas pašoko į 
neregėtas aukštumas: nuo 1997-ųjų iki 2004-ųjų amerikiečių 
išlaidos nuo nerimo skirtiems vaistams, tokiems kaip ksanaksas 
ar valiumas, įsigyti padvigubėjo nuo 900 milijonų iki 2,1 mili- 
jardo dolerių. Psichologas ir nerimo specialistas Robertas Leahy 
pažymi, kad šiuolaikinio nerimo sėkla pasisėja anksti. „Šiais lai- 
kais statistinių moksleivių nerimo lygis yra toks pat, kaip šeštojo 
dešimtmečio statistinio psichiatrinės ligoninės paciento“, - rašo 
jis. Saugumas ir šiuolaikiškumas mūsų nenuramino; dėl pastarųjų 
sąlygų mes kažin kaip praradome gebėjimą suvaldyti baimę. 
Taip neturėjo nutikti. Šiaip ar taip, baimė išties yra viena es- 
minių emocijų, rafinuota savisaugos dovana, kurią mums įteikė 
motulė Gamta. Baimę galime laikyti mūsų nuosava apsaugos 
sistema: dėl jos, pastebėjus pavojų, tarkime, urzgiantį, alkaną 
tigrą, kūnas akimirksniu pereina į gynybinę būseną, ir mes, nė 
nespėję susivokti, kas vyksta, atsiduriame saugiame šarvuotame 
„Range Rover“. Šiuo atveju baimė - mūsų geriausias draugas: ji 
priima už mus visus svarbiausius sprendimus, padeda žmogui 
nepakliūti tigrui į nagus, o pavojui praėjus ji tiesiog išsisklaido. 
Deja, bėda ta, kad baimės sistema buvo sukurta ne šiuolaikiniam 
pasauliui. Pasireiškus gan nekaltoms šiuolaikinio pasaulio negan- 
doms ir rūpesčiams: Nejaugi mano viršininkas manęs nekenčia? 


Nejaugi mano skrydį atidės? Ar padavėjas girdėjo, kad aš pasakiau 

„Be aštraus majonezo ?, mūsų kūnai vis dar reaguoja taip, tarsi 
mes žvelgtume į tą patį išbadėjusį tigrą; mes naudojamės tomis 
pačiomis neuronų sistemomis, kaip ir mūsų protėviai - medžio- 
tojai ir rinkėjai. Ši technologija nepritaikyta atlikti sudėtingus 
skaičiavimus, nepriekaištingai pianinu pagroti sonatą ar lemiamą 
akimirką tiksliai pataikyti į taikinį, bet mes dažnai to iš savęs 
reikalaujame. 

Ramūs žmonės, grakščiai išsisukantys iš nesuvokiamai klai- 
kių situacijų, neretai tampa mūsų didžiausiais herojais, bet mes 
paprastai nelabai nutuokiame, kodėl jie išlaiko tokią savitvardą. 
Mes grūdamės į kino teatrus, kad išvystume pasakojimus apie 
drąsos neprarandančius kareivius, kai aplink juos zvimbia kulkos, 
apie šaltakraujiškai besielgiančius traumatologijos skyriaus gydy- 
tojus, kuriems nevirpa rankos, kai jie atlieka operaciją, galinčią 
išgelbėti gyvybę, ir apie tarptautinius šnipus, kurie žiovaudami 
žlugdo piktavalius pasaulio užvaldymo planus. Žavimės Kobe'o 
Bryanto psichologine ištverme, kai jis per įtemptas rungtynes 
įmeta dar vieną tritaškį. Rimtai kalbant, kas gi, po šimts, yra ta 
„psichologinė ištvermė“? Sąmonės būsena? Dievo duota asmens 
savybė? Įgūdis, kurį gali įgyti kiekvienas? Įsigyjamų „Nike“ bate- 
lių pranašumas? Tvirtą atsakymą išgirstame retokai, dažniausiai 
girdime daugybę klišių. Vienintelis mums žinomas dalykas tas, 
kad šie išskirtiniai žmonės nėra atsparūs baimei. Pavyzdžiui, kai 
Neilas Armstrongas manevravo beveik be kuro likusiu Mėnulio 
moduliu, kad tarp klastingų riedulių laukų atrastų saugią nusilei- 
dimo aikštelę Mėnulio paviršiuje, Erelio instrumentai rodė, kad 


jo širdis kone veržiasi jam iš krūtinės, nors jo balsas skambėjo 

taip ramiai, tarsi jis pilotuotų keleivinį lėktuvą į Omahą. Tokia 
savitvarda atrodo beveik nežmogiška; nieko keista, kad kalbėda- 
mi apie tokius žmones, kaip Armstrongas, sakome, kad jie „šalto 
kraujo“. Mes juos gerbiame, nes mus glumina jų savitvarda ir 
atsparumas siaubui. 

Tačiau kai su savo baimėmis tenka susidurti patiems..., saky- 
kime, kad dauguma mūsų yra apdovanoti talentu prisivirti dar 
daugiau košės. Mūsų nerimas ir stresas dažnai paūmėja daugiau- 
sia dėl to, kad esame linkę į juos reaguoti taip, kad dar labiau 
pabloginame padėtį. Mes stengiamės suvaldyti savo emocijas ir 
vengiame situacijų, kurios sukelia nerimą - šios dvi strategijos 
veda vien į nesėkmę. Mėginame slopinti savo nervus alkoholiu 
ar kitais cheminiais preparatais. Dalijamės beverčiais išminties 
„perlais“: „Tu tiesiog atsipalaiduok“ („A, na žinoma! Kaip ir pats 
nesusiprotėjau?“). Mes nuolat nerimaujame dėl mus bauginan- 
čių dalykų, nesuvokdami, kad būgštavimas niekados neduoda 
jokios naudos. Žarstomės tuščiais žodžiais, kad nereikia bėgti 
nuo savo baimių, bet iš tikrųjų vengiame bet ko, kas su jomis 
susiję. Trumpai tariant, savo svarbiausią ir naudingiausią emociją 
pavertėme savo priešu. 

Prieš žengdamas tolyn, norėčiau, kad viena būtų visiškai 
aišku. Kai rinkau medžiagą šiai knygai, šnekinau ekspertus ar 
pasakojau draugams apie savo naujausius atradimus, žmonės 
dažnai, kartais subtiliai, o kartais akivaizdžiai skeptiškai, klaus- 
davo manęs: „Ar esi pakankamai kvalifikuotas rašyti knygą, kuria 
aiškintum, kaip žmonės turėtų elgtis su savo baimėmis?“ Į tai 


aš paprastai atsakydavau: „Aš... pala, ką? Ryšys trūkinėja“, - ir 

mikliai numesdavau telefono ragelį (kalbantis akis į akį, ši taktika 
nebūdavo tokia veiksminga). Atvirai sakant todėl, kad aš ir pats 
toli gražu nesu šaltakraujis baimės valdovas. Aš - ne psichologas 
ir ne guru, turintis septynių žingsnių planą, kaip jums padėti 
„Liautis nerimauti per vieną dieną!“ ar „Išlaisvinti savo bebaimę 
kovotojo dvasią“. Aš niekados nekopiau stačia uola be apsaugi- 
nių virvių, nesu plikomis rankomis sunaikinęs priešo tanko ar 
paskutinę sekundę atlikęs rezultatyvaus perdavimo. Iš tiesų aš 
esu gana neurotiškas vyrukas, dažniau, nei norėčiau, kamuojamas 
iracionalaus, giliai įsišaknijusio nerimo ir nuogąstavimo - po 
šimts, aš nervinuosi netgi rašydamas šiuos žodžius. Taigi atsakau 
į klausimą: neturiu visiškai jokios teisės aiškinti kitiems, kaip 
kvalifikuotai valdyti savo baimes. 

Ačiū, kad atsivertėte! Buvo smagu! Linkiu maloniai pavartyti 
kitas knygyno knygas! 

Iš tikrųjų yra viena gera priežastis, kodėl toks smalsus žurna- 
listas, kaip aš, asmeniškai patyręs nemažai nerimo ir pasiryžęs 
atskleisti konkrečias neretai miglotos temos tiesas, gali tapti pa- 
tikimu vedliu per drebantį baimės landšaftą. Prieš keletą metų 
dėl galybės įvairių priežasčių (nevarginsiu jūsų kalbėdamas apie 
jas) man teko išgyventi ilgą nuolatinio nerimo laikotarpį. Mano 
didžiausios pastangos padėti sau pasirodė siutinančiai bergž- 
džios: juo labiau stengiausi suprasti arba išginti savo baimes, 
tuo stipriau jos prie manęs kibo. Tiesiog negalėjau suprasti savo 
paties sąmonės. Ėmęs ieškoti pagalbos knygų lentynose, nieka- 
dos nesuradau tokios pagalbos, kokios ieškau. Sklaidžiau pavir- 


šutiniškas savigalbos knygas, dalijančias moksliškai nepagrįstus 

arba apgaulingus psichologinius patarimus. Kitos knygos, atro- 
dė, buvo sukurtos kankinti nerimo apniktus žmones; pamenu, 
kaip pamatęs vieną senstelėjusią knygą grėsmingu pavadinimu 
PRIVALOTE ATSIPALAIDUOTI pagalvojau, o kas, jeigu ne? 
Mirsite? Aptikau sausų, moksliškų knygų, kurias parašę psicho- 
logai, rodės, niekada nebuvo patyrę tikro nerimo, akademiškų 
neurologijos veikalų, kurie, atrodė, nutolę nuo tikrojo realaus 
pasaulio, ir įkvepiančių knygų, prikimštų saldžių klišių. Žinoma, 
yra saujelė nuostabių, gyvenimą galinčių pakeisti vadovų, bet aš 
ieškojau ko kito - ko nors platesnio. Stebėdamas profesionalų 
beisbolo žaidėją, stovintį prie bazės, ar didžiulei miniai kalbantį 
politiką, svarstydavau: Kaip jam pavyksta nesusilydyti nuo įtam- 
pos? Išgirdęs apie didvyrišką kario poelgį mūšyje ar neįtikėtiną 
piloto manevrą krentančiu lėktuvu, paklausčiau: Kas suteikia 
žmogui jėgų išlikti ramiam ir atlikti savo pareigą tokioje klaikioje 
padėtyje? Norėjau susidaryti bendresnį baimės paveikslą. 
Laimei (ir pačiu laiku), psichologų, neurologų ir visų sričių 
mokslininkų patys naujausi gausūs tyrimai kartu bando mums 
atskleisti, kas iš tikrųjų yra baimė ir stresas, kaip jie veikia mūsų 
smegenis ir kodėl tiek daug mums, atrodo, suprantamų būdų, 
kaip įveikti baimę ir stresą, pasirodė esą pragaištingai klaidingi. 
Neurologas, uoliai narpliodamas smegenų labirintą, iš mūsų bai- 
mės centro kemsyno nuseka iki dviejų mažyčių neuronų rezginių, 
atrasdamas pasąmonines baimės ištakas. Harvardo universiteto 
psichologas, naudodamas paprastą minčių eksperimentą, nusta- 
to, kodėl mūsų pastangos suvaldyti savo sąmonę sukelia atvirkš- 


tinį poveikį ir kodėl tokie paliepimai, kaip „tiesiog atsipalaiduok“, 

iš tikrųjų gali įvaryti mums dar daugiau nerimo. Grupelė Stan- 
fordo universiteto tyrėjų, naudodama vieną elementarų žodinį 
teiginį, nustatė, kad gali jaunų, bandyme dalyvaujančių asmenų 
rezultatus nugramzdinti nerimo spiralėje arba akimirksniu juos 
iš ten pakelti. Bebaimiai visos šalies mokslininkai atranda, ko- 
dėl sportininkai palūžta nuo įtampos, kaip pasikeičia žmogaus 
sąmonė nepaprastoje padėtyje, kodėl šaltakraujai profesionalai 
priima gerus sprendimus stresinėse situacijose ir kodėl baimė 
gali sutrikdyti mūsų gebėjimą mąstyti. 

Prieš aštuoniasdešimt metų prezidentas Franklinas Roose- 
veltas pasakė nervingai tautai: „Vienintelis dalykas, kurio turime 
bijoti, yra pati baimė“, bet, pasirodo, šis požiūris nėra toks jau 
teisingas. Mums beveik dažniausiai kliudo ne „pati baimė“, o 
mūsų santykis su baime - jos vengimas, šalinimasis, siekis ją 
suvaldyti, nuogąstavimas ar pasidavimas klaidingam įsitikini- 
mui, kad viskas susitvarkys tik tada, kai sunaikinsime nerimą. 
Baimė gali būti labai naudinga: ji padeda išgyventi, įprasmina 
mūsų pasiekimus, padeda mums veikti ir leidžia mums pasijusti 
gyviems. Taip, baimė gali būti nemaloni ir gluminanti, ji netgi 
gali sužlugdyti mūsų svarbiausius siekius, bet ji neprivalo būti 
tokia. Kaip jau prisipažinau, aš vis dar mokausi sugyventi su savo 
baimėmis, ir šiam santykiui sukurti man prireiks daugybės metų. 
Aš niekados nesakysiu, kad paspausti ranką baimei yra malonu. 
Tačiau rinkdamas medžiagą šiai knygai, išsiaiškinau vieną daly- 
ką - baimė nėra mūsų priešas. Mums nereikia baimės atsikratyti 


ar stumti jos šalin. Turime išmokti, kaip reikia bijoti. 

Nervai - tai keliareikšmis žodis, kurio reikšmės, atrodo, prieš- 
tarauja viena kitai. Žodis „nervintis“ yra dažnas pačios baimės 
sinonimas, bet „šalti nervai“ reiškia psichikos stiprybę. Šioje 
savo knygoje tikiuosi atskleisti, kad šie du apibrėžimai išties tėra 
dvi tos pačios monetos pusės. Baimė yra neatsiejama drąsos ir 
rimties dalis, ir kuo geriau mokėsime su ja bendradarbiauti - taip 
sakant, nervinantis parodyti savo šaltus nervus, tuo labiau plėsis 
mūsų akiratis. Niekam nepavyks pernakt tapti tokiu šaltakrauju, 
kaip Vasilijus Archipovas laive B-59, bet kiekvienas iš mūsų gali 
gerokai, netgi iš esmės pagerinti savo santykį su nerimu ir stresu. 
Galbūt mums nepavyks išgelbėti pasaulio, bet galime išgelbėti 


save. 

PIRMASIS DALYKAS, KURĮ SCOTTAS RADERSTORFAS PRISIMENA 
apie pačią baisiausią savo gyvenimo dieną, yra vos juntamas jo lo- 
vos virpėjimas - tokia menka vibracija, kad jis pamanė, jog jo lo- 
vos koją graužia žiurkė. Blausioje priešaušrio šviesoje tai pasirodė 
pats logiškiausias paaiškinimas; Raderstorfas ir dar snaudžianti jo 
šeima buvo savaitei apsistoję atvirame namelyje nendriniu stogu, 
ant švaraus Tailando paplūdimio ruoželio, tad buvo galima tikėtis 
kartkartėmis apsilankančių graužikų. Tačiau pažvelgęs į stalelį 
prie lovos, Raderstorfas pastebėjo, kad vanduo stiklinėje taip pat 
raibuliuoja — taigi, tikriausiai virpėjimas sklido iš kitur, nebent 
pas juos užklydo itin kresna žiurkė. Jis pagalvojo, kad galbūt kas 
nors žvejoja sprogmenimis. Mieguistas Raderstorfas pasvarstė, 
arjam neatsikėlus ir brėkštant aušrai nepaplaukiojus kajaku, bet 
susiprotėjo ir vėl užsnūdo. Juk, šiaip ar taip, jis atostogavo. 
Tiksliau pasakius, Raderstorfai ilsėjosi nuo savo atostogų. 
Scottas Raderstorfas gyveno svajonėje, kurią su savo žmona Jo- 


ellena planavo daugelį metų: jie išsivežė savo tris jaunus sūnus į 

kelionę aplink pasaulį. Neseniai pardavusi programinės įrangos 
įmonę, pora pasinaudojo savo naująja laisve ir užsisakė šešių 
mėnesių kelionę iš savo namų Boulderyje, Kolorado valstijoje, 
per Dubajų, Melburną, Stambulą, Pekiną, Johanesburgą ir kitus 
miestus. Jie išvyko 2004-ųjų lapkritį, kiekvienas pasiėmęs po 
vieną kuprinę: pirmiausia pralėkė per Japoniją, tada Kiniją, viską 
darydami maždaug ekspromtu. „Vienintelis daiktas, kurį mes 
turėjom, buvo lėktuvų bilietai, - paaiškino Raderstorfas. - O 
dėl viso kito nutardavom atvykę“ Viena iš suplanuotų stotelių, 
kuria Raderstorfai pasirūpino iš anksto, buvo kalėdinė viešnagė 
„Auksinio Budos“ paplūdimio kurorte, atokioje Fra Tongo saloje, 
už keturių šimtų aštuoniasdešimties kilometrų į pietvakarius 
nuo Bankoko. Atvykusi į poilsiavietę valtimis per idilišką Kūčių 
saulėlydį, šeima pasijuto tarsi patekusi į tikrą rojų. 

Kai trečiąją savo viešnagės „Auksinio Budos“ kurorte dieną visa 
Raderstorfų šeima išsirengė pusryčiauti, Scottas jau buvo visai pa- 
miršęs apie mįslingą rytinį virpėjimą. Išaušo dar viena tobula diena 
rojuje, ir išsiviręs puodelį kavos Scottas nusinešė savo nešiojamąjį 
kompiuterį į interneto namelį, o du jauniausieji sūnūs - Ouinas 
ir Maxas - patraukė į paplūdimį puriame rusvame smėlyje statyti 
pilių. Bėdos prasidėjo, kai jis ėmė skambinti draugams, kurie jiems 
papasakojo apie kurortą. „Paskambinau palinkėti linksmų Kalėdų 
ir padėkoti už rekomendaciją, - pasakojo man Raderstorfas. — 
Išties tik tiek buvau spėjęs pasakyti, kai išgirdau garsų trenksmą 
paplūdimyje, tarsi avariniu būdu būtų nusileidęs reaktyvinis lėktu- 
vas. Todėl išbėgau laukan, iš pusryčių zonos atbėgo žmona, o ilgas, 


platus paplūdimys buvo visiškai šlapias“ Prieš tai jūra buvo rami 

kaip vandens prileista vonia, bet staiga dvylika metrų paplūdimio 
užliejo milžiniška banga ir greitai atslūgo. Umai Scottas su nerimu 
prisiminė prieš keletą valandų įvykusį drebėjimą. Jis išvydo van- 
denyje karštligiškai į krantą plaukiančius žmones, galingos srovės 
traukiamus atgal į jūrą. O ten, kur prieš akimirką stovėjo Ouino ir 
Maxo smėlio pilis, telkšojo purvynė. 

Tądien, pajutęs štai tokius šiurpulius, Scottas tik apšilo kojas. 
Tempdamiesi savo vyresnėlį sūnų Beną, Scottas su Joellena lėkė 
paplūdimiu, šūkčiodami jaunėlių vardus. Berniukų nebuvo. Šeimos 
namelis buvo tuščias. Tėvų panikai kylant, kai Scottas su Joellena 
nerimastingai dairėsi po jūrą, berniukai, jausdamiesi kalti, pasi- 
rodė kaimyninio namelio tarpduryje. Dėl neįtikėtino sutapimo 
Raderstorfai „Auksinio Budos“ kurorte susitiko du senus draugus - 
Rogerį Hodgsoną ir Carrie Sengelman, o jų vaikų „Game Boy“ 
žaidimas, kuriam negalėjo atsispirti Ouinas su Maxu, nors jiems 
buvo griežtai uždrausta žaisti, greičiausiai išgelbėjo Raderstorfų 
vaikams gyvybes. 

Kaip tik tada, kai abi šeimos glėbesčiavosi iš džiaugsmingo 
palengvėjimo, Carrie pastebėjo, kai ką neįprasto - jūra nyko. Van- 
dens linija kas sekundę traukėsi vis tolyn pirmiausia per šimtą 
metrų, po to per du šimtus, milžiniškoje, glotnioje smėlio plynėje 
palikdama spurdančių žuvų būrius. Šis vaizdas suglumino Scottą 
ir Carrie, bet tik ne Joelleną - ji išsyk ėmė vyti vaikus iš paplū- 
dimio. Vandeniui atsitraukus jau per keturis šimtus metrų, Rogeris 
nuskubėjo į savo šeimos namelį pasiimti nešiojamojo kompiuterio, 
bet Scottas nužingsniavo į priekį pasižiūrėti kerinčio vaizdo. Kaip ir 


saujelė kitų smalsuolių, jis nematė reikalo sunerimti. „Tai neatrodė 

grėsmingai, - prisimena jis. - Tiesiog neįprastai. Žinojau, kad van- 
duo sugrįš, bet maniau, kad blogiausiu atveju kurortą gali tik šiek 
tiek apsemti: 

Kai tik horizonte subolavo grįžtančio vandens banga, ji atrodė 
nedidelė ir beveik rami, čiurlenanti, tarsi nekalta, balta vilnis. 
Tačiau po kelių sekundžių vanduo darėsi vis triukšmingesnis, jo 
skleidžiamas gausmas Raderstorfui pasirodė gerokai per sodrus 
tokiai menkai bangelei, be to, ar ji dar neturėjo būti atplaukusi? 
Tiesa paaiškėjo, kai jis pamatė, kaip banga praplaukia pro jūroje 
stūksančią didžiulę uolą ir kadaise toks ramus atrodęs vanduo ją 
visą griausmingai apsemia. Scotto protas akimirksniu perskaičiavo 
stebimo reiškinio mastelį: tai buvo ne rami jūros vilnelė, tai buvo 
devynių metrų aukščio, žvėrišku greičiu atriedanti milžiniška ban- 
ga. Tąrytąjo pajustą vibraciją sukėlė ne žiurkė - tai buvo giliai po 
Indijos vandenynu įvykusio antrojo pagal galingumą kada nors 
užfiksuoto žemės drebėjimo virpesių atgarsiai, o jo sukelta banga 
buvo visai ne banga - tai buvo cunamis, ir Scottas stovėjo tiesiai 
jam ant kelio. 

Tada Raderstorfo smegenys suvokė, kad jis greičiausiai ne- 
trukus žus. Spragtelėjo biocheminis jungiklis. Per keletą milise- 
kundžių jo kūną užplūdo dar niekad nepatirto stiprumo baimė, 
fiziologinis pliūpsnis, jį išsyk pavertęs pirmykšte būtybe, valdoma 
vienintelio poreikio - išgyventi. Dabar trumpam nutraukime pa- 
sakojimą šioje vietoje. 

Netrukus grįšime prie Raderstorfo susitikimo su cunamiu 
antrąją Kalėdų dieną, bet pirmiausia atsakykime į klausimą: kas 


jam ką tik nutiko? Kaip tiesiog akimirksniu jo bežadį suglumimą 

pakeitė klaikus siaubas, ir į visas galūnes ėmė cirkuliuoti adre- 
nalinas? Kitaip sakant, kas yra toji jį apėmusi baimė ir kaip ji 
veikia? Paprastai apie savo emocijas nemąstome taip analitiškai, 
mat jos neretai mums atrodo itin miglotos ir nenuspėjamos, bet 
kalbant apie Scottą Raderstorfą šis klausimas nėra beprasmis. 
Jei ne žaibiška ir stipri, pačiu laiku įvykusi reakcija į baimę, pre- 
ciziškai sukurta tiksliai tokiai fiziologinių pokyčių sekai, kokia 
jo organizme ir įvyko, sukelti, jis tądien būtų žuvęs. Galbūt Ra- 
derstorfo atvejis yra kiek ekstremalokas, bet jo istorija mums gali 
aiškiausiai parodyti, kuo naudinga baimė. 

Šiame skyriuje išnagrinėsime sekundės dalį, per kurią baimė 
veržliai užgimsta mūsų kūnuose ir smegenyse, - tą nuostabiai 
turiningą ir sudėtingą laiko atkarpėlę, kurios šydą neurologai 
praskleidė tik visai neseniai. Prieš trisdešimt metų mokslinė ben- 
druomenė manė, kad emocijos yra per sudėtingos, kad jas būtų 
galima bent kiek aktyviau tyrinėti, bet dėl technologijų pažangos 
ir kelių novatoriškų protų mes jau suprantame, kaip veikia baimė, 
kurioje smegenų dalyje ji gyvena ir kodėl ji taip mįslingai elgiasi. 
Pavyzdžiui, kodėl arachnofobijos kamuojamas žmogus išsigąsta 
žaislinio tarantulo, nors šis nekelia jokios grėsmės jo saugumui? 
Kodėl logiški argumentai akimirksniu neišsklaido baimės? Ko- 
dėl mes galime sureaguoti į pavojų dar nė nespėję suvokti, kas 
dedasi? Visa tai įvyksta dėl to, kad mūsų baimės mechanizmas 
turi savo nuosavą protą — iš tikrųjų jis ir yra savo paties protas. 
Prieš atskleisdami slaptąsias savitvardos, šaltumo ir sveikos nuo- 
vokos kritinėse situacijose sudedamąsias dalis, pirmiausia turime 


perprasti pačią baimę. 

Galbūt mūsų sistemingos žinios apie baimės sandarą ir yra vi- 
siškai naujos, bet dar gerokai prieš neurologams nušviečiant vi- 
dinius emocijų procesus, mes jau buvome sukurpę pakenčiamą 
jos tikslo žmonių gyvenimuose paaiškinimą. Žinoma, filosofai 
mąstė apie baimės ir siaubo prigimtį nuo Platono laikų; Spartos 
kariai baimės garbei netgi statė šventoves. Tačiau pirmoji išties 
naudinga baimės funkcijos įžvalga pasirodė evoliucijos teorijos 
pradžioje. 

Remdamasis prielaida, kad visos mūsų emocijos atsirado tam, 
kad vienaip ar kitaip padėtų mums išgyventi, Charlesas Darwi- 
nas (ir ne tik jis) mėgo svarstyti, kodėl skirtingos situacijos mus 
priverčia pasijusti savaip. Savo 1887-ųjų metų knygoje „Žmonių 
ir gyvūnų emocijų raiška“ Darwinas aprašė vieną ypač įdomų 
eksperimentą, kurį jis atliko Londono zoologijos sode. Priglau- 
dęs veidą prie storo šnypščiančiosios marguolės narvo stiklo, 
Darwinas sutelkė dėmesį į vieną tikslą: jis stengėsi prisiversti 
nemirktelėti, jei itin suirzusi nuodinga gyvatė jį pultų. Nepaisant 
jo geležinio ryžto, bandymo rezultatas buvo vis toks pats. „Kai 
tik gyvatė kirsdavo, - rašė jis, - mano ryžtas nueidavo niekais 
ir aš neįtikėtinai vikriai atšokdavau per metrą ar du“ Darwinas 
stebėjosi nepaprasta jo baimės reakcijos jėga, prieš kurią jo „valia 
ir protas buvo bejėgiai“. Žinoma, jis susidūrė su galinga, giliai įsi- 
šaknijusia - galbūt netgi su pačia svarbiausia - emocine reakcija. 
Kad kuo geriau suprastume konkrečią per evoliuciją susiforma- 


vusią baimės funkciją, nusikelkime į praeitį, na, maždaug keletą 

milijonų metų, ir aplankykime savo akmens amžiaus protėvį. Jį 
pavadinsime Tagu. Vieną dieną, prislėgtas savo drėgno ir tuštoko 
urvo ankštumos, Tagas nutaria pasivaikščioti gretimoje giraitėje 
ir atgauti jėgas. Tačiau paėjėjus vos keletą minučių iš tankmės 
išnyra netikėtas pavojus: link jo strimgalviais atrisnoja masto- 
dontas, kuriam iš straublio veržiasi nirtus pukšėjimas. Patekęs į 
tokią keblią padėtį, po ranka neturėdamas nė ieties, Tagas gali 
imtis dviejų dalykų: galvoti arba veikti. Tarkime, Tagas pasi- 
renka A variantą ir mėgina išprotauti, kaip jam išsisukti iš su- 
sidariusios padėties. Jo mintijimas turėtų būti panašiai štai toks: 
Aha, galingas mastodontas. Didingas sutvėrimas. Atrodo, jis ant 
manęs įpykęs. Ką gi, kaip išgyventi? Kaip... gi... išg... Na, maždaug 
tada Tagas būtų sutryptas. Paprastai šnekant, šioje situacijoje 
mąstymas sunkiai pritaikomas; Tagas švaisto brangų laiką, už- 
kerta kelią naudingiems veiksmams ir kelia grėsmę savo giminės 
pratęsimui. Kad Tago išgyvenimo galimybės būtų kuo didesnės, 
jam reikalinga kokia nors automatiškai įsijungianti apsaugos sis- 
tema, kuri galėtų akimirksniu įkrauti jo kūną ir paleisti jį imtis 
gynybinių veiksmų - pasipustyti padus, geriausia netgi dar prieš 
pasitaikant progai apsvarstyti kitas galimybes. Baimė jam būtina. 

Baimė yra slaptas gamtos būdas mums pranešti štai ką: deja, 
tau negalima patikėti savo gyvybės išsaugojimo. Tai primityvus 
fiziologinis įrankis, skirtas visoms kitoms kūno funkcijoms au- 
tomatiškai užgožti ir užtikrinti, kad mes išgyventume šią akimir- 
ką. „Baimė evoliucionavo į apsauginį mechanizmą, sužadinantį 
nuo grobuonių padedantį apsiginti elgesį, kuris, beje, yra vie- 


na iš stipriausių atrankos formų, - aiškina Michaelas Fanselow, 

Kalifornijos universiteto Los Andžele psichologijos profesorius, 
vienas iškiliausių baimės mokslo ekspertų Jungtinėse Valstijose. — 
Štai pavyzdys, kuriuo paprastai iliustruoju pastarąjį teiginį. Nė 
vienam iš mūsų nepavyko susiporuoti, bet mums pasitaikys dar 
viena proga. Jei nepavyko pasimaitinti (gal tokiam, kaip aš, tai ir 
visai neblogai), mes nuo to nenukentėsime. Tačiau jeigu mums 
nepavyksta apsiginti - viskas baigta. Ir daugiau nebesidauginame.“ 
Dėl žaibiškų, ryžtingų veiksmų svarbos evoliucija užprogramavo 
mūsų baimės sistemą pirmiau reaguoti, o tik po to uždavinėti klau- 
simus. „Juk šiuo atžvilgiu geriau būti konservatyviam, tiesa? - tęsė 
Fanselow. - Jei jums gresia pavojus nukentėti, jums norisi vikriai 
ir beatodairiškai į tai sureaguoti.“ 

1915-aisiais Harvardo universiteto fiziologas Walteris Can- 
nonas sukūrė gražią sąvoką, kurią vis dar vartojame automatinei 
baimės sistemai nusakyti - tai „Pulk arba spruk“ reakcija. Esminis 
Cannono pastebėjimas buvo tas, kad visų gyvūnų, pradedant nuo 
protingųjų žmonių, baigiant mažyčiais pelėnais, atsakas į netikėtą 
pavojų yra viena ir ta pati esminė biologinė reakcija - impulsyvaus 
nervinio susijaudinimo būsena, paruošianti juos arba sprukti švie- 
sos greičiu, arba kautis ragais ir nagais. Į kūną pliūpteli adrenalinas, 
kuris aprūpina raumenis energija, reikalinga kraštutiniams veiks- 
mams atlikti. Paviršinės kraujagyslės susitraukia, oda išblykšta ir 
tampa ne tokia jautri, kad suteiktų mums laikinus šarvus, kurie 


mažiau kraujuoja . Vyzdžiai išsiplečia, kad pagerėtų rega. Nebūtini 


Dėl šios priežasties pašautos aukos iš karto dažnai nė nepajunta, kad yra sužeistos; 


kraujavimas prasideda tik praėjus pirminiam šokui ir kraujagyslėms vėl išsiplėtus. 

procesai, tokie kaip virškinimas, sustoja, bet kartais kūnas nu- 
sprendžia atsikratyti balasto, o tai reiškia, kad išsigandus netikėtai 
užklumpa nemalonus žarnyno ir šlapimo pūslės atsipalaidavimas. 
Kvėpavimas ir širdies ritmas paspartėja, kad į raumenis patektų 
daugiau deguonies. Trumpai tariant, jūs pasirengiate iškaršti (arba 
išnešti savo sveiką) kailį. Smegenys pasąmoningai ir žaibiškai nu- 
sprendžia, ar jums kovoti ar bėgti, o į pavojų pakliuvę gyvūnai 
neretai blaškosi tarp vieno ir kito. Voverė, užklupta agresyvios 
lapės, gali pirmiausia iš išgąsčio sprukti šalin, o tada, užspeista į 
kampą, pereiti į beatodairišką, žūtbūtinį puolimą. 

Tačiau, kaip jums pasakytų bet kuris baimės tyrinėtojas, Can- 
nonas pražiopsojo vieną svarbią smulkmeną. Iš tikrųjų reakciją 
į baimę sudaro trys S: susirėmimas, sprukimas arba suakmenėji- 
mas. Įsivaizduokite, kad einate vienui vienas tamsia gatve ir jus 
išgąsdina įtartinas šlamėjimas krūmuose. Ko pirmiausia imsitės? 
Negalvodami suakmenėsite vietoje, jūsų juslės staiga įsitemps iki 
maksimumo. Jūsų akys išsipūs, kad gautumėte kuo daugiau vaiz- 
dinės informacijos, mikliai įkvėpsite ir sulaikysite kvėpavimą, kad 
jūsų nebūtų girdėti. Prasižiosite, jei prireiktų šauktis pagalbos. 
Žaibiškai virstate nusigandusio žmogaus statula. 

Remiantis tuo, ką jau aptarėme, toks suakmenėjimas gali pa- 
sirodyti kiek ydingas; gal būtų teisingiau užbėgti įvykiams už 
akių ir išsyk pasileisti bėgti nuo galimo pavojaus? Tiesą sakant, 
ne. Laukinėje gamtoje dauguma grobuonių reaguoja į judesį, tad 
jeigu jūs staiga sustingsite, galbūt jūsų pastebėtas tigras nepaste- 
bės jūsų. Laikykite suakmenėjimą gynybinės parengties būsena. 


Kūnas gauna tokį patį adrenalino pliūpsnį, kaip ir ruošdamasis 

kovoti ar sprukti, bet smegenys apskaičiuoja, kad jūsų galimybės 
išgyventi bus didžiausios, jei bent akimirką apskritai nesiimsite 
jokių veiksmų . Retkarčiais tokia rizika gali atsirūgti, dažniausias 
to pavyzdys - nuo artėjančio vilkiko šviesų suakmenėjęs elnias; 
mat jo smegenys užprogramuotos tikėtis, kad tas keistas, žiban- 
tis grobuonis jo nepastebės. Neretai sustingusio elnio reakciją 
vadiname primityvia arba bukaprotiška, bet, žinoma, galiausiai 
mes patys elgiamės lygiai taip pat, kai esame priversti kalbėti 
prieš auditoriją, kurioje greičiausiai nėra nė vieno grobuonies. 
Kai kurie gyvūnai, atsidūrę ypač grėsmingoje situacijoje, su- 
stingsta dar ilgesniam laikui ir instinktyviai dedasi esą negyvi, lai- 
kydamiesi taisyklės, kad plėšrūnai iš prigimties bjaurisi dvėsena 
(tai evoliucijos išugdytas saugiklis nuo apsinuodijimo maistu). 
Pavyzdžiui, Šiaurės Amerikoje gyvenantis riestanosis žaltys yra 
taip absurdiškai įgudęs apsimesti esąs negyvas, kad toks elgesys 
labiau primena komiko vakarą nei savisaugos instinktą. Jei išgąs- 
dinate pro šalį žolėje besirangantį riestanosį žaltį, jis iš pradžių 
šnypš ir puls, kaip ir visos gyvatės. Tai daugiau vaidyba; šio žalčio 
įkandimas nenuodingas. Taigi, jei dėjimasis stipruoliu neįbau- 
gina, riestanosis imasi B plano. Žaltys ūmai susvirduliuoja, lyg 
būtų pakirstas mirtino smūgio, kaip prastas kultūros namų teatro 
aktorius savarankiškame „Hamleto“ pastatyme. Jis rangosi ir rai- 
tosi, iš pažiūros kankinamas nepakeliamo skausmo, kol galiausiai 
žnekteli ant nugaros, pro pražiotą burną išvertęs liežuvį - miręs 

Suakmenėti taip pat įmanoma, kai smegenys nebeišgali aprėpti susidariusios netikėtos 
nepaprastosios padėties ir nežino, ką daryti; apie šį fenomeną kalbėsime septintajame 
skyriuje. 


Jūsų antrosios smegenys: pažintis su naujuoju baimės mokslu 


nuo nematomų nuodų. Savo apgaulę jis karūnuoja paskleisdamas 
nosį riečiantį muskusą, o retsykiais jo burnoje pasirodo kraujo 
lašų. Vos atvertus jį atgal, žaltys akimirksniu vėl apsiverčia, tarsi 
sakydamas: „Ne, rimtai, aš visiškai negyvas. 

Išsigandę žmonės taip pat dedasi esą mirę, bet ne visuomet 
savo noru. Biologai šį atsaką vadina tanatoze, o mes jos griebiamės 
tik tiesiogine prasme pakliuvę grobuoniui į nasrus. 1844-aisiais 
žymusis tyrinėtojas Davidas Livingstoneas tai patyrė asmeniškai, 
kai pamėgino pagelbėti vietinio Afrikos kaimelio gyventojams 
nuvyti liūtą ir netrukus atsidūrė žvėries nasruose, purtomas taip, 
„kaip terjeras pribaigia žiurkę“. Livingstone as kone išsyk pastebė- 
jo, kad jo kūnas suglebo ir apmirė, o po to jis papasakojo, kad per 
visą įvykį buvo visiškai sąmoningas; jis rašė, kad nelaimės metu jis 
buvo „tarsi apkvaitęs ir nejautė nei skausmo, nei baimės“. Kadangi 
liūtas netruko jį pamesti ir puolė guvesnę auką, atrodo, nevalin- 
gas Livingstoneo paralyžius išgelbėjo jam gyvybę. Išgyvenusieji 
Virdžinijos politechnikos universitete 2007-aisiais įvykusias Žu- 
dynes, per kurias pakvaišęs žudikas ėmė šaudyti auditorijose ir, 
prieš nukreipdamas ginklo vamzdį į save, nužudė trisdešimt du 
užspeistus studentus ir dėstytojus, po šio įvykio prisiminė, kad, kai 
užpuolikas pradėjo šaudyti jų klasėje, jie krito ant grindų, apimti 
katatoninės būsenos, nors patys ir nebuvo pašauti. Tai taip pat 
buvo prisitaikymas prie aplinkybių, bet tai pasitaiko retai. Paprastai 
žmonės suakmenėja prieš imdamiesi dviejų pagrindinių išgyventi 
padedančių veiksmų: susiremti arba sprukti. 

Atsiritant potvynio bangai, ant atviro smėlio lopinėlio sto- 


vinčiam Scottui Raderstorfui akivaizdžiausias pasirinkimas buvo 

sprukti - tąjis ir padarė, greičiau nei kada nors gyvenime. Praėjus 
vos kelioms milisekundėms po to, kai Raderstorfo smegenys su- 
vokė pribloškiantį artėjančios bangos mastą, jo baimės sistema 
privertė jį imtis veiksmų. Jis nemąstydamas apsigręžė ant kulno 
ir puolė strimgalviais lėkti. BĖK! - sustaugė jis Carrie, šeimos 
draugei, kuri taip pat pasiliko paplūdimyje. „Pamenu visišką pa- 
niką, - pasakojo jis man apie tą akimirką. - Buvau tiesiog kraute 
įkrautas adrenalino, toks guvus dar nesijaučiau niekada. Tai, ką 
jis išvydo apsisukęs bėgti, jį tik dar labiau pašiurpino: artimiau- 
sias tvirtas pastatas stovėjo už šimto metrų, už atviro paplūdimio 
ruožo. Scottas pastebėjo, kaip Joellena su vaikais lipa laiptais į 
vieno iš nedaugelio saloje esančių namų su plytų pamatais viršų. 
Jis sumetė, kad nubėgti iki jo jam liko penkiolika sekundžių, ko! 
banga trenksis į poilsiavietę. 

Nors bėgti biriu smėliu buvo beveik neįmanoma, Raderstorfo 
kojos dirbo „turbo“ režimu . Skuosdamas paplūdimiu Scottas 
išgirdo, kaip Carrie jam už nugaros suriko GELBĖK!, bet, kai jis 
dirstelėjo per petį, išvydo tik baltą atidundančią jūros vandens 
sieną. Vos jam prabėgus pirmąją nendrinių namelių eilę, jie tie- 
siog ištiško nuo bangos jėgos. „Kai banga trinktelėjo į pirmuosius 
namus, pasigirdo kurtinantis trenksmas: ji sudaužė tuos statinius 
į dalis, suskaldė į dantų krapštukus“, - prisiminė Raderstorfas. 
Aplink jį perpus lūžinėjo palmės. Kai Scottas pasiekė namą, jau 


jautė ant nugaros cunamio purslus, jo gaudesys virpino visą kūną. 


* 


Iš tiesų, septintajame dešimtmetyje grupelė mokslininkų nustatė, kad didelė adrenalino 
dozė gali padidinti raumenų galią trisdešimčia procentų, skaičiuojant nuo jos įprastinės 
ribos. 

Raderstorfas kapanojosi laiptais, vandeniui jau pasiglemžiant 
namą. Namo aikštelė, į kurią jis su savo šeima laikėsi įsikibę, 
buvo per pusketvirto metro virš žemės, trūko vos trisdešimties 
centimetrų, kad ją būtų užliejęs vanduo. Pro juos praplaukė iš- 
tisi pastatai. Dvi minutes karštligiškai dairęsi Carrie ir jos vyro 
Rogerio, jie pastebėjo porą besiiriančią vandenyje: nors Rogeris 
buvo netekęs mažylio pirštelio, abudu buvo saugūs. Neįtikėtina, 
bet abi šeimos išvengė rimtesnių traumų. 

Nors tądien žuvo daugybė žmonių, Scottas Raderstorfas išgy- 
veno, nes jo baimės sistema suveikė didžiausiu pajėgumu: atpaži- 
nusi grėsmę ji vos per kelias milisekundes perjungė jo raumenis 
į hiperrežimą, reguliavo jo sprendimus ir privertė imtis veiksmų. 
Jeigu jis būtų stabtelėjęs pagalvoti bent sekundės daliai, jei baimė 
nebūtų parengusi jo kūno greitai pabėgti, cunamis būtų jį pasi- 
vijęs, jam dar nespėjus pasiekti saugios vietos. Nieko stebėtino, 
kad Spartos gyventojai taip garbino baimę; pats Raderstorfas 
jums pasakytų, kad kritinėmis akimirkomis baimė gali tapti jūsų 
patikimiausiu pagalbininku. Gana ilgai mūsų žinios apie tai, kaip 
ši susirėmimo, sprukimo ir suakmenėjimo reakcija veikia mūsų 
smegenis, buvo labai menkos - mes žinojome, kad tokia reakcija 
yra. Šios trys S tėra išorinė gerokai sudėtingesnės giluminės siste- 
mos apraiška ir, nors jos mums daug pasako apie tai, kodėl baimė 
apskritai egzistuoja, jos vargiai gali paaiškinti keistus emocinius 
mechanizmus, dėl kurių susidūrę su baime vieni išlieka šaltakrau- 
jiški, o kiti puola į paniką. Pasak Niujorko universiteto neurologo 
Josepho LeDoux, fiziniai pojūčiai, kuriuos mes siejame su baime: 


stipriau plakanti širdis, virpančios rankos, greitesnis kvėpavimas, 

„išmuša iš vėžių ir nusuka klystkeliais mokslinius emocijų ty- 
rimus.“ Tęsdamas LeDoux teigia, kad, norėdami sužinoti apie 
baimę ką nors naudingo, „privalome mažiau domėtis, kaip baimė 
veikia sąmonę ir su tuo susijusį atsaką, ir daugiau dėmesio skirti 
sistemoms, kurios pirmiausia aptinka grėsmę“. Juo galima tikėti. 
Savo novatoriškais tyrimais LeDoux ir jo talentingi kolegos iš 
„smegenų mafijos“ atliko mūsų baimės suvokimo perversmą, ap- 
tikę jos slaptavietę smegenyse - mažytį neuronų centrą, vadinamą 
migdoliniu kūnu. Tai slaptas neuronų štabas, kuris paaiškina visas 
baimės paslaptis. Tai taip pat tikra rakštis. 


Pasiruoškite susipažinti su savo antrosiomis smegenimis. 


Kelionė žemutiniu keliu 


Vaikystėje, augdamas prancūziškoje Luizianos dalyje, Josephas 
LeDoux praleido daugybę laiko mąstydamas apie mėsą. Kito 
pasirinkimo jis beveik neturėjo: jo tėvas Boo buvo Juniso, užu- 
tekio miestelio, mėsininkas, tad mažasis Joe praleido daugybę 
valandų šeimos mėsos krautuvėlėje, o jo besivystančioms sme- 
genims tekdavo susidurti su visa gausybe, na... smegenų. Per visą 
LeDoux vaikystę viena iš jo popamokinių pareigų buvo išrinkti 
naujai atvežtiems paskerstiems galvijams iš smegenų mėsininko 
kulkas. Užuot žiaukčiojęs, jis dirbo svarstydamas, kaip smege- 
nyse, kurios, kaip LeDoux mėgsta pabrėžti, tėra „sudėtingiau 
suraizgyta mėsa, randasi mintys, suvokimas ir ypač emocijos. 
Galiausiai šis susidomėjimas jį paskatino patraukti neurologijos 


mokslo koridoriais: pirmiausia į Luizianos valstijos universitetą, 

po to - į Niujorko valstijos universitetą Stouni Bruke, kur jis su 
iškiliu neurologu Maiklu Gazzaniga atliko novatorišką skilusių 
smegenų (pacientų, kurių kairysis ir dešinysis smegenų pusru- 
tuliai negali bendrauti vienas su kitu) tyrimą. LeDoux vylėsi tuo 
pačiu ištirti ir žmogaus emocijų kilmę, bet jo kelyje pasitaikė 
erzinantis kliuvinys: kadangi krapštytis kito žmogaus smegenyse 
negalima (nebent jas pažeidi atsitiktinai), tenka lūkuriuoti, kol ką 
nors ištinka kokia naujoviška smegenų trauma, ir tik tada pulti ty- 
rinėti. Laukti LeDoux neturėjo kantrybės. Jam reikėjo kito kelio. 

Išeitį pasiūlė žiurkės, daugybė žiurkių. Devintojo dešimtme- 
čio pradžioje, netrukus po to, kai LeDoux tapo Kornelio univer- 
siteto Neurologijos katedros profesoriaus asistentu, jis aptiko 
naują intriguojantį tyrimų metodą, kuriuo Michaelas Fanselow 
laboratorinėms žiurkėms sukeldavo intensyvias, bet lengvai kon- 
troliuojamas emocines reakcijas. Šis metodas buvo vadinamas 
baimės sąlygojimu, o jo procedūra buvo visai paprasta. Pirmas 
etapas: įdėti žiurkę į narvelį. Antras etapas: sukelti garsą, pavyz- 
džiui, garsiai pyptelėti. Trečias etapas: išsyk po to narvo grin- 
dimis žiurkei į kojas paleisti elektros srovę. Ir voil4 (tokiu pat 
būdu Pavlovas sukėlė refleksą savo šunims imti seilėtis pasigirdus 
vakarienės skambučiui) - kitąsyk išgirdusios garsą žiurkės su- 
stingdavo iš baimės, nes tikėdavosi elektros šoko. „Šis metodas 
pasirodė esąs gana parankus, nes buvo naudojamas diskretus 


signalas - garsas, kuriuo buvo galima sukelti nustatytą emocinį 


Tarp kitko, dauguma dalykų, kuriuos išsiaiškino baimės mokslas, buvo atrasta kankinant 


žiurkes. 

atsaką, šiuo atveju - suakmenėjimą, - pasakojo LeDoux. - Šios 
reakcijos buvo itin pastovios ir patikimos, todėl šis būdas labai 
tiko tirti, kaip smegenys apdoroja emocinius dirgiklius. Išmokęs 
sukelti baimę vos to panorėjęs, LeDoux galėjo mėginti ieškoti 
jos šaltinio smegenyse. 

Tačiau buvo dar viena kliūtis: dauguma jo kolegų manė, kad ši 
užduotis yra neįveikiama. Kai LeDoux išsiuntė pirmąją paraišką 
gauti stipendiją žiurkių baimės tyrimams atlikti, jis gavo neigiamą 
atsakymą; psichologų bendruomenė manė, kad emocijos yra 
perdėm miglotos, kad jas būtų galima tirti. Požiūris buvo maž- 
daug toks. Aštuntajame dešimtmetyje ir devintojo dešimtme- 
čio pradžioje technologinės naujovės, tokios kaip kompiuterinė 
tomografija, pateikė kognityviniams mokslams tvirtą įrodymą, 
kad žmogaus protas yra informacijos apdorojimo įrenginys, 
kaip ir kompiuteris. Didžioji dalis šio apdorojimo vyksta nesą- 
moningai, bet yra dvi psichikos veiklos, kurias mes atliekame 
sąmoningai, — tai mąstymas ir emocijos. Smegenų tyrinėtojai 
jau seniai žinojo, kad mąstymas - racionalus, tikslingas galvoji- 
mas, kurį pasitelkiame analizuodami problemas ir kurdami savo 
planus - tai vyksta didelėje priekinės smegenų dalies srityje, 
vadinamoje prieškakčio žieve. Tačiau, nors smegenų tyrinėtojai 
manė, kad mąstymą jau yra perkandę, emocijos juos glumino. 
Jausmai, kitaip nei racionali mintis, yra itin subjektyvūs ir turi 
begalę atspalvių bei tekstūrų. Kaip kas nors galėtų išmatuoti 
tokius jausmus, kaip viltis, gėda ir pagarba, ar nagrinėti, tarkime, 
pavydo ir godumo skirtumus? LeDoux netrunka paaiškinti, kad 


mes vartojame dešimtis terminų, pavyzdžiui: nerimas, siaubas 

ar nuogąstavimas, vietoje vienos bendros baimės sąvokos, bet iš 
tikrųjų kiekvienas žodis mums turi subtiliai skirtingą reikšmę. 
Todėl nėra ko stebėtis, kad tiek daug neurologų vengė tyrinėti 
emocijas: jos panėšėjo į begalinį labirintą. 

Tiesą sakant, šių emocinių žymiklių neapibrėžtumas gali taip 
gluminti, kad būtų neprošal skirti bent kelis sakinius pagrindi- 
nėms sąvokoms, kurias vartosime visoje knygoje: baimė, neri- 
mas ir stresas, aiškiai apibrėžti. Ko gero, šie trys žodžiai atrodo 
iš esmės vienodi, bet psichologams ir neurologams jie visiškai 
skirtingi. Baimė yra fizinis pojūtis, jis apninka staiga kilus pavo- 
jui ir jo vienintelė užduotis yra jus apsaugoti. Nerimas yra mąs- 
tymo fenomenas, kurio tikslas apsaugoti jus nuo potencialaus 
pavojaus, su kuriuo galite susidurti ateityje; tai neapčiuopiamas 
siaubo pojūtis, dažniausiai lydimas nuogąstavimo ir nepagrįsto 
pesimizmo. Ko gero, stresas yra sunkiausiai apibrėžiama sąvoka, 
bet, apskritai kalbant, ji nusako, kaip mūsų kūnai reaguoja į per- 
dėtus reikalavimus: stresą jaučiame, kai padėtis tampa emociškai 
komplikuota, kai mums tenka karštligiškai dirbti, kad spėtume 
laiku atlikti užduotį, kai kenčiame per stiprų skausmą ir panašiai. 
Jei psichologinis ar fizinis mūsų gyvenimo krūvis tampa sun- 
kiai pakeliamas, mus apima stresas. Terminus geriau suprasime 
juos vartodami tam tikrame kontekste. Tad įsivaizduokite, kad, 
keliaudami traukiniu, savo kupė pastebite vyrą, labai panašų į 
ieškomą žudiką. Jei tas vyriškis jums pablizgina žvilgančiu peiliu, 
jūs pajuntate baimę. Jeigu jis nedaro ničnieko, bet jūs be galo 
būgštaujate, kad gali ką nors padaryti, - jaučiate nerimą. O jeigu 


jis pasirodo esąs eilinis pusgalvis, tik norintis per artimiausias 


Į- 

tris valandas jums papasakoti visą serialo „Battlestar Galactica“ 
siužetą, jus apims stresas. Žinoma, baimė, nerimas ir stresas ne- 
retai persidengia: baimė gali sukelti jums stresą, nuo streso gali 
paūmėti nerimas, bet mes daugiausia kalbėsime apie juos, kaip 
apie atskiras būsenas. 

Joe LeDoux tikslas buvo gryna, neišfiltruota baimė, ir jis 
tvirtai tikėjo, kad griežtas šios emocijos fiziologinis aprašas jam 
suteiks galimybę smegenų tyrimams panaudoti tą patį informa- 
cijos apdorojimo modelį, o ne vien mąstymą. „Tyrimų pradžio- 
je mano indėlis buvo tas, kad pareiškiau, jog galime tirti, kaip 
smegenys apdoroja emocinį dirgiklį ir sukelia emocinę reakciją, 
nedarydami prielaidų, kaip pats gyvūnas sąmoningai suvokia šią 
patirtį , - paaiškino LeDoux. Tyrimams naudodamas žiurkes, 
kurioms buvo išugdyta garso baimė, mokslininkas galėjo kaskart 
sukelti tą pačią reakciją ir jam niekada nereikėjo prašyti žiurkių, 
kad jos apibūdintų savo subjektyvią emocijos patirtį. Jis žinojo, 
kad, jei žiurkių smegenyse yra konkreti sritis, apdorojanti garsą 
ir sukelianti baimę, jis ją atras. 

LeDoux šio kaukolėje slypinčio lobio ėmėsi ieškoti pašali- 
nimo metodu, kuris, žiurkių nelaimei, tiesiogine prasme reiškė 
chirurginį skirtingų smegenų sričių pašalinimą, stebint, ar be 
jų žiurkės vis dar jaučia baimę. LeDoux manė, kad pertraukus 
kritinę sąsają garsinis signalas nebekels emocinės reakcijos, ly- 
giai taip pat, kaip perkirpus laidą adresato nebepasiekia telefono 
linijomis keliaujanti informacija. Taigi, jis pradėjo nuo garso 
patekimo vietos - žiurkės ausų — ir keliavo baimės atsiradimo 


grandine. 


Jūsų antrosios smegenys: pažintis su naujuoju baimės mokslu 


LeDoux kone išsyk susidūrė su paradoksu. Jam sunaikinus 
užgumburyje esantį klausos centrą - požievinę smegenų sritį, 
kuri perduoda garsinę informaciją iš ausies į aukščiau esančią 
klausos sritį, žiurkės liovėsi bijoti skambančio garso. Nieko nuos- 
tabaus: jos tapo visiškai kurčios. Tačiau kai LeDoux pažeidė pa- 
čią klausos sritį, neliesdamas gumburo, žiurkės vis vien bijojo, 
nors sąmoningai jos nebegirdėjo. Tai buvo protu nesuvokiama. 
Jeigu klausos sritis pažeista, neįmanoma nieko „girdėti“, nes ši 
smegenų žievės sritis paverčia išorinę garsinę informaciją są- 
moninga garsine patirtimi, tad kaip žiurkės galėjo suakmenėti 
nuo garso, kurio nė nežinojo esant? Jei žiurkėms kėlė siaubą 
triukšmas, kurio jos niekados sąmoningai nepatyrė, tai reiškė, 
kad garsinė informacija iš ausies yra padalijama ir keliauja į kitą 
smegenų dalį - į kažkokią paslaptingą jų pasąmonės sritį, kuri vis 
vien girdi garsą. Nuostabiausia, kad baimės sistema gali apskritai 
nepaliesti sąmonės. 

Šis naujas atradimas pridarė keblumų: jei garsinė informacija 
išsišakoja, ji gali keliauti į bet kurią smegenų sritį. Kad susiaurintų 
įtariamųjų ratą, LeDoux griebėsi vienos Džeimso Bondo stiliaus 
neurologinės gudrybės. Kiekvienai žiurkei į užgumburį suleido 
specialios žyminčiosios cheminės medžiagos, kuri prikimba prie 
toje srityje neuronais keliaujančių molekulių ir palieka jų išsi- 
šakojančių sąryšių žemėlapį. LeDoux dabar tereikėjo išgąsdinti 
žiurkę, išimti jos smegenis ir pakišti jas po mikroskopu, kuris 
išryškino cheminės medžiagos kelią atšiauriame, švytinčiame 
reljefe. Savo 1996-ųjų knygoje „Emocinės smegenys“ LeDoux 


pateikia šio neuronų paveikslo aprašymą: „Iš ryškiai oranžinių 

dalelių tamsiame melsvai pilkšvame fone susidarė vagelės ir dė- 
melės. Tarsi žvelgtum į keistą vidinio kosmoso pasaulį.“ Pasirodo, 
užgumburio klausos centras siuntė projekcijas į keturias smege- 
nų sritis, iš kurių trys neturėjo jokio poveikio graužikų baimei, 
kai LeDoux jas atjungė. Tačiau kai jis išnarstė ketvirtąją sritį, jo 
žiurkės staiga visiškai neteko gebėjimo bijoti. Toji sritis buvo 
migdolinis kūnas. 

Dabar jau turėtų būti visiškai aišku, kad Joe LeDoux, vienas 
geriausių JAV neurologų ir emocijų tyrimų novatorių, yra di- 
džiausios pagarbos vertas mokslo šviesulys. Vos trumpai su juo 
šnektelėjus, jis palieka įspūdį vyro, kurio rūstus žvilgsnis gali 
nenusiteikusį bendradarbiauti doktorantą paversti rusenančių 
pelenų krūvele. Dėl to buvau priblokštas, kai sužinojau, kad mig- 
dolinio kūno vaidmens baimės sistemoje atradimas taip užkabino 
slaptąsias LeDoux sielos stygas, jog jis net ėmė dainuoti - viešai 
ir dažnai. Su trimis kolegomis neurologais iš Niujorko universi- 
teto LeDoux subūrė grupę, kurios tikslas buvo perteikti smege- 
nų tyrimų stebuklus rokenrolo (arba, jų pačių žodžiais tariant, 
„heavy mental“) kalba. Savo grupę jie pavadino „Migdoloidais“, 
o jų pagrindiniu kūriniu tapo odė migdoliniam kūnui „Viskas 
makaulėj“ - tai bene vienintelė daina apie smegenų pusrutulio 
pamato mazgus. „Kodėl gi, kodėl gi, kodėl gi mes taip bijom? — 
kriokia LeDoux. - Atsakymo toli neieškok / Neįklimpk purve 
/ Giliai nesiknisk / Baimė tavo makaulėj... tavo smegeninėj'“. 

Na, tiksliau sakant, ji slypi dviejose smegeninėse: tiek kai- 
rysis, tiek dešinysis pusrutulis turi po nuosavą migdolo pavi- 


dalo migdolinį kūną, kurie abu yra išsidėstę beveik per keturis 

centimetrus tiesiai nuo smilkinių (migdolinis kūnas pavadintas 
pagal graikišką žodį auvydalo, arba amigdalo, reiškiantį „migdo- 
las“, tad sakyti, kad jis yra „migdolo pavidalo“ visiškai nebūtina). 
Abu šie neuronų mazgai sudaro slaptą smegenų baimės štabą. 
Migdolinis kūnas veikia kaip mažytė, mūsų galvose įtaisyta ap- 
saugos sistema, kuri yra užprogramuota mums padėti aptikti 
pavojų ir į jį reaguoti taip greitai, kaip tik išgali mūsų psichinė 
aparatūra - beveik kaip savarankiška sąmonė mūsų sąmonės vi- 
duje. Kasdien, kiekvieną sekundę, nesvarbu, ar esate budrūs, ar 
miegate, jūsų migdolinis kūnas savo atskirais jusliniais kanalais 
seka visą iš aplinkos ateinančią juslinę informaciją ir nuolat ieško 
potencialių grėsmių. Kadangi migdolinis kūnas gauna neapdo- 
rotų duomenų srautą, nepriklausomai nuo žievės, jis seka tai, 
ko jūs sąmoningai nepastebite, pavyzdžiui, foninius triukšmus 
ar periferiniame regos lauke esančius objektus. Tarsi smegenyse 
nuolat būtų apsistojęs kvaištelėjęs išgyvenimo gamtoje specia- 
listas: migdolinis kūnas yra akylas, paranojiškas, tik ir laukiantis, 
kada galės nuspausti ginklo gaiduką. Vos aptikęs galimą pavojų, 
jis kerta per fiziologinio pavojaus signalo jungiklį, per sekundės 
dalis nuspręsdamas, kurią reakciją pasirinkti: susiremti, sprukti 
ar suakmenėti. 

Tiesą sakant, migdolinis kūnas veikia taip mikliai, kad gali su- 
kurstyti baimės reakciją gerokai prieš sąmoningai smegenų daliai 
pastebėjus, jog artinasi potenciali grėsmė, ir būtent dėl to mes 
išties emociškai sureaguojame dar nė nenutuokdami, kas dedasi. 
Šį reiškinį aiškiausiai iliustruoja kitas pavyzdys. Tarkime, kad jūs 


sėdite atsilošę patogiame fotelyje savo svetainėje, visiškai panirę 

į intriguojančią negrožinę knygą, pavyzdžiui, apie baimę. Jus 
taip įtraukė meistriškas knygos pasakojimas, kad, kai netikėtas 
skersvėjis su nežmonišku griausmu užtrenkia duris, jūs su siaubu 
pašokate nuo fotelio. „Kaip ironiška“, - pagalvojate jūs, jusdami, 
kaip atlėgsta kūnas, ir suvokdami, kad tai tik vėjas - nėra, ko neri- 
mauti. Daugeliui iš mūsų tokie staigūs sukrėtimai yra panašiausi į 
baimę, kuri apėmė Tagą, kai šis pastebėjo atidundantį mastodon- 
tą. Tačiau jie ir glumina. Kodėl pabūgstame tokių nepavojingų 
dalykų? Nejau negalime suvokti, kad tai nekelia jokios grėsmės? 

Taip yra dėl šios priežasties. Prisiminkite, kad LeDoux žiurkių 
smegenyse gąsdinančio skambučio garsinis signalas išsiskaido 
dviem skirtingais keliais, kurių vienas žaibo greitumu veda į mig- 
dolinį kūną, o kitas kopia į aukštesniąsias kognityvines sritis. 
Pirmąjį kelią LeDoux vadina „žemutiniu keliu“, tai ypač teisus 
supergreitkelis į baimės sistemos centrą, tačiau juo perduodama 
neapdorota ir nedetali informacija. Migdolinio kūno užduotis yra 
reaguoti į šiuos grubius duomenis itin budriai ir gynybiškai; dėl 
to užsitrenkus durims migdolinis kūnas gauna elementarų pra- 
nešimą apie įtartiną, garsų triukšmą ir priverčia jus pašokti, pasi- 
rengti kovoti arba bėgti. Visas procesas užtrunka vos dvylika mi- 
lisekundžių. Tačiau kai migdolinis kūnas, remdamasis apytikriais 
„žemutinio kelio duomenimis, sukelia greitą baimės reakciją, ta 
pati juslinė informacija keliauja sau „aukštutiniu keliu“ į žievę. Šis 
kelias mums atveria daug iškalbingesnį padėties paveikslą, bet 
sudėtingi žievės tinklai veikia lėčiau: informacija juose apdoroja- 
ma per trisdešimt keturiasdešimt milisekundžių - triskart ilgiau 


nei „žemutiniame kelyje“. Tik dabar, jums sureagavus į grėsmę, 

žievė gali išsiųsti raminantį signalą, perspėti migdolinį kūną apie 
netikrą pavojų ir grąžinti jį į paranojinės sargybos būseną. 

Mums gali kilti klausimas, kodėl „aukštutinis kelias“ yra tiek 
daug lėtesnis už „žemutinį“? LeDoux atsako pateikdamas pasi- 
vaikščiojimo po miestą pavyzdį: „Tarkime, esi Manhatano Vest 
Vilidžo rajone ir nori nusigauti iki Jungtinių Tautų pastato, - dės- 
tėjis man. - Galėtum paėjėti Keturiasdešimt antrąja gatve, tada ją 
kirsti ir būtum beveik vietoje. Arba galėtum nueiti iki Centrinio 
parko, pasivaikščioti po jį, tada grįžti Keturiasdešimt antrąja, ją 
kirsti ir taip pat būtum vietoje. Eidamas trumpesniu keliu ten atsi- 
durtum greičiau, bet eidamas ilgesniu keliu pakeliui susirinktum 
daugiau informacijos.“ Taigi, „aukštutinis kelias“ atitinka gražesnį 
psichikos maršrutą, o dėl smegenų sandaros „žemutinis kelias“ 
visados bus trumpesnis. Dėl šios priežasties Darwinas niekaip 
negalėjo susilaikyti neatšokęs, kai jį puldavo šnypščiančioji mar- 
guolė: „žemutinis kelias“ įjo migdolinį kūną sukeldavo fiziologinį 
atsaką į grėsmę, „aukštutiniam keliui“ į jo sąmoningas smegenis 
dar nė nespėjus užfiksuoti, kad tokia grėsmė egzistuoja. Kitaip 
tariant, mūsų baimės yra vikresnės už mintis. Mes to negalime 
pakeisti. Jūs visados pašoksite nuo durų trenksmo ar gyvatės 
kirčio, nepaisant visų pastangų tai užslopinti. 

Kartais ši „aukštutinio kelio“ ir „žemutinio kelio“ sistema yra 
mums naudinga, o kartais ne. Jums nužengus nuo šaligatvio ir 
migdoliniam kūnui staiga pastebėjus link jūsų atlekiantį nedrau- 
giškai nusiteikusį autobusą, jo sužadintas refleksas atšokti atgal 
išsaugos jums gyvybę. Kita vertus, jei nuo gimtadienio staig- 


menos jus ištinka katatoninis šokas - nėra ko džiaugtis. Galbūt 

norėtume, kad mūsų aukštesnieji kognityviniai mechanizmai 
galėtų spėti išvien su migdoliniu kūnu, bet evoliucija, vadovauda- 
masi savo pirmykštę išmintimi, žino, kad geriau sukelti tūkstantį 
klaidingų pavojaus signalų, nei rizikuoti bent sykį nesureaguoti į 
grėsmę. Kadangi „žemutinis kelias“ kuo puikiausiai saugojo mūsų 
protėvius tūkstančius metų, psichinės baimės technologijos ne 
kažin kiek pasistūmėjo nuo Tago laikų. Anot LeDoux: „Tam tikra 
prasme esame emociniai driežai.“ 

LeDoux mokslinis proveržis, susiejęs mūsų baimės pojūčius 
su jų neurologiniu šaltiniu, įvykdė mūsų emocijų suvokimo per- 
versmą, ir nuo to laiko jo atradimai pagrindė dešimtis tiek žmonių, 
tiek gyvūnų elgesio tyrimų. Pavyzdžiui, kai žmonėms smegenų 
operacijų metu elektros srove dirginamas migdolinis kūnas, juos 
apima stipri nerimo nuojauta. O nelaimėliai, patyrę neatitaisomas 
migdolinio kūno traumas, ne šiaip netenka gebėjimo jausti bai- 
mę - jie netgi nebegali atpažinti šios emocijos. Paprašyti apibū- 
dinti išsigandusio veido atvaizdą, jie negali pasakyti, kokio jausmo 
yra apimtas jiems rodomas asmuo. Gyvūnai, kurių migdolinio 
kūno veikla yra sutrikusi, taip pat elgiasi labai neįprastai. Emorio 
universiteto neurologas Michaelas Davisas atliko eksperimentus 
su žiurkėmis: jis pažeidė šių gyvūnų migdolinį kūną ir suleido 
juos į narvą, kur buvo amžinas graužikų priešas - naminis katinas, 
snaudžiantis nuo migdomųjų vaistų dozės. Nors žiurkės paprastai 
elgiasi apdairiai, neturėdamos veikiančios baimės sistemos jos 
pavirto nutrūktgalviais graužikais, ėmė ropštis snūduriuojančiai 
katei ant kupros ir kramsnoti jai ausis. Atėmus gebėjimą bijoti iš 


mūsų pačių, ir mes taptume visiškai kitokiais padarais. 


Jūsų antrosios smegenys: pažintis su naujuoju baimės mokslu 


Norint suvokti tikrąją baimės prigimtį, būtina pabrėžti ne- 
paprastą migdolinio kūno, mūsų antrųjų baikščiųjų smegenų, 
svarbą. Šie neuronų mazgai paaiškina baimės paslaptis, kurios per 
amžius nedavė žmonijai ramybės. Dabar bent jau suprantame, 
kodėl baimė taip dažnai nepasiduoda logikai: galime valandų 
valandas kam nors pasakoti apie įspūdingas aviacijos pramonė- 
je naudojamas saugumo priemones arba apie tai, kad važiuoti 
automobiliu yra gerokai pavojingiau nei skristi lėktuvu, bet bai- 
mei tai nė motais. Smegenų tyrinėtojai nustatė, kad migdolinis 
kūnas susijęs su smegenų žieve gausybe neuronų jungčių, kurios 
leidžia jam užgožti sąmoningą protą ir išsyk jus patraukti atidar- 
dančiam autobusui iš kelio. Tačiau neuronų kanalų, einančių 
kita kryptimi — iš smegenų žievės į migdolinį kūną, yra gerokai 
mažiau. Kitaip tariant, mūsų smegenys yra sudarytos taip, kad 
kliudytų mūsų pastangoms sąmoningai pakeisti atsaką į baimę. 
(Nepamirškite, kad evoliucija mumis nepasitiki.) Nepamanykite, 
kad sukilus baimei smegenų žievė tampa visiškai bejėgė prieš 
migdolinį kūną - iš tikrųjų migdolinis kūnas ir žievė paprastai 
palaiko labai protingus tarpusavio santykius, vienos pusės pra- 
našumai gali atsverti kitos trūkumus. Paprasčiausiai problema 
ta, kad migdolinis kūnas gali trukdyti mąstančiam protui atlikti 
savo darbą. Atradus migdolinį kūną, buvo įminta ir kita mįslė: 
kodėl mes pabūgstame paprasčiausių baimės dirgiklių imitacijų. 
Jei, pavyzdžiui, priešais arachnofobijos kamuojamą žmogų ant 
stalo nutėkšite žaislinį vorą, žmogus ims klykti iš siaubo, net 
jei tas voras būtų akivaizdžiai netikras. Supratimas, kad žaislas 


nėra pavojingas, nė kiek neprislopins jo baimės; jis kankinsis iš 


Kaip įveikti nerimą, baimę ir stresą 


siaubo, kol žaislas nedings. Kodėl? Dėl to, kad spartus ir miglotas 
„žemutinis kelias“ į žmogaus migdolinį kūną pateikia įtartinai į 
vorą panašaus daikto eskizą, o kadangi migdolinio kūno kredo 
yra „pirmiausia pulti į paniką, o klausimus uždavinėti po to , jam 
pakanka tik sukelti baimę. 

Daugeliui mūsų, pradedant nuo tų, kuriuos kamuoja varginan- 
tis nerimas dėl smulkmenų ir fobijos, ir baigiant žmonėmis, kurie 
kasdien iš paskutiniųjų grumiasi su baime, šis nesenas migdolinio 
kūno tyrimų protrūkis turėtų būti tikrų tikriausias nušvitimas: 
tai, ką mes galvojame ir ką jaučiame, iš tikrųjų gyvena skirtingose 
mūsų smegenų srityse. Dažnai peikiame save dėl „nepagrįstų“ 
baimių, lyg kaskart nevalingai išsigąstume dėl to, kad nesugeba- 
me logiškai sudėlioti savo minčių, bet protas neturi su tuo nieko 
bendra; trumpai tariant, visos baimės yra iracionalios. Dėl to, kad 
išsigąstame, nesame „pamišę“, kad ir koks keistas būtų baimės 
šaltinis: vorai, klounai ar net senoviniai šeikerių supamieji krės- 
lai . Nerimas niekad nekyla „dėl jūsų kaltės“; blogiausiu atveju 
galime pasakyti, kad galbūt jūsų pasąmoninė baimės sistema 
neadekvačiai reaguoja, kaip per jautri automobilio signalizacija, 
užkaukianti, vos prisilietus prie automobilio sparno. Išmokti 
valdyti migdolinio kūno subtilybes gali būti kebloka, bet, kaip 


išsiaiškinsime, tai visiškai išsprendžiama problema. 


* 


Ko gero, pamanėte, kad pastarąjį pavyzdį prasimaniau dėl smagumo, bet aktorius Billy 
Bobas Thorntonas iš tikrųjų prisipažino, kad jį kamuoja siaubinga senovinių baldų 
fobija. Tačiau tai jokiu būdu nereiškia, kad laikau poną Thorntoną psichikos sveikatos 
etalonu. 

Tačiau prieš imdami aiškintis, kaip elgtis su savo įvairiausio- 
mis baimėmis, turime surasti paskutinę migdolinio kūno dė- 
lionės detalę. Jau neblogai suprantame, kaip atsiranda atsakas į 
baimę, bet taip pat žinome, kad ne visos smegenys yra vienodos. 
Nors visi bijome kai kurių dalykų: besiartinančių cunamių, pa- 
siutusių lokių, zombių armijų, turime ir individualių baimių. 
Vienų migdolinis kūnas ima šauktis kavalerijos, išvydęs žaislinį 
vorą, nors kiti čia nemato visiškai jokio pavojaus. Žinoma, ir 
tie, ir anie sąmonės lygmeniu suvokia, kad pliušinis voragyvis 
yra nepavojingas, bet jų migdoliniai kūnai reaguoja skirtingai. 
Taigi, kaip randasi šios asmeninės baimės? Jau esu minėjęs, kad 
migdolinis kūnas turi nuosavą sąmonę, ir nė kiek neperdėjau: jis 
netgi susikuria savo nuomonę apie tai, ko reikėtų bijoti. Ir kas 


labiausiai erzina - tas nuomones labai sunku pakeisti. 


Negaliu išmesti iš galvos 


Beveik lygiai prieš šimtą metų šveicarų neurologas Ėdouardas 
Claparėde atliko keistą eksperimentą, kuris netruko tapti viena 
žinomiausių psichologijos mįslių. Viena Claparėde pacienčių, 
keturiasdešimt septynerių moteris, kentėjo nuo retos, neįprastos 
smegenų traumos, dėl kurios ji visiškai neteko gebėjimo įsiminti 
nieko naujo, nors jos protiniai sugebėjimai ir iki traumos buvę 
prisiminimai išliko. Tai buvo tarsi atvirkštinis amnezijos atve- 
jis: ji galėjo prisiminti viską apie praeitį, bet nieko apie dabartį. 
Pacientė galėjo dalyvauti pokalbyje ir gal kokias dešimt minu- 


čių kliautis trumpalaike atmintimi, bet po to visa informacija 

pranykdavo kažkokioje neuroninėje tuštumoje ir nebegrįždavo. 
Claparėde kasdien lankėsi pas tą moterį, norėdamas įvertinti jos 
būklę, ir jam kasdien tekdavo prisistatyti jai iš naujo. Jam išėjus 
iš kambario dvidešimčiai minučių ir vėl sugrįžus, ji žvelgdavo į 
jį, tarsi jiedu niekados nebūtų susitikę. 

Per vieną iš apsilankymų Claparėde nutarė paįvairinti kas- 
dienybę nedideliu bandymu. Prieš įeidamas į kambarį jis paslė- 
pė savo delne smeigtuką taip, kad kyšotų tik jo smaigalys. Vos 
paspaudusi jam ranką, moteris atšoko iš skausmo ir netikėtumo. 
Bet juk ji vis vien nieko neprisimins, tad didelio čia daikto, tiesa? 
Tačiau kai Claparėde apsilankė pas ją kitą dieną ir tuokart ištiesė 
jai tuščią ranką, moteris atsisakė ją paliesti. Nors ji negalėjo pa- 
aiškinti savo nenoro ir visiškai neprisiminė vakarykštės dienos, 
moteris tikino, kad siūlymas paspausti gydytojui ranką ją gąs- 
dino. To niekas negalėjo suprasti: jeigu ji nebegalėjo prisiminti 
nieko naujo, iš kur ji žinojo, kad rankos paspaudimas gydytojui 
Claparėde gali būti pavojingas? To meto psichologai teigė, kad 
dėl to kalta kažkokia slapta „implicitinės“ atminties sistema, bet 
konkretų šio baimės ir atminties galvosūkio atsakymą neurologai 
pateikė tik po daugelio metų. 

Vis dėlto mūsiškės baimės sistemos veikimo sėkmė labai pri- 
klauso nuo mokymosi ir atminties. Kad visi mus supantys dalykai 
mums neatrodytų keliantys pavojų gyvybei („O ne, kačiukas! 
Dieve mano, tai bananas!“), migdoliniam kūnui reikia spartaus 
ir patikimo būdo, kaip atskirti nepavojingus dalykus nuo grės- 
mingų. Taigi, lygiai taip pat, kaip jūsų kompiuterio antivirusinė 


programa lygina kiekvieną jūsų standžiajame diske esantį failą su 

savo piktybinės programinės įrangos duomenų bazės failais, jūsų 
migdolinis kūnas tikrina visus ateinančius dirgiklius, lygindamas 
juos su savo grėsmių duomenų bazės informacija. Aptikęs gana 
tikslų atitikimą (tarkime, ropojantį juodą padarėlį), jis sukelia 
baimės reakciją („Atsargiai, voras!“ ). Todėl atmintis yra būtina 
sudedamoji baimės dalis. Sakydami, kad Claparėde pacientei po 
skausmingo pasisveikinimo išsivystė baimė spausti jam ranką, tu- 
rime omenyje, kad jos smegenys išsaugojo naują įrašą savo duo- 
menų bazėje: galbūt „ištiesti gudročių gydytojų delnai“. Tą patį 
galime pasakyti ir apie LeDoux laboratorines žiurkes su sąlygotu 
baimės instinktu. Prieš jo eksperimentą žiurkės buvo abejingos 
skaitmeniniam garsiniam signalui, bet vos po vieno garso susie- 
jimo su elektros šoku atvejo jos išsyk įsiminė, kad garsai reiškia 
nemalonų purtymą, ir tą informaciją išsaugojo ateičiai. Kadangi 
Claparėde pacientė su sutrikusia atmintimi vis dar gebėjo įgyti 
naujų baimių, informacija apie smeigtuko bakstelėjimą, be abejo, 
negalėjo nukeliauti į universalų atminties centrą. Šis neuronų 
darinys, jūrų arkliuko pavidalo hipokampas, yra sritis, atsakinga 
už tai, kad padėtų jums įsiminti svarbius faktus, tokius kaip jūsų 
vestuvių jubiliejaus data, internetinės bankininkystės slaptažodis 
ar vieta, kur pasistatėte automobilį. 

Ak, palaukit, nejaugi negalite prisiminti šių dalykų? Jūs iš tik- 
rųjų juos vis pamirštate; greičiausiai skaitydami šiuos žodžius 
bergždžiai klaidžiojate po stovėjimo aikštelę. Dėl to baimės pri- 
siminimai nelaikomi hipokampe - daugumos ilgalaikių prisi- 
minimų buveinėje smegenyse. Mūsų faktiniai arba „detalieji“ 


prisiminimai bėgant laikui yra linkę silpti (išties: pamėginkite 

prisiminti, ką valgėte pietums praeitą antradienį), bet jei neno- 
rime, kad mus prarytų, negalime sau leisti, kad prisiminimai apie 
pavojų mūsų saugumui nublanktų. Jei, pavyzdžiui, esate žiurkė, 
jums geriau niekados gyvenime nepamiršti, kad naminė katė 
yra mirtinas pavojus; tai turėtų būti visiems laikams iškalta jūsų 
smegenyse. Kad būtume kuo saugesni, baimės prisiminimai turi 
būti giluminiai, tvirti ir „implicitiniai“, kitaip tariant, jie privalo 
kilti mums nemąstant. (Implicitinė atmintis mums leidžia atlikti 
įsimintus veiksmus be sąmoningų pastangų, pavyzdžiui, spaus- 
dinti nežiūrint į klaviatūrą ar vairuoti automobilį.) Dėl to visų 
logiškiausia ir patogiausia vieta saugoti šiuos unikalius, akmenyje 
iškaltus emocinius prisiminimus - pati baimės būstinė, t. y. mig- 
dolinis kūnas. Tuose dviejuose mazgeliuose slypi raktai į mūsų 
giliausių, tamsiausių baimių prisiminimus - nuo pačių seniausių 
žmonijos baimių iki mūsų nuolatos kuriamų naujų sąsajų. 
Pradėkime nuo pirmykščių baimių. Mums gimus migdolinis 
kūnas nebūna visiškai tuščias, tiesiog jis laukia nurodymų, ko 
reikia bijoti. Motulė Gamta iš geros širdies užprogramavo mūsų 
smegenyse įgimtą antipatiją dalykams, kurių žmonės paprastai 
privengė nuo žilos senovės: gyvatėms, vorams, aukščiui, tamsai, 
netikėtiems garsiems triukšmams, galintiems įspėti apie užpuo- 
liką, uždaroms erdvėms . Nors kiekviename iš mūsų šios baimės 


pasireiškia nevienodo stiprumo, jų niekados nereikia mokytis iš 


* 


Daugelis bijančių ankštų erdvių (klaustrofobija), regis, taip pat prisibijo atvirų erdvių 
(agorafobija), tad yra nuomonių, kad abi baimės turi bendrą kilmę - tai pirmykštė 
baimė nesugebėti pasprukti nuo netikėtos grėsmės. Užklupti atvirame lauke ar įspeisti 
į kampą, netenkame galimybės pasprukti ar pasislėpti nuo grobuonies. 

patirties. Vos gimę sveiki kūdikiai išsyk demonstruoja vadina- 
mąjį Moro refleksą: staiga paleidus kūdikio galvytę taip, kad ji 
nusvirtų atgal, naujagimis parodo savo įgimtą baimę nukristi: jo 
veide šmėkšteli išgąstis, jis išskečia rankas į šalis, tarsi norėdamas 
atsiremti. Lygiai taip pat salose, kuriose nešliaužioja nė vienos 
rūšies gyvatės (kur ir vietiniams gyventojams niekados nereikėjo 
saugotis gyvačių įkandimų), gimę vaikai vis vien susigūžia iš 
siaubo, pirmąsyk išvydę tikrą gyvatę. Dėl kažin kokios priežasties 
gyvačių baimė yra įrašyta į žmonių DNR kodą. (Galite paklausti 
paties LeDoux, turinčio rimtą gyvačių fobiją, nors jis gyvena 
Niujorko teritorijoje, kur gyvačių pasitaiko santykinai nedaug.) 

Kaip mokslo žurnalistas Rushas W. Dozieras aiškina savo 
naudingoje knygoje „Pati baimė“, psichologijoje daugelį metų 
dominavo froidiškosiomis represijomis paremta šių įgimtų bai- 
mių interpretacija, kai dažnai prieinama prie keistokų išvadų. 
„Voras reprezentuoja pavojingą (orališkai naikinančią ir anališkai 
kastruojančią) motiną, o [-... | esminė šių pacientų problema, 
atrodo, yra jų seksualinė identifikacija ir biseksualumas. Tai 
buvo kebloka suprasti patiems fobijų turėtojams, kurie, kaip ir 
jų protėviai, manė, kad jie bijo vorų, nes vorai gali nužudyti, o 
ne todėl, kad jiems reikia paprašyti savo mamos pagaliau baigti 
tą analinę kastraciją. Tačiau iš tikrųjų mūsų įgimta šių pirmykš- 
čių pavojų baimė yra tokia stipri, kad mes užprogramuoti juos 
pastebėti neįtikėtinai mikliai. 2008 metais atlikdami tyrimą du 
Virdžinijos universiteto psichologai kompiuterio ekrane paro- 
dė tyrimo dalyviams devynių atvaizdų lentelę ir paprašė atlikti 


vieną iš dviejų veiksmų: surasti tarp kitų aštuonių nepavojingų 

objektų, tokių kaip gėlės ar varlės, esančią gyvatę arba surasti 
tarp aštuonių gyvačių esantį nepavojingą objektą. Visi tiriamieji 
surado gyvatės atvaizdą tarp nepavojingų objektų daug greičiau 
nei nepavojingą objektą tarp gyvačių; atrodo, kad mums įgimta 
pastebėti potencialius pavojus prieš atkreipiant dėmesį į visus 
kitus dirgiklius. 

Kadangi pasaulyje esti gerokai daugiau grėsmių nei šis pir- 
mykštis roplių ir šliužų žvėrynas, evoliucija mus apdovanojo 
sistema, kuri sparčiai įsisavina naują informaciją apie pavojus. 
Michaelas Davisas, Emorio universiteto psichologas, pasakoja, 
kad baimių mokymasis yra bene patikimiausia mūsų turima at- 
minties sistema. „Įdomiausia, kad baimių prisiminimus įgyjame 
akimirksniu ir jie išlieka visam gyvenimui, - sakė jis man. - Nieko 
kito nesugebame išmokti per akimirksnį. Netgi kad išmoktum 
savo motinos vardą, prireikia daugybę kartų jį išgirsti ir užrašyti. 
O sąlyginiai baimės refleksai unikalūs tuo, kad, sykį nutikus gy- 
vybei pavojingam įvykiui, jo daugiau niekados nebepamirštam. 
Tai prisitaikanti, bet ir problematiška sistema. Mokymasis per 
akimirksnį yra prisitaikantis štai dėl ko. Vėl prisiminkime mūsų 
akmens amžiaus bičiulį Tagą: susidūrus su įniršusiu mastodontu 
jam pasiseks, jei pavyks bent kartą išgyventi šį susitikimą. Todėl 
geriausiu atveju jo smegenys įsimins kiek įmanoma daugiau in- 
formacijos apie šį susidūrimą, kad jis galėtų atpažinti visus po- 
žymius kito užpuolimo atveju. Taigi migdolinis kūnas, nuolatos 
siekdamas, kad būtume kuo saugesni, staiga užfiksuoja apytikrius 
grėsmės bruožus savo duomenų bazėje, kad kitąkart patekus į 


panašią padėtį jis galėtų akimirksniu paskelbti pavojų. 

Būtent dėl to išmokti baimę gali būti problematiška: nors sis- 
tema yra netiksli, migdolinio kūno saugomi baimės prisiminimai 
yra giluminiai ir ilgalaikiai. Po vienintelio nemalonaus potyrio 
mes galime įgyti sąlyginį refleksą bijoti to, kas visai nepavojinga. 
Vyriškis, patekęs į siaubingą automobilio avariją, ims baimintis 
ne vien vairavimo; jis taip pat gali imti šalintis geltonų automo- 
bilių, tokių, koks į jį rėžėsi, arba odinių sėdynių, kokios buvo jo 
automobilyje. Akivaizdu, kad nė viena iš šių smulkmenų neturi 
nieko bendra su jo nelaime - tai tiesiog dar vienas pavyzdys, 
kaip apygrubis ir akylas migdolinis kūnas klysta saugumo labui. 
Baimė yra kūjis, o ne skalpelis - vietoje tikslumo ji renkasi jėgą. 

Laimei, migdoliniam kūnui gerokai kebliau formuoti nepa- 
vojingų dalykų nei tikrų grėsmių baimes. Devintajame dešimt- 
metyje psichologė Susana Mineka atliko tyrimą su jaunomis 
laboratorinėmis beždžionėlėmis, norėdama patikrinti jų polinkį 
ašaroti. Beždžionės nebijo gyvačių taip, kaip mes, tad kai Mineka 
parodė jauniems primatams gyvą gyvatę, jos pernelyg nesumišo. 
Tačiau kai ji parodė beždžionėlėms vaizdo įrašą, kuriame kita 
beždžionė staugia išsigandusi gyvatės, beždžionėlės netruko 
„nubeždžioniauti“ (atsiprašau) jos baimės reakciją; šis procesas, 
vadinamas modeliavimu, yra vienas iš būdų išmokti bijoti be 
asmeninės patirties. (Jei jūsų pažįstama beždžionė dėl ko nors 
sumišo, jums juk nereikia patirti to savo kailiu, kad suprastumėte, 
jog tai nemalonu, tiesa?) Tačiau kai Mineka gyvatės vaizdo įrašą 
uždengė gėlės atvaizdu, kad atrodytų, jog beždžionei paniką su- 
kėlė rožė, jaunosios beždžionėlės nė trupučio neišsigando gėlių. 


Įvaryti gyvačių baimę paprasta, bet išmokyti bijoti nepavojingų 

dalykų - reikia pasistengti. Mes elgiamės taip pat. Dozieras rašo: 
„Vaikas gali greitai pradėti bijoti gyvačių, bet, kad ir koks genialus 
ir atkaklus būtų tyrėjas, jam beveik neįmanoma išmokyti vaiko 
bijoti žaislinio ančiuko. 

Atkreipkite dėmesį, kad Dozieras sako beveik neįmanoma, 
nes garsusis Johno Hopkinso universiteto biheivioristas Johnas 
B. Watsonas nemaloniu 1920 metų eksperimentu įrodė, kad mes 
galime išmokti bijoti beveik bet ko, jei dirgiklis yra gana baugi- 
nantis. Kadangi šis bandymas buvo atliktas iki mokslinės etikos 
sampratos atsiradimo, Watsono tyrimo objektas buvo vienuo- 
likos mėnesių kūdikis, nuo tada pagarsėjęs Mažojo Albertuko 
vardu. Mažasis Albertukas buvo romus, laimingas vaikas, kurį 
dienomis prižiūrėdavo Harrietos Lane ligoninėje Baltimorėje, 
kur jo motina dirbo sesele. (Liūdna, bet akivaizdu, kad Alberto 
motina nė nenutuokė, kad jos sūnus buvo naudojamas Watsono 
eksperimentui.) Watsonas kaip baimės dirgiklį pasirinko mielus 
gyvūnėlius. Kai jis pirma parodydavo Mažajam Albertukui bal- 
tapūkį triušį ar laboratorinę žiurkę, kūdikis imdavo gargaliuoti 
iš malonumo, nes mėgo viską, kas pūkuota ir minkšta. Bet tada 
Watsonas pradėjo sąlygojimo procedūrą: kaskart Mažajam Al- 
bertukui prisilietus prie baltos žiurkės, Watsonas supliekdavo 
plaktuku į metalinį strypą kūdikiui už galvos ir šis paklaikdavo 
nuo kurtinančio triukšmo. Po kelių seansų baimės sąlygojimas 
buvo baigtas: Mažasis Albertukas, vos pasirodžius žiurkei, im- 
davo klykti iš siaubo ir paskubomis mėgindavo nusiropšti kuo 
toliau. Kaip ir būdinga migdoliniam kūnui, kurio suvokimas pro- 


blematiškas ir miglotas, Albertukas ėmė bijoti visko, kas primena 

kailį; jis pabūgdavo išvydęs šunis, kailinius paltus, netgi Kalėdų 
Senelio barzdą. Bandymui pasibaigus Watsonas ketino panai- 
kinti Mažojo Albertuko sąlyginį refleksą, bet vos vaiko motina 
sužinojo apie eksperimentą, ji išsivežė sūnų, nė nepasakiusi, kur 
keliauja. Sunkoka patikėti, kad vėliau Watsonas parašė populiarių 
vaikų auklėjimo vadovų. Iki šios dienos niekas nežino, kas nutiko 
Mažajam Albertukui. 

Deja, visai įmanoma, kad jo baimė dar laikėsi gan ilgai. Anot 
Fanselow, Kalifornijos universiteto Los Andžele baimės eks- 
perto, sąlyginis baimės refleksas gali išlikti visą gyvūno gyveni- 
mą - tai jis įrodė savo laboratorijoje. „Iš tikrųjų mes pasiekėme 
ilgiausiai be jokio susilpnėjimo išlikusio prisiminimo pasaulio 
rekordą, - pasakojo jis. - Mes suformavome suaugusioms žiur- 
kėms sąlyginius baimės refleksus ir palaukėme pusantrų metų. 
Tai gali atrodyti ne itin ilgas laiko tarpas, bet tai beveik viso suau- 
gusios žiurkės gyvenimo trukmė. Kai vėl patikrinome jų reakciją 
į garsinį signalą, jos nė kiek nebuvo primiršusios savo baimės. Nė 
trupučio“ Štai kokia veiksminga ir patvari yra smegenų baimės 
sistema. Baimę galima įveikti (šį procesą patyrinėsime visai ne- 
trukus), bet migdolinis kūnas, kaip, anot patarlės, ir dramblys, 


niekados nepamiršta. 


Kaip ištrūkti iš uždaro rato 
Scottui Raderstorfui pasisekė tiek gelbstintis nuo cunamio, tiek 


įveikiant psichologines pasekmes. Jis pasakoja apie savo šiurpi- 


nantį bėgimą nuo kunkuliuojančios vandens sienos su trupučiu 

baimės ir humoro. „Po to įvykio ėmiau skaityti vadovėlius apie 
stichines nelaimes, o pačiame atviriausiame iš jų buvo rašoma, 
kad nuo cunamio apsisaugoti neįmanoma, - pasakojo jis juok- 
damasis. — Jei esi taip arti, kad matai cunamį savo akimis - jau 
per vėlu.“ Raderstorfas supranta, kad jam pasisekė, jog jis išliko 
gyvas, bet toji patirtis jo netraumavo - tiesą sakant, cunamis nė 
nesugadino šeimos atostogų. Kadangi Tailando laivynas pirmiau- 
sia evakavo moteris ir vaikus, Scottas kelioms dienoms atsiskyrė 
nuo Joellenos ir vaikų, bet visai netrukus jie vėl keliavo per pa- 
saulį. Vienintelis išlikęs psichologinis pėdsakas - pasikartojantys 
sapnai apie galingos bangos triuškinamus medžius ir namus, kai 
girdi nenatūralų, žemą garsą, primenantį lūžtančių kaulų traškė- 
jimą. Daugeliui kitų nebūtų taip pasisekę. 

Tačiau Raderstorfas vis dar prisimena šį įvykį taip aiškiai, lyg 
jis būtų nutikęs vakar - tai būdinga patyrusiems tokius šiurpius 
išgyvenimus. Emocijos, iš dalies veikiamos migdolinio kūno, 
neretai paryškina mūsų prisiminimus, tad labiausiai jaudinan- 
čios - tiek gerąja, tiek blogąja prasme - mūsų gyvenimo akimir- 
kos sąmonėn įsirėžia ryškiausiai, išlieka tarsi nuotraukos. Psi- 
chologai tai vadina blykstės efektu. Sakoma, kad visi prisimena, 
kur jie buvo, kai sužinojo, kad nušovė prezidentą Kennedy. Tas 
pats galioja ir visoms kitoms tragedijoms - nuo Perl Harboro 
iki Rugsėjo 11-osios įvykių. (Tačiau, nors dažniausiai esame 
įsitikinę, kad blykstės akimirkas prisimename nepriekaištingai, 
ne visada esame teisūs. Atlikdami vieną tyrimą psichologai pa- 
prašė studentų prisiminti daugkartinio naudojimo erdvėlaivio 


„Challanger“ sprogimą, po įvykio praėjus kelioms dienoms, ir 

po to susitiko su jais po kelerių metų. Antrojo susitikimo metu 
studentai prisiminė sprogimą labai detaliai, bet jų prisiminimai 
buvo netikslūs.) Retkarčiais šie stiprūs, emocingi prisiminimai 
gali sukelti gerokai sunkesnių psichologinių problemų; tai rodo 
karo veteranų patirtos giluminės traumos. Potrauminio streso 
sutrikimo (PTSS) atvejais baimė ir atmintis patenka į siaubingą 
grįžtamojo ryšio ratą. Nekaltos provokacijos, pavyzdžiui, dujų 
sprogimas automobilio duslintuve, sukelia ryškų prisiminimą, o 


migdolinis kūnas reaguoja taip, tarsi tai dabar vyktų vėl. 


Baimės mechanizmas kelia daugiausia rūpesčių tais atvejais, kai 
mūsų akyla apsaugos sistema tarsi atsisuka prieš mus, plakda- 
ma mus baimės bangomis dėl pramanytų pavojų. Net jei mums 
ir netenka išgyventi tokių žūtbūtinių potyrių kaip kareiviams, 
kiekvienas susidarome savą pasibjaurėtinų dalykų katalogą. Ne- 
svarbu, ar tai viešo kalbėjimo, skrydžio baimė ar įkyrus polinkis 
nerimauti dėl santykių ar darbo pastovumo - migdolinis kūnas 
dažnai prikuria mums nepageidaujamų baimių ir užgroja būtent 
tada, kai mes norėtume būti atsipalaidavę ir ramūs. Kadangi esa- 
me linkę laikyti baimę ir nerimą nepageidaujamais kliuviniais, 
neretai galvojame, kad išlikti šaltakraujiški spaudžiant aplinky- 
bėms galime tik iš jų išsivadavę. Baimę ir ramybę laikome prie- 
šingais dalykais, kaip tamsą ir šviesą; jei bijai, negali atrodyti 
drąsus ar ramus, ir viskas. 

Tačiau ši nuomonė visiškai klaidinga. Baimė ir šaltakrau- 
jiškumas yra kur kas labiau, nei manome, suderinami dalykai, 


netgi būtini vienas kitam. Nerimas neprivalo būti mūsų priešas; 

iš tikrųjų kai kurie neurotiškiausi ir baikščiausi žmonės mūsų 
planetoje tuo pačiu yra ir šaltakraujiškiausi, kai juos prispaudžia 
aplinkybės. Įtemptose situacijose šaltakraujai ir karštakošiai la- 
biausiai skiriasi ne tuo, ar jie jaučia baimę - tai beveik visiškai są- 
moningai nevaldomas procesas, bet tuo, koks jų santykis su savo 
baime. Kituose skyriuose patyrinėsime du pagrindinius laukus: 
nematomas baimės, nerimo ir streso varomąsias jėgas ir slaptas 
sudedamąsias dalis, kurios padeda išlikti ramiems bauginančiose 
situacijose. Nors šios dvi srovės gali atrodyti visiškai skirtingos, 
jos abi įteka į tą pačią upę. Tikra ramybė pasiekiama ne maži- 
nant mūsų baimės apimtis ir ne laikantis taisyklių, padedančių 
pasiekti tobulą ramybę, - svarbiausia išmokti tinkamai bijoti. 
Galbūt ateis metas, kai neurologijos mokslas atras būdą apskritai 
išvengti baimių ir prisiminimų po trauminių įvykių. Pavyzdžiui, 
2002-aisiais Harvardo universiteto psichiatras Rogeris Pitma- 
nas atliko eksperimentinį bandymą su neseniai avarijų aukomis 
tapusiais žmonėmis, naudodamas vaistą nuo aukšto kraujospū- 
džio propranololį, kad neleistų formuotis prisiminimų baimėms. 
Pitmanas su savo komanda kreipėsi į skubios pagalbos skyriuje 
atsidūrusius pacientus, nukentėjusius per automobilių avarijas 
ir ištikus panašioms nelaimėms, ir per šešias valandas nuo įvykio 
atsitiktine tvarka paskyrė jiems dešimt dienų kasdien gerti pla- 
cebą arba propranololį. Propranololis blokuoja adrenalino, kūno 
baimės sistemą maitinančio hormono, poveikį. Pitmanas teigė, 
kad, jei adrenalinas negali atlikti savo užduoties, nelaimių aukų 
prisiminimai neįgauna tokio trauminio krūvio. Žinoma, po trijų 


mėnesių propranololį vartojusiems pacientams pasireiškė žymiai 

mažiau traumos simptomų nei vartojusiems placebą. Joe LeDoux 
su savo kolegomis ėmėsi šią idėją perkelti į fantastinį lygmenį - jie 
dėlioja metodo, kuriuo būtų galima naikinti konkrečius emoci- 
nius prisiminimus, apmatus. Jo aiškinimu, į smegenis suleidus 
chemikalo, kuris apriboja baltymų sintezę, negalėtų susiformuo- 
ti nė vienas atkuriamas prisiminimas, nes cheminė medžiaga 
išardytų prisiminimą, tarsi jūs išraizgytumėte neuronų mazgą. 
Savo laboratorijoje LeDoux suleido tokios medžiagos žiurkėms ir 
vos po vieno seanso panaikino bauginančio elektroninio signalo 
baimę; po kelių dienų žiurkės apskritai nebereagavo į garsinį 
signalą. Atliekant šią procedūrą atsakingai, ji galėtų tapti tikra 
palaima traumuotoms aukoms, nors kai kurie prašymai suglu- 
mino LeDoux. Vienas apie jo tyrimą nugirdęs vyriškis su viltimi 
pasiteiravo mokslininko, ar šis galėtų jam ištrinti prisiminimus 
apie buvusią žmoną. 

Tačiau dar nedžiūgaukite: kol jūsų psichologai ims taikyti šį 
pažangų gydymą, dažniausiai su baime teks dorotis senoviniu 
būdu. Čia šuo ir pakastas - tai sunki užduotis. Nemalonūs po- 
tyriai įsirėžia mums į smegenis prieš mūsų valią, o mūsų migdo- 
linis kūnas sužadina baimę, kai mums labiausiai norėtųsi išlikti 
ramiems. Ši sistema nėra iš lengviausiai suvaldomų, mat ji buvo 
sukurta ne tam, kad ja būtų smagu naudotis, jos tikslas - saugoti 
mus nuo pražūties. Tačiau dažniausiai nerimą ar stresą pajuntame 
ne dėl kokio nors mirtino pavojaus; mes reaguojame į mate- 
matikos egzamino ar priešpaskutinio krepšinio varžybų meti- 
mo keliamą įtampą. Atrodo, kad, užuot padėjusi mums klestėti, 


baimė kaišo pagalius į ratus, tad mums nelengva suvokti, kad ji 

nesistengia užkirsti kelio į sėkmę . Mums norėtųsi gebėti išjungti 
baimės atsaką tiesiog spragtelėjus psichologinį šviesos jungiklį, 
bet ši sistema sukonstruota ne taip. Nors baimė yra fantastiškas, 
galingas, tikrų tikriausias gyvybės apsaugos mechanizmas, mes 
vis vien kovojame su jos ypatumais. 

Laimei, kad ir kaip sudėtinga suvaldyti šią sistemą, mūsų bai- 
mės nebūtinai kontroliuoja mūsų likimą. Niekam nėra lemta pa- 
klusti migdolinio kūno užgaidoms. Pritaikydami savo elgseną ir 
įsitikinimus, galime nepaprastai pakeisti migdolinio kūno baimės 
išraiškas; mes netgi galime pagelbėti savo smegenims išmokti 
sulaikyti baimės atsaką jam dar nepabudus. Tai taip pat yra tik 
dabar mokslininkų pradedamas suprasti neurologinis procesas, 
bet vienas atradimas yra akivaizdžiai aiškus - mes galime įveikti 
beveik visas baimes, jei tik mūsų santykis su jomis bus teisin- 
gas. Žinoma, šis kelias gali būti kiek keblokas, bet ne todėl, kad 
išmintingas požiūris į baimę yra sudėtingas ar nenatūralus. Ne, 
labiausiai šiais laikais mūsų baimes įveikti kliudo tai, kad mes 
stebėtinai įpratome su jomis elgtis taip neišmintingai, kaip tik 


žmogui įmanoma. 


Apie tai, kaip baimė gali padėti mums susilaukti vienokio ar kitokio pasisekimo, per- 
skaitysite ketvirtajame skyriuje. 

TARP DALYKŲ, KURIŲ GYVENIME LABIAUSIAI NORĖTUME 
išvengti, pirmauja liga. Niekas nenori susirgti. Todėl kartais 
nerimauti dėl sveikatos yra visiškai sveika, o retkarčiais netgi 
naudinga, pavyzdžiui, kai rūpindamiesi savo sveikata nuspren- 
džiate nesinuomoti užmiesčio sodybos buboninio maro karan- 
tino zonoje. Tačiau tarp mūsų yra ir tokių žmonių, kurie neri- 
maudami dėl sveikatos gerokai perlenkia lazdą ir taip smarkiai 
įsitraukia į sveikatos problemas, kad ima atrodyti, jog jie gyvena 
iškreiptoje tikrovėje, kurioje kiekvienas galvos suskaudimas ir 
nulūžęs nagas byloja apie artėjantį galą. Jų baugšti karalystė yra 
gana savotiška vieta, tačiau pakeliavę po ją daug ką sužinosime. 
Moksliniai tyrimai liudija, kad būgštavimu persmelktas hipo- 
chondriko pasaulėlis geriausiai moko, kaip nereikia kovoti su 
baime ir nerimu. 

Kelionę po šią paralelinę tikrovę pradėsime nuo jos virtualios 
rotušės — internetinių hipochondrikų forumų, kuriuose tūks- 


tančiai sveikata susirūpinusių piliečių rūšiuoja savo simptomus 

ir dalijasi nuogąstavimais su bendraminčiais. Šioje virtualioje 
erdvėje kiekvienas, net ir menkiausias, nusiskundimas gali su- 
kelti tikrą susijaudinimo audrą. Beskaitinėdamas temas, esu 
aptikęs tokių antraščių: „Skauda pažastį - prašau, patarkite!“ 
„Nykstančios dantenos - mirties požymis?“, „Greitai augantys 
nagai... padėkite!“ Nerimo kankinami rašeivos kiekvieną minutę 
reaktorių, kuriam gresia radioaktyvių medžiagų nutekėjimas. 
Grėsmingi simptomai paprastai apima kūną perskaičius straipsnį 
pavyzdžiui, „Daktaras Hausas“ (populiaru sau diagnozuoti išsė- 
tinę sklerozę, kurios pagrindiniai simptomai, tokie kaip drebulys, 
raumenų įtampa, sutampa su nerimo požymiais). Čia pradingsta 
sveikos nuovokos logika. Viena studentiško amžiaus mergina 
parašė apie juodą dėmę, atsiradusią ant dantenų, išsigandusi, kad 
jos dienos jau suskaičiuotos. „Truputį supanikavau - tai buvo 
tik prilipęs baziliko gabaliukas“, - po kelių minučių pranešė ji, 
tačiau nesumišusi toliau atkakliai aiškino apie galimą auglį klubo 
sąnaryje. Nors šio pasaulio svečiui gali pasirodyti, kad šie žmonės 
juokauja, jie iš tiesų yra įsitikinę, kad sunkiai serga. 

Arthuras Barsky, Harvardo medicinos mokyklos psichia- 
tras ir hipochondrijos tyrėjas, aiškina, kad šiems dėl sveikatos 
būgštaujantiems žmonėms itin sudėtinga patikėti, jog pavieniai 
simptomai gali būti nereikšmingi. „Simptomų jie neišsigalvo- 
ja, - sakė man Barsky, - tiesiog simptomai nepriklauso kuriai 
nors konkrečiai ligai. Simptomai gali pasireikšti dėl pačių pa- 


prasčiausių priežasčių, tokių kaip miego trūkumas, maitinimosi 

įpročiai, stresas, bet tokiems žmonėms šis paaiškinimas dėl savo 
paprastumo atrodo neįtikimas.' Kitaip sakant, juos kankina ne- 
tikrumo jausmas: aptikę neaiškų pojūtį kūne, jie iš karto įtiki 
galimybe, kad šis menkutis simptomas praneša apie mirtiną ligą, 
o ne tikimybe, jog jis yra gerybinis. Menkniekis išpučiamas iki 
katastrofos. Būgštavimai virsta neabejotinais dalykais. Vadinasi, 
hipochondrija yra itin įsiaudrinusio nerimo apraiška. Nesugebė- 
damas susitaikyti su dvejonės siaubu, hipochondrikas atiduoda 
savo gyvenimą į baimės rankas. „Jautresni žmonės vadina hipo- 
chondrikus „susirūpinusiais sveikaisiais“, - rašo Jennifer Traig 
savo hipochondrikės memuaruose „Ir vienai gerai .- Tai taiklus 
apibūdinimas. Mes išties nesveikai susirūpinę. Mes jaudinamės 
be ribų ir be atvangos““ Iš hipochondrikų nerimo besivystantys 
elgesio modeliai anaiptol neprislopina jų baimių, priešingai - tik 
dar labiau jas sustiprina. 

Kaip pavyzdį pateiksiu vieną hipochondrikų arsenalo ginklą — 
patvirtinimo ieškojimą. Dauguma hipochondrikų, kamuojami 
ramybės neduodančio susirūpinimo sveikata, ryžtasi odisėjai po 
gydytojų kabinetus, tikėdamiesi šimtu procentu įsitikinti, kad 
yra visiškai sveiki ( JAV net 5 96 pacientų apsilanko pas gydytoją 
dėl hipochondrijos, o tai valstybės biudžetui kasmet atsieina 
20 milijardų dolerių). Tačiau tokia taktika yra klaidingiausia. 
Hipochondrikai niekada nesijaučia visiškai tikri, nes joks gydy- 
tojas ir joks skeneris negali pateikti šimtaprocentinės diagnozės, 
todėlvisada egzistuoja paklaidos galimybė. „Jie ieško absoliutaus 
savo sveikumo patvirtinimo, o to nustatyti neįmanoma, - teigia 


Barsky. - Net jei nuskenavus visą kūną paaiškės, kad viskas gerai, 

po dešimties minučių gali ištikti širdies smūgis. Tačiau jie vis 
tiek ieško nepasiekiamo patvirtinimo, užsirašo atlikti vis naujus 
tyrimus, eina pas įvairiausius gydytojus, maitina savo nerimą. 
Dėl tokio elgesio gydytojai siunta ir juos vadina „nikais“ — tai 
„nešdinkis iš kabineto“ trumpinys. Gydytojus nervina ne tik pa- 
viršutiniškos jų medicinos žiniomis ir „organų rečitaliai — be- 
galinės litanijos apie kiekvieną kvadratinį savo kūno centimetrą, 
bet ir faktas, kad jokie daktaro patarimai jiems nepadeda. Barsky 
šį reiškinį aiškina šitaip: „Gydytojui atrodo, kad nuo jo šnekų 
pacientas tampa dar irzlesnis.“ 

Dėl tokio elgesio hipochondrikai neužsitarnauja pagarbos. 
Dažniausiai iš jų juokiamasi. Kaip pavyzdį pateiksiu Henriettą 
Darwin - mylimą ketvirtąjį Charleso Darwino vaiką. Darwinų 
namuose hipochondrija buvo tapusi kone menu, o Henriettą 
šiuo požiūriu galima prilyginti Picasso. Kai jai buvo trylika, ją 
ir rekomendavo kelias dienas pusryčius valgyti lovoje. Kaip vė- 
liau papasakojo jos dukterėčia: „Daugiau ji gyvenime nebesikėlė 
pusryčiauti. Vaikštinėdama po namus, Henrietta apsivyniodavo 
kairiąją pėdą šilkine skarele, nes jai atrodė, kad viena koja truputį 
vėsesnė už kitą. Tačiau jos neurotinis šedevras buvo savadarbė 
dujokaukė, kurią ji užsidėdavo pasirodžius svečiams. „Tai buvo 
paprastas vielinis virtuvinis koštuvas, prikimštas sterilios vatos 
ir guminėmis žarnelėmis pritaisomas prie ausų, kaip antsnu- 
kis“, - dalijosi prisiminimais jos dukterėčia. - Jį užsimovusi, ji 
bendraudavo su svečiais ir dusliu balsu, panirusi į savo eukaliptu 


kvepiančią užuovėją, aptarinėdavo politiką, nė nepastebėdama, 


Jaudulio spąstai: aštuoni siaubingi (ir pora gerų) būdai, 
kaip susidoroti su baime ir nerimu 

kaip visi tvardosi nepratrūkti juokais.“ Kai kurie hipochondrikai 
įerzina patys save, kaip taikliai pažymi sveikata besirūpinantis 
humoristas Gene as Weingartenas, apibūdindamas dar vieną nau- 
dos neduodantį elgesio modelį - simptomų tikrinimą. „Eilinis 
žmogus, pastebėjęs, kad akies vokas nežymiai trūkčioja, tiesiog 
ištartų „hmm“, - rašo jis savo knygoje „Hipochondriko gyvenimo 
(ir mirties) vadovas“. - O hipochondrikas ištartų „hmm“ tik tuo 
atveju, jei praneštumėte jam apie naujai atsiradusią mirtiną ligą, 
kurios pagrindinis simptomas - nesugebėjimas ištarti „hmm. 
Tada jis imtų kartoti „hmm“ po 1 723 kartus per dieną, kol ga- 
liausiai išsivystytų laringitas, jis nebesugebėtų ištarti „hmm“ ir 
tai palaikytų gryniausiu įrodymu, kad jau miršta“ 

Tačiau didžiausia hipochondrikų rykštė yra naujausias jų ar- 
senalo įrankis - internetas. Anksčiau, kai informacija nebuvo taip 
lengvai pasiekiama, hipochondrikams, norintiems tyrinėti retes- 
nes ligas, tekdavo plumpuoti į biblioteką ir gilintis į apipelijusių 
medicinos knygų tekstus. O dabar, kai yra tokie tinklalapiai, kaip 
WebMD ir MedicineNet, šių žinių galima gauti vos kelis kartus 
spustelėjus pelės klavišą. Šis technikos laimėjimas ypač pakenkė 
susirūpinusiems sveikiesiems: nors žinojimas ir yra jėga, bet dėl 
interneto platybių informacijos perkrovos nerimaujančiose sme- 


genyse įvyksta trumpasis jungimas. Nuo kiberchondrijos kenčia 


Tačiau žymiausia hipochondrikė istorijoje buvo poetė Sara Teasdale, kuri netgi buvo 
stebėjo ant rankos sutrūkusią kraujagyslę ir iš karto nusprendė, kad jai gresia širdies 
priepuolis: įsitikinusi, kad galas visai čia pat, ji nutarė nieko nelaukti ir užbėgti už akių 
formalumams, todėl išgėrė per didelę migdomųjų dozę. Vėliau koroneris pranešė, kad 


ji buvo visiškai sveika. 

ne tik chroniški hipochondrikai. 2008-aisiais „Microsoft“ įmonė 
atliko tyrimą, kiek darbuotojų ieško informacijos sveikatos klau- 
simais. Rezultatai atskleidė, kad daugiau nei pusė darbuotojų 
didelę darbo laiko dalį skirdavo informacijos medicinos klau- 
simais paieškai, o svarbiausia tai, kad šios paieškos nuvesdavo 
juos iki pačių sunkiausių diagnozių. Pabandykite patys: įveskite 
į „Google“ paiešką „kojos skausmas“ ir jau pirmajame puslapyje 
pamatysite informaciją apie giliųjų venų trombozę, diabetą, ne- 
ramių kojų sindromą, slankstelių išvaržą, užsikimšusias arterijas 
ir mirtinas širdies ligas bei nuorodą į „193 ligas, kurios pasireiškia 
kojos skausmu“. Tad nejaugi vis dar nuostabu, kad, atsiradus 
internetui, hipochondrikų skaičius gerokai išaugo? 

Iš pirmo žvilgsnio atrodo keista pradėti kalbą apie baimių, 
streso ir įtampos valdymą nuo hipochondrijos temos. Tačiau kiek 
sveiko proto turi turėti žmogus, nuolat manantis, kad kiekvienas 
niežulys yra vėžio simptomas? Tikrieji hipochondrikai yra liguistai 
priklausomi nuo savo nuogąstavimų, kurie skatina sveikai nuo- 
vokai prieštaraujantį elgesį. Jie pasmerkia save nesibaigiantiems 
patvirtinimo ieškojimams, nuolatos jaudinasi dėl artėjančios svei- 
katos katastrofos, tyrinėja egzotiškiausias ligas, tikrina simptomus, 
kol šie galiausiai ima ryškėti - tendencijos išties savižudiškos, todėl 
norime paklausti: „Kodėl jie taip elgiasi?“ Atsakymas į šitą klausi- 
mą ir yra visa esmė, būdinga ne tik hipochondrikams, bet ir mums 
visiems: mes tikime, kad nerimas mus kreipia tinkama linkme, nors 
iš tikrųjų dažniausiai nerimo vedami elgiamės būtent priešingai, 
nei reikėtų. Iš hipochondrikų galime daug ko pasimokyti, nes jie 


panašūs į mus labiau, nei tuo norėtume tikėti. 

Aštuonios klaidos 


Nors esame linkę manyti, kad mūsų draugai - baimė ir nerimas - 
yra vienas ir tas pats, jų charakteris ir neurologiniai paveikslai yra 
labai skirtingi. Galime laikyti juos dizigotiniais dvyniais: nors 
baimė ir nerimas panašūs ir turi vieną tėvą - migdolinį kūną, jie 
yra skirtingi individai, turintys savo skonį ir pomėgius. Kaip jau 
sužinojome praeitame skyriuje, baimė daugiausiai yra fiziolo- 
giška, o nerimas - kognityvinis: baimė įkrauna kūną tučtuojau 
sprukti nuo realaus pavojaus, o nerimas skatina smegenis ieškoti 
atsakymo, kaip išvengti teorinio pavojaus ateityje. Baimė rėkia: 
„Bėk!“ o nerimas svarsto: „O kas, jeigu? Baimė gali sukelti neri- 
mą, o nerimas gali išsirutulioti į baimę, bet kartais jie pasireiškia 
atskirai. 

2007-aisiais Londono universiteto koledže buvo atliktas sma- 
gus eksperimentas, kurio metu buvo aiškiai pademonstruoti neu- 
rologiniai abiejų pojūčių skirtumai ir įrodyta, kad galime lengvai 
pereiti iš vienos būsenos į kitą. Tyrimo metu mokslininkai ste- 
bėjo žmones, žaidžiančius „Pac-man“ stiliaus žaidimą, papildytą 
skausmingu niuansu: jei herojų pagauna raudonas piktadarys, 
besivaikantis žaidėją po virtualų labirintą, žmogus gauna elektros 
šoką (elektros šokai psichologams teikia ypatingą džiaugsmą). 
Kol pabaisa būdavo gana toli, skeneriai rodė didelį aktyvumą žai- 
dėjų prieškakčio žievėje: kaip ir būdinga nerimaujant, jie stengėsi 
sugalvoti, kaip elgtis toliau, kad išvengtų grėsmės. Tačiau pabaisai 
ėmus artėti, smegenų veikla pasikeisdavo. Kraujas iš prieškakčio 


žievės suplūsdavo į apatinę primityvesniąją smegenų dalį, kuri 

siunčia kūnui susirėmimo, sprukimo arba suakmenėjimo signa- 
lus, todėl žaidėjai tapdavo impulsyvesni. Pavojui ėmus lipti ant 
kulnų, ateidavo baimės eilė. Šis eksperimentas aiškiai parodo, kad 
neatskiriamos mūsų nerimo ir baimės sistemos sudaro vientisą 
visumą: nerimas skatina galvoti apie tolimą pavojų ir būdus jo 
išvengti, o grėsmei priartėjus, mus užvaldo baimė. Nerimas ir 
baimė yra glaudžiai susiję, todėl ir patarimai, kaip elgtis ir kaip 
nesielgti, tinka jiems abiem. 

Baimę jaučia visi gyvūnai, bet, kiek žinome, vienintelis žmo- 
gus, sugebantis planuoti ir mąstyti dėl gerai išsivysčiusios smege- 
nų žievės, jaučia nerimą. Jeigu neturite ypač keistų įpročių, tokių 
kaip nuolat lenkti mašinas greitkelyje savo malonumui, galima 
teigti, kad kasdieniame gyvenime patiriate daugiau nerimo negu 
baimės. Nerimo sukeltų sutrikimų skaičiumi (kas trečias žmogus 
anksčiau ar vėliau patiria tokį sutrikimą) amerikiečiai lenkia visus 
kitus nerimautojus pasaulyje. Tačiau laimei, nors nerimas yra iš- 
skirtinai žmonėms būdingas jausmas, taip pat esame vieninteliai 
gyvūnai, galintys sąmoningai įveikti savo baimes (juk išgirdęs 
įjungtą dulkių siurblį jūsų įsitempęs naminis katinas negalvoja: 
„Rodos, mane apėmė baimė - gal reikėtų kreiptis į psichologą?, 
jis tiesiog sprunka slėptis). Toks slopinimo efektas atsiranda 
dėl neurologinio proceso, vadinamo nykimu; pasinaudoję juo, 
pamažu įveiksime savo baimes ir palengvinsime nerimą. 

Tačiau šios baimių nykimo sistemos suaktyvinimas turi vieną 
trūkumą: mes ją sugadiname, dar nespėję pajusti jos veikimo. 
Kaip ir anksčiau aptarti hipochondrikai, pasiduodame nerimo 


kurstomam saugumo poreikiui ir galiausiai tik pabloginame 

situaciją. Nors nerimo ketinimai ir yra patys geriausi, jis neretai 
veda į nesibaigiančias klaidas, aklavietes ir klaidinančias iliuzi- 


jas — iš viso jų yra net aštuonios. 


Pirma klaida: toks jau gimiau 


Kadangi savo genetinio paveldo nebepakeisime, galima sakyti, 
kad formaliai tai nėra klaida, tačiau jį nagrinėdami geriau supra- 
sime, kaip jaučiame baimę ir nerimą. Kai kalbama apie šaltakrau- 
jiškumą, dažniausiai užduodamas šis klausimas: ar savitvarda yra 
įgimta ar išlavinama? Ar bebaimiai žmonės gimsta su narsia veido 
išraiška ir, esant reikalui, gali iš karto atlikti operaciją gretimoje 
palatoje ir išgelbėti žmogaus gyvybę, ar jų šaltakraujiškumas at- 
eina drauge su patirtimi? 

2001-aisiais psichiatras Kennethas Kendleris iš Virdžinijos 
sandraugos universiteto, parašęs išsamų darbą apie fobijų ge- 
netiką, pateikia mums kol kas geriausią turimą atsakymą. Su 
kolegomis Kendleris ištyrė 1 200 vyriškos lyties tiek monozigo- 
tinių, tiek dizigotinių dvynių, ieškodamas kiekvieno individualių 
fobijų. Vaikystėje visi dvyniai augo toje pačioje aplinkoje ir buvo 
auklėjami vienodai, bet tik identiški dvyniai turi tą pačią DNR, 
todėl Kendleris, palyginęs monozigotinių ir dizigotinių dvynių 
fobijas, sugebėjo atmesti išorinę įtaką ir išskirti grynai genetinį 
polinkį į nerimą. „Apibendrinant išvadas galima sakyti, kad, nors 
ir nežymiai, genetika išties turi įtakos fobijoms, - pasakojo man 
Kendleris. - O tai reiškia, kad kiekvieno žmogaus polinkis į neri- 


mą gali skirtis apie trisdešimčia nuošimčių. Kitaip sakant, kone 

trečdalis polinkio į nerimą slypi mūsų DNR. Tačiau Kendlerio 
tyrimas pateikia dar vieną nuostabą keliantį atradimą - indi- 
vidualios baimės taip pat įsišaknijusios genuose. „Greičiausiai 
manote, kad žmogus bijo žiurkių dėl to, kad kadaise jam įkando 
kokia žiurkė, tačiau empiriškai tai nėra tiesa, - paaiškino jis. — 
Tiesą sakant, daugelis žiurkių bijančių žmonių nėra nė karto net 
susidūrę su žiurke. Todėl galima spėti, kad ši baimė yra įgimta.“ 

Į šitą genetinę maišalynę galime įmesti dar vieną rizikos fak- 
torių, būdingą pusei visos žmonijos - buvimą moterimi. Pasak 
Kendlerio, moterys dvigubai labiau linkusios į nerimą nei vyrai ir, 
kaip galite įsivaizduoti, diskusijos apie tokio reiškinio priežastis 
netrunka įsiplieksti. Štai Michelle Craske, žymios psichologės 
ir nerimo tyrinėtojos iš Kalifornijos universiteto Los Andžele, 
paaiškinimas: pasirodo, kad atsakymas iš dalies priklauso nuo 
to, kaip mokome vaikus reikšti emocijas. „Žiūrint iš socializa- 
cijos perspektyvos, remiantis svariais įrodymais, galima teigti, 
kad mergaitės skatinamos reikšti drovumą ir nerimą, o tokius 
jausmus demonstruojantys berniukai gali netgi susilaukti baus- 
mės“, - kalbėjo Craske. Šį reiškinį galime pavadinti „nubrozdinto 
kelio efektu“: tėvai ima guosti dėl nubrozdinto kelio verkiančią 
mergaitę, bet berniukui liepia susiimti, o atsiradęs ryšys tarp nei- 
giamos emocijos demonstravimo ir mamos bučinių gali nulemti 
vėlesnį mergaitės polinkį į nerimą. Kol kas tikslaus atsakymo 
nežino niekas. 

Tiesą sakant, jau žinome, kad 30 nuošimčių nerimo yra 
nulemta genų, tačiau 70 nuošimčių vis dar tebėra tamsus miš- 


kas. Galima pasakyti tik tiek, kad dauguma mūsų jau gimsta su 

smegenyse įrašytu nerimu. Tačiau genai nebūtinai nulemia gy- 
venimą. „Dažnai vartoju metaforą, teigiančią, kad gyvenimas 
yra lyg simfonija, - sakė Kendleris. - Nors ir nežymiai, jūs galite 
truputį pakaitalioti genų užduotas temas, tačiau svarbiausia, kad 


visą gyvenimą jūs valdote taip, kaip šios temos atliekamos.“ 


Antra klaida: nerealaus užtikrintumo ir kontrolės siekis 


Laikas atlikti eksperimentą vaizduotėje. Įsivaizduokite, kad jus, 
kaip „Žvaigždžių take“, perkėlė į miško proskyną; situacija visai 
maloni, kol staiga nepastebite netoliese šniukštinėjančio meš- 
kino, kuris kol kas dar jūsų nemato. Patekę į tokią nenuspėjamą 
ir nemalonią padėtį, pajusite ne vien gryną baimę (ji pasireikš 
adrenalino pliūpsniu, nuo kurio kone pašoksite į orą), bet ir gana 
stiprų nerimą: Kas bus, jeigu jis mane pastebės? O jei užpuls? Gal- 
būt jis žino, kaip patekti į „Žvaigždžių tako“ transporterį? Jūs, kaip 
Darwinas prie gyvačių narvo, negalite sutramdyti viduje kylan- 
čios baimės, bet yra du būdai visiškai nuraminti jaudulio sukeltą 
nerimą. Pirmasis būdas - pradėti visiškai kontroliuoti situaciją. 
Jei jūsų rankose staiga materializuotųsi ginklas su užrašu „meškas 
naikinantis ginklas“, naujai atsiradęs kontrolės pojūtis užbaigtų 
spėliojimą „o jeigu“, nes įgytumėte galią pašalinti meškos ke- 
liamą grėsmę. Kitas būdas - pajusti visišką tikrumo dėl ateities 
jausmą. Įsivaizduokite, kad pats Dievas, iškišęs galvą iš dausų, 
jums pasakytų: „Neblogai paplušėjau, kurdamas meškas, ar ne? 
Baisokas padaras. Bet tu nesijaudink - šita meška tikrai tavęs ne- 


puls.“ Pajutus tvirtą įsitikinimą, nerimas taip pat staiga išgaruotų. 

Vadinasi, jūsų meškos baimės šaltiniai yra du: kontrolės stygius 
ir tikrumo jausmo nebuvimas. 

Ypač pastarasis. Pasakysiu paprastai: tikrumo jausmas yra 
pats didžiausias nerimo priešas. Tai pagrindinis šaltinis, maiti- 
nantis jaudulį ir nuogąstavimą, todėl nerimą galima laikyti tam 
tikra reakcija, siekiančia pašalinti netikrumo jausmą. Pavyzdžiui, 
nerimo tyrėjas Michelis Dugas nustatė, kad viena iš užkietėjusių 
nerimautojų jaudulio priežasčių yra ta, kad jiems ypač sunku 
atmesti net ir mažiausią galimybę, kad ateityje gali nutikti koks 
nors neigiamas įvykis (jau žinome, kad tai išties būdinga ap- 
tartiems hipochondrikams). Didelis nepakantumas netikrumui 
keičia žmogaus pasaulio suvokimą. Žmonės, kurie negali pakęsti 
netikrumo jausmo, dviprasmišką informaciją visuomet interpre- 
tuoja ne kaip neaiškią ar neutralią, bet kaip grėsmę; kognityvinės 
psichologijos specialisto Roberto Leathy io tyrimas parodė, kad 
tokie žmonės taip bjaurisi netikrumo jausmu, kad netgi „rinktųsi 
užtikrintą neigiamą pasekmę nei neužtikrintą galimybę padėtį 
pakeisti į gera. Mūsų nerimo sukeltas kontrolės troškimas kyla 
iš to paties šaltinio. Valdydami situaciją, jaučiamės užtikrinti 
dėl ateities, todėl mums dėl nieko nebereikia jaudintis. Tačiau 
kontrolės stoka verčia jaustis neužtikrintai, o dėl to imame dar 
labiau nerimauti. 

Vadinasi, tikrumo jausmas ir kontrolė turi dvi puses. Nerimas 
dingsta, jei jaučiamės užtikrinti ir manome, kad kontroliuojame 
padėtį, bet, jei stengiamės taip jaustis, kai to padaryti neįmano- 
ma - kai mėginame suvaldyti nevaldomą situaciją arba trokšta- 


me būti tvirtai kažkuo įsitikinę nenuspėjamame pasaulyje, tik 

pabloginame padėtį. Pavyzdžiui, hipochondrikai, kurie imasi 
žygių, kad gautų nepaneigiamą savo sveikatos įrodymą, patenka į 
užburtą nerimo ratą. Siekiant susitvarkyti su nerimu, itin svarbu 
išmokti atskirti, kurios situacijos yra tiesiog nevaldomos ir mes 
negalime būti užtikrinti, ir susitaikyti su šiuo faktu, o ne su juo 


kovoti. 


Trečia klaida: nerimauti dėl nerimo 


Aštuntojo dešimtmečio pradžioje psichologas Tomas Borko- 
vecas, atlikęs nemigos, kurią iki tol ekspertai laikė per didelio 
psichologinio susijaudinimo padariniu, tyrimą, žengė svarbiausią 
žingsnį savo karjeroje. Borkoveco tyrėjų komanda iškėlė hipo- 
tezę, kad nemigos kankinami pacientai panirs į miegą greičiau, 
jei išmoks fizinių atsipalaidavimo pratimų, tačiau tokia taktika 
nedavė laukiamo rezultato: fiziškai įsitempę pacientai gali greitai 
užsnūsti, o ramesni žmonės sugeba tik gulėti ir žiūrėti į lubas. 
Jie greitai išsiaiškino, kad pats svarbiausias kintamasis čia yra ne 
fiziologinė, o kognityvinė veikla. Nuo nemigos kenčiantys žmonės 
tiek daug būgštaudavo, mąstydavo ir apskritai nerimaudavo, kad 
tiesiog negalėdavo užmigti. Ši įžvalga pastūmėjo Borkovecą ženg- 
ti ilgu, bet produktyviu keliu, vedančiu į pačią jaudulio gelmę, 
ojo ir jo kolegų atradimas jus, ko gero, nustebins: jaudinimasis 
nėra vien nemalonus, pasikartojantis ir bevertis jausmas - jis taip 
pat kliudo jums susidoroti su savo baimėmis. 

Evelyn Behar, viena iš Borkoveco kolegių, šiuo metu dės- 


tanti Ilinojaus universitete Čikagoje, šitaip apibūdina jaudulį: 

„nuolatinė lingvistinė veikla, susijusi su potencialiai grėsmin- 
gais ateities įvykiais“, ir esminis žodis čia yra lingvistinė, nes 
jaudulį dažniausiai išreiškiame vidiniais pokalbiais savo galvoje. 
Dažnai nuomonės apie šitą vidinį čiauškesį yra tokios iš piršto 
laužtos, kad net juokinga. „Kai kurie žmonės sieja nerimą su 
teigiamais dalykais, - teigia Behar. - Jie yra įsitikinę, kad jau- 
dulys padeda jiems pasiruošti. Tačiau jaudulys žmonėms tikrai 
nėra toks naudingas, kaip jie linkę galvoti. Pavyzdžiui, tyrimu 
nustatytas vienas labai svarbus dalykas - jei žmogus būgštauja, 
jis beveik niekada nepriima tinkamų sprendimų. Mums atro- 
do, kad sprendžiame problemą, o iš tikrųjų tiesiog patenkame 
į begalinį jaudinimosi ratą. Iš dalies taip yra dėl to, kad mes 
jaudinamės dėl šlamšto - tikslesnio žodžio nėra. „Dar vienas 
dalykas, kurį išsiaiškinome ištyrę žmonių nerimo dienoraščius, 
yra tas, kad devyniasdešimt penki nuošimčiai jų nuogąstavimų 
niekada neišsipildo“, - paaiškino Behar .- O jei ir įvyksta koks 
nors jiems nerimą keliantis dalykas, jie su tuo susidoroja kur 
kas geriau, nei patys tikėjosi. Tuomet galite imti galvoti, kad 
jei: a) jaudinimasis retai padeda priimti teisingus sprendimus, 
b) nuogąstavimai beveik niekados nepasitvirtina ir c) nesijau- 
dindami kuo puikiausiai susidorojome su susidariusia padėtimi, 
geriausia išvis liautis nerimauti. Tačiau vis dėlto nerimaujame 
dėl dviejų priežasčių. Pirmoji priežastis ta, kad neigiamų pasek- 


mių nebuvimas sustiprina jaudinimosi įprotį. Nuogąstavimų 


Jei perskaitę šį sakinį pagalvojote: „O Dieve, vadinasi penki nuošimčiai mano nuogąs- 
tavimų vis dėlto pasitvirtina“, sveikiname - jūs esate rimtas nerimautojas. Sveikiname 


įstojus į klubą. Netrukus gausite narystės dokumentus. 

nelydi baimę keliantys įvykiai, todėl pasąmoningai įtikime, kad 
jaudindamiesi užkertame jiems kelią. 

Antroji priežastis susijusi su nuodingu jaudulio poveikiu 
baimės nykimo procesui: jaudulys nuslopina emocinę raišką, 
todėl mums tampa sunkiau nugalėti savo baimę. Išvydus moks- 
lininkų rodomą baisią nuotrauką (tarkime, kruviną avariją), 
tiriamųjų fiziologinis baimės lygis šokteli į viršų, ir tai nestebi- 
na. O kaijie ima nerimauti dėl to paties įvykio, jų kūno įtampa 
sumažėja, nepaisant to, kad tiriamieji vis tiek teigia jaučiantys 
stiprų jaudulį: verbalinė būgštavimo kilpa užsmaugia staigiai 
kylančią baimę. Žmonės nugali baimę tik su ja susidūrę (tokį 
atvejį netrukus išsamiai aptarsime), tačiau jaudulys veikia kaip 
psichologinis amortizatorius, neleidžiantis susidurti su baimę 
keliančiais dalykais, ir žmonės, užuot leidę baimei pasireikšti, 
tiesiog ją „brandina“. Anot Borkoveco ir jo bendraautorės Liza- 
beth Roemer, jaudulys trumpam duoda teigiamą rezultatą, nes 
sumažina baimės pojūtį, bet jis įkalina mus nerimo rate. „Jei su 
emocinėmis problemomis bandome susitvarkyti tik abstrak- 
čiame sąvokų lygmenyje, - rašo jie, - problemos sprendimo 
tikėtis nevertėtų. 

Nerimas mus dažniausiai skatinai tuojau pat „išspręsti“ pro- 
blemą arba imti svarstyti „kas, jeigu įvyks kokia nors katastrofa", 
bet psichologiškai nerimas veda tik į aklavietę. Prisiminkime, 
ką sužinojome iš LeDoux'o baimės tyrimo: baimė užgimsta 
pasąmoningame migdoliniame kūne, o ne mąstančioje smege- 
nų žievėje, todėl bandymas sugalvoti, kaip atsikratyti baimės, 


prilygsta mėginimui įsukti varžtą į sieną plaktuku. Baimė - tai 

ne kognityvinis galvosūkis, o nerimas, nors ir labai viliojantis, 


niekur neveda . 


Ketvirta klaida: jausmų ir minčių tramdymas 


Vieną dieną, kai Levas Tolstojus buvo dar visai jaunas, jo vyres- 
nysis brolis davė jam paprastą užduotį: atsisėsti į kampą ir ten 
būti tol, kol jis galvos apie baltąsias meškas. „Daryk, ką nori, 
sakė brolis, - tik negalvok apie baltąsias meškas.“ Nors užduo- 
tis, atrodo, visai paprasta, legenda byloja, kad mažasis Tolstojus 
pratūnojo kampe ilgą laiką, mėgindamas atsikratyti staiga jo 
mintis nelauktai užplūdusių baltųjų meškų. Kuo stipriau bandė 
užgniaužti mintis apie meškas, tuo daugiau jų iškildavo jo galvo- 
je - jo mintyse koja kojon žygiavo batalionai meškų. Galiausiai 
jis pasidavė: tikriausiai iš sadistiškos kibirkštėlės brolio akyse jis 
suprato, kad šios užduoties įvykdyti neįmanoma. Jis papuolė į 
mąstymo spąstus. 

Nors gali atrodyti, kad tai tik banalus mąstymo eksperimen- 
tas, Harvardo psichologas Danielis Wegneris praleido porą de- 
šimtmečių narstydamas šio bandymo padarinius mūsų psichikos 
sveikatai, konkrečiai - atsakomąjį mūsų bandymų kontroliuoti 
mintis ir emocijas poveikį. Atlikdamas vieną ankstyvųjų eks- 
perimentų Wegneris paprašė dviejų tiriamųjų grupių paspaus- 


ti skambutį, kai tik jie per penkias minutes pradės galvoti apie 


Čia būtų logiška užduoti tokį klausimą: „Na gerai, tai kaip man atsikratyti įpročio 
nerimauti? Atsakymą į šitą klausimą ir begalę konkrečių patarimų, kaip įveikti baimę, 
nerimą ir stresą, mes pateiksime išvadose. 

baltąją mešką, bet vienos grupės žmonių jis paprašė negalvoti apie 
baltąsias meškas, o antrosios - galvoti vien tik apie baltąsias meš- 
kas. Paradoksalu, bet tiriamieji, kuriems buvo pasakyta tramdyti 
mintis apie baltąsias meškas, skambutį spausdavo dažniau nei tie, 
kuriems buvo liepta įsivaizduoti tas pačias meškas. Kai Wegne- 
ris sukeldavo savo studentams nedidelį stresą ir paprašydavo jų 
„atsipalaiduoti“ - vadinasi, užgniaužti apėmusią įtampą, jie im- 
davo dar stipriau nerimauti. Kuo labiau jie būdavo „motyvuoti“ 
nustumti šalin savo nerimą, tuo sunkiau sekdavosi tai padaryti . 
Kolumbijos universiteto psichologas Kevinas Ochsneris aiškina, 
kaip emocijų užgniaužimas sugrįžta bumerangu. „Stengimasis 
nuslopinti emocijas reikalauja dėmesio, dėl to prastėja atmintis ir 
suintensyvėja kai kurios nervų sistemos veiklos", - teigia jis. Tiesą 
sakant, abiejų pasaulinių karų duomenys liudija, kad garsiuosius 
nosies nenukabinančius britų kareivius vėliau kur kas dažniau 
apnikdavo vidinis sielvartas nei kareivius iš kur kas emociškai 
atviresnių šalių, tokių kaip Prancūzija. 

Wegnerio tyrimas atskleidžia svarbius skirtumus tarp nema- 
lonių jausmų tramdymo ir išlaisvinimo. Išvengti baimės ją užra- 
kinant savyje ir vyti nerimą keliančias mintis šalin yra taip pat 
beprasmiška, kaip bandyti atsikratyti nerimo būgštaujant. Todėl 
šiuolaikiniai psichologai moko žmones nevaržomai išgyventi savo 
baimes ir pažvelgti į akis savo nerimui bei neigiamoms mintims, 


bet nesusipainioti jose. O to išmokti tikrai nėra lengva, nes... 


Nenoriu pasakyti, kad atsipalaiduoti neįmanoma, tiesiog tai padaryti kur kas lengviau 


nesigilinant į savo emocinę būseną, o, tarkime, lėtai, ramiai kvėpuojant. 

Penkta klaida: tikėjimas iškreiptu mąstymu 


Rašydamas savo knygą „Spustelk“ (angl. Click), išėjusią 
2008-aisiais, virtualaus elgesio tyrėjas Billas Tanceris persijojo 
milijonus paieškos sistemų užklausų ir sukūrė daugiau nei tūks- 
tančio baimių sąrašą, pradėdamas nuo įprastos vorų baimės ir 
baigdamas ezoteriškesnėmis antipatijomis, tokiomis kaip „di- 
džiųjų raidžių baimė“. Štai kokį labiausiai susidomėjimą keliančių 
fobijų dešimtuką jis sudarė, pradėdamas nuo populiariausių: 
skrydžio, aukščio, klounų, artimų santykių, mirties, atstūmimo, 
žmonių, gyvačių, sėkmės ir vairavimo. Žinoma, tai nėra moksli- 
nis tyrimas (dauguma tokių tyrimų į pirmąją vietą iškelia viešo 
kalbėjimo baimę), bet jo rezultatai išties įdomūs. Išvardytus da- 
lykus laikome didžiulėmis grėsmėmis, bet nė viena iš jų, išskyrus 
nebent mirtį, nekelia mums realaus pavojaus. Kalbėdami apie 
vidinį migdolinio kūno pasaulį, sužinojome, kad baimė ne visada 
pavaldi protui: jei taip būtų, pasak psichologų, kaip didžiausias 
baimes įvardytume ginklus arba širdies priepuolį. Tačiau įsisu- 
kame į iškreiptą idiosinkratiškų ir išpūstų baimių sūkurį. 
Mieste pastebiu prie automobilių dažnai klijuojamą lipduką, 
kuriame parašyta: „Netikėk viskuo, ką galvoji, o tai itin dera 
kalbant apie nerimą keliančias mintis. Nors mūsų baimės atrodo 
labai įtikinamos, iš tikrųjų jose knibžda netikslumų ir paklaidų. 
Štai ką sako nerimo ekspertė Craske: „Susidūrus su baimėmis 
arba fobijomis, kognityvinė veikla susitelkia į neigiamų pasek- 
mių galimybių išpūtimą arba susidariusios padėties pavertimą 


katastrofa. Craske teigimu, kuo labiau dėl ko nors nerimaujate, 

tuo klaidingesni tampa jūsų spėjimai. Pavyzdžiui, iš karto po 
Rugsėjo 11-osios įvykių apklausti žmonės teigė, kad per kitus 
metus galimybė vidutiniam piliečiui nukentėti nuo teroristų 
yra 48 procentai (kaip paaiškėjo vėliau, galimybė buvo lygi 0). 
Baime atmieštos mintys taip pat mus gena daryti katastrofiškas 
išvadas: gatvėje sutiktas draugas su jumis nepasisveikino, nes 
jūsų nekenčia, o ne dėl to, kad paprasčiausiai jūsų nepastebėjo. 
Kognityvinės psichologijos specialistas Robertas Leahy taip pat 
aiškina, kad nerimą skatinančios mintys dažniausiai prasideda 
tokiais žodžiais: „Būtų siaubinga, jei... arba „Nieko negalėčiau 
padaryti, jeigu..., nors tyrimai rodo, kad žmonės su neigiamomis 
pasekmėmis susidoroja kur kas geriau, nei patys tikisi. 

Savaime suprantama, ne visos baimingos mintys yra klaidin- 
gos. Kai kurie dalykai iš tikrųjų yra pavojingi. Tačiau jei tikėsime 
kiekvienu būgštavimu be dvejonės šešėlio, tik pakurstysime savo 


baimes. 


Šešta klaida: modernaus gyvenimo pasekmės 


Praėjusiame amžiuje žinomas psichologas Williamas Jamesas 
pastebėjo, kad modernumas mus izoliavo nuo mirtinų pavojų 
taip puikiai, kad „civilizuotame pasaulyje [... | daugumai žmo- 
nių visai įmanoma pragyventi nuo lopšio iki pat grabo lentos, 
nepatyrus stipresnio baimės virpulio". Dėl to Jamesas išties nu- 
stebtų, sužinojęs, kad kuo „civilizuotesni“ mes tampame, tuo 
aukščiau pašoka nerimo rodiklis. Vis pasirodančių tyrimų rezul- 


tatai rodo, kad besivystančiose pasaulio šalyse nerimą jaučia tik 

nedidelė dalelė populiacijos, palyginti su moderniųjų valstybių 
duomenimis: 2002-aisiais atliktu pasaulinės psichikos sveikatos 
tyrimu buvo nustatyta, kad amerikiečiai visais laikais yra beveik 
penkis kartus labiau linkę pasiekti medikų dėmesio reikalaujantį 
nerimo lygį nei Nigerijos gyventojai. Ir kreivė vis dar stiebia- 
si viršun. Psichologė Jean Twenge savo knygoje „Mano karta“ 
(angl. Generation Me) pasakoja apie pribloškiantį nerimo augi- 
mą tarp jaunimo: „Nerimas išaugo taip smarkiai, kad paskutinįjį 
dvidešimtojo amžiaus dešimtmetį vidutinis studentas nerimavo 
labiau nei 85 nuošimčiai studentų šeštąjį ir 71 nuošimtis studen- 
tų aštuntąjį dešimtmetį“ Nuo 1957-ųjų iki 1996-ųjų, kaip rašo 
Twenge, amerikiečiai ėmė net 40 nuošimčių dažniau teigti, kad 
per pastaruosius metus jie buvo atsidūrę ties nervinio išsekimo 
riba. 

Psichologai laikosi skirtingų nuomonių, dėl ko modernus 
gyvenimo būdas kelia nerimo lygį. Vienu iš kaltininkų yra lai- 
komas per didelis informacijos srautas. Šiuolaikiniame sek- 
madienio laikraštyje yra tiek neapdorotos informacijos, kiek 
ankstesniais amžiais žmonėms tekdavo per kelerius metus, ir ši 
informacijos lavina yra pavojų skanduojančio, migdolinį kūną 
kaitinančio pobūdžio. Jei per žinias nepranešama apie kokį nors 
žiauresnį nusikaltimą, laidos vedėjas šiurpina istorijomis apie 
grėsmę, slypinčią jūsų pačių namuose. „Žiniasklaida daro mums 
tokį poveikį, - teigia Evelyn Behar. - Nuolatos pranešama, kad 
šitas sukelia vėžį, o anas gali nužudyti. Gyvename kultūroje, kur 
baimė naudojama motyvacijai didinti“ Kita vertus, baimės ty- 


rėjas Michaelas Davisas pabrėžia, kad modernioje visuomenėje 


ša 

trūksta tvirtų bendruomenės arba šeimos santykių, nes žmonės 
keliauja per šalį ir apsistoja nuošaliuose priemiesčiuose. „Jei ne- 
bendraujate su tolimesniais šeimos nariais ir atsiribojote nuo 
bendruomenės, jūsų artimųjų ratas yra gana siauras, todėl jus 
dažniau ims nerimas“, - pasakojo man jis. Tačiau yra ir dar viena 
teorija, teigianti, kad tapome aukomis „pozityvaus mąstymo“ — 
tikėjimo, kad blogas emocijas reikia sunaikinti, kontroliuoti arba 
ištrinti prarijus tabletę. Dėl to tampame kvaišomis žmogiškosios 
tikrovės akivaizdoje, nes kartais gyvenimas tiesiog būna sunkus. 
Nesvarbu, kuria teorija tikite (galima tikėti jomis visomis), bet 
kokiu atveju išvada lieka ta pati - modernūs įpročiai ir nerimas 


eina išvien. 


Septinta klaida: pranykimas ateityje 


Žmogus yra pats silpniausias ir trapiausias iš visų gyvūnų. Netu- 
rime nei kailio, kuris paslėptų ir apsaugotų nuo nemalonaus oro, 
nei aštrių nagų ar dantų, kad apsigintume, be to, esame gerokai 
silpnesni už savo giminaičius primatus. Kitaip tariant, esame gy- 
vūnų karalystės moksliukai. Vienintelis mūsų pranašumas prieš 
kitas rūšis yra didžiulė prieškaktinė žievė, kuri padeda mums da- 
ryti įrankius, bendrauti kalbant ir kurti sudėtingus ateities planus. 
Mes vieninteliai galime numatyti galimas grėsmes ir kruopščiai 
joms pasirengti. Tačiau, kaip aiškina Joe LeDoux, šis kognity- 
vinis pranašumas turi trūkumų. „Didesnės smegenys pajėgios 
geriau planuoti, - rašo jis, - bet už šitą sugebėjimą sumokate 


nerimo valiuta. Juk nerimas visų pirma susijęs su ateitimi: mes 

būgštaujame dėl tariamų negandų ir bandome atsakyti į visus 
„O kas, jeigu...“. Kartais planavimas išeina į gera, kartais — ne. 
Nerimas gali įtraukti mus į įsivaizduojamą ateitį, kurioje pilna 
galimų pavojų, kurių dauguma niekada netaps realūs. Pamirštame 
apie šią akimirką. 

Pasibaigus Naujojo amžiaus epochai, pasaulyje, kuriame 
migloti septintojo dešimtmečio patarimai šmėkščioja krediti- 
nių kortelių reklamose, frazė „būk čia ir dabar“ jau tapo kliše. 
Tačiau verta ja pasikliauti, ypač baimės ir nerimo akivaizdoje. 
Kaip vėliau įsitikinsime, jei imate būgštauti, vadinasi, gyvenate 
nebe dabarties momentu ir tam tikra prasme netgi ignoruojate 


pačią tikrovę. 


Aštunta klaida: vengti baimės sukėlėjų 


Pagaliau priėjome prie esminės klaidos, daromos norint atsikra- 
tyti baimės, prie tokio neteisingo ėjimo, kad jį reikia išryškinti 
pasviruoju šriftu: situacijų, kurios kelia mums nerimą, vengimas. 
Iš pažiūros toks vengimas atrodo visiškai logiškas: kodėl gi ne- 
turėtume išsisukinėti nuo dalykų, kurie gali mus sužaloti? Tačiau 
neigiami šio įpročio padariniai gali mus suluošinti. Jei baimę 
prilygintume mūsų prote tarpstančiam gyvam organizmui, ga- 
lėtume sakyti, kad vengimas jį užkonservuoja. Nesusidūrę su 
baimę keliančiais dirgikliais, niekada nesužinosime, kad galime 
susidoroti su baime, nepatirsime, kad mūsų būgštavimai nepa- 
sitvirtina arba kad dalykai, kurių bijome, nesudraskys mūsų į 


gabalus. Vengimas užtikrina baimės gyvavimą. 

Vengimo ir baimės konservavimo ryšys toks gajus, kad psi- 
chologai chronišką vengimą laiko pagrindiniu veiksniu, lemian- 
čiu nerimo sutrikimą, kuris būna toks intensyvus, jog braunasi 
į kasdienį žmogaus gyvenimą. „Vengimas yra visiems nerimo 
sutrikimams būdingas veiksnys, skiriasi tik jo formos, - teigia Mi- 
chelle Craske. - Tad obsesinio kompulsinio sutrikimo atveju ven- 
gimas pasireiškia kompulsinio veiksmo atlikimu, o pasireiškus 
gryno pavidalo fobijai vengiama susidurti su grėsmingu stimulu.“ 
Terapija ir vaistai neįtikėtinai puikiai gydo nerimo sutrikimus, 
bet daugelis stiprias nerimo formas patiriančių žmonių linkę 
geriau susiplanuoti juos supantį gyvenimą ir taip išvengti baimę 
keliančių situacijų, o ne susidurti su jomis ir mėginti jas įveikti. 
Vienas garsiausių pavyzdžių yra amerikietiško futbolo komen- 
tatorius Johnas Maddenas. Jis taip bijojo skraidyti, kad apie šią 
baimę jau kuriamos legendos. Po 1979-aisiais lėktuve Maddeną 
apėmusios klaustrofobinės panikos, jis likusius trisdešimt metų 
keliaudavo po Ameriką sausuma savo autobusu, pavadintu „Mad- 
deno kreiseris“. Skrydžiai būtų jam sutaupę tūkstančius kelionės 
valandų, bet Maddenas neketina nė kojos kelti į lėktuvą. 

Kadangi vengimas yra tokia siaubingai neproduktyvi stra- 
tegija, tikriausiai tikitės, kad dabar imsiu jus raginti „pažvelgti 
savo baimei į akis“ ir „susiremti“ su ja, bet.tokios idėjos taip pat 
problematiškos: jose glūdi nusistatymas, kad baimė yra prieši- 
ninkas, kad darbas su nerimu yra kova, kurioje turi būti nuga- 
lėtojas ir nugalėtasis. Tuojau įsitikinsime, kad toks požiūris yra 
visiškai klaidingas. Su baime nereikia kovoti, jos nereikia vengti 


ar pergudrauti. Reikia su ja susitaikyti ir išmokti gyventi drauge. 

Tad jei leisite vieną nuvalkiotą posakį pakeisti kitu, pasakysiu, 
kad kur kas geresnė strategija yra atvirai pažvelgti į savo baimę 
ir plaukti pasroviui. Baimė ir nerimas yra plati ir srauni upė, kuri 
mus šokdindama neša mažytėse kanojose. Galime įnirtingai, bet 
bergždžiai irtis prieš srovę, bandydami plaukti į viršų ir išvengti 
slenksčių, arba galime judėti pasroviui ir panaudoti energiją būsi- 


moms kliūtims įveikti. Sprendimas visuomet priklauso nuo jūsų. 


Visuotinis išnykimas 


Savaime suprantama, patarimas susidurti su savo baime nėra vi- 
siškai naujas. Pavyzdžiui, jau devynioliktame amžiuje baugštusis 
danų filosofas Sorenas Kierkegaardas rašė: „Nesugebėsime nei 
subręsti, nei kurti, jei stengsimės šalin arba užmarštin nuvyti ne- 
rimą - tik jį išgyvenę pajėgsime judėti pirmyn. Retokai laikomės 
šio patarimo galbūt dėl to, kad jam visą laiką trūko mokslinio 
pagrindimo: niekas niekada nepasako, kodėl reikėtų išgyventi 
savo baimę, visi tik kartoja, kad būtina tą padaryti. 

Užsukime pas mūsų draugus neurologus ir patyrinėkime psi- 
chinį procesą, kurį jie vadina „baimės nykimu . Tą pačią dieną, kai 
kalbėjausi su Michaelu Fanselow u, baimės tyrėju iš Kalifornijos 
universiteto Los Andžele, su kuriuo susipažinome praeitame 
skyriuje, jis patyrė išgyvenimų, kurie iliustruoja nykimo pro- 
ceso keistumą. Prieš mums susitinkant, Fanselow o, kuris, kaip 
pamenate, vienas pirmųjų pradėjo tirti baimės sukėlėjus (žiur- 
kė išgirsta garsą, ją nukrečia elektra ir ji išmoksta bijoti garso), 


migdolinis kūnas sureagavo taip pat, kaip ir anksčiau stebėtų 

graužikų. 1994-aisiais Fanselow išgyveno siaubingą Nortridžo 
žemės drebėjimą, nusinešusį penkiasdešimt septynių žmonių 
gyvybes, sulyginusį su žeme pastatus ir viadukus visame Los 
Andžele ir milijonams, įskaitant ir patį Fanselow 3, įvariusį kraują 
stingdančią virpesių baimę. „Kiekvieną kartą, kai po to pajusda- 
vau vibraciją, manyje sukildavo gana stipri baimė, - pasakojo jis 
man. - Stovėdamas garaže ir jusdamas, kaip kituose aukštuose 
važinėjančios mašinos sukelia virpesius, išties smarkiai nusigąs- 
davau. Jam nepadėjo net ir tai, kad jis gerai išmanė migdolinį 
kūną. „Galėjau pasigirti: „Žiūrėkit, man pavyko sužadinti nejįti- 
kėtiną tik šiai rūšiai būdingą gynybinį mechanizmą, - prisiminė 
Fanselow, - tačiau tai, kad nustačiau baimę sukeliančias sąlygas, 
buvo visiškai nesvarbu. Svarbiausia buvo patirti baimę daugybę 
kartų, kad ji išnyktų.“ Itin supaprastintai galima teigti, kad mūsų 
baimės „išnyksta“ štai kokiu būdu: daugybę kartų susidūrę su 
baimę keliančiu stimulu nustojame jos bijoti. 

Tačiau, kaip liudija ir paties Fanselow o tą dieną patirti įspū- 
džiai, viskas nėra taip paprasta. Keletą metų jo žemės drebėjimų 
baimės lygis laikėsi ties nuliu, bet tą dieną prieš mūsų pokalbį 
žemę Los Andžele supurtęs nedidelis virpesys pažadino ilgai 
jo migdoliniame kūne snaudusią baimę. „Drebėjimas tikrai ne- 
prasprūdo man pro akis“, - nusijuokė jis. Fanselow patyrė tą 
patį, ką neretai pajusdavo ir jo tiriamos žiurkės - „spontanišką 
baimės atsinaujinimą“. Nors jo žemės drebėjimų baimė pranyko, 
pirmasis baimės prisiminimas neišsitrynė, tiesiog jis pasislėpė 
giliau. Kaip ir baimės reflekso atsikračiusias žiurkes, praėjus 


tam tikram laikui, ir vėl užliedavo nauja baimės banga, taip ir 


V) 

Fanselow'ui spontaniškai atsinaujino žemės drebėjimų baimė: 
fobija prasmuko pro sąmonės plyšelį ir vėl pasireiškė iš naujo. O 
tai nereiškia nieko gero: kaip jau sužinojome pirmajame skyriuje, 
baimių prisiminimai išlieka beveik visam laikui. Tačiau mūsų 
smegenyse yra parankių neurologinių mechanizmų, kurie, nors 
kartkartėmis ir užstringa, padeda atsikratyti, ko gero, bet kokios 
kirbančios baimės. Vykstant baimės nykimo procesui galima 
išjudinti bet kurią fobiją, todėl Fanselow ne itin jaudinosi dėl 
tos dienos drebėjimo sukeltų psichologinių sukrėtimų. „Mano 
migdolinis kūnas iškart puolė dirbti, - sakė jis man, - bet greitai 
jis supras, kad nėra dėl ko jaudintis 

Štai kaip veikia stebuklingasis nykimo procesas. Jį sudaro 
dvi esminės dalys: susidūrimas su jus gąsdinančiu objektu ir - 
tai gana netikėta — pati baimė: kuo jos daugiau, tuo geriau. Jau 
žinome, kad migdolinis kūnas kartais elgiasi nevaldomai ir para- 
nojiškai, griebiasi nepagrįsto baimės reakcijos atsako į neaiškias 
grėsmes, kol sąmonė dar nespėjo suvokti visos situacijos. Tačiau, 
laimei, migdolinis kūnas nėra visiškai kvailas: tiesiog jis ne iš 
karto išmoksta, kada nereikia bijoti. Pateiksime iliustraciją, todėl 
teks ir vėl pažaisti įsivaizduojamą baimę keliantį žaidimą, tik šį 
kartą jis bus dar baisesnis. Įsivaizduokite, kad bijote gyvačių 
(kitaip tariant, sergate ofidiofobija, jei norite enciklopedinio 
pavadinimo), ir vartydami knygą apie gamtą staiga atsiverčia- 
te susisukusios, dykumos saulutėje besišildančios barškuolės 
nuotrauką. Jau iš anksčiau žinome, kad migdolinis kūnas dėl 
to neapsidžiaugs: jis mato lyg per miglą, todėl nesupranta, kad 


gyvatės nuotrauka nekelia realios grėsmės. Pasijusite išsigandę. 


Jaudulio spąstai: aštuoni siaubingi (ir pora gerų) būdai, 
kaip susidoroti su baime ir nerimu 
Impulsyviai norėsite užversti knygą, kad prieš akis nebematytu- 
mėte siaubingojo atvaizdo. Tačiau kas atsitiktų, jei elgtumėtės 
priešingai? Kas būtų, jei nenusisukdami žiūrėtumėte į nuotrauką 
ir tiesiog bijotumėte? 

Ogi atsitiktų štai kas: kurį laiką bijotumėte, bet kažkuriuo 
metu jūsų pasąmonė imtų suvokti reikšmingą tiesą. „Pala, pala, - 
ištartų jūsų smegenys. - Nieko nevyksta. Gyvatės nuotrauka ma- 
nęs visai nepuola. Jei į tą nuotrauką vis žvilgtelėtumėte kasdien, 
tai kas kartą vis nuplėštumėte po vieną emocinės įkrovos sluoks- 
nį, o jei būtumėte prisijungę prie smegenų skenerio, pastebėtu- 
mėte, kaip prieškakčio žievėje vis ryškiau juda kognityvinis rau- 
muo, neleidžiantis migdoliniam kūnui sukelti baimės reakcijos. 
„Remdamasi patirtimi, prieškakčio žievė mokosi migdoliniam 
kūnui ištarti: „Migdolini, dabar ne laikas, užsičiaupk", - paaiškino 
Fanselow. Atrodo, evoliucija siekė, kad baimės pamokas išmok- 
tume greitai ir taip padidintume išlikimo galimybes, bet ji taip 
pat neketino praleisti vertingų progų atsikratyti nereikalingos 
baimės. Taigi, jeigu gana ilgai susiduriate su baimę keliančiu sti- 
mulu ir nieko bloga nenutinka, viršutinė smegenų dalis išmoksta 
nugesinti migdolinio kūno protrūkius jiems dar neprasidėjus. 
Nereikia nieko spręsti intelektualiai, išmokstame automatiškai, 
jei tik tam nekliudome. „Kai žmogų apima baimė, nereikia mąsty- 
ti racionaliai, - teigia Fanselow. - Reikia elgtis kitaip. Svarbiausia 
patirti pačią baimę.“ Todėl galima sakyti, kad tam tikra prasme 
baimė dar neįrodo, kad siaubą keliantis dalykas yra iš tikrųjų 
blogas: gali būti, kad tiesiog per mažai laiko praleidote drauge. 


Naujas pamokas smegenų žievė gali per kurį laiką pamiršti, kaip 

atsitiko ir Fanselow'ui su žemės drebėjimo baime, bet galite jas 
vėl greitai prisiminti kaip pakartotinį kursą mokykloje. 

Neurologai kol kas nepateikia suprantamo paaiškinimo, kokiu 
būdu migdolinis kūnas ir prieškakčio žievė nutildo baimę, bet 
mums svarbiausia išlieka štai kas: norėdami atsikratyti baimės, 
turite su ja susidurti, turite ją pajusti. Savaime suprantama, pa- 
sakyti lengviau nei padaryti, nes mūsų smegenys tikrai nealpsta 
iš džiaugsmo jausdamos, kad teks užvirti iš siaubo, bet atsikra- 
tyti baimės įmanoma tik ją išgyvenant. Paklausiau Fanselow o, 
ar galima panaikinti baimę jos nepatiriant, ir štai ką jis atsakė: 
„Nėra jokių duomenų, kurie galėtų patvirtinti tokio reiškinio 
galimybę. Pasirodo, kad netgi laikas neišgydo baimės. Laikas tik 
leidžia patirti baimę bent mažomis dozėmis.“ Net ir psichologai, 
padedantys gyti fobijomis sergantiems žmonėms, terapijos metu 
sukelia jiems tam tikrą baimę, nes tik tokiu būdu jų smegenys 
pajėgs išmokti, kad liftai ar tiltai nėra tokie pavojingi. „Vadiname 
šį būdą „patirk ir užmiršk" metodu“, - pasakoja Evelyn Behar, 
Ilinojaus universiteto psichologė. - Žmonės turi pasiekti nerimo 
viršūnę, kad patirtų kuo stipresnį psichologinį atsaką į pavojų, 
o tada leidžiate nerimui natūraliai praeiti. Jei nepabėgate nuo 
baimės, ilgainiui ji atlėgs, tačiau jei nepatirsite baimės atsako, 
nerimas nė nekrustels iš vietos. 

Vienas ekstremaliausių tokių baimės pajautimo metodų pri- 
klauso Bostono universiteto šviesuliui Davidui Barlow'ui. Savo 
Nerimo ir su nerimu susijusių sutrikimų centre Barlow prakti- 
kuoja interorecepciniu poveikiu vadinamą terapinį metodą, kurio 


tikslas yra kuo labiau išgąsdinti pacientą ir parodyti jam, kad 

jis gali valdyti savo baimę. Jei tradicinį pašnekesį su psichologu 
palygintume su maloniu pasivaikščiojimu gamtoje, tai Barlow o 
metodas greičiausiai prilygtų spontaniškam sprintui palei skar- 
džio kraštą. Pacientai, bijantys viešai kalbėti, nesimoko atsipalai- 
duoti priešais auditoriją. Barlow prigirdo juos nervingumą didi- 
nančia kava ir išsiunčia kalbėti priešais kitus pacientus, kuriems 
iš anksto būna prisakyta elgtis kuo storžieviškiau. Kenčiančius 
nuo klaustrofobijos pacientus jis užrakina mašinų bagažinėse, 
agorafobus nusiunčia į aukštumas ir apskritai moko pacientus 
tvirtai susiremti su viskuo, kas juos gąsdina, kol galiausiai baimė 
dingsta arba jie taip pripranta prie siaubo, kad jis jų paprasčiau- 
siai nebejaudina - nerimas jiems nebetrukdo. „Geras pacientas 
ne šiaip priima baimę, bet ir vaikosi ją, medžioja, - laikraščiui 
„Ihe New York Times“ pasakojo Barlow. Įprastesniais metodais 
mėginama išmokyti pacientą atsipalaiduoti, bet Barlow tokią 
terapiją ginčija, pabrėždamas, kad atsipalaidavus smegenys gali 
imti laikyti baimę pavojingu dalyku. „Kartais galima ir atsipalai- 
duoti, - teigia Barlow'o bendradarbė Craske, - bet jei žmogus 
iš esmės bijo baimės, tuomet atsipalaidavimas ją tik maitina. 
Interorecepcinio poveikio terapija daug kam atrodo beprotiška, 
bet šis metodas yra toks pat veiksmingas, kaip ir ekstremalus. 
Barlow teigia, kad jo būdas 85 nuošimčiams pacientų padeda 
per vieną savaitę ar greičiau. 

Taikant Barlow'o metodą, didžiausias keblumas yra įkalbėti 
žmones tai išbandyti (reklaminis šūkis „priversime jus nušokti 
į pačios šiurpiausios baimės prarają“ tikrai neprišaukia žmonių 


srauto prie jo durų). Ryžtis patirti baimę yra sunku. Daugelis 


Kaip įveikti nerimą, baimę ir stresą 


renkasi alternatyvą ir pasikliauna vien tik vaistais, nes juk tai taip 
paprasta - reikia tik nuryti tabletę. Dėl šios priežasties vaistų nuo 
nerimo pardavimo apimtys pastaruoju metu šoktelėjo į kosmines 
aukštumas: žmonės tiki, kad tai sprendimas, nereikalaujantis 
pastangų. Šie vaistai, ypač vadinami benzodiazepinais, tarp kurių 
yra ir valiumas bei ksanaksas, puikiai pažaboja smegenų galimy- 
bes jausti baimę. Benzodiazepinai yra naudingi, bet jie sukelia ir 
rimtų problemų. Jei juos vartodami išvis nustosite jausti baimę, 
niekada nesugebėsite jos įveikti. Kai kurie psichologai vadina 
šiuos vaistus „psichologiniu teflonu“: nepatiriant baimės, „ne- 
belimpa“ jokie nauji įgūdžiai. Šiais laikais psichiatrai nerimo 
sutrikimo atvejais derina vaistus su terapija, nes tuomet žmonės 
esti pozityviau nusiteikę ir nėra linkę vengti, todėl gali lengviau 
susidurti su savo baimėmis. 

Kolkas joks vaistas negali padėti mums susidoroti su nerimu, 
bet Emorio universiteto neurologas Michaelas Davisas atrado 
medikamentą, kuris gali tapti išties naudingas. Dešimtojo de- 
šimtmečio pradžioje Davisas atrado baltymą, vadinamą N-metil- 
D-aspartatu arba NMDA, kuris atlieka pagrindinį vaidmenį tuo 
metu, kai migdolinis kūnas mokosi, ko nebijoti nykstant baimei. 
„NMDAyrabiocheminis sutapimų detektorius, - paaiškino man 
Davisas. - Jis sukurtas tam, kad atpažintų asociacijas tarp dviejų 
dalykų, o juk tai ir yra mokymosi esmė.“ Davisas išmąstė, kad, 
jeigu jam pavyktų įjungti mūsų NMDA receptorius ir priversti 
smegenis mokytis efektyviau, pagreitėtų baimės nykimo proce- 
sas. Tam jis panaudojo iš mados išėjusį antibiotiką D-cikloseri- 


ną, kuris gan ilgai buvo naudojamas tuberkuliozei gydyti. Visai 

netikėtai buvo nustatyta, kad nedidelės D-cikloserino dozės 
veikia kaip kognityvinis supervaistas, sužadinantis visas smege- 
nų NMDA sritis ir žymiai paspartinantis mokymąsi. Sujungęs 
ekspozicinę terapiją ir gydymą D-cikloserinu, Davisas sulaukė 
pribloškiančių pirmųjų rezultatų. Vieno tyrimo metu Davisas 
pusei iš dvidešimt aštuonių savanorių - stipria akrofobijos forma 
sergančių pacientų — davė savo vaisto, o kitai pusei - placebo. 
Tada surengė jiems virtualų siaubingo pasivažinėjimo stikliniu 
liftu seansą. Placebą vartojusių tiriamųjų baimės lygis sutapo su 
du seansus vaistus gėrusių pacientų lygiu tik po aštuonių seansų: 
vaistai paspartino baimės nykimą keturis kartus. Nepaisant šių 
šokiruojančių rezultatų, Davisui sunkiai sekėsi surinkti milijo- 
nus, reikalingus vaistui testuoti ir juo prekiauti: D-cikloserinas 
yra plačiai prieinamas vaistas, todėl investuotojai nerimauja dėl 
jo pelningumo. 

Todėl kol kas visiems kovotojams su baime telieka vienas 
Dievo padovanotas ginklas - baimės išgyvenimas. Tačiau, nors 
baimei pradėti nykti reikalingas bent menkas susidūrimas su ja, 
pavyzdžiui, baimės objekto įsivaizdavimas, vien jo nepakanka - 
mums reikia keisti ir savo požiūrį, kitaip pakenksime pačiam 
nykimo procesui. Craske aiškinimu, gyvačių bijanti moteris gali 
narsiai ištverti šalia nepavojingos nertinės gyvatės, bet fobijos 
kankinama moteris laikys suspaudusi kumščius, o jos galvoje 
tuo tarpu kunkuliuos nerimo ir neigiamų minčių jūra ir ji neju- 
dės baimės nykimo keliu. „Kai kurie žmonės nesimoko iš patir- 
ties, - pasakojo ji. - Teko su tuo susidurti daugybę kartų. Jie iš 


paskutiniųjų stengiasi ištverti nuolatos kartodami sau, kad negali 

nieko pakeisti, tad ir neišmoksta nieko naujo. Dorojantis su 
baime išmintingai labai svarbi mūsų savimonė, bet protavimu 
neturėtume mėginti perprasti nerimo ar kaip nors jo nagrinėti. 
Kad baimė pradėtų nykti, smegenys turi atlikti vieną paprastą 
užduotį - atsiverti įvairioms galimybėms ir nemėginti užkirsti 
kelio įvykiams. Nerimas gali mus nuvesti daugybe neproduktyvių 
krypčių: būgštavimo, įtikėjimo iškreiptu mąstymu, atsiribojimo 
nuo dabarties, tačiau geriausią kognityvinį baimės ir nerimo gy- 


dymo būdą galima apibūdinti vienu žodžiu - sąmoningumas. 


Grynas dėmesys 


Maždaug prieš 2500 metų Himalajų papėdėje dvidešimt devy- 
nerių metų princas, vardu Siddhartha Gautama, vidury nakties 
išsmuko iš savo šeimos rūmų ir patraukė į savęs ieškojimo ke- 
lionę. Visą savo gyvenimą Gautama buvo praleidęs šiuolaikinio 
aptverto prestižinio rajono atitikmenyje senojoje Indijoje, bet 
jaunajam princui mirtinai įgriso jo tėvo į vatą suvyniotas pasaulis. 
Jei Gautama būtų užsukęs pas psichiatrą šiais laikais, tikriausiai 
jam būtų diagnozuota depresija ir išrašyta prozako, bet, kadan- 
gi tais laikais tokių vaistų nebuvo, jis pasirinko kitokį kelią iš 
savo dvasinės pelkės - intensyvią meditaciją. Keletą metų jis 
patarnavo įvairiems išminčiams, išmoko jogos giliosios medita- 
cijos praktikų ir mėgino intelekto pastangomis išspręsti visatos 
klausimus. Kelis mėnesius jis praleido miške, mokydamasis val- 
dyti savo protą ir mėgindamas nuvyti šalin baimę (puolantys 


tigrai buvo gana aktuali problema), ir buvo taip giliai paniręs į 

visko atsisakymą ir askezę, kad vos nenumirė iš bado. Didžiam 
Gautamos nusivylimui, jam niekaip nepavyko numarinti dvasios 
kančių. 

Vieną dieną, mėgindamas atsigauti nuo badavimo, Gauta- 
ma nusprendė pakeisti taktiką. Užuot ieškojęs intelektualinio 
savo problemų sprendimo ir mėginęs suvaldyti savo jausmus, 
jis pasielgė itin paprastai - paprasčiausiai nukreipė gryną, ne- 
bylų dėmesį į viską, kas vyksta esamuoju momentu: ėjimą pa- 
sivaikščioti takeliu, maisto kramtymą, įkvėpimą ir iškvėpimą. 
Gautama ėmė sąmoningai fiksuoti kiekvienos patirties pojūtį, 
nei prisirišdamas prie jo, nei mėgindamas jį nustumti. Jis stebėjo 
kylančios emocijos brendimą ir nykimą. Jis sąmoningai stebė- 
jo į galvą ateinančias mintis ir leisdavo joms nuplaukti. Vėliau 
Gautama teigė supratęs, kad jo mąstymas panašus į tarp medžių 
karštligiškai šokinėjančią beždžionę („ji griebiasi vienos šakos, o 
tada, ją paleisdama, siekia kitos“ ), ir šiek tiek atsiribojęs nuo šio 
beždžioniško mąstymo sugebėjo „pamatyti viską iš tikrųjų“. Šį 
naują nevertinamo dėmesingumo potyrį jis pavadino sati, arba 
sąmoningumu, ir šis tapo kertiniu jo gyvenimo akmeniu. Patyręs 
nušvitimą, Gautama tapo Buda ir greitai ėmė skleisti žinią apie 
sati. Viename ankstyvajame žymiame mokyme Buda taip kalba 
apie sąmoningumą: „Tai vienas ir vienintelis būdas, vienuoliai, 
išgryninti visas esybes, nugalėti liūdesį ir sielvartą, numalšinti 
kančią ir širdgėlą, žengti tiesos keliu ir patirti nirvaną. 

Nesijaudinkite, mes nesirengiame dėstyti ilgo monologo apie 
Rytų filosofiją. Tačiau Budos žodžiuose yra labai svarbi mintis, 


į kurią turėtume atkreipti dėmesį, net jei ir netikime budizmo 

teigiama karma ir reinkarnacija. Kalbant apie tokių emocijų, kaip 
baimė, perpratimą, galima sakyti, kad Buda keliais tūkstančiais 
metų aplenkė savo laikmetį. Po neseniai atliktų sąjmoningumo 
tyrimų psichologai puolė aukštinti šį nuo nerimo, būgštavimų ir 
visų kitų psichologinės sumaišties rūšių gelbstintį metodą. Visi 
žinome, kad Buda buvo ramus vyrukas, bet, turint omenyje jo 
subtilias žinias apie migdolinį kūną, taip pat galima teigti, kad 
jis buvo ir talentingas neuropsichologas. 

Šri Lankos budistas vienuolis Bhante Henepola Gunarata- 
na savo knygoje „Apie sgmoningumą žmonių kalba“ apibūdina 
sąmoningumą kaip „gryną bežodį dėmesį“ tam, kas vyksta šiuo 
metu. „Tai nėra mąstymas, - rašo jis. - Jis nesivelia į mintis ir 
sąvokas. Jis nesusitelkia į idėjas, nuomones ar prisiminimus. Jis 
tiesiog stebi. Sąmoningumas yra bežodis sutelktas veiksmas, tad 
galėtume prirašyti apie jį kad ir penkiasdešimt puslapių, bet vis 
tiek nieko nepasakytume, nes jo išmokti galima tik praktikuojant. 
Tačiau mums užteks ir vieno esminio budistų dėmesingumo as- 
pekto, pabrėžiančio visiškai priešingą požiūrį nei tas, kuris galėtų 
apibūdinti visas aštuonias nerimaujančiojo daromas klaidas. 
Vakarų šalių gyventojams dažnai atrodo, kad budistai siekia pa- 
bėgti nuo tikrovės ir panirti į abejingą meditaciją, bet pats Buda 
iš tikrųjų siekė kiek įmanoma labiau patirti pasaulį. Neretai žmo- 
nės, susidūrę su Gautamos ramybe, būdavo pritrenkti ir imdavo 
klausinėti, ar jis nėra koks dievaitis ar stebukladarys. „Ne“, - at- 
sakydavo jis ir apibūdindavo save trimis paprastais žodžiais „ąš 


* 


Žinoma, neįskaitant prigimties: prieš ją negalėtų pakovoti net pats Buda. 

esu nubudęs'. Jam vidinis sąmoningumas siejosi su atvirumu 
ir dėmesiu, ne kontrole, ir savo vienuoliams jis patardavo kuo 
giliau išgyventi emociją, nesistengiant jos suvaldyti. Buda pata- 
rė savo mokiniams nepasiduoti iškreiptam mąstymui ir neleisti 
tarpti nerimui, mokė juos įsikibti į esamą akimirką ir stebėti 
kiekvieną savo būgštavimą it praslenkantį debesį, nemėginant 
prie jo prisirišti. 

Kitaip tariant, Buda buvo genialus migdolinio kūno užkalbė- 
tojas: jis išmoko dirbti su savo smegenų baimės centru, užuot su 
juo kariavęs. Todėl visiškai nenuostabu, kad naujausi sąmonin- 
gumo tyrimai sukėlė tikrą šurmulį psichologų bendruomenėje. 
Imkime kad ir įprastą budistinę „stebėjimo“ praktiką: prakti- 
kuojantieji išmoksta įvardyti savo jausmus ir baimes, tokius kaip 
„galvojimas“ ir „pyktis“, sąmoningai juos iksuodami, bet nepasi- 
duodami šioms emocijoms tiesiogiai. Kalifornijos universiteto 
Los Andžele psichologo Matthew 'io Liebermano 2007-aisiais 
atlikto tyrimo metu trisdešimčiai savanorių buvo rodomi baimę 
sukeliantys vaizdai ir prašoma įvardyti savo jausmus („Aš bijau“), 
o tuo tarpu buvo stebima jų smegenų veikla. Vos pamačius ne- 
malonius vaizdinius, migdolinis kūnas iškart įsiplieksdavo, bet 
įvardijant jausmus aktyvesnė tapdavo dešinioji ventromedialinė 
prieškakčio žievė, o migdolinis kūnas nuslopdavo. Lieberma- 
no manymu, toks sąmoningas stebėjimas — paprastas jausmų 
įvardijimas — padeda smegenims atskirti emocijas ir tam tikru 
laipsniu nuo jų atsiriboti. „Jausmų įvardijimo nauda matoma, pa- 
vyzdžiui, pokalbiuose, - pasakojo jis man. - Jei pavyksta žmogų 


įtikinti išsikalbėti apie savo jausmus, jam pasidaro geriau, nors jis 

nebūtinai pats tai suvokia“ ( Jausmų išliejimas raštu, pavyzdžiui, 
dienoraštyje, atlieka tą patį vaidmenį: rašymas padeda gilesnia- 
me pasąmonės lygmenyje išskirti tokias emocijas, kaip, tarkime, 
nerimas.) Taip pat svariai prie pažangos prisidėjo sąmoningumo 
tyrimai, kuriuos atliko tokie mokslininkai, kaip Richardas Da- 
vidsonas iš Viskonsino Medisono universiteto, suskirstęs į kate- 
gorijas daugybę aspektų, kuriais sąmoningumo praktika keičia 
smegenų struktūrą, pateikęs tokių įkvepiančių rezultatų nerimo 
gydymo srityje, kad greitai atsiris gerai finansuojamų tyrimų 
banga su šimtais kasmet išleidžiamų publikacijų. 

Ko gero, vieną efektyviausių kovos su nerimu būdų, paremtą 
sąmoningumu, sukūrė žmogus, nes bandydamas įveikti baimę 
padarė visas įmanomas klaidas, bet po patirtų išbandymų įgijo 
išminties ir pasiūlė naujovišką požiūrį į psichologinę būseną. 
Vieną 1978-ųjų dieną, būdamas jaunesniuoju profesoriaus asis- 
tentu Šiaurės Karolinos universitete Grinsbore, streso nukamuo- 
tas Stevenas Hayesas per skyriaus susirinkimą staiga pajuto tokį 
smarkų nerimo antplūdį, kad vos begalėjo ištarti žodį. Jį užklupo 
pirmasis panikos priepuolis. Persigandęs Hayesas, mėgindamas 
pažaboti savo nerimą, netrukus pateko į neproduktyvių veiksmų 
verpetą. Jis kiek galėdamas išsisukinėdavo nuo siaubą ėmusių 
kelti paskaitų ir ėmė vengti visų nerimą kurstančių situacijų, 
kuriose jis jausdavosi įkalintas: važiuoti liftu, skraidyti lėktuvu, 
valgyti restorane ir net kalbėtis telefonu. Kuo labiau jis kovojo su 
nerimu, tuo šis jausmas labiau stiprėjo. „Vienintelis mano tiks- 
las buvo išvengti nerimo“, - pasakojo Hayesas, dabar dėstantis 


Nevados universitete Ryne. - Kiekvieną sekundę galvojau apie 

nerimą. Patys pamėginkite taip gyventi ir pamatysite — tikras 
siaubas. 

Hayesas bandė užgesinti savo nerimo liepsną, pildamas į ją 
žibalo: jis stengėsi vengti, būgštavo, siekė neįmanomos savo jaus- 
mų kontrolės. „Kai normalios būklės protas susiduria su baime, 
jis verčia mus klysti, - kalbėjo jis man. - Susikimbi su pabaisa iš 
lipnaus popieriaus, vardu nerimas, ir ji aplimpa tave visą. Ji tave 
taip supančioja, kad nebesugebi net pajudėti.“ Prireikė keleto 
metų, kad staiga aplankiusi įžvalga padėtų jam suvokti, jog prie- 
šiškumas tik didina problemą. „Jei norėčiau nusakyti konkrečią 
akimirką, sakyčiau, kad tai buvo pats panikos priepuolio įkarš- 
tis, ir aš kone išrėkiau žodžius it Tarzanas iš filmo, - prisiminė 
Hayesas. - Suklykiau sau pačiam: „Gali mane gąsdinti, gali mane 
sužeisti, bet negali priversti manęs nusigręžti nuo nuosavos pa- 
tirties.“ Jis suprato, kad vienintelis būdas išsivaduoti iš šio žemyn 
tempiančio sūkurio yra sąmoningumas - bandymas sugyventi su 
savo baime, užuot stūmus ją nuo savęs. „Dar keletą metų po to aš 
drebėdavau ir virpėdavau, mane ištikdavo panikos priepuoliai, — 
pasakojo jis, - bet jau keliavau kitu - pozityviu ir atviru - keliu.“ 

Hayeso panika nebekamuoja jau kelias dešimtis metų, o savo 
patirtį jis perduoda kitiems, taikydamas sąmoningumu paremtą 
terapiją, pavadintą susitaikymu ir atsidavimu, kuri padėjo įveikti 
įvairias nerimo formas. Šios terapijos, apie kurią dar daugybę 
kartų kalbėsime nagrinėdami, kaip ramiai reaguoti į baimę ke- 
liančias situacijas, esmė yra vienas principas - baimė nėra priešas. 
Nors baimė - nemalonus jausmas, jos ketinimai nėra blogi, be 


to, ji nedaro žalingo šalutinio poveikio. Baimė ir nerimas tėra 

paprasti psichologiniai ir fiziologiniai refleksai, panašūs į alkį ir 
skausmą - tai dirgikliai, padedantys mums išlikti, nors kartais 
jie išnyra netinkamu metu. Štai ką teigia Hayesas: „Žiūrėti į bai- 
mę taip, kaip į ją žiūri dauguma žmonių, yra kvailoka, nes toks 
požiūris neatveria baimės esmės, kuri gali jums pasitarnauti. 
Pagal Hayeso modelį naudingiau sutelkti visas jėgas, kad 
padėtum žmonėms susitaikyti su savo jausmais, sąmoningai 
narpliotis iš nerimo ir susikoncentruoti į tuos dalykus, kurie 
gyvenime jiems rūpi labiausiai, užuot kišus nagus prie dalykų, 
kurių negalima pakeisti: savaime kylančių minčių, emocijų, 
praeities įvykių. Psichologai tarpusavyje sutaria, kad psicho- 
loginę sveikatą geriausiai veikia ne jausmų ar minčių, bet el- 
gesio pokyčiai. Štai ką aiškina Behar: „Elgsena visada nusveria 
mąstymą. Jei sugebėsite elgtis sveikiau, pasikeis ir jūsų mintys. 
Tačiau jei sėdėsite ir lauksite, kol pasikeis jūsų mintys, pokyčių 
galite taip ir nesulaukti. Hayesas, septintojo dešimtmečio vai- 
kas, supranta, kad vakariečius atversti į rytietišką mąstyseną 
yra bergždžias reikalas, tačiau yra tvirtai įsitikinęs, jog vidinio 
dėmesingumo vaisius galima skinti ir nemedituojant, neįstojus 
į ašramą ir nevilkint palaidų drabužių. Jo manymu, kai žmo- 
gus gyvena visavertį gyvenimą ir atvirai priima savo mintis bei 
jausmus, jis sujungia neurologinę baimės nykimo jėgą ir dė- 
mesingumo teikiamą dvasinę pusiausvyrą. Jei jaučiate baimę — 
puiku, vadinasi, išgyvenate emociją, ir kuo labiau leidžiate jai 
išsiskleisti, tuo geriau smegenys ją apdoroja. Jei jūsų smegenys 
siunčia būgštavimo signalus - tai taip pat gerai: gaunate progą 


praktikuoti sąmoningumą, suvokdami nekaltą beždžioniškai 

besikarstančio proto tauškėjimą ir nesiveldami į nesibaigiančius 
vidinius ginčus. 

Hayesas įsitikinęs, kad kuo atviriau priimate pasaulį, tuo ma- 
žiau priešiškumo jaučiate baimei. „Kai nustojate laikę baimę siau- 
bingu psichologiniu reiškiniu, nuo kurio norite bėgti, įgyjate tam 
tikro lankstumo, - teigia Hayesas. - Tiesiog išmokstate nerimau- 
ti, o ne kovoti su nerimu. Kol kas tyrimų rezultatai patvirtina 
jo nuomonę: atliekant net kelis eksperimentus, susitaikymo ir 
atsidavimo terapija pasirodė efektyvesnė gydant nerimą ir fobijas 
nei senesni kognityvinės terapijos modeliai (kuriems būdingas 
tiesioginis nerimastingų minčių įveikimo būdas). „Behaviour Re- 
search and Therapy“ žurnalo 2006 metų sausio mėnesio nume- 
ryje Hayesas pateikia trylikos klinikinių studijų, kurios parodė, 
kad susitaikymo ir atsidavimo terapija yra gerokai pranašesnė už 
senesnius metodus, santrauką, be to, dvylikos iš minėtų studijų 
rezultatai rodo, kad susitaikymo ir atsidavimo terapija pralenkė 
visus konkurentus psichologinio streso mažinimo srityje. 

Tačiau sąmoningumo propaguotojai susilaukia kritikos už tai, 
kad teigia šį metodą esant vaistu nuo visų ligų, ir kritikuojami jie 
ne be reikalo. Šią praktiką reikia nuodugniai ištirti, o kai kurių 
sąmoningumo gynėjų iracionalumas tiesiog dvelkia psicholo- 
ginių madų vaikymusi. Tačiau tai nebūtų nė kiek nustebinę Bu- 
dos, kuris pasistengė pabrėžti, kad dėmesingumas - tai ne kokia 
slapta svirtis, kurią pajudinus gyvenimas tampa rožėmis klotas. 
Jo teigimu, sąmoningumas - tai įgūdis, kurį kiekvienas šlifuo- 
ja pamažu. „Kaip vandenynas, kuris pamažu tvinsta, pamažu 


atslūgsta ir pamažu banguoja be jokio staigaus pokyčio, taip ir 

taikant šį metodą treniravimasis, disciplina ir praktikavimas duo- 
da rezultatą palaipsniui, o ne staiga suvokiant tiesą, - kalbėjo jis 
savo vienuoliams. Sąmoningumui pasiekti reikalingos nuolatinės 
pastangos. Rezultatai pasirodo ne iš karto, tam reikia kantrybės. 

Tačiau Buda taip pat mėgo pabrėžti, jo nuomone, lygiavertiš- 
kai svarbų dalyką: šią akimirką kiekvienas iš mūsų turime viską, 
ko reikia, kad pakeistume savo santykį su baime. Pakanka tik 


atvirumo, užsispyrimo ir troškimo patirti baimę. 


Svirimas į baimės glėbį 


Danny Forsteris tikriausiai yra vienintelis televizijos laidų vedė- 
jas, kurio pagrindiniu laidos herojumi tapo tikra ir šiurpi baimė, 
nors tai ir nebuvo numatyta. Nuo 2006-ųjų Forsteris ėmė vesti 
kanalo „Discovery Channel“ laidą „Statom aukščiau“, kurioje 
rodydavo, kaip statomi dideli pastatai. Joje Forsteris, išsilavinęs, 
į trečią dešimtį įžengęs architektas, dalyvauja milžiniškų dango- 
raižių ir didžiulių tiltų statybose ir pasakoja, kaip šios gigantiškos 
pabaisos išvysta dienos šviesą. Čia nebūtų nieko blogo, jei ne 
viena problemėlė - Forsteris siaubingai bijo aukščio. Galima 
pagalvoti, kad darbdaviai dėl to jį turėjo iš karto diskvalifikuoti, 
bet, rašydamas atsakymą į prodiuserio skelbimą, siūlantį laidos 
vedėjo darbą, „Craigslist“ tinklalapyje (jis tuo metu dar mokėsi, 
bet su didžiuliu užsidegimu žavėjosi statinių dizainu), Forsteris 
nė pats nenumanė, kokia stipri yra jo fobija. „Atsiliepiau į skelbi- 
mą, nes jaučiu aistrą pastatams, - sakė man Forsteris. - Nebūtinai. 


norėjau užlipti ant pastatų viršaus: 

Forsterio akrofobija pasireiškė jau pirmojo pasirengimo metu. 
Drauge su savo prodiuseriu jie nuskrido į Glendeilą, Arizonos 
valstijoje, apžiūrėti pirmosios laidos statybų objekto - Finikso 
universiteto stadiono, naujųjų Arizonos NFL komandos „Cardi- 
nals“ namų, įvertintų 455 milijonais dolerių. Buvo ketinama leisti 
Forsteriui dirbti ant audiniu dengto 73 metrų aukščio pastato 
stogo, bet, atėjus laikui lipti kopėčiomis, Forsteris atsisakė. „Tada 
supratau, kad bus bėdų, - prisiminė jis. - Likus dviem savaitėms 
iki tilmavimo, „Discovery Channel“ užplūdo elektroniniai laiškai, 
klausiantys: „Po paraliais, nejaugi pasamdėte netinkamą žmo- 
gų?“ Gal Forsteris ir puoselėjo viltis greitai atsikratyti aukščio 
baimės, bet jos visos sudužo po košmaro, įvykusio filmavimo 
Arizonoje metu. Trečiąją filmavimo dieną Forsteris, jo operato- 
rius ir stambaus kūno sudėjimo patyręs metalinių konstrukcijų 
surinkėjas darbiniu liftu - savaeigiu teleskopiniu keltuvu su atvira 
platforma - pakilo apie šešiasdešimt metrų į viršų palei stadiono 
sieną, kad nutiestų metalines sijas ant viršutinės karkaso da- 
lies. Besileidžiant žemyn, keltuvas užstrigo ir pasigirdo nelaimę 
pranašaujantis pypsėjimas. Platforma, visų siaubui, ėmė svirti 
į šoną. „Kai šilto ir šalto matęs statybininkas išjungė signalą ir 
giliai įkvėpė, pagalvojau „šūdas“, - pasakojo Forsteris. - Aš sveriu 
daugiau nei septyniasdešimt kilogramų. Operatorius sveria apie 
septyniasdešimt, be to, jis dar turi filmavimo įrangą, o statybi- 
ninkas sveria apie šimtą penkiasdešimt. Keliamoji keltuvo galia - 
trys šimtai trisdešimt kilogramų. Situacija buvo išties kritišką, 
nes užpakaliniai keltuvo ratai ėmė kilti į viršų.“ Galiausiai liftas 


vėl ėmė veikti. Laidoje tik užsimenama apie patirtą pavojų, bet, 

kaip pasakojo pats Forsteris: „Mes vos nežuvome. Kai nusegėme 
statybininko mikrofoną ir viskas, kas reikia, buvo jau nufilmuota, 
jis tarė: „Geležies surinkinėtoju dirbu jau trisdešimt aštuonerius 
metus, bet dar niekada nebuvau taip arti mirties.“ 

Po šios pavojingos akistatos Forsterio baimė tik sustiprėjo, bet 
jo noras dalintis su pasauliu meile architektūrai įkvėpė kurti nau- 
jas laidas, ir „Discovery Channel“ vadovai netruko pastebėti, kad 
jo akrofobija suteikia laidoms žmogiškumo. Forsteris nebematė 
tikslo slėpti savo baimės: „Jei bandyčiau dėtis drąsuoliu, išeitų 
laida apie vaikiną, kuriam užkietėję viduriai, - teigė jis, o dango- 
raižio viršuje jam pasireiškianti natūrali reakcija pagerino laidos 
apie gigantiškus statinius žiūrimumą. Jis suprato, kad jo akrofobija 
ėmė duoti pelną. Netrukus kone kiekvienoje „Statom aukščiau“ 
laidų serijoje pasirodydavo kadrai, kaip išblyškęs Forsteris baimės 
perkreiptu veidu su siaubu tyrinėja aukštybinio pastato atbrailą, 
ir pasigirsdavo pora akivaizdžiai persigandusio žmogaus frazių, 
tokių kaip: „Situacija nekokia, „Ar aš išbalęs?“ ir „Oi, oi, oi, oi! 
Pats įspūdingiausias nuotykis Forsteriui nutiko Šanchajuje, kur 
laidos grupė nuvyko filmuoti beveik 500 metrų aukščio Šanchajaus 
pasaulio finansų centro - antro pagal aukštį dangoraižio pasauly- 
je. Kinijoje dangoraižiai dygsta vienas po kito, nes čia jų statybų 
neapsunkina tokios įkyrios kliūtys kaip darbuotojų saugos taisy- 
klės, ir chaosas Šanchajaus bokšte vos nesukėlė Forsteriui isterijos. 
Iš pradžių jie pakilo pusę kilometro į viršų savadarbiu liftu, kurį 
beveik galima pavadinti plieniniu narvu, pritvirtintu prie pastato 
šono. Tada iš pražūtingo lifto jie žengė ant nepabaigto, sudurstyto 


stogo danguje, kur darbininkus laikė vos pora lentų ir sijų. 

Tačiau pats blogiausias dalykas buvo vaizdas į apačią. „Papasa- 
kosiu vieną nutikimą, - prisiminė Forsteris. - Savo operatoriumi 
naudojuosi kaip barometru: jeigu jis gana ramus, vadinasi, viskas 
gerai. To pastato Šanchajuje lifto šachta - tai didžiulė tiesi betono 
rankovė, vertikalus tuščiaviduris cilindras, toks platus, kad į jį 
tilptų kokie devyniasdešimt septyni liftai. Įsivaizduokite, koks 
jausmas apimtų priėjus prie lifto krašto ir pažvelgus žemyn į tą 
betoninę pusės kilometro prarają. Rodėsi, kad apačioje gali išvys- 
ti pačią Žemės šerdį. Tad tariau savo operatoriui: „Jasonai, nueik 
pasižiūrėti, turėtų būti įspūdinga“ Jis nueina, užsidėjęs kamerą 
ant pečių, pasilenkia, pasižiūri į šachtą, atsitraukia ir apsivemia. 
Tada aš pagalvojau: „Supratau! Vadinasi, iš tikrųjų siaubinga“ 

Nors tokios patirtys siaubingai kamuodavo Forsterį, jis ne- 
metė darbo, nes jautė jam didelę aistrą - norą savo susižavėjimą 
pastatais perduoti plačiajai auditorijai - ir pastebėjo, kaip keičiasi 
jo pojūčiai. Laidos vedėjo darbas įpareigojo elgtis lanksčiai net 
užplūdus siaubo bangai: jis išmoko nesiliauti protingai kalbėti ir 
domėtis vykstančiais statybos darbais, nepaisydamas troškimo 
paliesti kojomis žemę. Jo nesipriešinimas baimę keliančioms 
situacijoms parodė migdoliniam kūnui, kad atsidūręs ore jis gali 
susiimti, todėl jausdavo vis mažiau baimės signalų. „Žinote, man 
visada sunku daryti tokius dalykus, bet visada juos padarau, - 
prisipažino Forsteris. - Niekada nesu pasakęs: „Jau šito tai neda- 
rysim.“ Jo atvirumas baimės jausmui sumažino įtampą susidarius 
rizikingai situacijai, dėl to jis netgi pelnė storaodžių statybininkų 
prielankumą. Anksčiau Forsteris buvo užkietėjęs nerimautojas: 


„Galėčiau parašyti knygą iš savo vidinio monologo, - pasakojo 

jis man. - Galėčiau pateikti ištisus scenarijus apie visas įmano- 
mas mirties aplinkybes. Galėčiau papasakoti jums apie pagiriotą 
darbininką, kuris netolygiai išliejo plieną trečiadienį, todėl pri- 
tvirtinta sija buvo su nedideliu defektu kaip tik toje vietoje, kur 
aš stoviu.“ Tačiau bėgant laikui jis išmoko išlipti iš šio būgštavimo 
minčių traukinio ir pažvelgti iš šalies, kaip jis pravažiuoja. „Tie- 
siog leidi tokioms mintims tave nuskalauti ir stebi, kaip jos iš- 
tirpsta, tik nereikia jų vertinti - tiesiog patirti tą akimirką, - savo 
patirtimi dalijosi jis. - O neseniai pradėjau pastebėti (tai visiškai 
naujas mano pojūtis), kad man tai netgi patinka. Nenoriu teigti 
to šimtu procentų, bet ėmiau justi kutenantį smagumą, reiškiantį, 
kad man patinka aukštis.“ 

Visai to nenorėdamas, Forsteris praktiškai įgyvendino di- 
džiąją dalį šiame skyriuje aptartų „teisingo bijojimo“ aspektų. 
Jis nevengė baimę keliančių situacijų, susitaikė su pačiu baimės 
jausmu, liovėsi bandęs išprotauti baimės sprendimą ir tiesiog 
susitelkė į tai, kas iš tikrųjų svarbiausia jo gyvenime, nepaisy- 
damas, bijo ar ne. Tai patys paprasčiausi būdai, kuriuos sau gali 
pritaikyti kiekvienas, net ir itin užsigrūdinę hipochondrikai (juos 
aptarėme skyriaus pradžioje). Jei vidutinio hipochondriko pa- 
grindinė problema yra nesugebėjimas susitaikyti su tuo, kad jis 
galbūt serga, tai įgudęs psichologas gali išmokyti jį susigyventi 
su netikrumo jausmu, gyventi tikrovėje, kurioje jis negali visko 
kontroliuoti, ir tiesiog gyventi. Arthuras Barsky, hipochondrijos 
ekspertas, teigia, kad, kai liguistai sveikata besirūpinantys paci- 
entai nustoja neproduktyviai vengti: tikrinti simptomus, naršyti 


ligų puslapius, atlikti nereikalingus tyrimus, ir vėl ima gyventi 

normalų gyvenimą, rezultatai stebina net ir užkietėjusius hipo- 
chondrikus. „Sveikimas nepasireiškia visišku fizinių simptomų 
arba nerimo išnykimu, - teigė man Barsky. - Tiesiog tos mintys 
mažiau kamuoja, rečiau užplūsta. Jos nebevaldo jų gyvenimo. 
Vienas pacientas yra pasakęs: „Žinai, kai stabteliu ir susimąstau, 
prisimenu, kad dar tebeturiu tą guzą gerklėje, bet aš tiesiog apie 
jį tiek nebegalvoju“ Tokios mintys nebeteršia jų gyvenimo ko- 
kybės.“ Vadinasi, nerimas nėra toks jau baisus dalykas. 

Šia tema dar kalbėsime aptardami, kaip žmonės šaltakraujiš- 
kai ir nesutrikdami įveikia baimę keliančias situacijas. Didvyriai 
kareiviai, tvirti atletai, nepalaužiami pilotai ir chirurgai, tvirtai 
laikantys skalpelį - visi jie patiria didžiulę baimę, tiesiog ji ne- 
kelia jiems tokio siaubo. Užuot kovoję ar vengę savo baimių, jie 
susitelkia į darbą, kuris turi būti padarytas. Jų santykis su baime 
yra ne priešiškas, bet atviras. Tokį atvirumą pasiekti ne visada 
lengva ir jis netampa vaistu nuo visų ligų, tačiau tai vienintelis 
kelias iš šio miško. 

Svirduliuodamas keliasdešimties metrų aukštyje, Danny Fors- 
teris suvokė, kad reikia išmokti atsiduoti baimei. „Dirbdamas su 
metalinių konstrukcijų surinkėjais visada girdžiu juos šnekant, 
kad, prisirišę visas virves ir užsisegę saugos diržus, jie mėgsta 
atsilošti ore, - pasakojo Forsteris. - Jie nesilaiko įsikibę stulpo. 
Statybininkai visiškai atsilošia, laikomi tik saugos diržų, iki galo 
įtempę virves. Visada jų klausdavau: „Kodėl taip darot? Ojei ka- 
rabinas sulūš?" Ir jie man nuolatos atsakydavo: „Reikia pasitikėti 
įranga. Taipjie įsitikina, kad viskas veikia. Tad ir aš pradėjau taip 


elgtis: prisirišu, atsilošiu, nenukrentu. Vadinasi, viskas gerai. 

Traumatologijos skyriaus 
dzenas: stresas, įtampa ir 
chaoso valdymas 


JEI MANOTE, KAD SAVO DARBE PATIRIATE DAUG STRESO, SU- 
sipažinkite su daktaru Thomasu Scalea. Šis nedidelis patikimas 
vyrukas, netrukus įkopsiantis į septintą dešimtį, yra Baltimorės 
centre esančio Merilando medicinos centro R. Adamso Cowley 
Traumatologijos skyriaus vyriausiasis gydytojas. Kai žmones 
Baltimorės apylinkėse ištinka itin didžiulės nelaimės: automo- 
bilių avarijos, smurtas, nelaimingi atsitikimai ir visa kita, kas 
skiria žmogų per plauką nuo mirties, greitosios pagalbos medi- 
kai juos skubiai veža tiesiai į Traumatologijos skyrių - geriausią 
šio pobūdžio įstaigą visose Jungtinėse Valstijose, kur Scalea su 
savo komanda yra įgudę darbuotis spaudžiant įtampai, kad tik 
aplenktų giltinę. Į dešimtį Traumatologijos skyriaus palatų kas- 
dien atvežama po tuziną sunkiai sužalotų pacientų, kurių gyvybę 
gali išgelbėti tik skubūs veiksmai, tad negalima nei delsti, nei 
klysti. Pasitaiko dienų, kai Scalea tenka atlikti dvylika skubių 
operacijų - ir atviros širdies operacijų, ir organų atkūrimo bei 


kulkų išėmimo operacijų - ir ištverti apie dvidešimt valandų be 

maisto, miego ar pertraukų. Nuo pat 1997-ųjų, kai Scalea tapo 
Traumatologijos skyriaus vadovu, šis gydytojas dirba apytikriai 
šimtą valandų per savaitę. Jis vadovauja daugiau nei keturių 
šimtų darbuotojų personalui. Imdamasis kiekvieno atvejo Sca- 
lea žino, kad paciento gyvybė priklauso nuo jo veiksmų. „Jei 
žmogus miršta dėl mano klaidos, sunkoka kaltinti Dievą, - sakė 
jis man. 

Visi matę tokius televizijos serialus, kaip „Ligoninės prii- 
mamasis“, puikiai pažįsta įprastą tokių įtemptų operacijų vaiz- 
dą: gydytojai ir seselės kaip išdegę akis laksto po operacinę su 
kruvinais instrumentais, pasiutiškai klykiantys: „Paruošta!“ ir 
„Greičiau!“ kol ateina atomazgos akimirka, kai pagrindinis chi- 
rurgas suima gęstantį pacientą už pečių ir surinka: „Nemirk, po 
velnių!“ Žinoma, šitokia drama gydytojui Scalea tik kelia juoką. 
Pasak jo, tikras traumų gydymas yra tikslingas, ramus ir be jokios 
vaidybos. „Ligoninėje dar niekas nėra girdėjęs manęs rėkiant, — 
sakė Scalea. - Niekados. Jei imi rėkti - nebevaldai padėties. Pa- 
vyzdžiui, vakar operuojant siaubingai sužalotą pacientą nutiko 
kai kas labai negero, ir visur ėmė tikšti ligonio kraujas. Žinai, 
ką aš padariau? Čiupau ritinį marlės, sustabdžiau kraujavimą, o 
kai visi į mane sužiuro, aš pasakiau: „Vaje, kaip negerai. Kad tai 
sutvarkytume, imsimės štai ko.“ Ir visi aprimo. Bet jei pradedi 
rėkti, visi sudirgsta.' 

Dirstelėjęs į įprastą Traumatologijos skyriaus užduotį, pama- 
tai vaizdą, kuriame šiurpokai trūksta įtampos; kai Scalea su savo 
komanda atlieka operaciją, galima kone įsivaizduoti, kad jie žai- 


džia stalo žaidimą, o ne stengiasi išplėšti pacientą mirčiai iš nagų. 

Prisiminkime Larry 'io Kiserio, ketvirtąją dešimtį bebaigiančio 
baldžiaus, kurio vadavimasis mirtimi Traumatologijos skyriuje 
buvo nufilmuotas MSNBC kanalo žinių komandos, atvejį. Vieną 
rytą dirbdamas Kiseris iššovė vinių pistoletu į lentą, bet pastebė- 
jęs, kad niekas neišlindo, suglumo. Dairydamasis prapuolusios 
vinies jis pajuto aštrų gėlimą krūtinėje: Kiseris iššovė, laikyda- 
mas pistoletą atbulai, ir suvarė penkių centimetrų ilgio vinį sau į 
krūtinkaulį. Greitosios pagalbos medikai atvežė išblyškusį Kiserį 
į Traumatologijos skyrių, kur, apsirengęs rožiniais gydytojo ap- 
darais ir apsirišęs plaukus Niujorko „Yankees“ komandos skarele, 
Scalea rankiniu ultragarso įrenginiu nustatė žaizdos rimtumą. 
Scalea kalbėjo Kiseriui tokiu balsu, tarsi kam nors praneštų apie 
ant šaligatvio pamestą monetą: „Jaunuoli, tavo širdis pradurta.“ 
Nors Kiseris kalbėjo sąmoningai, jam krūtinėje sparčiai kaupėsi 
kraujas; Scalea nuomone, be medikų pagalbos baldžius galėjo 
mirti per dvidešimt minučių. Tačiau gydytojui tai buvo tarsi 
eilinė darbo diena. Per dvi valandas Traumatologijos skyriaus 
komanda atvėrė Kiseriui krūtinę, ištraukė vinį, sutvarkė širdį 
ir vėl užsiuvo — visa tai atliko atsipalaidavę, ramiai susikaupę, 
retkarčiais sukrizendami iš kieno nors sąmojo. 

Tačiau, ko gero, labiau nei Traumatologijos skyriaus perso- 
nalo rimtis pavojų gyvybei keliančių kritinių momentų metu 
stebina nepaprastas skyriaus darbo efektyvumas nuolat tvyrant 
didelei įtampai. Praėjus kelioms dienoms po skubios operaci- 
jos, Kiseris jau stovėjo ant kojų ir maloniai plepėjo su ligoninės 
personalu apie jo nesėkmę su vinių pistoletu („Paprašiau jų, kad 


grąžintų prisiminimui mano vinį“, - pasakojo jis). Šiuo atžvilgiu 

jis priklauso daugumai: iš beveik aštuonių tūkstančių kasmet 
ant neštuvų į Traumatologijos skyrių patenkančių mirtinai su- 
žeistų žmonių išgyvena netgi 97 nuošimčiai. Prieš dešimtmetį, 
kai skyriui ėmė vadovauti Scalea, šią dalį sudarė 92 nuošimčiai. 
Traumatologijos skyriaus personalas taip įgudo dirbti spaudžiant 
žūtbūtinei įtampai, kad, net didėjant liūdnai pagarsėjusių Balti- 
morės smurtinių nusikaltimų skaičiui, medikams pavyko suma- 
žinti mieste įvykdomų žmogžudysčių skaičių. 

Pats Scalea gali pasirodyti mums kaip kažkas paslaptingo. Jis 
kasdien dirba slegiamas tokio chaoso ir įtampos, kurie daugumą 
mūsų priverstų griebtis buteliuko valiumo, bet jo stresas ne šiaip 
neveikia - jam netgi sunku suvokti, kaip tai kam nors galėtų kelti 
stresą. „Kai dirbau Bruklino Kingso apygardos [ligoninėje], gir- 
dėdavau kitus kalbant, kad viskas jiems kelia stresą, o aš visada 
klausdavau: „Kaip suprasti „kelia stresą?“ Tai visiški paistalai, - 
pasakojo jis man. - Vieną dieną kitas gydytojas pasivedė mane į 
šalį ir pasakė: „Nepamiršk, kad stresas priklauso nuo požiūrio. Jei 
pats nejauti streso, tai nereiškia, kad tie patys dalykai nekelia stre- 
so gydytojams rezidentams. Remiantis žmogaus psichologijos 
taisyklėmis, ilgos Scalea darbo valandos, milžiniška atsakomybė 
ir nuolatinė suirutė aplinkui turėtų sutrikdyti jo nervinę sistemą. 
Išties dauguma gydytojų rezidentų, išmėginančių darbą Trau- 
matologijos skyriuje, gana greitai supranta, kad tai ne jiems, tad 
tokie specialistai, kaip Scalea, priklauso retai rūšiai; Jungtinėse 
Valstijose kasmet atsiranda mažiau nei penkiasdešimt naujų trau- 
matologijos skyrių gydytojų. Tačiau pačiam Scalea - vyrui, kurio 


neribotas pasitikėjimas savimi galėtų surinkti visą stadioną (tai 


Kaip įveikti nerimą, baimę ir stresą 


visai tikėtina, išgelbėjus keletą tūkstančių gyvybių) - jo bepro- 
tiškas pašaukimas kelia vien tik juoką. „Aš nuolat kartoju: „Jei 
neturi kantrybės laukti momentinio atpildo - eik dirbti į trau- 
matologijos skyrių , - pasakojo jis. - Kai ką nors atveža mirusį, 
o tu per tris keturias valandas jį atgaivini, patiri tikrų tikriausią 
pasitenkinimą.“ 

Kaip psichofiziologinis fenomenas stresas yra gan neįprastas. 
Apskritai stresas yra labai panašus į baimę ir nerimą (tai kūno 
atsakas į daug jėgų reikalaujančią, potencialiai grėsmingą padėtį), 
bet tuo pačiu ir gerokai skiriasi. Baimė iš esmės yra psichologi- 
nė, nerimas - didžiąja dalimi kognityvinis, o stresas gali kilti iš 
kūno, iš sąmonės arba iš abiejų išsyk. Stresas yra kūno atsakas 
į aplinkybes, kurios mums atrodo varginančios, sunkios ar tie- 
siog erzinančios, o tai reiškia, kad psichologiniai stresoriai (pa- 
vyzdžiui, nesutarimai namuose), fiziniai stresoriai (pavyzdžiui, 
nervinantys garsai) ir jų abiejų samplaikos (tarkime, jūsų spie- 
gianti, erzelį kelianti trejų metukų atžala) ima kelti stresą. Stresas, 
kitaip nei baimė ir nerimas, turi polinkį laikui bėgant kauptis. 
Jis gali pradėti augti netgi nuo menkiausių smulkmenų; japonų 
tyrėjai, atlikę bandymą, kurio metu savanoriams visą pusvalandį 
kas minutę paleisdavo mobiliojo telefono skambučio melodiją, 
pastebėjo, kad nuo nesiliaujančio triukšmo gerokai pašoko jų 
kortizolio - hormono, kurį kūnas išskiria apimtas streso - kiekis 
kraujyje. (Skaitytojų, kuriuos nustebino šis atradimas, nėra.) 
Stresas, kaip jau matėme iš Scalea pavyzdžio, taip pat labai pri- 
klauso nuo mūsų požiūrio. Viena dvidešimties valandų pamaina 


gali visam gyvenimui sužaloti tokį gležną rašytoją, kaip aš, bet 

Scalea tokiomis dienomis tiesiog klesti. Daugelis, pagalvoję apie 
tokią veiklą, kaip šokinėjimas su parašiutu, ima tirtėti iš baimės, 
bet yra tokių, kurie negali ryte išsiristi iš lovos nesitikėdami pa- 
tirti tokių jaudinančių potyrių. Ar potencialus stresorius išsekins 
ar suteiks jėgų - daugiausia priklauso nuo mūsų požiūrio į jį. 
Šiandien stresas taip įsiraizgęs į mūsų gyvenimą, kad net sun- 
ku patikėti, jog pačiai sąvokai tėra vos septyniasdešimt metų. 
Ketvirtajame praeito amžiaus dešimtmetyje vengrų endokrino- 
logas Hansas Selye pirmasis pavartojo terminą stresas, norėdamas 
apibūdinti pastebėtus fiziologinius graužikų pokyčius, šiems su- 
leidus įvairiausių nemalonių medžiagų, kurių poveikis pasireiškė 
sukeldamas tiek raumenų įtampą, tiek skrandžio negalavimus. 
Pačiam Selye'ui stresas nebuvo vien tik neigiamas reiškinys; iš 
tikrųjų kalbėdamas apie stresą jis vartojo du išvestinius terminus: 
eustresas, reiškiantis stresą, kuris suteikia energijos ir motyvuojąa, 
ir distresas, nuo kurio kyla noras sviesti skylamušį tiesiai į jūsų 
kompiuterio monitorių. Vis dėlto streso tyrimai buvo beveik 
išskirtinai sutelkti į nemalonesniąją pusę. Galėčiau apibendrin- 
ti septyniasdešimt streso tyrimų metų dviem žodžiais: stresas 
užknisa. Kaip savo knygoje „Kodėl zebrų nekamuoja skrandžio 
opos?“ (angl. Why Zebras Don't Get Ulcers) rašo Stanfordo uni- 
versiteto neurobiologas Robertas Sapolskis: „Stresas gali sutrik- 
dyti medžiagų apykaitą, padidinti kraujospūdį, suardyti baltuo- 
sius kraujo kūnelius, pūsti vidurius, sužlugdyti lytinį gyvenimą ir, 
lyg to nepakaktų, galbūt pažeisti smegenis. Blogiausia, kad mūsų 
šiuolaikinis urbanistinis pasaulis virsta tikrų tikriausiu užslėptų 


stresorių sniego burbulu. 1999-aisiais vienas psichologas nustatė, 

sur aDu 

kad Niujorke ne vien vietos gyventojų infarkto tikimybė viršija 
šalies vidurkį 55 nuošimčiais - čia 34 nuošimčiais normą viršija 
netgi svečių infarkto rizika. 

Užklupus sunkumams daugumos smegenys užsikemša, kūnai 
įsitempia, greitai išsenka nervai. Paprasčiausiai stresas ir chaosas 
apsunkina mūsų gyvenimą. Tačiau tarp mūsų randasi ir tokių, 
kurie kilus sąmyšiui ima klestėti, nuo kurių stresas nuteka lyg 
vanduo nuo žąsies, kurie gali atlikti dešimt traumas patyrusių 
žmonių operacijų iš eilės ir uoliai laukti vienuoliktosios. Kitaip 
sakant, tai asmenys, išmokę plaukti audringomis streso ir įtam- 
pos jūromis nesuduždami į uolas. Ką tie žmonės žino tokio, ko 


nežinome mes? 


Sprogimai ir palūžimai 


1940-ųjų vasarą, praėjus vieneriems metams po oficialaus Jung- 
tinės Karalystės įsitraukimo į Antrąjį pasaulinį karą, vokiečių 
karininkai parengė slaptą planą, kaip palaužti britų valią. Planas 
buvo paprastas: keletą mėnesių iš eilės šimtai nacių lėktuvų kas- 
nakt turėjo bombarduoti Londoną (o vėliau ir kitus miestus), 
kol Anglijos piliečiai, palaužti visuotinio nervinio išsekimo, ims 
maldauti savo vadovų iškelti baltą kapituliacijos vėliavą. Pats 
Londonas buvo visiškai nepasiruošęs oro atakoms, tad Hitlerio 
bombonešiai galėjo nevaržomi skraidyti virš Britanijos. Atrodė, 
kad tautos psichologinė krizė buvo tik laiko klausimas. 

Tą vasarą, prieš prasidedant antskrydžiams (nuo to laiko im- 


tais vadinti Blicu), Britanijos vadovai ėmė rengtis neregėto masto 


mi, 

sąmyšiui. Valdžia, nutuokdama, kad jų laukia masinis psicho- 
loginis pakrikimas, greitai parengė pulkus savanorių psichikos 
sveikatos prižiūrėtojų, kurie turėjo padėti suvaldyti artėjančią 
krizę. Jie įsteigė improvizuotas psichiatrines klinikas ir sukūrė 
planus, kaip evakuoti sunkiausius dvasinius ligonius. O rugsėjo 
7-ąją dangų užtemdžius pirmajam 364 bombonešių spiečiui, 
atrodė, kad Hitlerio psichologinė karinė kampanija veikia kuo 
puikiausiai; kaip ir buvo galima numanyti, Londono gyventojai 
pakraupo, išvydę staiga suliepsnojusį savo miestą, o milžiniš- 
kos nacių pajėgos beveik nenukentėjo nuo priešlėktuvinių britų 
pabūklų. Per žiemą naciai kone kasnakt bombardavo Londono 
gyventojus, puolė juos net penkiasdešimt septynis vakarus iš 
eilės, kol galiausiai stresas įvarė piliečiams... 

Na, atvirai pasakius, jis įvarė jiems nuobodulį. Artėjant nervi- 
nei tautos suirutei nutiko juokingas dalykas - streso pandemija 
taip niekada ir netapo tikrove. Nacių bombardavimas fiziškai 
žalojo Londono miestą, bet ne jo piliečių psichiką. Kaip po to 
pranešė britų psichologas Philipas Vernonas, surinkęs duomenis 
apie Blicą iš savo penkiasdešimties kolegų, prasidėjus antskry- 
džiams Londono gyventojai buvo ganėtinai įbauginti. „Tačiau 
į 1940-ųjų pabaigą, - pasibaisėjęs rašė Vernonas, - Londono 
gyventojai dažniausiai nebekreipė dėmesio į sirenas, nebent 
joms pritardavo lėktuvų, pabūklų ar bombų keliamas triukšmas: 
Gaudžiant apie antskrydį įspėjančioms sirenoms žiovaujantys 
piliečiai mėgdavo tingiai plepėti su kaimynais iki pat paskutinės 
minutės; jų taip nejaudino bombardavimas, kad ūmai tie pa- 


tys valdininkai, kurie nerimavo dėl plataus masto psichologinio 

išsekimo, ėmė skųstis, kad žmonės nepakankamai bijo. Psichikos 
sveikatos prižiūrėtojai pastebėjo, kad nėra kam teikti pagalbos. 
Žurnalo „New Yorker“ korespondentė Mollie Panter-Downes 
rašė, kad, antskrydžiams netgi dar labiau suintensyvėjus, gyven- 
tojai „rytiniuose traukiniuose taip ramiai girdavosi savo pake- 
leiviams, kokios didelės jų rajonuose bombų išraustos duobės, 
kaip ramesnėmis vasaromis girdavosi savo rožėmis ar moliūgais“. 
Nepaisant visų logiškų lūkesčių, Hitlerio strategija, kaip įvaryti 
Britanijos žmonėms stresą, žlugo. 

Bet kodėl? 

Netrukus į tai atsakysime, bet kol kas pakeiskime temą. 

Pažvelkime į kitą žmogaus reakcijos į pavojingus iš dangaus 
krentančius šaudmenis pavyzdį. Jei eiliniai Britanijos piliečiai 
naktinius Blico puolimus palydėdavo gūžtelėdami pečiais, tai 
narsiausi Jos Didenybės kariai jau tikrai neturėtų pabūgti nedi- 
delio apšaudymo iš artilerijos pabūklų, ar ne? Istorikas Willia- 
mas Manchesteris savo prisiminimų apie Antrąjį pasaulinį karą 
knygoje „Sudie, tamsumos“ (angl. Goodbye, Darkness) pasakoja 
būtent apie tokį drauge su juo tarnavusį kareivį, „pasipūtusį, 
akiplėšišką, galingai suręstą vyresnįjį seržantą“, kuris juokdavosi 
šaudančio priešo akivaizdoje ir vienui vienas naikindavo japonų 
kulkosvaidžių lizdus. Tačiau, kaip su pasitenkinimo gaidele pa- 
sakojo Manchesteris, nuo priešo artilerijos sviedinių šis didvyris 
virsdavo veblenančiu paliegėliu. Vyresnysis seržantas „tiesiog 
negalėjo pakelti sutelktinės priešo artilerijos ugnies keliamos 
įtampos, - prisimena Manchesteris. - Nuo artilerijos jam im- 


davo sukti vidurius.“ Iš tikrųjų visų kovojančių pusių kareiviai 

nuolat teigdavo, kad artilerijos ugnis jiems kėlė nepakenčiamą 
siaubą ir stresą. Kaip kartą rašė Antrojo pasaulinio karo vetera- 
nas E. B. Sledge: „Patekti į intensyvią artilerijos ugnį man buvo 
vienas iš pačių baisiausių karo potyrių. Kaskart pasijusdavau vis 
beviltiškiau, vis bejėgiškesnis ir pažeidžiamesnis ir vis mažiau 
tikėjau, kad manęs nepalies siaubingas atsitiktinumas, negailes- 
tingai šienaujantis mūsų gretas. Jeigu jums kada kilo klausimas, 
kaip kariai tampa kontuzyti, - jau žinote atsakymą. 

Taigi, kas čia dedasi? Abiem atvejais matome iš dangaus ant 
žmonių, kurie visai nenori būti susprogdinti, didžiulius kiekius 
krentančių pavojingų daiktų, tačiau šios dvi grupės į stresorių 
reaguoja visiškai priešingai. Dar didesnė paslaptis, kodėl nuo ar- 
tilerijos ugnies suskysta kieti kareiviai, o mėmės civiliai, kaukiant 
sirenoms, abejingai gurkšnoja arbatėlę. Kodėl taip yra? 

Šios paslapties raktas glūdi dviejuose veiksniuose, kurie daug 
ką paaiškina apie mūsų psichologinį stresą: tikrumo jausmas ir 
kontrolė. Galbūt prisimenate, kad šis duetas šmėkštelėjo praeita- 
me skyriuje, o čia, kaip ir kalbant apie nerimą, formulė yra gana 
elementari: kuo manome esą labiau užtikrinti ir kontroliuojantys 
galbūt grėsmingą padėtį, tuo mažiau streso jaučiame. Įdomiausia, 
kad čia svarbiausia yra mūsų požiūris. Neprivalu būti visiškai 
užtikrintiems ir valdyti visą padėties eigą, pakanka tikėti, kad 
taip yra. Jeigu laboratorijoje tyrimo dalyviui suteikiate iliuziją, 
kad šis užsigeidęs gali sumažinti stresoriaus (pavyzdžiui, elektros 
srovės) stiprumą mygtuko spustelėjimu, jis jaučia gerokai mažiau 
streso nei tie, kam nėra leidžiama pasinaudoti mygtuku, netgi 


jei tas mygtukas išvis nieko nekeičia. Taigi, stresas aprimsta, kai 


ai 

patekę į nemalonią padėtį jaučiamės esą užtikrinti ir kontroliuo- 
jantys situaciją, ir kaupiasi, kai šių veiksnių nėra. 

Dabar atidžiau pažvelkime į du pirmiau pateiktus pavyzdžius. 
Kurpdami savo psichologinio karo taktiką, naciai šiurkščiai su- 
klydo: surengdami bombonešių antskrydžius kasnakt tuo pat 
metu, jie suteikė Londono gyventojams visišką padėties nu- 
spėjamumo pojūtį. Niekam nebuvo reikalo nerimauti, ar naktį 
atskris lėktuvai: visi tiesiog žinojo, kad jie pasirodys, kaip savo 
punktualumu garsėjantys Vokietijos traukiniai. Taigi pastovi 
vis nesiliaujančio bombardavimo „dieta“ pripratino Londono 
gyventojus prie apgulties. (Britanijos kaimuose, kur bombarda- 
vimas vykdavo padrikai ir nenuspėjamai, gyventojai išgyveno 
kur kas didesnį stresą.) Kadangi galėjo pasislėpti požeminėse 
slėptuvėse, Londono gyventojai pasijuto kontroliuojantys savo 
išgyvenimo galimybes. Tačiau mūsų kontuzyti kariai negalėjo 
pasidžiaugti nei tikrumo jausmu, nei padėties kontrole. Fronto 
linijose besikaunantys kariai negalėjo nei prisiglausti įtvirtintose 
slėptuvėse, nei pasipriešinti, netgi pabėgti, nes galimybės, kad 
sviedinys į tave pataikys bėgant ar sėdint vietoje, buvo vienodos. 
Patekę į tokią nenuspėjamą padėtį jie nuolatos jautėsi pažeidžia- 
mi. Negalėdami valdyti situacijos jie nuolat jautėsi bejėgiai. Dėl 


to juos kamavo intensyvus stresas. 


Nepamirškite, kad ir čia galioja perspėjimas apie aštuonias praeitame skyriuje aptartas 
klaidas. Nors tikrumo ir padėties kontrolės jausmas apmaldo nerimą ir stresą, stengima- 
sis tuos jausmus pajausti, kai tai visiškai neįmanoma, yra tiesiausias kelias į psichologinį 
pakrikimą. Taip pat nutiktų, jei mėgintumėte suvaldyti oro sąlygas. 

Kadangi kova karo zonoje yra bene daugiausia streso įvarantis 
darbas, konflikto metu kareivių išgyventi potyriai mums daug 
pasako apie žmogiškojo streso lauką. Mūsų pirmoji pamoka: visi 
turime lūžio tašką. Nė vienas kareivis negali amžinai tverti streso 
niekados nepakrikdamas. Šiandienos pasaulyje ši naujiena mūsų 
labai nestebina, bet ūsuotiems kietasprandžiams dvidešimtojo 
amžiaus pradžios kariuomenių vadams tai tikrai buvo negirdėta. 
Vis dėlto kontuzija yra išskirtinai šių laikų reiškinys. Iki pramonės 
perversmo vykdavę mūšiai turėdavo natūralius apribojimus: iki 
automatinių ginklų ir artilerijos atsiradimo kovos būdavo fiziškai 
sunkios ir vykdavo akis į akį. Abi pusės kovodavo, kol išsekdavo 
jėgos, ir išsiskirdavo. Ši tvarka pakito Pirmajame pasauliniame 
kare, kai visa gausybė naujų mirtinų ginklų - kulkosvaidžiai, arti- 
lerija, tankai, ipritas - pavertė karą visą parą apkasuose vykstan- 
čiu reiškiniu. Fronte niekados neapleisdavo stresas, o tai turėjo 
padarinių. Umai kareiviai pradėjo masiškai perdegti ir palūžti. 
Antrojo pasaulinio karo metu JAV kariuomenė kartais būdavo 
priversta greičiau į namus išleisti nuo psichikos negalių kenčian- 
čius karius, nei spėdavo parengti naujų. 

Tačiau psichologai ėmė tirti, kokios yra žmogaus ištvermės 
ribos stipraus streso sąlygomis, tik nuo Antrojo pasaulinio karo. 
1944-aisiais amerikiečių psichologas Johnas Appelis, stebėdamas 
kontuzytus pacientus psichiatrinėse ligoninėse, nustatė, kad ka- 
reivis gali ištverti vos septynis ar aštuonis mėnesius mūšiuose, 
kol pasidaro „toks pernelyg atsargus ir dirglus, kad tampa nebee- 
fektyvus ir demoralizuoja naujus karius“. Kitas tyrimas, atliktas 


Normandijos puolimo metu, atskleidė, kad vyrai vos trisdešimt 

dienų gali ištverti nesiliaujančiose kovose, po šešiasdešimties die- 
nų 98 nuošimčiai tokiomis sąlygomis išbuvusių karių nuo streso 
virto emociniais lavonais. O kaip tie 2 nuošimčiai nepalūžusių? 
Remiantis psichologų tyrimais, tie vyrai atitiko psichopatinės 
asmenybės apibūdinimą dar prieš išeidami į karą. 

Tačiau nors psichologai ir nustatė, kad kiekvieno į priešo 
ugnį patekusio kario dvasiniai ištekliai yra baigtiniai, jie taip pat 
pastebėjo, kad kai kurie kareiviai mirtino pavojaus akivaizdoje 
patiria paradoksaliai nedidelį stresą - visa tai buvo pagrįsta tikru- 
mo jausmu ir kontrole. Įsivaizduokite naikintuvų pilotus. Kaip 
rašoma 1945-ųjų ataskaitoje „Stresą patiriantys vyrai, karinių 
lakūnų mirtingumas buvo didžiausias visoje kariuomenėje; pi- 
lotai žinojo, kad pusė jų žus mūšyje. Tačiau naikintuvų pilotai, 
atlikdami savo pareigą, taip pat jautė didžiulį pasitenkinimą, nes 
net 93 nuošimčiai teigė, kad jų užduotys jiems patinka. Kodėl 
jie buvo tokie patenkinti? Todėl, kad naikintuvų pilotai jautėsi 
visiškai kontroliuojantys savo pačių likimą. Plačioje padangėje 
jie galėjo manevruoti taip, kaip panorėję, todėl visi iki vieno 
tikėjo, kad jų gyvybė priklauso nuo jų pilotavimo įgūdžių, o 
ne nuo sėkmės. (Bombonešių įgulos, kurioms, neatsižvelgiant 
į priešlėktuvinių priešo pabūklų ugnies intensyvumą, tekdavo 
laikytis paskirto skrydžio maršruto, jautė žymiai didesnį stresą, 
nors jų išgyvenimo tikimybė buvo didesnė.) 1943-iųjų ataskai- 
toje „Psichologinis ginklų poveikis“ taip pat buvo pažymėta, 
kad pėstininkai baiminasi priešo ginkluotės ne dėl to, kaip ji gali 
juos sužaloti, o priklausomai nuo jos nuspėjamumo ir to, kiek, 


jų nuomone, jie gali tą ginkluotę pažaboti. Karių neapleisdavo 

pikiruojančių bombonešių ir minosvaidžių ugnies - to, kas puo- 
la staiga ir nuo ko beveik neįmanoma apsiginti - baimė, bet jų 
nuomonė apie statistiškai gerokai didesnį mirtiną priešą — kul- 
kosvaidžių lizdus - nebuvo tokia kategoriška; jie bent jau galėjo 
šaudyti į priešo kulkosvaidininkus. Būtent dėl to kariuomenėje 
tokį svarbų vaidmenį vaidina griežta rutina ir fizinės užduotys: 
tai suteikia kareiviams tikrumo ir kontrolės jausmą. Karo zonoje 
karys gali pasijusti savo naudai didinantis išgyvenimo galimybes 
netgi atlikdamas tokį nykų darbą, kaip amunicijos skaičiavimas. 

Nedaugeliui iš mūsų artimiausiu metu gali tekti patirti artile- 
rijos salvių keliamą stresą, bet mūšyje išmoktas pamokas galima 
pritaikyti ir mažesnėse kasdienio gyvenimo karo zonose, pavyz- 
džiui, Polsbo mieste, Vašingtono valstijoje, kur gyvena Courtnee 
ir Mike'as Stevensonai. 2006-ųjų kovą Courtnee pagimdė pen- 
ketuką: Anistoną, Belle, Camilee, Scarlett ir Westoną. Pora jau 
augino trimetę Lilli. Palikę ligoninę jie, su savimi tempdamiesi 
penkis klykiančius naujagimius ir mažylę, parkako į (pasiruoški- 
te!) savo aštuoniasdešimties kvadratinių metrų ploto kilnojamą 
namą, kur prasidėjo jų naujas beprotiškas gyvenimas. „Stresas 
nuo pat pradžių buvo neįtikėtinas, - sakė man Courtnee Steven- 
son. - Augindama penketuką jauti ne penkiskart didesnį stresą, 
nei rūpindamasi vienu vaiku, o penktuoju laipsniu pakeltą stresą. 
Iš pradžių Stevensonai mėgino savo penketuku rūpintis patys, 
bet netrukus suprato, kad fiziniai visatos dėsniai jiems kliudo 
prižiūrėti nuolat maisto, švarių sauskelnių ir dėmesio reikalau- 
jančius penkis naujagimius. Jie pasikvietė daugiau nei keturiasde- 


šimt savanorių, kurie visą parą keisdamiesi rūpinosi penketuku. 


Kaip įveikti nerimą, baimę ir stresą 


„Kartais tiesiogine prasme buvo neįmanoma prasibrauti pro 
mūsų namą, nes jis būdavo sausakimšas žmonių, - prisiminė 
ponia Stevenson. 

Tačiau per ateinančius trejus metus Courtnee Stevenson tapo 
supermama, kuri viena pati suvaldo savo mažylių armijos keliamą 
chaosą ir nenuspėjamumą. „Niekada nežinau, kokia diena manęs 
laukia, - sakė ponia Stevenson, kuri tuo metu, kai ją kalbinau, 
nebuvo miegojusi jau keletą naktų iš eilės, nes slaugė pulkelį 
karščiuojančių vaikų. (Savo žiniatinklio įrašą apie šią padėtį ji 
pradėjo labai tinkama eilute: „Jei dabar mane pamatytumėte, 
pamanytumėte, kad ką tik grįžau iš karo.) - Čia stresą patiriame 
kasdien. Vaikai karstosi, pešasi, kelia baisų triukšmą. Pertraukė- 
lių nebūna. Bet prie chaoso pripranti“ Ponia Stevenson jau yra 
perpratusi pažangių mamų gudrybes, pavyzdžiui, vakarieniauti 
atsistojus, nežiūrint į lėkštę, bet, anot jos, svarbiausias lūžis, nuo 
kurio ji pradėjo geriau dorotis su penketuko keliamu stresu, įvyko 
tuomet, kai ji įvedė tokią pat tvarką, kokios laikomasi kariuo- 
menėje. „Mes laikomės labai griežto tvarkaraščio, - aiškino ji. — 
Sunkiausia būna rytais, nes man reikia iki devynių pristatyti šešis 
vaikus į mokyklą. Imu po du vaikus, aprengiu ir pavalgydinu, o 
jie žino, ko iš jų norima. Supranta, kad, jei atsisės į mašiną, gaus 
skanėstą. Labai panašu į gyvūnų treniravimą.“ Tvarka sumažina 
penkių trimečių, kurių kiekvienas yra užsispyręs kinetinės ener- 
gijos viesulas, priežiūros nenuspėjamumą ir leidžia bent šiek tiek 
suvaldyti padėtį. „Tvarkaraštis yra toks griežtas, kad aš nuolat 
sakau, jog mano gyvenimas yra tarsi Švilpiko diena - kasdien 


vienodas, - juokdamasi pasakojo ji. 


Traumatologijos skyriaus dzenas: stresas, įtampa ir chaoso valdymas 


Kad ir kur pažvelgtume, stresui visados galima pritaikyti tą 
pačią abstrakčią mintį: nežinomybė ir kontrolės stoka sustiprina 
stresorių poveikį, o nuspėjamumas ir galia jų poveikį numalšina. 
Pavyzdžiui, įsivaizduokite eilinę eismo spūstį - iš pažiūros menką 
nepatogumą, kuris gali sukelti rimtų sveikatos sutrikimų. Žino- 
ma, jau suprantate, kad įstrigus eismo spūstyje apima stresas. 
Darant apklausas žmonės nuolatos nurodo, kad spūstys jiems 
yra didžiausias kasdienis stresorius; galbūt dabar pats žodžio 
eismas vaizdas jus verčia nevalingai iš aklo įsiūčio šveisti šią knygą 
ant grindų. Tačiau kaip 2009-aisiais nustatė vokiečių medicinos 
mokslų tyrėjai, į šį stresą verčiau nenumoti ranka. Jie išsiaiški- 
no, kad, įstrigus eismo spūstyje, per ateinančią valandą daugiau 
nei trigubai padidėja infarkto tikimybė. Galime paklausti, kodėl 
tai sukelia tokią įtampą? Juk mes tiesiog sėdime automobilyje, 
tiesa? Tačiau akivaizdu, kad eismo sraute pats sėdėjimas nėra 
stresorius; eismo grūstys sukelia bejėgiškumo ir nežinomybės 
jausmus. Apsupti nejudančių automobilių „armados“ nenuma- 
nome, kada šita kamšatis liausis, ir niekaip negalime pakeisti 
padėties — tai reiškia visišką neužtikrintumą, jokios kontrolės 
nebuvimą, didžiulį stresą. Tiesą pasakius, nedideli netikrumo 
jausmą mažinantys kelionės pakeitimai: tiesioginio skrydžio re- 
zervavimas, važiavimas į darbą greituoju, o ne miesto traukiniu, 
gali stebuklingai pagerinti jūsų savijautą. 

Biure streso taisyklės yra lygiai tos pačios. Atlikdami vieną 
tyrimą po kito, tyrėjai nustatė, kad labiausiai stresą kelia tos pro- 
fesijos, kurių darbuotojai ne vien privalo vykdyti griežtus reika- 


lavimus, bet ir beveik neturi jokios įtakos tam, kaip klostysis jų 

darbo diena. Kaip „Ihe New York Times“ laikraščiui paaiškino 
Rokfelerio universiteto streso tyrėjas Bruceas McEwanas: „Žmo- 
nės, visada esantys po kieno nors padu, einantys žemas pareigas 
ir neturintys sprendimų priėmimo [galios], nuolat patiria dau- 
giau nerimo.“ Pavyzdžiui, tyrimai su klasikinės muzikos atlikėjais 
nuo seno rodo, kad darbas kamerinėse grupėse teikia daugiau 
malonumo nei grojimas dideliuose simfoniniuose orkestruo- 
se, nes orkestro nariai turi labai nedaug autonomijos; istoriškai 
nusistovėjo, kad dirigentams suteikta tiek daug valdžios, kad 
muzikantai be jų leidimo per repeticiją negali net nueiti į tualetą. 
(Prieš keletą metų kai kurie psichologai mėgino įvesti „vadovo 
streso sindromo“ sąvoką, kad būtų pripažinta, kokią nepaprastą 
įtampą tenka atlaikyti viršininkams, bet, pasirodo, kad vadovams 
pasireiškia mažiau streso sindromų nei jų pavaldiniams, nes va- 
dovai daug labiau valdo savo darbinį gyvenimą ir gali užkrauti 
savo stresą žemesnes pareigas einantiems darbuotojams.) Chro- 
niškai įtemptame šiuolaikiniame Amerikos darbo pasaulyje kai 
kurie geranoriški darbdaviai ėmė siūlyti įmonės finansuojamas 
stresą mažinančias privilegijas: jogą ir masažą, kad jų darbuotojai 
nepalūžtų nuo įtampos . Tačiau, kaip tikina Nacionalinio saugos 
darbe ir sveikatos instituto psichologas Lawrence'as Murphy, 
šios priemonės tėra vaistinis pleistras darbo keliamam stresui. 


Jos padeda trumpam laikui atsipalaiduoti, bet nesprendžia rimtų 


Japonijoje nuo darbinio streso yra mirę tiek daug žmonių, kad tam reiškiniui apibūdinti 
atsirado netgi atskira sąvoka - karoši. Valdžiai teko įsteigti visoje šalyje veikiančią karoši 
pagalbos telefono liniją, leisti karoši savigalbos knygas ir įforminti teisinį precedentą, 


pagal kurį karoši aukų sutuoktiniams būtų išmokamos kompensacijos. 

esminių problemų, kurios sukuria tą įtampą: kontrolės stokos, 
nežinomybės, griežtų reikalavimų ir prastos personalo vadybos. 

Psichologai teigia, kad, norėdami stresą sumažinti ilgam, mes 
privalome pakeisti savo neapibrėžto bejėgiškumo jauseną į pasi- 
tikėjimą savimi. Jie šį pasitikėjimą savimi vadina tvirtu „vidiniu 
kontrolės lokusu“ - jausena, kad pats sėdi prie savo gyvenimo 
vairo ir nesijauti blaškomas nuo tavęs nepriklausančių jėgų, kuri 
teigiamai veikia daugelį psichinės gerovės aspektų. Įgyti vidinį 
kontrolės lokusą lengviau, nei gali pasirodyti: mes jį galime stip- 
rinti tokiomis paprastomis priemonėmis, kaip planų kūrimas, 
kai jaučiamės įklimpę (kad pamatytume, jog vis dėlto turime 
pasirinkimų ir galios), arba sau priminti, kad savo didesnius ir 
mažesnius gyvenimo pasiekimus įgyvendinome mes patys, o ne 
likimas ar sėkmė. Be to, daugiausia lemia tikėjimas; jums nebū- 
tina iš tikrųjų gebėti viską suvaldyti, pakanka tvirto pojūčio, kad 
patys galite pakeisti dalykus sau naudinga linkme. Taigi galiausiai 
tikra tiesa, kad stresas daugiausia priklauso nuo požiūrio. Tuo 
ir galima paaiškinti, kodėl šaltakraujai taip nerūpestingai gali 
žengti į nežinomybės sūkurį: jie chaose įžvelgia visiškai kitokį 


pasaulį nei visi kiti. 


Suvokimas yra tikrovė 


Bent jau mano įsivaizdavimu, skrydžių valdymo centro skrydžių 
vadovo pirmoji diena darbe turėtų būti maždaug tokia: plikte- 
lėjęs pagyvenęs vadovas su puodeliu kavos rankoje palydi nau- 


joką į jo darbo vietą skrydžių valdymo centro bokšto viršuje su 

panoraminiais langais, pro kuriuos matyti visa asfaltuota oro 
uosto platybė. Pristumdamas prie tuščios darbo vietos kėdę, jis 
pradeda draugišką pokalbį: „Taigi, pirmiausia - sveikas atvykęs. 
Čia tavo radaro indikatorius ir ausinės su mikrofonu. Tvarką 
žinai: neleisk lėktuvams suartėti ir taip toliau. Bet prieš pradėda- 
mas įsikalk į galvą vieną dalyką: jei čia sėdėdamas padarysi bent 
menkiausią klaidelę, tai, kaip čia pasakius, pragariško susidūrimo 
metu gali žūti šimtai žmonių. Tiesiog norėjau perspėti. Sėkmės!“ 

Žinoma, aš sutirštinu spalvas, bet turint omenyje, su kokio- 
mis rimtomis užduotimis skrydžių vadovai susiduria kiekvieną 
darbo dieną, nėra lengva į jų darbą žvelgti ne taip rimtai. Kiek- 
vienoje skrydžių vadovo pamainoje dešimtys tūkstančių kelei- 
vių to nenutuokdami priklauso nuo skrydžių vadovo budrumo 
juos saugoti vis daugiau lėktuvų prikimštoje padangėje. „Per 
savo darbo dieną skrydžių vadovui tenka susidurti su nuolatiniu 
sprendimų ir pasekmių srautu, - sako Nedas Reese'as, dauge- 
lį metų dirbęs Federalinės aviacijos administracijos skrydžių 
vadovų rengimo vadovu. - Laikas niekada nesustoja. Lėktuvai 
juda 450 mazgų (maždaug 830 kilometrų per valandą) greičiu, 
bet juk kalbama ne apie vieną lėktuvą - jų būna po trisdešimt 
penkis vienu kartu ir visi juda skirtingomis kryptimis.“ Jau išti- 
sus dešimtmečius sklinda pasakojimai apie didžiulius šios pro- 
fesijos atstovų išsekimo mastus, bet, atrodo, kad juos slegianti 
įtampa tik auga. Remiantis Transporto statistikos departamento 
duomenimis, vidutinis vietinių keleivinių skrydžių skaičius nuo 
1996-ųjų išaugo trečdaliu, bet dirbančių skrydžių vadovų gretos 


išretėjo. Kai ore skraido dešimtys žongliravimo kamuoliukų, 

kurių kiekvienas reiškia šimtus gyvybių, ši profesija turėtų kelti 
nežmonišką stresą. 

Bent jau galima taip pamanyti. Iš tiesų, Reese'as sako, kad 
kalbos apie nuo įtampos krentančius skrydžių vadovus buvo ge- 
rokai perdėtos; 2006 metais atlikus vieną tyrimą buvo nustatyta, 
kad statybininkai ir netgi žurnalistai perdega kur kas dažniau . 
Tai lemianti priežastis daug ką pasako. Mes dažnai galvojame, 
kad įdarbinimo procesas vyksta štai tokia tvarka: pirmiausia jūs 
susirandate asmenį, kuris turi tam darbui atlikti tinkamiausių įgū- 
džių, o tada išmokote jį valdyti profesinį stresą. Stresas laikomas 
duotybe, neišvengiamybe. Tačiau kai 1992-aisiais Nedas Reese'as 
tapo FAA skrydžių vadovų rengimo vadovu, jis su savo kolegomis 
nutarė pažvelgti į šį klausimą kitaip. Gal, užuot mokius prakti- 
kantus, kaip kovoti su darbe apimančiu stresu, geriau paieškoti 
žmonių, kurie nelaiko skrydžių valdymo stresą keliančiu darbu? 

Kaip Reese'as mėgsta pabrėžti, beveik bet kas gali išmokti ir 
imti taikyti pagrindines skrydžių valdymo taisykles, bet vien šis 
sugebėjimas - dar ne visas darbas. „Jei man parodysite protingą 
žmogų ir suteiksite pakankamai laiko, aš galėčiau jį išmokyti 
visų jam būtinų taisyklių ir procedūrų, - sakė jis man. - Tačiau 
tikrasis išbandymas ateina, kai staiga pradeda tiksėti laikrodis: 
tada tenka tas taisykles taikyti ir dirbti neturint laiko stabtelėti 
ir pagalvoti.“ Anot Reeseo, per dešimtmečius FAA atsirinkdavo 
skrydžių vadovus, taikydama testus, kuriais būdavo nustatomi 
kognityviniai gabumai: matematiniai gebėjimai ir atminties 


* 


Nebuvo nė vieno žurnalisto, kurį nustebintų šis atradimas. 

įgūdžiai, būtini skrydžių valdymo darbui, bet vien jų nepakanka; 
jie parodo, kad žmogus gali atlikti darbą, bet neparodo, kaip jis 
gali jį atlikti. Taigi, kai 1996-aisiais Reese'as su savo kolegomis 
pasiryžo sudaryti naują skrydžių vadovų atrankos testą, jie nu- 
sprendė ieškoti bendresnio vaizdo - ne vien gabumų, bet taip 
pat intuityvių kognityvinių įgūdžių. Koks psichologinis prakti- 
kantės lankstumas? Kaip ji reaguoja į besikeičiančią aplinką? Ar 
jai reikia pastangų perkelti informaciją iš trumpalaikės atminties 
į ilgalaikę? Tai ne taisyklės, kurias įsiminti gali kiekvienas - tai 
vidiniai kognityviniai įgūdžiai, turintys įtakos ne tik praktikantės 
darbo kokybei, bet ir jos pasaulio suvokimui. 

Galiausiai jų sudarytas skrydžių vadovų atrankos ir rengimo 
testų paketas leido Reese'ui ir jo kolegoms geriau suprasti, kaip 
mokinys prisitaikys prie darbo. Anot jo, kandidato, turinčio tin- 
kamų vidinių gabumų, ir kandidato, kuris jų apskritai neturi, 
skirtumas išaiškėja iškart. „Tarkime, kad pasodinate du skrydžių 
vadovus vieną greta kito ir jie valdo tą patį eismo lygmenį, - aiš- 
kino jis. - Vienas jų pasėdėjęs atsistotų, pasirąžytų, užsirašytų ir 
perrašytų keletą dalykų, praleistų vieną lėktuvą po kito, vedžiotų 
pirštu po radaro indikatorių - atliktų daug fizinės veiklos. Tai 
būtų saugu. Šalia sėdintis skrydžių vadovas valdytų tą patį eis- 
mą, bet stebėdami jį iš nugaros pamanytumėte, kad jis miega. Jis 
perduoda tik tiek žinučių, kiek yra būtina, ir jo darbas yra lygiai 
toks pat saugus. Kurio karjera bus ilgesnė ir sklandesnė?“ Kai 
tiedu skrydžių vadovai pasižiūri į radaro indikatorių, kuriame 
tiršta skubančių lėktuvų, jie regi skirtingus vaizdus. Pirmasis 


mato chaotišką, pavojingą situaciją, kurią norėdamas suvaldyti 

jis privalo nuolat veikti, o tai sukelia stresą. Tačiau antrasis skry- 
džių vadovas nuolat kintančiame žemėlapyje įžvelgia kažką kita. 
„Jiems tai tarsi galvosūkis, - sakė Reeseaas. - Jie su nekantrumu 
to laukia ir atlieka darbą nė negalvodami. Po aštuonių darbo va- 
landų jie išeina iš skrydžių valdymo salės pavargę, bet neišsekę“ 
Jie skiriasi savo požiūriu į pokyčius ir neaiškumus. Kas vienam — 
stresas, kitam - iššūkis. 

Netrukus po pokalbio su Reese'u aš paskambinau žmogui, 
kuris, mano tvirtu įsitikinimu, dėl savo profesijos negali patirti 
gniuždančio streso. Frederickas Lanceley trylika metų dirbo vy- 
riausiuoju FTB krizių derybininku, o tai reiškia, kad, kai tik koks 
pamišėlis nutardavo nutaikyti kam nors į galvą ginklą ir imdavo 
reikšti reikalavimus, jis būdavo vienas iš pirmųjų, kuriam paskam- 
bindavo. Lanceley'io biografijoje teigiama, kad jam teko derėtis 
„kelių šimtų įkaitų dramų, teroristinių išpuolių, užsibarikadavi- 
mų, grasinimų nusižudyti, lėktuvų užgrobimų ir žmonių pagro- 
bimų atvejais visame pasaulyje, kurių kiekvienas buvo įtampos 
ir baimės išbandymas, o katastrofos buvo išvengta vos per sveiko 
proto plauką. Derybininkas dėl įkaitų paleidimo privalo žengti 
siaubo ir streso lynu, važinėtis linksmaisiais emocijų kalneliais, 
skrieti ant šuoro tyriausio... palaukit - ką? „Iš tiesų būna gana 
nuobodoka, - telefonu iš savo biuro, netoli Atlantos, pataisė mane 
Lanceley. - Reikia sėdėti valandų valandas ir nieko nevyksta. Man 
daugelį kartų siūlė sukurti filmą apie mano patirtį dirbant krizių 
derybininku, bet aš visada paklausdavau: „Kąjūs tame filme rody- 
site?“ Žmones domina greitojo reagavimo komandos ir snaiperių 


šūviai, bet per geras derybas nenutinka ničnieko:' 

Lanceley paaiškino, kad įkaitų dramos dažniausiai rutuliojasi 
panašia trajektorija. Visų pirma visi susirinkusieji įvykio vietoje 
yra įsitempę: kažkieno gyvybei gresia pavojus ir niekas nežino, 
kas gali nutikti. Paprastai pagrobėjas yra labai susijaudinęs ir 
dėl to atrodo, kad padėtis dar pavojingesnė. Tačiau, Lanceley io 
teigimu, per valandą ar dvi pasidaro nepaprastai nyku. „Jei išgy- 
veni emocinę krizę, ilgai netrauksi, - sako jis. - Gali būti įsiutęs, 
rėkti iš pykčio, bet galiausiai turėsi nusiraminti: Lanceley savo 
vaidmenį derybų procese gretina su psichologo. „Pirmąsias ke- 
letą valandų įkaitų pagrobėjas nėra pasirengęs nieko klausytis, 
todėl reikia jį patį traukti už liežuvio, - pasakojo jis. - Reikia leisti 
jam išleisti garą, parodyti, kad jo klausaisi ir kad tau rūpi, ką jis 
sako, pasakyti jam, kad niekas nenori jam pakenkti. Po keturių 
ar penkių valandų emocijos arba narkotikai išgaruoja ir viskas 
pasibaigia.“ Kai pradedami diktuoti reikalavimai, Lanceley juos 
priima kaip gerą ženklą — tai reiškia, kad pagrobėjas iš tikrųjų 
neketina nieko nuskriausti. 

Krizės metu sėdėdamas ir lūkuriuodamas Lanceley retokai 
jausdavo stresą, nors iš tokios profesijos to būtų galima tikėtis. 
„Esu kalbėjęsis su daugybe policininkų, kurie man sakė: derėtis 
su blogiuku buvo lengva, sunkiausia buvo derėtis su savo vir- 
šininku, - pasakojo jis. Pajutęs, kad kaupiasi stresas, Lanceley 
imdavosi paprastos kognityvinės gudrybės. „Tai gali skambėti 
ne visai didvyriškai, bet vienas būdų išlikti ramiam įtemptoje 
situacijoje yra prisiminti, kad tau pavojus negresia, - sakė jis 
man. - Aš čia nemirsiu. Kiti galbūt mirs, bet tik ne aš. Tai ne 


didvyriška, bet praktiška“ 

Tuo jokiu būdu nenorima pasakyti, kad skrydžių valdymas, 
derybos su pagrobėjais ar traumų ištiktų žmonių operacijos ne- 
sukelia streso; daugeliui žmonių tai, žinoma, įvarytų stresą. Čia 
svarbiausia pabrėžti, kad stresiniai šių profesijų aspektai nėra 
duotybė. Mūsų streso laipsnį dažniausiai labiau lemia tai, kaip 
mes suvokiame kognityvinių kintamųjų kombinaciją, o ne kon- 
kretūs, padėties keliami reikalavimai. Kai į radaro indikatorių 
pažvelgęs tobulas Nedo Reeseo skrydžių vadovas išvysta tris 
tuzinus jo oro erdvę skrodžiančių lėktuvų, jis tą nuolat kintan- 
čią padėtį suvokia ne kaip pavojų, o kaip iššūkį. Kai Frederickas 
Lanceley ima derėtis su emociškai įsiaudrinusiu įkaitų pagrobėju, 
jam toji situacija atrodo ne grėsminga, o kaip tik judanti nu- 
spėjamu keliu. Kai Traumatologijos skyriaus chirurgas Thomas 
Scalea prieina prie neštuvų, kuriuose guli vyras su vinies perdurta 
širdimi, jis čia įžvelgia ne nepataisomą ar tragišką atvejį, o keblią 
padėtį, kurią jis gali suvaldyti ir pakeisti. Jų šaltakraujiškumas 
priklauso nuo to, ką jie mato žvelgdami į chaosą, pavyzdžiui, 


-wv- 


iššūkius ir galimybes. Taigi, kodėl jų požiūris toks, o ne kitoks? 


Trijų ramsčių jėga 
Gebėjimas blaiviai mąstyti susidarius stresą keliančioms aplin- 
kybėms bent iš dalies yra nulemtas biologinių veiksnių, o kad 
tai tvirtai pagrįstume, vėl pažvelgsime į JAV kariuomenę (jos 
devizas: „Varom jums stresą nuo 1775-ųjų“). Pastaruosius pen- 
kiasdešimt metų stipriausi iš stipriausių JAV ginkluotųjų pajė- 


gų kariai yra rengiami Johno F. Kennedy'io specialiosios kovos 

centre ir mokykloje, vadinamoje tiesiog mokykla, Fort Brage, 
Šiaurės Karolinos valstijoje, kad galėtų įstoti į JAV specialiųjų 
pajėgų gretas, kurioms priklauso tokie legendiniai daliniai, kaip 
SEAL jūrų pėstininkai ir Žaliosios beretės. Tai elitinė grupė, su- 
daryta iš vos dešimties tūkstančių karių, tad į ją norintys patekti 
naujokai privalo išeiti nuo dvejų iki trejų metų trunkantį sunkų 
treniruočių kursą. Mokykloje laikomasi režimo, kuriuo išmėgina- 
mas atsparumas stresui: naujokams tenka kęsti skausmą, nuovar- 
gį, miego trūkumą ir svarbiausia - nežinomybę. Kaip laikraščiui 
„The New York Times“ pasakė vienas mokytojas: „Mes niekados 
jiems nepranešame, ką jiems reikės daryti, kiek tai gali užtrukti. 
Mes nuo pat pradžių sukuriame kaip įmanoma sunkiau nuspė- 
jamas sąlygas: Naujokai, nesugebantys veikti lanksčiau patekę 
į painias, nuolat kintančias situacijas, yra išmetami. Galiausiai 
prieš baigdami mokyklą Specialiųjų pajėgų mokiniai turi ištverti 
trijų savaičių pratybas, vadinamas IIPP, o tai reiškia „išgyveni- 
mas, išsisukimas, pasipriešinimas ir pabėgimas“. Kariuomenėje 
tai vadinama pasipriešinimo treniruočių laboratorija, bet tai iš 
esmės tik „kankinimų centro“ eufemizmas. Per tas tris ilgas sa- 
vaites mokiniai turi iškęsti psichologinę ir fizinę prievartą, kurią 
patirtų tapę karo belaisviais, su visais tardymais, prievartine izo- 
liacija, piktavaliais sargybiniais ir netgi su tokiomis „pažangiomis 
technologijomis“, kaip kankinimas vandeniu. 

Jau daugiau nei dešimtmetį Jeilio universiteto psichiatras 
Andy Morganas tiria Specialiųjų pajėgų mokinius Fort Brage, 
mėgindamas nustatyti, kodėl kai kurie naujokai, apimti streso, 


sugeba veikti gerokai efektyviau už kitus. „Taikau Jane'ės Goodall 

metodiką: tiesiog sekioju jiems iš paskos, renku seilių ir kraujo 
pavyzdžius, - sakė man Morganas. - Atrodo, kad jiems patinka 
spjaudytis. Nežinau kodėl. Tai labai primityvus elgesys. Vie- 
nas pirmųjų Morgano ir jo kolegų tyrimo atradimų buvo tai, 
kad IIPP pratybos yra viena baisiausių stresą varančių patirčių, 
kokias mokslininkams buvo tekę tirti; kaip jis su savo bendra- 
darbiu parašė 2000 metais: „Tai buvo vienas didžiausių žmogaus 
organizme užfiksuotų kortizolio [ pagrindinio streso hormono) 
kiekio kraujyje pokyčių“ Pratybos traumavo netgi labiau nei 
atvira širdies operacija. Tačiau Morganas taip pat pastebėjo, 
kad dauguma IIPP pratybose dalyvaujančių Specialiųjų pajėgų 
naujokų, veikiami streso, išliko stebėtinai sąmoningi; trumpi 
kognityviniai testai pademonstravo, kad, nepaisydami fizinių 
išbandymų, jie sugebėjo neprarasti proto. „Tai nebūtinai reiškia, 
kad nuo streso jie tapo laimingesni, - aiškino Morganas. - Jie 
sakė: „O taip, tai užknisa, bet man nusišvilpt. Palyginęs šių tvirtų 
karių kraujo tyrimų duomenis su gerokai skystesnių ir didesnį 
stresą patiriančių naujokų duomenimis, Morganas pastebėjo, 
kad blaiviai mąstančių mokinių organizmas gamino daug didesnį 
kiekį (dažnai netgi visu trečdaliu) „keisto nedidelio peptido, 
vadinamo neuropeptidu Y“. Jis saugojo jų sąmonę it sluoksnis 
neperšaunamo kevlaro. 

„Atrodo, kad neuropeptidas Y taikosi konkrečiai į neigiamą 
didelio smegenų įsijaudrinimo poveikį, pavyzdžiui, sudirgimą ar 
suskydimą, - pasakojo Morganas. - Jis padeda žmonėms palai- 
kyti aktyvų santykį su aplinka, net jeigu jų adrenalino ir korti- 
zolio kiekis kraujyje iš tikrųjų yra didesnis nei tų, kuriems sekasi 

prasčiau“ Morgano teigimu, neuropeptido Y poveikis yra toks 
ryškus, kad jis gali atskirti, kuris žmogus tarnauja Specialiosiose 
pajėgose, vien pagal kraujo tyrimų rezultatus . Nors „keistasis“ 
Morgano neuropeptidas stipriai veikia mūsų gebėjimą neprarasti 
savitvardos stresinėje situacijoje, mokslininko teigimu, lygiai taip 
pat svarbu kalbėtis apie stresorius su savimi. „Mūsų neurobiolo- 
ginė reakcija nepaprastai priklauso ir nuo to, kaip mes suvoksime 
patį stresorių, - sakė jis man. - Kai tik imame save įtikinėti: „O 
Dieve, tai siaubinga“, mūsų kūne išsiskiria daugiau kortizolio ir 
tai paleidžia pavojaus signalą. Tačiau kai sau teigiame: „Aš žinau, 
ką čia reikia daryti , t. y. ar priimti kliūtį kaip iššūkį, atsakas bus 
gerokai teigiamesnis. 

Šį žvalų požiūrį į pavojingas, didelių pastangų reikalaujan- 
čias situacijas geriausiai įkūnija viena žmonių grupė - unikalių 
asmenybių (turiu omeny - „pamišėlių“) grupuotė, kurios na- 
riai laisvalaikio valandas leidžia kopinėdami stačiomis uolomis, 
čiuoždami lediniais šlaitais, šokinėdami iš įvairaus aukščio, t. y. 
rizikos mėgėjai. Tiems, kas gyvenime yra labiau linkę saugotis, 
kad neprarastų savo galūnių, užkietėję nuotykių ieškotojai atro- 
do išties kvanktelėję. Tačiau Templio universiteto Filadelfijoje 
psichologui Frankui Farley ui rizikos mėgėjai nėra jokie mįslingi 


psichikos ligoniai -— tiesiog jie turi savitą požiūrį į pasaulį. Visą 


* 


Kitas biologinio atsparumo stresui pavyzdys yra vadinamasis atsparumo genas 5-HTT, 
kuris būna ilgas ir trumpas. Kiekvienas mūsų turi po dvi 5-HTT geno kopijas - po vieną 
kiekvieno iš tėvų. Tyrimai parodė, kad žmonės su dviem trumpaisiais 5-HTT genais 
pustrečio karto labiau linkę patirti stresą po stresinių gyvenimo įvykių nei turintys du 
ilguosius 5-HTT genus. Tačiau dauguma mūsų turi po vieną trumpą ir po vieną ilgą geną. 

savo keturiasdešimt ketverių metų karjerą Farley praleido tyri- 
nėdamas, kuo skiriasi žmonės, kurie mėgaujasi rizikinga, daug 
jėgų reikalaujančia veikla (jis juos vadina Didžiosios J tipo asme- 
nybėmis, nes j reiškia jaudulį), nuo tų, kurie krypsta į saugesnę, 
labiau nuspėjamą spektro pusę (jis juos vadina mažosios j tipo 
asmenybėmis). „Kuo daugiau domėjausi rizikavimu, tuo labiau 
tikėjau, kad tai esminė gyvenimo dalis, - sakė man Farley. - He- 
lena Keller yra pasakiusi nuostabią mintį: „Gyvenimas yra arba 
drąsus nuotykis, arba niekas.“ Mane visą gyvenimą žavėjo toks 
mąstymas.“ 

Farley teigia, kad klausime, kodėl kai ką džiugina gyvenime 
tykantys pavojai, slypi tai, koks yra mūsų požiūris į nežinomybę, 
naujoves ir pokyčius - veiksnius, kurie išryškėja stresą kelian- 
čioje veikloje. „Mažosios j tipo žmonės be galo žavisi saugumu, 
stabilumu, nuspėjamumu, - aiškina Farley. - Kai paklausiu ma- 
žosios j tipo asmenybės: „Koks yra svarbiausias tavo gyvenimo 
tikslas?“, labai dažnai atsakymas būna toks: „Nugyventi saugų 
gyvenimą“ Tačiau Didžiosios J tipas yra kitoks. Man pateikus 
tą patį klausimą, tokie žmonės dažniausiai atsako: „Nugyventi 
įdomų gyvenimą. Jie norėtų nuolat kintančio, o mažosios j tipo 
žmonės - niekad nekintančio pasaulio“ Nors nežinomybė ir 
pokyčiai dažniausiai sukelia mažosios j tipo asmenybėms stresą, 
Farley'io tyrimas atskleidė, kad rizikos mėgėjai chaosą sieja su 
„įdomybėmis ir galimybėmis“. Jie taip yra linkę manyti, kad gali 
susitvarkyti su bet kuo, kas juos užklumpa, kad jų likimas yra jų 
rankose - tai mūsų anksčiau aptartas tvirtas vidinis kontrolės 


lokusas. Be to, jie mėgsta išmėginti savo ribas, netgi jei retkarčiais 

prisitrenkia ar apdega. Farley aiškina, kad šie skirtumai ir su- 
daro unikalų požiūrį į gyvenime tykančius pavojus. „Tai visai 
nereiškia, kad jie nejaučia baimės, - sakė jis. - Jie supranta, kad 
rizikuoja, bet tai yra reikšminga jų gyvenimui. Didžiosios J tipo 
žmonės nenori numirti lovoje, vamzdeliais prijungti prie apara- 
tūros. Jie nori sulaukti galo atlikdami žygdarbį.“ 

Niekas neteigia, kad priklausyti Farley io mažosios j tipui 
yra blogai; tiesą pasakius, aš save laikau kone legendiniu nenuo- 
tykingosios karalystės herojumi. Rizikuoti linkusių asmenybių 
tipas sudaro ištisinį spektrą, o daugelis mūsų stengiasi laikytis 
maždaug per vidurį. Tačiau bet kas, truputį pasistengęs ir pakei- 
tęs požiūrį į gyvenimo stresorius, gali tapti lankstesnis pokyčių 
ir nežinomybės atžvilgiu. Lygiai kaip ir jaučiant nerimą, mūsų 
genai ir įgimti polinkiai tik iš dalies daro įtaką tam, kaip mes 
valdome stresą sukeliančias aplinkybes. Nedidelės pastangos 
išsiugdyti tvirtus naujus kognityvinius ir elgsenos įpročius gali 
duoti didžiulės naudos. 

Atsparumo stresui ugdymo judėjimui vadovauja Kaliforni- 
jos universiteto Irvine psichologas Salvatore Maddi, savo iš- 
tvermės ugdymo atradimus skelbiantis ketvirtį amžiaus. Aštun- 
tojo dešimtmečio viduryje, dėstydamas Čikagos universitete, 
Maddi pradėjo ilgalaikį psichologinį 450-ies Ilinojaus valstijoje 
esančios „Bell Telephone“ įmonės vadybininkų tyrimą, bet iš 
pradžių streso jis nė netyrė. „Iš tikrųjų konsultavau juos, kaip 
padėti jų darbuotojams tapti kūrybiškesniems“, - prisiminė 
jis. Tyrimą sudarė kasmetė įmonės vadybininkų psichologi- 


nė ir medicininė patikra, bet po šešerių tyrimo metų Maddi 


I 


Traumatologijos skyriaus dzenas: stresas, įtampa ir chaoso valdymas 


duomenis sujaukė netikėti korporacijos pokyčiai: federalinė vy- 
riausybė išardė motulės „Bell“ telefonijos monopolį. Dešimtys 
tūkstančių „Bell“ įmonės darbuotojų netikėtai pateko į vieno 
rimčiausių korporacijos sukrėtimų verpetą pasaulio istorijoje. 
Darbai staigiai keitėsi arba buvo išvis naikinami, nuolat kito 
taisyklės ir procesai, o svarbiausia - niekas iki galo nežinojo, 
kur, kaip ir ar apskritai po mėnesio dar dirbs „Bell“ įmonėje. 
Trumpai tariant, daugybei žmonių tai buvo milžinišką stresą 
keliantys laikai. 

Motulės „Bell“ viesului tebesiaučiant, Maddi bei jo kole- 
gos ir toliau rinko duomenis. „Mes pastebėjome, kad praėjus 
šešeriems metams po sukrėtimo nubyrėjo du trečdaliai mūsų 
tiriamųjų, - pasakojo man Maddi. - Vienus ištiko širdies prie- 
puoliai, kitus - insultai, darbovietėje prasiverždavo smurtas, 
pasitaikydavo savižudybių, skyrybų - visko, ką galite įsivaiz- 
duoti. Kaip galima buvo nuspėti, stresas ir nežinomybė šiems 
žmonėms buvo ne į naudą. Bet kas nutiko su likusiu trečdaliu 
vadybininkų? Kaip sekėsi jiems? „Likęs trečdalis mūsų tiria- 
mųjų ne šiaip išgyveno - jie netgi klestėjo, - sakė Maddi. - Jų 
sugebėjimai dar labiau sustiprėjo. Jie tapo energingesni, jau- 
tė daugiau gyvenimo pilnatvės, jiems sumažėjo ligų simpto- 
mų ir jie išties dirbo geriau nei anksčiau. Kažin kokiu būdu 
sukrečiantis darbinis stresas išryškino atspariųjų darbuotojų 
geriausias savybes, nepaisant to, ar jie liko dirbti įmonėje, ar 
buvo atleisti. Maddi ir jo komanda, turėdami duomenų, kuriuos 
rinko dvylika metų iki korporacijos sukrėtimo ir dvylika metų 


po jo, pagaliau galėjo užduoti patį svariausią klausimą: „Kuo 

skiriasi palūžę žmonės nuo suklestėjusių?“ Maddi aptiko tris 
pasikartojančias sudedamąsias dalis - požiūrio į stresą trejybę, 
kurią jis pavadino „trimis ramsčiais“. Visų pirma tvirtieji Ilino- 
jaus „Bell“ kompanijos darbuotojai buvo ryžtingi: užuot sprukę 
lauk, kai tik išaugo stresas, jie nenusigręžė nuo juos supančio 
pasaulio, aktyviai siekė tikslų, nepaisydami sudėtingų sąlygų. 
Antra, jie tvirtai jautė, kad kontroliuoja padėtį: jie pripažino, kad 
netgi patekę į kebliausias aplinkybes niekad nebuvo bejėgiai. 
Ir galiausiai tie atsparieji darbuotojai savo nuolat kintančiame 
pasaulyje įžvelgė iššūkį: jie gebėjo įsisąmoninti, kad krizė yra 
ne grėsmė, o galimybė vystytis. Žinoma, kalbėdami apie šiuos 
tris veiksnius daugiausia kartojame tai, ką jau aptarėme, kalbė- 
dami apie sėkmingą streso įveikimą: vidinį kontrolės lokusą, 
palankų skrydžių vadovų požiūrį į pokyčius ir nežinomybę, bet 
Maddi šiems trims - ryžto, kontrolės ir iššūkio - ramsčiams 
suteikė vieną bendrą sąvoką - atsparumas. „Itin atsparūs žmo- 
nės suvokia, kad gyvenimas iš prigimties yra stresą sukeliantis 
reiškinys, - aiškino jis. - Jei norime augti ir tobulėti, mums 
derėtų pasinaudoti stresu ir pokyčiais.“ 

Visi puikiai suprantame, kad tai nelengva užduotis. Maddi 
yra tvirtai įsitikinęs, kad bet kuris iš mūsų gali priimti šį lanks- 
tų požiūrį. „Mes esam tikri, kad galime išmokyti žmones tapti 
atsparesniems, - sakė Maddi. - Reikia tik parodyti žmonėms, 
kaip sprendžiant problemas, kaupiant streso įveikos įgūdžius, 
pasitelkiant visuomenės paramą ir veiksmingai rūpinantis savi- 
mi, užuot pasidavus, galima įveikti stresą sukeliančias aplinky- 


bes.“ Besimokantys atsparumo yra mokomi identifikuoti savo 


-- 
E 
O 


Traumatologijos skyriaus dzenas: stresas, įtampa ir chaoso valdymas 


stresorius ir mesti iššūkį į juos nukreiptam neigiamam požiūriui, 
pavyzdžiui, minčiai, kad esi bejėgis pakeisti keblią padėtį ar kad 
saugiau nuleisti rankas, kai problema tampa pernelyg sudėtinga. 
Mokiniai treniruojasi pamažu siekti savo užsibrėžtų tikslų, po 
truputį ugdyti suvokimą, kad jie kontroliuoja savo pačių likimą. 
Pokalbių metu psichologai padeda jiems pakeisti požiūrį į savo 
stresorius: jie pamato, kad sumaištis dažniausiai veda į perga- 
lę, asmeninį tobulėjimą ir kad pokyčiai yra esminis gyvenimo 
elementas. Jie įpranta ieškoti aplinkinių pagalbos, atėjus sun- 
kesniems laikams, ir vertinti problemas kaip naujus iššūkius. 
Atrodo, kad kol kas šie mokymai veiksmingai padeda žmonėms 
nepaskęsti gyvenimo stresuose; Maddi mėgsta priminti vieną ty- 
rimą: jo atsparumo ugdymo kursus lankę universiteto studentai 
baigė mokslus geresniais rezultatų vidurkiais nei kursų nelankę 
studentai. JAV kariuomenę taip suintrigavo atsparumo kursai, 
kad ji paskelbė, jog 2009-aisiais visi 1,1 milijono karių privalės 
baigti atsparumo stresui mokymus. 

Taigi, stiprindami savo ryžtą siekti užsibrėžtų tikslų, tvir- 
tindami savo vidinį kontrolės lokusą ir pratindamiesi žvelgti į 
dilemas kaip į tobulėjimo galimybes, galime išsiugdyti atspa- 
rumą stresui. Tačiau, nepaisant to, taip pat yra aišku, kad, kai 
pacientas mirtinai kraujuoja ar tiesiai jums prieš akis ugnis 
pasiglemžia jūsų namus, net optimistiškiausias požiūris į po- 
kyčius negalės stebuklingai pakišti jums teisingų sprendimų. 
Kad patirdami stresą galėtume veikti kaip tikri profesionalai, 
vien teisingo požiūrio nepakanka - pirmiausia reikia atlikti 


namų darbus. 

Likusioji ledkalnio dalis 


1984-aisiais JAV kariuomenė skyrė psichologijos tyrėjui Ga- 
ry'iui Kleinui finansavimą ugniagesių sprendimų priėmimo pro- 
cesams, veikiant stresui, tirti. Ieškodamas finansavimo Kleinas 
į savo projektą buvo įtraukęs ištisus puslapius nepriekaištingai 
ištirtų teorijų, kaip gaisrininkai priima sudėtingus sprendimus 
be galo įtemptose situacijose. Jis rašė: akivaizdu, kad ugniagesiai 
profesionalai privalo mintyse susidėlioti galimų kilusių problemų 
sprendimus, palyginti juos vieną su kitu ir imtis paties geriausio. 
Atvykęs į Klivlandą, kur buvo numatęs iš arti tyrinėti gaisrinės 
darbą, Kleinas tiesiog turėjo rinkti duomenis, kurie pagrįstų jo 
hipotezes, ir pergalingai paržygiuoti namo. 

Kai Kleinas asmeniškai pasikalbėjo su ugniagesiais, nuo to, ką 
jie pasakė jam, Kleinui prieš akis prabėgo visa jo tyrimų karjera. 
Per vieną pirmųjų interviu Kleinas paprašė ilgamečio ugniage- 
sių vado pateikti keletą pavyzdžių, kaip jis anksčiau priimdavo 
sudėtingus sprendimus užklupus stresui, o šis jam atsakė taip, 
kad mokslininkas net žado neteko: „Aš nepriimu sprendimų. 
Neprisimenu, kad kada nors būčiau priėmęs sprendimą. Vadas 
paaiškino nuostabos priblokštam Kleinui, kad krizės metu nėra 
laiko svarstyti pasirinkimų - pažvelgęs į ugnį pamatai, ką reikia 
daryti, ir imiesi veiksmų. Ši naujiena tiesiog sugniuždė Kleiną. 
„Tai buvo siaubinga akimirka, nes mes stengėmės išnagrinėti, 
kaip prieš priimdami sprendimą ugniagesiai lygina pasirinkimus, 
o jie mums pasakė, kad jie to apskritai nedaro, - prisiminė Klei- 


nas. - Tai mums pasakė ne tas vienintelis žmogus, mes tą pačią 


ba 

mintį girdėjom nuolatos. Tai buvo emociškai žlugdanti žinia, bet 
tas žlugimas buvo svarbus, nes jis padėjo mums išsivaduoti iš 
įsitikinimo, kad tai yra vienintelis būdas priimti sprendimus tvy- 
rant įtampai. Jei ugniagesys veteranas sako, kad jie neplanuoja ir 
nesvarsto, kaip pasirinkti tinkamą veiksmų seką, tai kokiu būdu 
jie gali sužinoti, ką reikia daryti - Kleinui ir jo kolegoms tai buvo 
galvosūkis. Ieškodamas sprendimo jis gilinosi į dešimtis įvykių 
ataskaitų, mėgindamas aptikti stresą patiriančių ugniagesių po- 
kalbių apie savo veiksmus panašumų. Netrukus jis suformulavo 
vieną pastebėjimą: elitiniai ugniagesiai per savo darbo metus 
buvo regėję tiek gaisrų, kad jų pasąmonėje įsirėžė visas veiksmų 
kombinacijų tinklas, kuris jiems suteikė nepaprastai patikimą 
nuojautą. Ugniagesiai instinktyviai žinojo, ko imtis prispaudus 
bėdai, lygiai taip pat, kaip nė vienam iš mūsų nereikia nuolat sukti 
galvos, kaip užsimauti kelnes (nebent pačios kelnės būtų ypač 
įmantrios). „Čia nėra jokio stebuklo - tiesiog patirtis, - aiškino 
Kleinas. - Dešimties ar penkiolikos metų patirtis vertinga tuo, 
kad per tą laiką sukaupi didžiulį veiksmų kombinacijų bagažą, ir 
nors mažai tikėtina, kad susidursi su situacija, kuri tiksliai atitiks 
vieną tavo įsimintų kombinacijų, jos dažniausiai bus panašios. 
Taip pasireiškia patirtis“ Pavyzdžiui, kai ugniagesių vadas pa- 
mato, kad prie degančio pastato sienos pritvirtintas reklaminis 
skydas, patirtis jam išsyk primena atvejus, kai jo akyse reklami- 
niai skydai netikėtai nukrisdavo ant žemės, tad jis negalvodamas 
įsako pasitraukti iš pavojingos teritorijos. Profesionalai šiuos 
sprendimus patikrina, mintyse sumodeliuodami galimą veiksmų 


rezultatą - ne atsakingai apgalvodami, o pasitelkdami nuojautos 

padiktuotą įsivaizdavimą. Jei įsivaizduojamas rezultatas jiems 
tinka, jie pradeda veikti. Patirtis atveria kelią instinktams. 
Kleino modelis, jungiantis patirtimi grįstą nuojautą su mo- 
deliavimu mintyse, pasitvirtino tiriant visus - pradedant nuo 
naikintuvų pilotų ir baigiant šachmatų didmeistriais bei trau- 
matologijos skyriaus chirurgais, tokiais kaip Thomas Scalea. 
Juk, nepaisant to, kad Scalea yra asmenybė, kuriai nekelia streso 
priešais jį gulintis „ant plauko kabantis“ (taip išradingai kalbama 
traumatologijos skyriuje) pacientas, kad galėtų savo darbą atlikti 
gerai, jis vis vien turi sugebėti priimti teisingus medicininius 
sprendimus, neturėdamas laiko ir beveik jokios informacijos. 
„Kai kuriems žmonėms reikia aiškumo arba laiko pamąstyti, 
pasakojo jis man. - Jie sako: „Štai, sužinojau visus simptomus, 
dabar atsisėsiu į kamputį ir apsvarstysiu galimybes. Tai puiki 
savybė, jei nori būti kitos pakraipos gydytojas, bet tik ne trauma- 
tologijos skyriuje. Už savo gebėjimą priimti pagrįstus teisingus 
sprendimus, slegiant žūtbūtinei įtampai, Scalea dėkoja keliems 
veiksniams. Pirmiausia paprasčiausiam susikaupimui; niekas 
nepageidauja, kad chirurgė, lopydama jums brangiausią vidaus 
organą, tuo pačiu mąstytų apie savo kairinį lauko teniso smūgį. 
„Jei patirdamas stresą nori dirbti gerai, privalai sugebėti susitelk- 
ti tik į atliekamą užduotį, - aiškino Scalea. - Privalai užmiršti, 
kad, jeigu suklysi, pacientas gali numirti ar likti paralyžiuotas.“ 
Antra, jis absoliučiai tiki savimi. „Būtina kaskart tikėti, kad esi 
toks gabus, kad įveiksi visokius sunkumus, - sakė jis man. — 
Kai atveža itin prastai išrodantį pacientą, reikia tarti sau: „Man 


nusišvilpt, kad tikimybė jam padėti tik viena iš tūkstančio - aš 

ir pasinaudosiu ta vienintele galimybe. Antraip, kam apskritai 
prasidėti?“ 

Ir galiausiai, pritardamas Kleino teorijai, Scalea teigia, kad 
įgyjant vis daugiau patirties jautresnė darosi nuojauta, taigi vis 
geriau sekasi priimti sprendimus įtampos kupinomis aplinky- 
bėmis. „Dirbant šį darbą dažnai reikia suprasti, kokią veiksmų 
kombinaciją taikyti, o to galima išmokyti, - sakė Scalea. - Aš tai 
darau taip ilgai, kad beveik viską atlieku automatiškai. Neseniai 
į Traumatologijos skyrių pateko žmogus su smarkiai kraujuo- 
jančia žaizda krūtinėje, ir sveikas protas diktavo Scalea, kad jis 
turėtų pirmiausia užsiūti žaizdą. Bet jis pastebėjo, kad iš žaizdos 
besiveržiantis kraujas yra įtartinai tamsus. „Tiesiog supratau, 
kad pažeistos kepenys, - prisiminė Scalea. — Tariau: „Žinot ką? 
Kulka kažkokiu būdu perskrodė jam kepenis, tad jam iš krūtinės 
besiveržiantis kraujas kyla per diafragmą.“ Kadangi Scalea teko 
nepaisyti siaubingos žaizdos vyro krūtinėje ir prapjauti sveikai 
atrodantį pilvą, pacientas galėjo numirti, jei gydytojo nuojau- 
ta būtų nepasitvirtinusi. Tačiau, kaip paprastai būna daugeliu 
atvejų Traumatologijos skyriuje, nuojauta pasitvirtino - Scalea 
intuicija išgelbėjo vyrui gyvybę. Vėliau suglumusi gydytojo Sca- 
lea komanda paklausė, iš kur jis sužinojo, kad pažeistos kepe- 
nys. „Nežinau, - gūžtelėdamas pečiais atsakė Scalea. - Tiesiog 
žinojau. 

Gydytojas Scalea yra puikus tyrimų objektas psichologui An- 
dersui Ericssonui, tiriančiam, kaip išmokstama profesionaliai 
dirbti streso sąlygomis. Ericssonas, geraširdis barzdotas švedas, 


dėstantis Floridos valstijos universitete, yra vienas geriausių 

pasaulio ekspertų, tiriančių ekspertus - konkrečiai tai, kas skiria 
aukščiausiuoju lygiu dirbančius žmones nuo visų kitų. Jo tyrėjų 
komanda Floridos universiteto Žmogaus veiklos laboratorijoje 
kuria išsamias simuliacijas, kurias taikydama tikrina tyrimų daly- 
vių savitvardą kebliose situacijose. Jie siunčia slaugytojas į visiš- 
kai įrengtas ligoninės palatas, kad nustatytų, ar jos gali išsaugoti 
gyvybę paslaptingai gyvybės ženklų neberodančiam pacientui 
robotui. Jie susodina policijos pareigūnus į automobilius priešais 
milžiniškus ekranus, uždeda jiems akių judesių sekimo įrangą ir 
įduoda ginklus su lazeriniais taikikliais, o tada stebi, kaip poli- 
cininkai susitvarko su imituojama krize: kada jie išsitraukia gin- 
klus, kur jie žiūri ir taip toliau. Jų tyrimai pagrindė vieną bendrą, 
jau seniai psichologų numanytą išvadą: žmonės, kuriems sekasi 
geriau veikti streso sąlygomis, savo aplinkoje pastebi daugiau da- 
lykų nei tie, kuriems sekasi prasčiau. Pavyzdžiui, Paulas Wardas, 
Ericssono kolega iš Floridos universiteto, nustatė, kad daugeliu 
atveju elitiniai futbolo žaidėjai aikštėje priima geresnius spren- 
dimus nei žemesnio lygio žaidėjai todėl, kad jie atidžiau seka 
tai, kas vyksta aplink juos. (Streso sąlygomis mes įprastai esame 
linkę pamiršti savo aplinką ir susitelkti į momentinę grėsmę. Kuo 
labiau sugebame tam atsispirti ir atkreipti dėmesį į tai, kas išties 
vyksta, tuo geriau mums sekasi spaudžiant įtampai.) 

Tačiau asmeninis per daug profesinės veiklos metų Ericssono 
padarytas atradimas buvo tas, kokį poveikį treniruotės daro pro- 
fesionaliam darbui. Šis atradimas atskleidė svarbų Kleino tyrimo 
trūkumą. Įgūdį priimti sprendimus streso sąlygomis padeda išla- 


vinti ne bet kokia patirtis - būtinas ypatingas patirties pobūdis. 

„Man nepavyko aptikti jokių įrodymų, kurie pagrįstų, kad patirtis 
teikia kokių nors pranašumų, jei žmonės nepaiso atsiliepimų 
apie savo darbo vaisius ir nededa pastangų keistis, - sakė man 
Ericssonas. - Būtina mesti sau iššūkį ir tobulinti savo veiklą“ 
Ištisus dešimtmečius psichologai skelbė „10 000 valandų 
taisyklę“, taikomą aukščiausiam profesionalumo lygmeniui: no- 
rint įgyti aukščiausią bet kokios veiklos lygį, pirmiausia privalu 
mokytis 10 000 valandų - beveik po tris valandas kasdien de- 
šimt metų. (Šis atradimas pastarąjį kartą susilaukė dėmesio, kai 
Malcolmas Gladwellas jį paminėjo savo 2008-ųjų bestseleryje 
„Atlikuonys“ (angl. Outliers). Teigiama, kad Michaelas Jordanas 
ir „Ihe Beatles“, prieš tapdami mega žvaigždėmis, savo amato 
mokėsi 10 000 valandų. Tačiau Ericssonas dažnai susiduria su 
labai patyrusiomis slaugytojomis ir policijos pareigūnais, kurie 
jo laboratorijoje palūžta nuo įtampos, bet dėl to kalčiausias ne 
jų polinkis į stresą, o jų sukauptos patirties pobūdis. Kad patirtis 
būtų veiksminga, jai reikia dviejų savybių: ji turi kelti iššūkius ir 
atskleisti jūsų silpnąsias vietas, ji turi sulaukti atsako, kuris padėtų 
jums ištobulinti savo metodiką. Ericssonas teigia, kad antraip, 
užuot tobulėję, jūs tiesiog pilstote iš tuščio į kiaurą — kartojate 
jau įgytus įgūdžius. Pavyzdžiui, vienas 2003-iųjų tyrimas su šo- 
kėjais ant ledo parodė, kad elitiniai šokėjai, per įtampos kupinas 
varžybas pasiekiantys aukščiausių rezultatų, 68 nuošimčius savo 
treniruočių praleidžia repetuodami sudėtingiausius šuolius, kita 
grupė šuolių mokėsi tik 48 nuošimčius savo treniruočių laiko. 
Anot Ericssono, tobulėjame ne šiaip mokydamiesi - tobulėjame 


sunkiai mokydamiesi. 

Pačiam Ericssonui tokių traumatologijos skyriaus chirurgų 
kaip Scalea darbo apibūdinimas yra tobulas modelis, pagal kurį 
galima apibrėžti optimalų sprendimų priėmimo įtemptomis 
sąlygomis procesą. Pavyzdžiui, Scalea veiksmai sulaukia šiur- 
pinančiai tiesmuko atsako. „Dažniausiai gydytojai nesulaukia 
tiesioginio atsako, - sakė Ericssonas. - Jei nepavyksta nustatyti 
kritinio negalavimo, kurį laiką gali nė neišaiškėti, kad diagnozė 
klaidinga; tai neleidžia mokytis, nes gydytojas nebeprisimena, ką 
galvojo, kai apžiūrinėjo pacientą. Tačiau jei chirurgas atlieka ne- 
teisingą pjūvį, jam išsyk gali iš arterijos į veidą ištrykšti kraujas. 
Be to, šių staigių organizmo reakcijų poveikį sutvirtina ir didelis 
kasdien gydytojo Scalea atliekamų unikalių, sudėtingų operacijų 
skaičius. Platus patirties spektras leidžia gydytojui Scalea, kaip ir 
Kleino ugniagesiams, priimti stulbinančiai tikslius sprendimus, 
pagrįstus sunkiai išsiugdyta intuicija, o gebėjimas sutelkti dė- 
mesį į atliekamą užduotį užtikrina, kad jis niekada nepraleidžia 
smulkmenų, pavyzdžiui, tamsesnio kraujo iš šautinės žaizdos, 
kurių kiti gali ir nepastebėti. Bėgant laikui šis derinys sukuria 
veiksmingą ir labai intuityvią įtemptomis sąlygomis veikiančią 
chirurginę mašiną. 

Matydami, kaip didvyriški ir šaltakraujiški žmonės pakelia 
stresą, priima logiškus sprendimus ir sklandžiai dirba, dažnai 
manome, kad jų tvirtybę visų pirma lemia jų prigimtinis būdas. 
Mes teigiame, kad Serena Williams tiesiog yra gimusi atmušti 
lemiamus smūgius, už narsą medaliu apdovanotas faras atliko 
žygdarbį, nes turi didelę širdį. Tačiau, nors žmogaus būdas ir turi 


įtakos, tai tik dalis tiesos. „Žmonės, gebantys kažkokiu slėpiningu 

būdu dorotis su stresu, dažnai mistiikuojami, bet žvelgdami į 
juos regime tik ledkalnio viršūnę, - sakė Davidas Ecclesas, vienas 
Ericssono kolegų iš Žmogaus veiklos laboratorijos. - Mes ne- 
matome didžiulės po vandeniu slypinčios ledkalnio dalies, kuri 
ir sudaro visą patirtį, įdirbį ir žinias, lemiančias gebėjimą įveikti 
stresą. Net jei iš prigimties esate romiausias žmogus pasaulyje, 
chaose įžvelgiantis neribotas galimybes ir klestintis tvyrant neži- 
nomybei, tik sunkiu darbu įgyta gausi patirtis gali jums suteikti 
geležinę intuiciją, kuri būtina priimant sprendimus įtemptomis 
sąlygomis. Kaip sakė Kleinas: „Čia nebūna nemokamų pietų. 


Patirties niekuo neįmanoma pamainyti.“ 


Susipažinkite su Barniu Guglu 


Atrodo, kad 556 Vietnamo karo veteranams, praeito amžiaus 
septintojo dešimtmečio pabaigoje ir aštuntojo dešimtmečio 
pradžioje iškentusiems kalėjimą liūdnai pagarsėjusiame vadi- 
namajame Hanojaus Hiltone, buvo lemta visą gyvenimą kęsti 
potrauminį stresą. Savo įkalinimo laikotarpiu, kuris truko iki 
septynerių metų, šiems amerikiečių karo belaisviams teko pa- 
tirti negailestingą psichologinę ir fizinę prievaizdų vietnamiečių 
prievartą: mušimą, kalėjimą vienutėse, kankinimus, tardymą. 
Kai kurie belaisviai per kalinimo laiką iš bado neteko penkias- 
dešimties kilogramų svorio. Jie gyveno nežinomybėje ir visiškai 
nekontroliavo padėties; jie neturėjo jokio savarankiškumo, jo- 
kios informacijos apie išorinį pasaulį ir nenumanė, ar kada nors 


bus paleisti. Taigi, savaime suprantama, kad, kai Vietnamo karo 

belaisviai galiausiai 1973-iaisiais iš savo kankynės vietos grįžo 
namo, daugelis baiminosi dėl jų psichikos sveikatos. Šis neri- 
mas paskatino jūrų laivyną ateinančius dvidešimt metų stebėti 
psichologinę karo belaisvių būklę, viliantis atrasti naujų įžvalgų 
į potrauminio streso sutrikimą (PTSS). 

1996-aisiais tyrėjai atskleidė stebinančius dviejų dešimtme- 
čių stebėjimo rezultatus - beveik nė vienam buvusiam belaisviui 
neišsivystė PTSS. Iš tikrųjų tokias siaubingas kančias patyrę karo 
belaisviai buvo linkę į PTSS ne ką labiau nei dauguma Amerikos 
gyventojų - sutrikimas kamavo 4 nuošimčius žmonių (ankstes- 
nių tyrimų duomenimis, PTSS patyrė nuo 50 iki 90 nuošimčių 
karo belaisvių). Daugumai jų pavyko pasiekti karjeros aukštumų 
verslo ir politikos srityse, akivaizdžiausias to pavyzdys - Johnas 
McCainas. Šį stulbinantį atsparumą psichologai grindžia įvai- 
riomis priežastimis: neproporcingai didelė karo belaisvių, tokių 
kaip McCainas, dalis buvo psichologiškai užsigrūdinę, entuziaz- 
mu degantys lakūnai iš numuštų lėktuvų, be to, jie dažniausiai 
buvo geriau išsilavinę, brandesni ir stipriau parengti nei eiliniai 
pėstininkai. Patys karo belaisviai teigė, kad psichologiškai ne- 
palūžti nuo streso jiems labiausiai padėjo religija ir mokėjimas 
slapta barbenamu kodu palaikyti nuolatinį ryšį vienam su kitu 
net ir kalint vienutėse. 

Tačiau 2001-aisiais, apklaususi penkiasdešimt šių karo be- 
laisvių, tyrėja Linda S. Henman nustatė dar vieną jų atsparumą 
siejančią giją, kuri yra paskutinis streso valdymo įrankis - tai 
humoras. Karo belaisviai ne šiaip mėgo retkarčiais pakrizenti, 


kad išblaškytų įtampą, - jie tikino, kad humoras buvo gyvybiškai 

svarbus jiems išgyventi. Kaip viename savo darbų apie karo be- 
laisvius rašė Henman: „Kai kurių tyrimo dalyvių teigimu, jie 
laikė humorą tokiu svarbiu, kad net rizikuodavo patirti kankini- 
mus vien tam, kad per sieną prajuokintų kitą liūdintį belaisvį.“ 
Sunkiausiomis įkalinimo akimirkomis Vietnamo karo belaisviai 
ypač uoliai mėgdavo pašiepti savo pasibaisėtiną padėtį. Belaisviai 
sarkastiškai pavadino kalėjimo komplekso pastatus taip, kaip 
Las Vegaso prospekto viešbučiai, pavyzdžiui: „Stardust“, „Gol- 
den Nugget“, ir „Thunderbird“. Jie taip pat dažnai tarpusavyje 
juokaudavo, kad „jei nori, kad kristų geresnės kortos, turi ten 
patekti kuo anksčiau“. McCainas vis dar mėgsta pasijuokti iš savo 
lėktuvo sudužimo (nors per katastrofą buvo sumaitotas jo kūnas 
ir po to jis buvo paimtas į nelaisvę) sakydamas: „Savo lėktuvu 
numušiau raketą. 

Remiantis Henman tyrimu, kai kurie karo belaisviai lazdą 
lenkė dar labiau. Pulkininkas Geraldas Venanzi vieną savo pen- 
kerių kalėjimo metų dieną pastebėjo greta jo atviros kameros 
nepatogiai pririštus kelis pažįstamus kalinius ir mikliai sukurpė 
planą, kaip pakelti jiems ūpą. Venanzi, didindamas įsivaizduoja- 
mo variklio apsukas, dėjosi važinėjantis motociklu po kalėjimo 
kiemą, balsu leisdamas atitinkamus garso efektus ir retkarčiais 
suvaidindamas avariją. Kol sargybiniai nejaukiai žvalgėsi vienas 
su kitu, svarstydami, ar tik jiems nepasitaikė pamišėlis, Venanzi 
bičiuliai plyšo juoku iš jo pokšto. Kai prievaizdai uždarė Venanzi 
į vienutę ir „atėmė“ iš jo motociklą (pats karininkas aiškino, kad 
būtų nesąžininga, jei jis turėtų motociklą, o kiti kaliniai - ne), jis 


pakėlė kartelę dar aukščiau. Savo vienutėje Venanzi prasimanė 

įsivaizduojamą šimpanzę, pramintą Barniu Guglu, ir šis išsigal- 
votas primatas netrukus tapo nuolatiniu kalėjimo komplekso 
gyventoju. Barnis mėgdavo lydėti Venanzi į tardymus, per ku- 
riuos Venanzi dėdavosi, kad ginčijasi su savo gyvūnėliu: „To tai 
tikrai negaliu jiems sakyt! Taigi jie mane mirtinai primuš!', o 
jo tardytojai suglumę spoksodavo. (Sykį stovyklos viršininkas, 
mėgindamas užglaistyti nesutarimus, pasiūlė Barniui arbatos, 
bet Venanzi teko mandagiai atsisakyti: mat Barnis negėrė ar- 
batos.) Venanzi istorijos apie Barnį Guglą amerikiečius be galo 
linksmino. Galiausiai sargybiniai išsikvietė Venanzi dar kartą 
ir pasakė jam, kad jis turės paleisti savo beždžionėlę į laisvę: jį 
buvo nutarta apgyvendinti su naujais kameros draugais, o Barnio 
draugija galėjo juos trikdyti. 

Klinikinis psichologas Rodas Martinas aiškina, kad sunkes- 
nėmis akimirkomis panašių pokštų paskirtis nėra vien tik sukel- 
ti krizenimą: juokas iš tikrųjų aukštyn kojom apverčia požiūrį 
į stresorių. „Humoro esmė - žaidimas su idėjomis ir koncep- 
cijomis, - sakė Martinas, dėstantis Vakarų Ontarijo universi- 
tete. — Taigi, kai tik iš ko nors pasijuokiame, išsyk imame į tai 
žvelgti kitaip. Iš stresinės situacijos negalintys ištrūkti sukrėsti 
žmonės nesugeba pakeisti savo mąstymo būdo: Tai siaubinga. 
Privalau ištrūkti. Tačiau jei jums pavyksta pažvelgti į bėdą su 
humoru, jūsų požiūris iš esmės pasikeičia - jūs ištrūkstate iš 
sustabarėjusios mąstysenos“ Atkreipkite dėmesį į karo belaisvių 
sprendimą pervadinti stovyklos pastatus tviskančių kazino var- 
dais: nors tuose pastatuose jiems teko kęsti kankinimus, užuot 


laikęsi niūraus požiūrio į bauginančias patalpas, jie apvertė savo 

potyrius ir pažvelgė į jas kitaip — linksmai, su ironijos gaidele. 
Martino teigimu, toks humoro pobūdis padeda mums psicholo- 
giškai išsklaidyti baimės ar streso šaltinį ir netgi nuo jo atsiriboti. 
Šaipydamiesi iš stresoriaus, neutralizuojame jo psichologinius 
nuodus - bėdos išsyk nebeatrodo tokios baisios, ir mes matome 
nebe siaubą ir įtampą, o iššūkius ir galimybę kontroliuoti padėtį. 
Kalbėdami apie tai klinikinėmis sąvokomis, galėtume patyrinėti, 
kaip humoras suaktyvina prieškakčio žievę - tą pačią sritį, kuri 
nykstant baimei slopina migdolinio kūno veiklą. Tačiau bent jau 
šiuo atveju neurologiją užgožia sveikas protas; sunkesniais lai- 
kotarpiais mes intuityviai suvokiame humoro vertę. Tai matome 
iš Venanzi kareivių, iš Londono gyventojų, kurie kuo ramiausiai 
atlaikė Blicą, vienas kitam juokais sakydami: „Puiki diena Blickri- 
gui', netgi iš klaikų kalėjimą koncentracijos stovyklose išgyve- 
nusiųjų. Apie savo pastangas ištverti nacių nelaisvę holokaustą 
išgyvenęs psichiatras Viktoras Franklis taip rašė: „Humoras buvo 
vienas iš sielos ginklų kovoje už išlikimą. 

Tačiau geriausiai humoras, ypač juodasis, pasireiškia tiems, 
kam tenka susidurti su klaikiais dalykais kasdieniame profesi- 
niame gyvenime - tokiems žmonėms kaip ilgametis greitosios 
pagalbos medikas Rodas Brouhardas iš Modesto miesto Kali- 
fornijoje - vyras, kuriam klaikiausi vaizdai tėra kasdienio dar- 
bo dalis. „Kai imuosi rengti naują felčerį, mus visada užklumpa 
nelaimės, - sakė man Brouhardas. - Kai tik man paskiria naują 
greitosios pagalbos praktikantą, pačią pirmą dieną mūsų ran- 
kose būtinai miršta kūdikis. Taigi mudu su porininku ėmėme 


apie tai kalbėti juokaudami“ Tai nereiškia, kad Brouhardas yra 

didelis pokštų apie negyvus mažylius mėgėjas, jis pats augina 
penkis vaikus: tiesiog greitosios pagalbos medikas, nesugeban- 
tis pasijuokti iš tokių šiurpių dalykų, palūžta nuo psichologinės 
įtampos. Remiantis viena 2005 metais atlikta daugiau nei šešių 
šimtų greitosios pagalbos medikų apklausa, 90 nuošimčių atsa- 
kiusiųjų pasitelkia juodąjį humorą, kad atremtų dvasinį stresą. 
Kitas tyrimas atskleidė, kad greitosios pagalbos medikai, kaup- 
dami patirtį, juokauja vis daugiau, o nemokantys pašiepti savo 
kasdienybės baisumų yra gerokai labiau linkę perdegti. „Medikai, 
per rimtai žvelgiantys į savo darbą, kelia daugiausia rūpesčių , — 
sakė Brouhardas. 

Skubu patikslinti, kad greitosios pagalbos medikų humoras 
yra taip kankinančiai nejuokingas, kad per gerą pokalbio su Brou- 
hardu valandą neišgirdau nieko, kas priverstų eilinį žmogų bent 
jau sukrizenti. Dažniausiai kyla noras palįsti po karštu dušu ir 
įsijungti „Disney“ kanalą, nes jie daugiausia juokauja kalbėdami 
apie labiausiai gluminančius dalykus. „Man yra tekę regėti trau- 
kinio susidūrimo su žmogumi atvejų, - prisiminė Brouhardas, 
ruošdamasis papasakoti pokštų iš greitosios pagalbos medikų 
programos. — Traukiniai dažniausiai tavęs nė nepastebi. Būna 
labai panašu, kai pervažiuoji vabalą. Iš tavęs lieka..“ Žinote ką? 
Leiskite man apibendrinti tuos kelis komiškus Brouhardo saki- 
nius, kad jums netektų žiaugčioti į maišelį: lekiantys traukiniai 
nesiskaito su žmogaus kūno nedalumu. „Kai pamatai tokį vaiz- 
dą... oho, - tęsė Brouhardas. - privalai pajuokauti. Tai vyksta 
savaime.“ Jis teigia, kad greitosios pagalbos medikai paprastai 


laiko liežuvį už dantų, jei aplink yra sužeistųjų ar praeivių, bet 

tik ne, tarkime, picerijoje, nuvežus ligonį į priimamąjį. „Man 
tekdavo pasipustyti padus nespėjus pavalgyti“, - pasakojo man 
Brouhardas. 

Žinoma, mirę vaikai ir po traukiniais žuvę žmonės yra tikra 
tragedija. Holokaustas buvo tragedija. Ilgas kankinantis kalėji- 
mas Hanojaus Hiltone taip pat buvo tragedija. Bet, kaip nustatė 
tokie žmonės, kaip Venanzi ir Brouhardas, sunkiausiomis aki- 
mirkomis dažniausiai yra iš ko pasijuokti, o jei sugebate tai pada- 
ryti - atsiribojate nuo streso. Kad pasinaudotume šia strategija, 
neprivalome būti apsigimę komikai, o mūsų negandos neprivalo 
mūsų taip pralinksminti, kad plyštume iš juoko. Anot Martino, 
mums tereikia pasistengti pakreipti savo neigiamą požiūrį į stre- 
sinę situaciją taip, kad pažvelgtume į savo sunkumus palankiau. 
„Humoras yra savotiškas atsisakymas taikstytis su likimu, - sakė 
jis man. - Kai pasišaipai iš stresoriaus, nuo jo nebeprivalai bėgti 
ir gali su juo susitvarkyti. 

Taigi, nepaisant to, kad į pasaulį atėjome nebūdami stresui at- 
sparūs superherojai, visi galime po truputį pakeisti savo požiūrį į 
stresorius. Netgi jei nežinomybė ir chaosas mums nesuteikia jėgų 
suklestėti, kaip Farley io apibrėžtam Didžiosios J tipui, galime 
pamažu stengtis tapti atsparesni, išmokti susitaikyti su pokyčiais 
ir nesibaidyti nevaldomų situacijų. Netgi jei nesame apdovanoti 
žiniomis, kaip priimti sprendimus stresinėje situacijoje, galime 
uoliai treniruotis, kaip siūlo Ericssonas ir Kleinas, kad išgaląs- 
tume savo nuojautą. Netgi jei stebuklingu būdu nesugebame 
paskatinti smegenų gaminti neuropeptido Y iki Žaliųjų berečių 


lygio, galime išmokti žvelgti į stresinę situaciją kaip į iššūkį ir 

galimybę tobulėti. Užuot pasidavę, galime kovoti. Galime siekti 
tikslo mažais, užtikrintais žingsneliais, kad įrodytume sau, jog 
mes patys esame savo likimo kalviai - nesame bejėgiai negandos 
akivaizdoje. 

O jei šios skambios frazės nepadeda, mes visados galime 
prasimanyti įsivaizduojamą šimpanzę ir pasijuokti iš prisivirtos 
košės. Tačiau prašyčiau nepamiršti, kad šiai beždžionei negalima 


siūlyti arbatos - taip tiesiog prisidarytumėte gėdos. 

NEPATOGIAI KIURKSODAMAS ANT KARŠTOSIOS TELEVIZIJOS 
viktorinos „Kas nori tapti milijonieriumi?“ kėdės, apsuptas 
kamerų ir susidomėjusių žiūrovų, Ogi Ogasas vėl stipriai už- 
simerkė, tarsi mėgindamas per prievartą iš smegenų ištrėkšti 
paskutinį atsakymą. Po keturiolikos klausimų, keturių pagalbų 
ir kelių trumpučių nervinių priepuolių Ogasas galiausiai užko- 
pė į nervus tampančio „Milijonieriaus“ viršūnę; kaip jam be 
galo dramatiškai prieš akimirką priminė laidos vedėja Meredith 
Vieira: „Nuo milijono jus skiria vienintelis klausimas.“ Įtampos 
persmelkta studijos atmosfera sklido grėsmingas širdies tvinksė- 
jimą primenantis laidos garso takelis. Ogasas pasimuistė. Jis dar 
sykį atsimerkė ir įsižiūrėjo į prieš jį esančiame ekrane užrašytą 


klausimą: 


Kurio iš šių laivų kolonistai neužėmė per Bostono arbatėlę? 
A: Eleonoros B: Dartmuto 
C: Bebro D: Viljamo 

Ogasas žinojo, kad atsakymas tūno jo smegenyse. Dėl Dievo mei- 
lės, jis jau dešimtmetį gyveno Bostone. Tačiau Ogasas tikėjo, kad 
gali išmąstyti atsakymą ne vien dėl savo gyvenamosios vietos. Jis 
taip pat žinojo, kad turi slaptą pranašumą. 

Matote, Ogasas buvo ne eilinis „Milijonieriaus“ dalyvis. Klau- 
simams sukantis apie bendro pobūdžio įvairenybes, Ogasas save 
laikė lengvasvoriu (jis netgi neturėjo televizoriaus), bet slaptas 
varikliukas, padėjęs jam prisikasti iki milijono dolerių vertės 
klausimo, su kaupu kompensavo jo trūkumus. Ogasas, laibas, 
rimtas retėjančiais rudais plaukais vyras su ovalo formos aki- 
niais (galėjo būti „Apple“ generalinio direktoriaus Steve'o Job- 
so jaunesnysis brolis), buvo baigęs kognityvinės neurologijos 
specialybę Bostono universitete, o jo disertacijos tyrimas buvo 
susijęs su žmonių atmintimi - ypač naudinga sritimi dalyvaujant 
didelius prizus dalijančioje viktorinoje. „Iš esmės aš stebiu, kaip 
veikia smegenys, ir mėginu sukurti tai simuliuojančius kompiu- 
terinius modelius ar algoritmus, - aiškino Ogasas. Likus ke- 
liems mėnesiams iki jo pasirodymo 2006-ųjų vasaros žaidime, 
Ogasas svarstė, kaip jam greitai prasimanyti pinigų, kol suvokė, 
kad naudodamasis smegenų tyrimų žiniomis gali nugalėti „Mi- 
lijonieriaus“ žaidime ir „lengvai“ užsidirbti septynženklę sumą. 
„Buvau susipažinęs su įvairiomis protavimo technikomis, - prisi- 
minė jis, - tad pagalvojau: Žinai, man gali pavykti įveikti šią kliūtį. 
Ogasas ištisus mėnesius šlifavo keletą mąstymo gudrybių, kurios 
jam turėjo padėti slaptuose jo proto potinkliuose aptikti sudė- 
tingesnius atsakymus. Jis nustatė, kaip galima veiksmingiausiai 


išnaudoti tokias pagalbas kaip „klausk žiūrovų“ arba „skambutis 

draugui. Jis peržvelgė praeitų „Milijonieriaus“ žaidimų klausi- 
mus, kruopščiai patikrino savo technikas ir nuojautą. Tada, tų 
metų liepą, Ogasas įsėdo į autobusą, vežantį į Manhataną, ir 
ABC kanalo atstovybėje kuo puikiausiai įveikė atrankinį testą. 
Po kelių savaičių jis jau sėdėjo karštojoje kėdėje priešais Vieirą. 

Ogasui beliko įveikti paskutinę kliūtį, kad jis laimėtų milijono 
dolerių prizą. Eleonora, Dartmutas, Bebras ar Viljamas - kuris 
atsakymas nederėjo prie Bostono arbatėlės? Išnaudojęs visas 
pagalbas, jis turėjo tai išmąstyti savarankiškai. „Tikrai esu apie 
tai kažkada skaitęs“, - murmėjo Ogasas, kol į jį romiai žiūrėjo 
Vieira. Stipri nuojauta jį tikino, kad Dartmutas buvo vienas iš 
arbatėlėje dalyvavusių laivų. Jis ėmėsi atsiminimo technikos, 
vadinamos „užvedimu“, mėgindamas pasitelkti jam žinomą nuo- 
trupą, stengėsi paskatinti smegenis išduoti visą atsakymą: Dart- 
mutas... Dartmutas... Dartmutas... Bebras. Antrasis pavadinimas jo 
sąmonėje tvykstelėjo tarsi neuronų fejerverkas. Jis žinojo, kad yra 
teisus. „Vėl galvoje girdisi tas pats balsas? — pasiteiravo Vieira. 
Ogasas toliau mėgino užvesti atmintį, įsivaizduodamas žymų jo 
matytą paveikslą, vaizduojantį arbatėlę. Dartmutas, Bebras... Beb- 
ras, Dartmutas... Dartmutas, Bebras... Po akimirkos, po dar vieno 
tvykstelėjimo, jis prisiminė. „Manau, kad tai buvo „Dartmutas', 
„Bebras“ ir „Eleonora“, - tarė jis vangiai šypsodamasis. Vadinasi, 
teisingas atsakymas turėjo būti „Viljamas“. Jam pavyko. Vieną 
didingą sekundės dalį Ogasas patikėjo, kad taps milijonieriumi. 

Tačiau tada Ogasui nutiko tai, kam jis nebuvo pasirengęs — 
įtampa pakirto jo pasitikėjimą. Jis apsvarstė riziką. Teisingas atsa- 


mas jam galėjo laimėti vieną milijoną dolerių, bet, jam suklydus, 

jo jau laimėti pusė milijono dolerių (kuriuos jis galėjo bet kada 
pasiimti) būtų virtę varganais 25 000 dolerių; jis rizikavo netekti 
475 000 dolerių. „Aš dar studijuoju, todėl tai yra daugiau pinigų, 
nei esu užsidirbęs per visą savo gyvenimą, - paaiškino Ogasas. 
Kūną užtvindė baimė. Netikėtai pastebėjęs nežymias bauginan- 
čias jį supančios studijos smulkmenas: žiūrovų gaudesį, blyškią 
vedėjos makiažo pudrą, Ogasas pradėjo muistytis ir kraipytis 
karštojoje kėdėje. „Grynai fiziniu atžvilgiu „Milijonieriaus“ stu- 
dija sąmoningai sukurta taip, kad keltų nerimą, - sakė man Oga- 
sas. - Pavyzdžiui, širdies plakimą primenanti nuolat dunksinti 
muzika, be to, dalyvius sodina ant aukštos, linguojančios kėdės, 
todėl nuolat kankina jausmas, kad bet kurią akimirką nupulsi, ne- 
gana to, stiklinės grindys sustiprina įspūdį, kad kybai ant vėliavos 
stiebo. Ir, žinoma, trimis šimtais šešiasdešimčia laipsnių esi ap- 
suptas žiūrovų, tarsi būtum koliziejuje.' Jis pagalvojo apie žmoną, 
sėdinčią auditorijoje po smakru sugniaužtomis rankomis, ir jai 
duotą pažadą, kad nepraloš didelės sumos vadovaudamasis vien 
nuojauta. „Prisimenu mane vis užplūstančias adrenalino bangas 
ir tiesiog negalėjau nuspausti gaiduko, - prisiminė Ogasas. - Su- 
akmenėjau.“ Bejėgiškai purtydamas galvą jis tarė vedėjai: „Ak, 
po velnių, negaliu. Per daug pastatyta ant kortos. Pasitraukiu. Jis 
pasiliko pusę milijono. Žiūrovai jo atsargumą įvertino plojimais. 

Šiandien Ogasas savo apmaudžiai patogiame Bostono cen- 
tre esančiame bute, įsigytame už laimėjimą „Milijonieriaus“ 
žaidime, prisimena, kad po to penkiolika sekundžių jis jautėsi 
maždaug taip, tarsi jo vidurius kiekvienas į savo pusę tąsytų keli 


nematomi laukiniai šunys. „Ogi, pasižiūrėkim teisingą atsakymą, 

kad žinotum kitą kartą , - pasakė Vieira, o kai ekrane žaliai nušvi- 
to žodis „Viljamas“, Ogasas taip veržliai pašoko nuo savo kėdės, 
tarsi jam būtų bakstelėję įkaitintu žarstekliu. „Po velnių!“ - rik- 
telėjo jis, iš įsiūčio mosikuodamas rankomis. Akimirką atrodė, 
kad Vieira svarsto, ar neiškviesti apsaugos jo sutramdyti. („Tai 
bent laida!“ — pareiškė ji, kai bruzdesys aprimo.) Netgi tada, kai 
Ogasas ėjo apkabinti savo žmonos, jo veide jau buvo matyti, kas 
jo laukia. Nepaisant nemenko laimėjimo, jis negalėjo sau atleisti 
už tai, kad neatlaikė įtampos. „Po to keletą mėnesių mane kanki- 
no siaubinga depresija, - pasakojo man Ogasas, - o pagrindinė 
jos priežastis buvo ta, kad, nepaisant to, kad treniravausi, buvau 
pasirengęs, mano technikos veikė, netgi galvojant apie milijono 
vertės klausimą, nuo adrenalino aš praradau pasitikėjimą savimi. 
Pykau ant savęs. Turėjau pasiruošti tokiai įtampai.“ Ogasas meldė 
visatą suteikti jam progą susigrąžinti gerą vardą. 

Toji proga jam pasitaikė greičiau nei po metų. 2007-ųjų bir- 
želį Ogasas sulaukė telefono skambučio, kviečiančio dalyvauti 
masinėse bendro pobūdžio klausimų kautynėse „Grand Slam, 
kuriose vienas su kitu turėjo susiremti šešiolika legendinių vikto- 
rinų čempionų dėl vienintelio 100 000 dolerių prizo. Per „Game 
Show Network“ kanalą numatyta rodyti laida, kurią turėjo vesti 
Dennisas Milleris, metė bauginantį iššūkį. Kiekvienoje laidoje 
dalyvavo po du dalyvius, tarpusavyje besivaržančius keturiuo- 
se žaibiškuose klausimų raunduose, per kuriuos reikėjo kaip 
įmanoma greičiau atsakyti į daug klausimų, virš galvos tiksint 
elektroniniam laikmačiui. Priešininkai taip pat nebuvo kokie vėp- 


los - visi buvo gausybę apdovanojimų pelnę viktorinų meistrai, 

tokių legendinių laidų, kaip „Jeopardy!“, „Dvidešimt vienas“ ir 
„Milijonierius“, veteranai. Iš jų išsiskyrė du viktorinų titanai, 
kurie, Ogaso manymu, turėjo beveik antžmogiškus atminties 
įgūdžius: Kenas Jenningsas, žymus viktorinos „Jeopardy!“ lai- 
mėtojas, pelnęs septyniasdešimt keturias pergales iš eilės ir tapęs 
tikra žvaigžde, ir Bradas Rutteris, daugiausia „Jeopardy! pergalių 
susirinkęs čempionas, bendrai laimėjęs 3,2 milijono dolerių. 
Būtent tada Ogasas apsisprendė užkasti gėdingą kapituliaciją 
„Milijonieriuje“ po „Grand Slam“ šlovės kalnu. Tuosyk jis ketino 
pasitelkti visą kognityvinių mokslų arsenalą ir juo sudrebinti 
viktorinų pasaulio padangę. „Bradas Rutteris ir Kenas Jenningsas 
garsėjo savo protu, jie buvo pavojingai protingi, - sakė man Oga- 
sas. - Bet aš tariau: „Žinai ką? Aš nugalėsiu. Kiekvienam įkrėsiu 
į kailį. O tam tikslui aš susirasiu būdą, kaip įveikti įtampą, kad 
stresinėje situacijoje būčiau šaltas kaip ledas. Šįkart įveiksiu ne 
vien varžovus, bet ir emocijas: Ogasas pasižadėjo perprasti, kaip 


greitai mąstyti spaudžiant įtampai. 


Saugokis kaitros spindulių 


Tai, kad blaiviai galvoti stresą ir nerimą keliančiose situacijose yra 
sunku, buvo žinoma nuo seno. Rašytojai ir mąstytojai šią mintį 
nuolat kartoja jau ištisus šimtmečius. Legendinis anglų ir airių in- 
telektualas Edmundas Burke ją gražiai apibendrino 1757-aisiais 
parašydamas: „Joks jausmas taip neišsekina proto galios veikti ir 
mąstyti kaip baimė Bertrandas Russelas, didysis britų filosofas, 


taip pat teigė: „Negalima manyti, kad žmogus, minia ar tauta gali 

blaiviai protauti veikiami didelės baimės. Netgi Frankas Her- 
bertas savo mokslinės fantastikos kūrinyje „Kopa“, kaip plačiai 
žinoma, parašė, kad „baimė yra proto žudikė“. Paprastai tariant, 
mūsų smegenys tiesiog nėra sukurtos mąstyti ir protauti visu 
pajėgumu, kai aplink griaudžia migdolinio kūno pabūklai. Kaip 
jau žinome, didindamas apsukas migdolinis kūnas aplenkia aukš- 
tesniąsias smegenų žievės funkcijas, akimirksniu priversdamas 
mus stoti į kovą arba sprukti, ir nors tai nepaprastai naudinga 
Serengetyje, kur pilna liūtų, sėdint karštojoje „Milijonieriaus“ 
kėdėje tai padeda kiek mažiau. Paskutiniame skyriuje pamatėme, 
kaip per vargus įgyta nuojauta padeda specialistams negalvojant 
priimti sprendimus, kai jiems ima svilti padai, tačiau kai tenka 
išties svarstyti ir spręsti problemas apimtam baimės, įtampos ar 
streso..., ką gi, rezultatai būna įvairūs. 

Prieš pažvelgiant, kaip baimė gali aptemdyti blaivų protą, 
privalu pareikšti svarbią pastabą: baimė ne visada trukdo logiškai 
mąstyti - iš tikrųjų ji teikia mąstymui nemenkos naudos. Neuro- 
logai teigia, kad baimė mums reikalinga ne vien tam, kad padėtų 
pabėgti nuo pavojaus, nedidelė baimės dozė mums reikalinga 
ir tam, kad protingai mąstytume. Pirmąkart šią baimės naudą 
psichologai pastebėjo 1908-aisiais, kai Robertas Yerkesas ir Joh- 
nas Dodsonas tyrimais nustatė, kada žmogaus darbingumas yra 
didžiausias, kada pasiekiamas tam tikras optimalus nervinio ak- 


tyvumo lygis. Jie nustatė, kad, jei esame visiškai ramūs, užduotis 


Prašau nekreipti dėmesio į tai, kad Herberto personažas šią mintį iškelia tada, kai keista 
senutė per prievartą įkiša jo ranką į paslaptingą žalią kubą jam į kaklą įrėmusi nuodingą 
ginklą, vadinamą gom džabaru. 

atliekame be jokio susidomėjimo. Tai darbui daro tiek pat ža- 
los, kiek ir stingdanti baimė. Nors skirtingoms užduotims atlikti 
reikia nevienodo optimalaus nerimo lygio, pavyzdžiui: sunkios 
fizinės užduotys lengvėja, kai išsiskiria daugiau adrenalino, Yer- 
kesas su Dodsonu pastebėjo, kad apskritai, jei norime pasiekti 
geriausių rezultatų, mums reikia tik šiek tiek baimės ir nerimo. 
(Tai aiškiausiai matyti iš tų, kurie mano, kad našiausiai dirba 
spaudžiami laiko; jiems papildoma nerimo injekcija suteikia mo- 
tyvacijos ir susikaupimo.) Šį pastebėjimą taip pat galima taikyti, 
kai mėginame pasiekti savo mąstymo viršūnę. Nors visuotinai 
tikima, kad tobuli sprendimai gimsta juos atskirai apsvarstant 
nelyg neemocionalioje „Žvaigdžių tako“ veikėjo Spoko grynojo 
proto plotmėje, tyrimas parodė, kad yra priešingai - mes tiesiog 
negalime priimti gerų sprendimų nepatirdami baimės. Neurolo- 
gas Antonio Damasio atliko keletą tyrimų su rimtas migdolinio 
kūno traumas patyrusiais pacientais, iš esmės negalinčiais jausti 
baimės. Jiems dažnai sunku priimti elementariausią sprendimą, 
pavyzdžiui, kurį riešutų sviestą įsigyti krautuvėje. Baimė yra es- 
minė kognityvinės grandinės grandis: užkulisiuose ji padeda mus 
pastūmėti teisinga linkme. 

Tačiau ši emocija gali ir sutrikdyti intelektinę veiklą, o pui- 
kiausio istorinio pavyzdžio, kaip logines proto galias nušluoja 
baimė, mums derėtų ieškoti ramų 1938-ųjų rudens vakarą, kai 
šeši milijonai amerikiečių įsijungė savo radijo imtuvus pasiklau- 
syti per „Columbia Broadcasting System“ stotį transliuojamos 
valandos trukmės bauginančios, isteriją keliančios apokalipti- 


nės pramoginės laidos. Spalio 30 dieną, Helovino išvakarėse, 

Orsonas Wellesas su Merkurijaus radijo teatro kolektyvu nu- 
sprendė įsimintinai paminėti artėjančią šventę panaudodamas 
šiurpią šedevro apie marsiečių invaziją „Pasaulių karas“ adap- 
taciją. Wellesas neketino išprovokuoti klausytojų. Jis su savo 
scenarijaus bendraautoriais nutarė, kad pasakojimas, parašytas 
pagal 1898 metais išleistą to paties pavadinimo H. G. Wellso 
romaną, yra toks pažįstamas ir toks ekscentriškas, kad niekam 
nešovė į galvą, jog jis gali virsti kuo nors kitu nei pramoginiu 
radijo spektakliu. Jie klydo. 

Blogiausia buvo tai, kad Merkurijaus teatro radijo spektaklis 
buvo kiek per geras. Dramaturginiu požiūriu „Pasaulių karo“ 
transliacija 1938-aisiais buvo kraują stingdantis šedevras; jis kelia 
šiurpą netgi po septyniasdešimties metų. Po trumpo pristatymo 
(per kurį buvo aiškiai pasakyta, kad klausytojai išgirs grožinį 
kūrinį), radijo vaidinimas prasideda pačiu nuobodžiausiu būdu: 
pranešėjas perskaito orų prognozę ir klausytojai perkeliami į 
Niujorko „Park Plaza“ viešbučio Meridijano salę, kur vyks mu- 
zikinis Ramono Raguello ir jo orkestro pasirodymas. Visiems, 
besiklausantiems laidos (akivaizdu, kad tokių buvo dauguma), 
atrodė, kad CBS stotis iš tikrųjų vakarui parengė lengvų orkestro 
melodijų puokštę. Visai netrukus į muzikinį kūrinį įsiterpia kitas 
žinių pranešėjas su skubiu pranešimu ir informuoja klausytojus, 
kad Marse ką tik pastebėti „keli įkaitusių dujų sprogimai, pa- 
našūs į „iš ginklo iššautus melsvos liepsnos pliūpsnius“. Nieko 
baisaus. Vėl tęsiama Raguello orkestro transliacija, pasigirsta 
melodija „Stardust“. Per kelias minutes pranešėjas dar ne kartą 


įsiterpia su vis labiau nerimą keliančiomis žiniomis. Prinstono 

universiteto profesorius, kurį vaidina Wellesas, svarsto, ar galima 
gyvybė Marse. Vėl muzika. Grover Milse, Naujajame Džersyje, 
į ūkį įsirėžia įtartinai glotnios išvaizdos meteoritas. Gal dar vie- 
ną svingo melodiją? Naiviam klausytojui viskas skambėjo labai 
įtikinamai. 

Tada katastrofa ima rutuliotis. Carlas Phillipsas, reporteris, 
esantis įvykio vietoje, Grovner Milse, pasakoja, kad meteoritas 
skleidžia šiurpų gaudimą, o tada lėtai atsisuka. Išlenda čiuptuvai, 
o po to tamsus padaras „dydžio sulig lokiu“, kuris „blizga, it drėg- 
na oda“, vietoje akių jis turi „švytinčius diskus“ ir „belūpę burną, 
kuri, rodos, virpa ir pulsuoja“. Nuo to viskas eina tik blogyn. 
Ateivis ima šaudyti į minią „kaitros spinduliais“, nuo kurių ji išsyk 
užsiliepsnoja. Marsiečių būriai sumontuoja milžiniškus mirtį 
sėjančius trikojus, kurie purkšdami nuodingas dujas užkariauja 
Manhataną. Kariuomenės generolai ir valdžios atstovai pasakoja 
apie bergždžias pastangas pasipriešinti ateiviams. Per maždaug 
gerą pusvalandį Niujorko didmiestis virsta nusiaubta dykyne, iš 
kurios sklinda vienintelio radijo siųstuvo operatoriaus balsas: 
„Nejaugi niekas nebegirdi? Nejaugi niekas... Tyla. 

Daugumai laidos klausytojų tai buvo puikus radijo spekta- 
klis. Visiems kitiems tai buvo pasaulio pabaiga. Iš šešių milijonų 
besiklausančių amerikiečių nuo pusės iki vieno milijono paklai- 
kusių žmonių patikėjo, kad Welleso radijo vaidinimas yra tikrų 
tikriausia naujienų transliacija, pranešanti apie žmonių civiliza- 
cijos sunaikinimą. Tūkstančiai klausytojų sugrūdo savo šeimas 
Į automobilius ir išlėkė į vakarus, tolyn nuo marsiečių puolimo 
lauko. Kaip kitą dieną pranešė laikraštis „Ihe New York Times“, 

„Niujorke iš vieno kvartalo tarp Hedono terasų gatvės ir Hotor- 
no prospekto iš savo namų išbėgo daugiau nei dvidešimt šeimų, 
prisidengusių veidus drėgnomis nosinėmis ir rankšluosčiais. Jų 
įsitikinimu, jie spruko nuo dujų atakos“. („The New York Times“ 
telefonų centrui taip pat paskambino beveik tūkstantis klau- 
sytojų, klausiančių, kur jiems geriausia pasislėpti nuo kaitros 
spindulių.) Kiti ėmėsi aktyvesnių veiksmų: pasigirdo keletas 
pranešimų apie gerai ginkluotus piliečius, šaudančius į vandens 
bokštus, tamsoje supainiojusius juos su marsiečių trikojais. Kai 
Merkurijaus teatro prodiuseriai sulaukė panikuojančių klausyto- 
jų skambučių, Wellesas keletą kartų įsiterpė priminti auditorijai, 
kad jie atlieka radijo vaidinimą, bet žala vis vien jau buvo pada- 
ryta. Artimiausiomis dienomis Wellesui teko atlaikyti negailes- 
tingus spaudos kirčius, o į eilę pasmerkti spektaklį dar rikiavosi 
pasipiktinę piliečiai ir pasirodyti norintys politikai. Federalinės 
komunikacijos komisijos komisaras nepasibodėjo pavadinti Wel- 
lesą ir jo trupę „teroristais“. 

Tačiau sulaukus tokios įtemptos atomazgos beveik nebuvo 
keliamas esminis klausimas: kaip tokia daugybė žmonių klausy- 
damiesi nesugebėjo išlikti sveikos nuovokos? Kol „Pasaulių karo“ 
sukeltas furoras dar buvo gyvas, Prinstono psichologas Hadley 
Cantrilas ėmėsi būtent šios problemos tyrimo. Jo rezultatai at- 
skleidė intriguojantį paveikslą, kaip baimė gali iškreipti žmogaus 
sąmonę. Šiaip ar taip, klausytojams nereikėjo didžiulių pastangų 
suvokti, kad laida yra suvaidinta, jie paprasčiausiai galėjo pa- 
klausti: „Keista, kad CBS pastatė mikrofonus lauko artilerijos 


daliniuose, ar ne?“ arba „Kodėl reporteriai kalba taip neįprastai 


Kaip įveikti nerimą, baimę ir stresą 


iškalbingai ir ramiai, trypiami marsiečių kariaunos?" Tačiau Can- 
trilas pastebėjo, kad nuo ketvirčio iki trečdalio klausytojų nė kiek 
nesistengė įsitikinti tuo, ką girdi, jie netgi neįsijungė kitos stoties 
ir nesikreipė į kaimynus. Dauguma klausytojų taip įsikibo į savo 
bauginančią interpretaciją, kad nė neprisiminė Welleso perspėji- 
mų ir priminimų, nors klausėsi visos laidos. Kai kuriems Niujor- 
ko gyventoj ams ėmė vaidentis, kad jie užuodžia nuodingas dujas 
ar regi virš Manhatano tvyrančius karščio spindulių atakų dūmus. 
Esminis elementas, įtikinęs daugelį klausytojų, kad transliacija 
yra tikra, buvo tokių menamų ekspertų, kaip Prinstono profeso- 
riai ir valdžios atstovai, pasisakymai. Paveikti baimės šie žmonės 
tapo pavojingai patikliais taikiniais, jų sugebėjimas racionaliai 
mąstyti buvo laikinai perjungtas į budėjimo režimą. 

Esame linkę manyti, kad tokie įvykiai tėra keistos žmogaus 
psichologijos metraščiuose įrašytos anomalijos, bet panašių, 
baime paremtų mąstymo klaidų mums pasitaiko nuolatos. Pa- 
vyzdžiui, atkreipkite dėmesį, kaip analizuojame savo gyvenimo 
pavojus, arba, kaip pasakytų Oregono universiteto psichologas 
Paulas Slovicas, kaip stebėtinai prastai suprantame, ko turėtu- 
me bijoti. Slovicas jau kone penkiasdešimt metų tyrinėja, kaip 
žmogaus protas apskaičiuoja riziką, ojo darbai atskleidė dešimtis 
slaptų polinkių, kurie mus verčia klaidingai įvertinti tikrąjį pavo- 
jų - nuo šaunamųjų ginklų iki visuotinio atšilimo ir branduolinės 
energijos. Anot Slovico, paprastai riziką įvertiname ne atlikdami 
racionalią analizę, o pasinerdami į emocijas, kurioms vadovau- 
ja baimė. „Pavyzdžiui, jeigu mintyse vaizdžiai įsivaizduojame 


galimą rezultatą ir šis sukelia mums neigiamus jausmus, mes 

jį laikome tikėtinu, - sakė man Slovicas. - Netgi tokie menkai 
tikėtini įvykiai, kaip žmogžudystė, sukelia tokį stiprų neigiamą 
pojūtį, kad jis mums apgaulės būdu įperša mintį, jog tai labiau 
tikėtina, nei yra iš tikrųjų. Mūsų reakcija vienodai stipri, kai tiki- 
mybė yra maža ir kai didelė“ Kitaip sakant, įsivaizdavimas mus 
apgauna ir dėl to gerokai pervertiname šiurpių įvykių, kuriuos 
matome per vakaro žinias: gaisrų, žmogžudysčių, pagrobimų, 
tikimybę ir atitinkamai reaguojame. Sukurstyti gąsdinančio vaiz- 
dinio, kaip kaukėtas nusikaltėlis įsilaužia į mūsų namus, einame 
įsigyti ginklo savigynai, kvailai tikėdami, kad mums kažkodėl 
negalioja statistika, skelbianti, jog namuose iššovus ginklui yra 
dvidešimt du kartus didesnė tikimybė sužeisti draugą ar šeimos 
narį nei įsilaužėlį ar užpuoliką. Baimė nugali logiką. 

Pačiam Slovicui ir riziką tiriantiems mokslininkams geriausias 
pavyzdys, kaip emociniai vaizdiniai aptemdo racionalų mąsty- 
mą, yra visuotinė Amerikos reakcija į terorizmo grėsmę. Rug- 
sėjo 11-osios įvykiai visiškai pagrįstai įbaugino šimtus milijonų 
amerikiečių; nufilmuoti kadrai, kaip lėktuvai susminga į bokštus 
dvynius, yra vieni šiurpiausių vaizdo įrašų pasaulio istorijoje. 
Tačiau yra pagrindo manyti, kad psichologinis Rugsėjo 11-osios 
įvykių poveikis buvo toks pat mirtinas, kaip ir pačių įvykių. Pa- 
vyzdžiui, po Rugsėjo 11-osios daugybė įbaugintų amerikiečių 
ėmė manyti, kad skristi lėktuvu nepaprastai pavojinga. Dėl to, 
jei būdavo įmanoma, jie keliaudavo keliais, nors toks sprendi- 
mas yra pagrįstas vien emociškai, bet ne racionaliai. Kaip nustatė 
vienas Masačusetso technologijos instituto profesorius, kaskart 


lipant į komercinį tarpmiestinį JAV lėktuvą tikimybė žūti yra 

viena iš šešiasdešimties milijonų. Kita vertus, tokį atstumą, kurį 
paprastai skrendame, važiuojant automobiliu, žūties tikimybė 
yra apytikriai šešiasdešimt penkis kartus didesnė, nei keliau- 
jant lėktuvu. O kas nutinka, kai, užuot skraidę, važinėti pradeda 
daugiau žmonių? Ir žūva daugiau žmonių. 2008-aisiais Korne- 
lio universiteto tyrėjai išanalizavo eismo statistiką nuo Rugsėjo 
11-osios įvykių ir, pašalinę tokius kintamuosius kaip oro ir eismo 
sąlygos, apskaičiavo, kad masiškai išaugęs kelionių automobiliu 
skaičius nusinešė 2 300 gyvybių. To nebūtų atsitikę, jei žmonės 
nebūtų atsisakę savo senųjų skraidymo įpročių. Kad galėtumėte 
palyginti, reikia pasakyti, kad Rugsėjo 11-osios įvykiai nusinešė 
kiek daugiau nei 3 000 gyvybių. Taigi terorizmo baimė visiškai 
tiesiogine prasme Jungtinėse Valstijose buvo beveik tokia pat 
mirtina, kaip ir pats terorizmas. 

Kol esame užsiėmę įsivaizduojamų pavojų sureikšminimu, 
nuvertiname grėsmių, kurios užklumpa iš lėto, periodiškai ir ne- 
pastebimai, pavojų. Tarkime, žmonija apatiškai reaguoja į visuo- 
tinį atšilimą: galbūt pasaulį pakeisianti ateities katastrofa verčia 
žmones žiovauti iš nuobodulio. „Pavartosiu siaubingą kalambū- 
rą - globalinis atšilimas mums nė kiek nekaitina kraujo, - ironi- 
zavo Slovicas. - Nors tai gali būti labai rimta, jis neskatina mūsų 
imtis veiksmų. Tai tolimas, sunkiai įsivaizduojamas, natūralus 
reiškinys. Mes linkę nuvertinti gamtą. Laikome ją mums palan- 


kia ir pažįstama, todėl gamtos keliamų pavojų nevertiname taip, 


Remiantis „Ihe New York Times“ pranešimu, statistikai nustatė, kad vidutiniam ame- 

kaip derėtų. Tą patį galima pasakyti ir apie sveikatai gresiančius 
pavojus: puolame į isteriją dėl staigių, katastrofiškų ligų, tokių 
kaip paukščių gripas ar kempinligė (Amerikoje šios ligos iki šiol 
nepadarė didesnio poveikio), bet vis dar dažniausiai esame abe- 
jingi lėtai besivystantiems, chroniškiems negalavimams, tokiems 
kaip diabetas ar širdies ligos (nuo jų, remiantis ligų valdymo ir 
prevencijos centrų 2006 metų statistika, kasmet miršta atitinka- 
mai 72 000 ir 630 000 amerikiečių). Slovico teigimu, pasistengę 
panaudoti savo proto galias mes galime paisyti šių pavojų, bet 
paprastai to nedarome. Mūsų apgaulinga, emocinga nuojauta, 
tiek klysdama, tiek būdama teisi, mėgsta viena pati susigrobti visą 
psichologinį dėmesį, palikdama protą žvelgti iš paribių. 
Galėtume valandų valandas kalbėti apie būdus, kaip baimė 
trukdo mąstymui: ji verčia mus prisigalvoti paviršutiniškų prie- 
tarų; ji verčia mus įžvelgti pasikartojančią tvarką ten, kur jos 
nėra (žr. akcijų birža); ji verčia mus patikėti baimę sėjančiomis 
politinėmis reklamomis, kurios mus paskatina balsuoti už pusgal- 
vius kandidatus atvipusiom lūpom ir monolitinėm šukuosenom. 
Pakanka pasakyti: kuo daugiau baimės jūs jaučiate, tuo sunkiau 
mąstyti racionaliai, kūrybiškai, lanksčiai, neskubant ar realiai. Ta- 


čiau mąstyti blaiviai svylant padams toli gražu nėra neįmanoma. 


Kaip užsikerta galvočiai 


Ko gero, „Grand Slam“ yra vienintelė viktorina pasaulyje, ge- 
banti sukelti savo žiūrovams širdies priepuolį vien dėl ekra- 


ne stroboskopo greičiu vykstančio atsakinėjimo į klausimus. 

Jungtinėje Karalystėje sumanytos laidos rengėjai ją kurdami 
turėjo aiškų tikslą - mesti daugiausia laimėjimų pelniusiems 
Britanijos viktorinų čempionams kuo labiau nervus draskantį 
kognityvinį iššūkį. Jiems pavyko: kiekviena „Grand Slam“ laida 
yra įtempto bombų išminavimo ir greitakalbio galvijų aukciono 
derinys. 

Viktorinos tvarka yra tokia: du dalyviai atsistoja vos per 
keliasdešimt centimetrų vienas priešais kitą ant šviečiantį 
baltą Rubiko kubą primenančio daikto viršaus, už jų stūkso 
milžiniškas ekranas, kuriame stambiu planu rodomi nervingi 
varžovų veidai. Virš abiejų žaidėjų veidų kybo po baltą skait- 
meninį laikmatį. Žaidimo taisyklės paprastos: pirmuosius tris 
klausimų raundus varžovai pradeda turėdami po vieną minutę 
laiko, o jų užduotis yra kaip įmanoma greičiau atsakinėti į 
klausimus. Žaidėjo laikmatis ima tiksėti, kai tik jam užduoda- 
mas klausimas, ir vėl sustoja, kai žaidėjas teisingai atsako taip 
perleisdamas eilę savo varžovui. ( Jei dalyvis atsako neteisingai, 
jam užduodamas kitas klausimas, o laikas bėga toliau.) Žaidė- 
jas, kurio laikmatis pasiekia nulį pirmasis, pralaimi raundą, o 
laimėtojas pasilieka savo laiko persvarą lemiamam, finaliniam 
raundui. Kadangi „Grand Slam“ laidoje atsakinėjimo greitis 
yra toks svarbus, susidaro neišdildomas įspūdis, kad viktori- 
nos dalyviai yra pavartoję amfetamino. Pavyzdžiui, pateiksiu 
ištrauką iš angliškos žaidimo versijos 2003-iųjų didžiojo finalo, 
kuriame pasirodė du pablyškę džentelmenai: Gavinas Eulleris 
ir Clive'as Spate'as. Atminkite, kad šie personažai kalba ne 
taip - JIEKALBATAIP!!! 

VEDĖJAS: Clive'ai, kuo vardu skandinavų dangaus ir griausti- 
nio dievas, dar vadinamas Donaru? 

CLivEAs: Toras! 

VEDĖJAS: Teisingai. Gavinai, kiek bus iš penkiasdešimt ketu- 
rių atėmus dvidešimt devynis atėmus septynis? 

GAVINAS: Aštuoniolika! 

VEDĖJAS: Teisingai. Clive'ai, kas buvo pirmasis „Radio 1“ 
stoties muzikos programų vedėjas? 

CLIvEAS: Tony Blackburnas! 

VEDĖJAS: Teisingai. Gavinai, kiek kaladėlių su F raide yra 
žaidime „Scrabble“? 

GAVINAS: Dvi! 

VEDĖJAS: Teisingai. Cliveai, kokie vieninteliai Carlo Lang- 
hanso pastatyti vartai vis dar stovi Berlyne? 

CLivEAs: Brandenburgo vartai! 

VeEDĖJjAS: Teisingai. Gavinai, kaip vadinami gyvūnai trum- 
pomis uodegomis, tokie kaip kiškiai, triušiai ar stirnos? 

GAVINAS: Striukauodegiai! 

VEDĖjJAS: Teisingai! Cliveai, kuris ministras pirminin- 
kas1921-aisiais pirmasis apsigyveno Cekerso dvare? 

CLIvEAS: Lloydas George as! 

VeEDĖJAS: Teisingai. Gavinai, kiek bus aštuonis šimtus šešis 
padalinus iš trylikos? 


GAVINAS: Šešiasdešimt du! 


Tai, savaime suprantama, buvo teisingas atsakymas. Čia aprašytas 


protų mūšis žaidime truko vos trisdešimt sekundžių. 

Ogi Ogasui šis žaibiškas tempas kėlė rimtų keblumų: mąsty- 
mo gudrybės, kurias jis parengė savo pasirodymui „Milijonieriu- 
je“, buvo skirtos atsakyti į nustatytą klausimų skaičių per neribotą 
laiką. „Milijonieriuje“ galima buvo kruopščiai suplanuoti, kaip 
įveikti visus netikėtumus. Jei, pavyzdžiui, jam reikėjo pasinaudoti 
„skambučiu draugui“, Ogasas žinojo, kad jo kolega iš Bostono 
universiteto Sai Gaddamas lauks prie telefono su jam asmeniškai 
paruošta paieškos programa, specialiai sukurta „Milijonieriaus“ 
klausimams su keliais atsakymų variantais apdoroti. (Netrukus 
nebeliks abejonių, kad Ogasas žaidimui ruošiasi labai atsakingai.) 
Ogasas lygiai taip pat rimtai pasirengė „studijos pagalbai , išsinag- 
rinėjęs savo disertacijos vadovės Gailos Carpenter darbus. Jos 
tyrimas atskleidė, kaip Ogasas gali atspėti atsakymą į klausimą, 
palyginęs savo nuomonę su žiūrovų daugumos nuomone. Tačiau 
„Grand Slam“ viktorinoje šios gudrybės buvo bevertės. 

Dalyvaujant „Grand Slam“ laidoje būtini žvėriški protiniai 
gebėjimai tapo Ogasui intriguojančiu iššūkiu, nauju sprendimo 
reikalaujančiu kognityviniu galvosūkiu. Tiksliau sakant, iš tiesų 
tai jam uždavė galvosūkį, dėl kurio jis turėjo palaužyti galvą. Ap- 
sukriu ir nenustygstančiu protu apdovanotas Ogasas laiko save 
„klastūnu ir kaliku“. Jo kolegos iš Bostono universiteto teigia, kad 
jis sugeba susitelkti į problemas skvarbiai it lazeris; kaip sykį pa- 
sakė Carpenteris: „Ogi Ogasas yra vienas iš nedaugelio studentų, 
kurie mokosi taip, tarsi nuo to priklausytų jų gyvenimas.“ (Kita 
vertus, Ogasas kartais nepastebi kai kurių esminių realaus pa- 
saulio detalių. Kai jo pasiteiravau, kiek jam metų, Ogasas atsakė: 


„Aa, trisdešimt šešeri ar trisdešimt septyneri... Pala, kelinti dabar 

metai?“ ) Ogaso kelias į kognityvinę neurologiją buvo vingiuotas: 
prieš įstodamas į Bostono universitetą, jis bastėsi po Prancūziją 
ir Rusiją, pabuvo netgi Holivude, kur išmėgino savo jėgas rašyda- 
mas scenarijų, tačiau, kaip jis pats paaiškino, jį apsėdę polinkiai 
puikiai pritiko „mąstymui apie mąstymą“. 

„Grand Slam“ žaidime Ogasui pasitaikė galimybė įsigilinti į 
savo ypatingą aistrą - sudėtingus žmogaus atminties procesus. 
Ogasas suprato, kad, varžydamasis su grupele televizijos viktori- 
nų pusdievių, jis nusileis žinių ir proto galios srityse. Pagrindinis 
klausimas buvo, ar jam pavyks įveikti šį trūkumą ir paspartinti 
savo atmintį taikant neurologiją? „Supratau, kad „Grand Slam“ 
bus dviejų skirtingų protų: galingų smegenų ir smegenų moks- 
lo..., Supermeno ir Lekso Lutoro, epinis mūšis, - elektroniniu 
paštu parašė man Ogasas. - Tiek Bradas Rutteris, tiek Kenas 
Jenningsas iš prigimties apdovanoti galingais smegenimis, jų 
atminties ir problemų sprendimo žievinės konfigūracijos yra 
gerokai galingesnės ir veiksmingesnės už eilinių mirtingųjų. Aš 
pats esu mirtingasis - pavydus ir klastingas Leksas Lutoras.“ Savo 
smegenų pajėgumų trūkumą Ogasas ketino kompensuoti atkak- 
liomis pastangomis. Iki savo pasirodymo „Grand Slam“ žaidime 
likusius du mėnesius Ogasas paskyrė nuolatinėms protinėms 
treniruotėms. Jos iš dalies buvo skirtos išmokti naujų greitų būdų 
atsakyti į įprastinius „Grand Slam“ klausimus, pavyzdžiui, jis įgu- 
do padauginti dviejų skaitmenų skaičius iš vienuolikos (sudėti 
abu skaitmenis, o tada tarp jų įterpti sumą), žaibiškai padalinti 
skaičių stulpeliu ir mikliai išnarplioti anagramas. Pastarąja savo 


kūrybos technika Ogasas yra itin patenkintas. Atkreipkite dėmesį 

į šią įžymybės vardo anagramą: IRPHLOSTANI. Ogasas pa- 
stebėjo, kad dėl akių sąveikos su smegenimis apdorojant tekstą 
smegenims paprasčiau įžvelgti atsakymą, jei žiūrima ne tiesiai į 
supainiotą žodį, o viršjo.. 

Tačiau Ogaso „Grand Slam“ strategijos svarbiausias dalykas 
buvo jo gudrus kelių lygmenų planas, kaip įsiminti įvairenybes. 
Iš esmės Ogasas suskirstė savo atminties skyrius, panašiai kaip 
kompiuterio atminties sistemą. Šios konfigūracijos žemiausia- 
me informacijos lygmenyje, kurį Ogasas pavadino trečiuoju 
lygmeniu, buvo keturių tūkstančių nepatvirtintų faktų, kuriuos 
jis peržvelgė vieną kartą ir užšaldė savo giluminėje atmintyje, 
masyvas. Toliau atėjo eilė antrajam lygmeniui - grupei, kurią 
Ogasas pavadino „penki tūkstančiai faktų, kurių greičiausiai 
bus paklausta per „Grand Slam“, bet jie man buvo nežinomi: 
„Nusivylusios namų šeimininkės“, sriuba vichyssoise, Justinas 
Timberlake, Brettas Favre“, ir taip toliau. Ogasas šiuos duome- 
nis prilygino standžiojo disko failams, o kad jie nenugrimztų į 
užmaiIštį, jis juos peržvelgdavo kas savaitę. Aukščiausias — pir- 
masis — informacijos lygmuo, kurį Ogasas paruošė naujiems 
duomenims, buvo sudarytas iš 1 500 svarbiausių faktų: vietovių, 
JAV prezidentų, istorinių įvykių, kurie privalėjo nuolatos būti jo 
proto priešakyje, laikytis jo trumpalaikės atminties talpyklose. 
Ogasas norėjo, kad jo pirmojo lygio žinios būtų tarsi operaty- 
vinė kompiuterio atmintis, kuri laikinai saugo duomenis, kad 


vartotojas akimirksniu galėtų juos pasiekti. Kad jo smegenys 


Atsakymas yra PARIS HILTON. 


Greitos Mintys: mąstymas spaudžiant įtampai ir kaip jį lavinti 


veiktų panašiai, Ogasas turėjo nuolatos kartoti šiuos faktus, 
netgi prieš pat viktoriną. 

Vien tik sunkiai suvokiama Ogaso trišakė strategija, skirta 
dominuoti klausimų rungtyse, būtų privertusi bet kurį super- 
blogiuką nubraukti puikybės ašarą. Tačiau, kaip ir visi Lekso 
Lutoro sukurpti pergalės prieš Supermeną planai, šis taip pat 
turėjo esminę ydą: jis buvo paremtas sparčia prieiga prie trum- 
palaikės atminties, nors naujausi tyrimai rodo, kad šis atminties 
tipas lengviausiai subyra susinervinus ar susidūrus su grėsme. 
Iš tikrųjų žalingas nerimo poveikis trumpalaikei atminčiai yra 
toks stiprus, kad visai neseniai, vadovaudamiesi šiuo pastebėji- 
mu, psichologai padarė stulbinantį atradimą. Pasirodo, kuo esi 
protingesnis, tuo labiau esi linkęs susikirsti atlikdamas protines 
užduotis, kai prislėgia įtampa. 

Tai gali paaiškinti Joshua Aronsonas, Niujorko universiteto 
psichologijos profesorius, tiriantis studentų nerimą šiems atlie- 
kant testus. Dešimtojo dešimtmečio viduryje, dirbdamas moks- 
liniu darbuotoju Stanfordo universitete, Aronsonas su psicho- 
loge Claude Steele sukūrė novatorišką techniką, kaip sutrikdyti 
egzaminą laikančius studentus. Savo žymiajam eksperimentui 
atlikti Aronsonas su Steele pakvietė dvi Stanfordo bakalaurų 
grupes, kurios turėjo atlikti pusvalandžio trukmės rašytinį testą, 
sudarytą iš bakalauro bendrųjų įgūdžių egzamino žodinių klau- 
simų. Abiejose grupėse buvo po lygiai baltaodžių ir juodaodžių 
studentų, visų jų intelekto lygis buvo beveik vienodas. Vienai 
grupei Aronsonas su Steele paaiškino, kad testas bus santykinai 


nereikšmingas „problemų sprendimo“ patikrinimas, ir studentai 

pradėjo atsakinėti; kaip ir tikėtasi, tiek juodaodžių, tiek baltao- 
džių studentų rezultatai tokiomis sąlygomis buvo panašūs. Tačiau 
antrosios grupės egzaminavimas buvo kitoks. „Mes tiesiog pakei- 
tėme psichologines aplinkybes, paskelbėme kitas priežastis, dėl 
kurių jie yra testuojami, - prisiminė Aronsonas. - Mes pasakėme, 
kad „tai bus jūsų smegenų zondas, pagal kurį mes nustatysim, 
kokie jūs protingi“. Egzamino užduotys buvo tokios pačios. Stu- 
dentai buvo lygiai tokie pat protingi. Tačiau kiek pakeitus testo 
pristatymą, ūmai juodaodžiai studentai pasirodė žymiai prasčiau 
už baltaodžius - jie susikirto. 

Taigi kas nutiko? Aronsono teigimu, pasakius, kad egzaminu 
bus nustatomas intelektas, juodaodžiams studentams ėmė veikti 
įskiepytas nerimą sukeliantis dirgiklis: mokydamiesi tokiame 
prestižiniame universitete, jie jautė stereotipinę nuomonę, kad 
juodaodžiai studentai yra ne tokie protingi kaip baltaodžiai. 
„Iš esmės tai sukėlė vertinimo baimę, - sakė man Aronsonas. — 
Nors pakeitimas visai nedidelis, jis sukelia milžiniškus vidinius 
išgyvenimus. Tarsi įjungtum šviesą - tam pakanka vos vienos 
kalorijos, bet nuo to viskas pasikeičia: Juodaodžių studentų ne- 
rimas nenusileisti baltaodžiams sukėlė sąmonės triukšmo pūgą, 
kuri jiems kliudė sutelkti dėmesį. „Tokiomis sąlygomis tenka 
dalinti dėmesį, - sakė Aronsonas. - Teisingai atsakinėti į klausi- 
mus yra viena, tačiau visai kas kita gintis nuo besiskverbiančių 
minčių ir nerimo dėl ateities: Kas, jei pasirodysiu kvailas? Kokios 
prastų rezultatų pasekmės? Žmonės, kurių neslegia šie rūpesčiai, 
mąsto tik apie vienintelį dalyką - Kaip atlikti užduotį?“ Bet ko- 


kiam protiniam darbui atlikti mums reikalinga prieiga prie to, 

ką psichologai vadina „darbine atmintimi“, - trumpalaikės pro- 
tinės užrašinės, kurioje galima kaupti informacijos fragmentus 
ir spręsti problemas. Tačiau darbinė atmintis yra ribotas įrankis, 
o puolančiam nerimui užraukus jos kanalą, mes dėl to tampame 
mažiau protingi, nei išties esame. 

Tai ir nutiko juodaodžiams studentams: nors priminimas apie 
neigiamus intelekto stereotipus buvo itin nežymus, nuo jo apniko 
mintys, apsunkinusios darbinę atmintį. Aronsonas su Steele šį 
efektą pavadino „stereotipų grėsme“, nors tai lygių galimybių 
pasekmė. Jis paveikia ne tik diskriminaciją kenčiančias grupes, 
tokias kaip moterys ir mažumos - jis gali smogti ir vyrams. Vieno 
savo tyrimo metu Aronsonas surengė aštuoniolikos klausimų 
egzaminą mišrioms baltaodžių ir rytiečių studentų grupėms. 
Baltaodžiai studentai, kuriems buvo pasakyta, kad testas yra ma- 
tematinio rytiečių pranašumo tyrimo dalis, atsakė vidutiniškai 
į tris klausimus mažiau nei baltaodžiai studentai iš kontrolinės 
grupės. 

Konfliktas tarp nepageidaujamo nerimo ir trumpalaikės 
darbinės atminties ne tik sukelia kūniškus nerimo pojūčius, bet 
ir verčia užsikirsti atliekant protines užduotis: tarsi mėgintu- 
me blaiviai mąstyti ir tuo pačiu mintyse svarstytume apie kelis 
nesusijusius dalykus. O 2005 metais psichologės Sian Beilock 
atliktas tyrimas parodė, kad tai ypač neigiamai atsiliepia siekian- 
tiesiems akademinių aukštumų, nes galvoti žmonės, spręsdami 
problemas, taiko sudėtingesnes darbinę atmintį apkraunančias 
strategijas. Atlikdama savo eksperimentą Beilock suskirstė baka- 


lauro studijų studentus į dvi grupes pagal jų darbinės atminties 


„i 

pajėgumus ir pateikė jiems matematikos testą. Kai tyrimo daly- 
viai laikė egzaminą niekuo nerizikuodami, stiprią darbinę atmintį 
turinčių „galvočių“ grupė, kaip ir buvo galima numanyti, aplenkė 
silpnesnės darbinės atminties grupę. Tačiau kai Beilock antrąkart 
pateikė abiem grupėms tą patį testą, tik tuokart pridūrė, kad jų 
laukia piniginis prizas, ir patikino, kad darbus vertins matema- 
tikos profesorių komisija, įvyko stebėtinas reiškinys: silpnesnę 
atmintį turinčios grupės rezultatai išliko nepakitę, o stipresnės 
atminties grupės rezultatai nusirito iki pirmosios grupės lygio. 
Stipresnės darbinės atminties grupės „galvotumas“ lėmė jų po- 
linkį palūžti nuo įtampos: jų protinės užrašinės ūmai prisipildė 
nerimo dėl rezultatų, o tai trukdė jiems išnaudoti savo potencialą. 
Kaip Beilock su bendraautoriumi Thomasu Carru rašė viename 
straipsnyje: „Aukščiausios kvalifikacijos individams dėl galimų 
rezultatų kylanti įtampa kliudo jų pasisekimui, sueikvodama 
darbinės atminties pajėgumus, nuo kurių priklauso jų geresni 
rezultatai“. Kitaip tariant, protingi žmonės yra linkę susikirsti. 
Tokie psichologai, kaip Aronsonas, bent jau studentams sukū- 
rė daug naudingų strategijų kovoti su testų keliama baime ir ste- 
reotipų grėsme. Viena iš akivaizdžiausių struktūrinių priemonių 
yra mokyti studentus susitelkti į jiems pateiktą išorinę užduotį, 


o ne į vidines emocijas ir nerimą. Netgi stipriai dėl egzamino 


Dėl šios priežasties Beilock ir daugelis kitų teigia, kad labai įtempti testai, tokie kaip 
SAT (mokymosi pasiekimų testas), nepatikimai nustato tikruosius protinius gebėji- 
mus - jie tiesiog išmatuoja studento sugebėjimą laikyti labai įtemptus testus. Taip pat 
yra teigiančių, kad demografiniai SAT klausimai turėtų būti pateikti jo pabaigoje, o ne 
pradžioje, kad prieš egzaminui prasidedant nebūtų primenama apie grėsmingus rasinius 
ar lyčių stereotipus. 

nerimaujančių studentų rezultatai neretai gali gerokai šoktelėti į 
viršų, jeigu jie nukreipia savo dėmesį nuo išpūsto nuogąstavimo 
dėl rezultatų į jiems prieš akis esantį konkretų klausimą. Vienas iš 
būdų tai palengvinti yra atrasti subtilių priemonių, kaip parodyti 
mokiniams, kad jų testų rezultatai neatskleidžia jų asmenybės. 
„Tokio pobūdžio teiginiai skamba taip: „Čia į tave bus žiūrima 
kaip į atskirą asmenybę, o ne vien atsižvelgiama į tavo protą, - 
sakė man Aronsonas. - Tyrimai rodo, kad, jei suteiki mokiniams 
progą parašyti ar pasisakyti apie su akademiniais pasiekimais 
nesusijusius dalykus: apie jų humoro jausmą, sportinius ar mu- 
zikinius sugebėjimus, jie gauna aukštesnius pažymius. Kitas 
veiksmingas metodas yra parodyti mokiniams, kad protiniai su- 
gebėjimai yra lankstūs, pasistengus juos galima ugdyti. Aronsono 
tyrimas atskleidė, kad mokiniai, kurie skatinami tikėti, kad moky- 
damiesi jie gali pasiekti geresnių testų rezultatų, yra linkę laikyti 
egzaminus iššūkiu, o ne grėsme, ir jų rezultatai būna geresni, o 
nerimas mažesnis nei tų, kurie mano, kad protiniai sugebėjimai 
yra iškalti akmenyje. „Tai skatina mokinius save ugdyti kaip ne- 
baigtą meno kūrinį, - pasakojo Aronsonas. - Mane žavi ši mintis.“ 

Tačiau Ogasui postulatų ir intelekto teorijų nepakako, kad 
jo žaibiška darbinė atmintis veiktų visu greičiu „Grand Slam“ 
žaidime. Po nesėkmės „Milijonieriuje“ jis suprato, ką reiškia psi- 
atsakinėju į milijono dolerių vertės klausimą, matyti, kad aš aki- 
vaizdžiai nervinuosi, spurdu ant kėdės, raunuosi plaukus, - pasa- 
kojo Ogasas. - Didžiulis emocingumas sutrikdė mano gebėjimą 


priimti sprendimus“ Jis nenorėjo, kad tai pasikartotų. Kitąkart 

Ogasas ketino imtis tiesioginių veiksmų, kad suvaldytų savo ne- 


rimą, - ne stengsis jį panaikinti, o mėgins su juo bendradarbiauti. 


Taip atrodo jūsų liepsnojančios 
smegenys 


Apskritai kalbant, mąstyti apie problemų sprendimą, tvyrant 
įtampai, galima teisingai ir neteisingai. Kad tai suprastume, pa- 
žvelkime į dvi visiškai skirtingas lėktuvų kabinas. Pradėsime nuo 
neteisingo būdo. Vėlų apsiniaukusį 1972-ųjų gruodžio 29-osios 
vakarą „Eastern Air Lines“ bendrovės 401 reiso lėktuvui leidžian- 
tis Majamio tarptautiniame oro uoste, įgula pastebėjo, kad nejį- 
sižiebė žalia indikatoriaus šviesa, rodanti, kad lėktuvo važiuoklė 
nuleista iki galo. Tai galėjo reikšti du dalykus: arba perdegė lem- 
putė, arba sugedo važiuoklės mechanizmai, o pastaruoju atveju 
ją reikėjo nuleisti rankiniu būdu. Patyręs kapitonas Robertas 
Loftas pasuko lėktuvą vakarų kryptimi virš tamsumų apgaubtos 
Evergleidso šlapynės ir, pakėlęs jį iki šešių šimtų metrų aukščio, 
įjungė autopilotą, kad jo kabinos trijų narių įgula galėtų išspręsti 
dilemą. Vienas įgulos narys nusileido į avionikos skyrių apžiū- 
rėti važiuoklės įrangos. Kiti du tyrinėjo kabinos indikatoriaus 
mechanizmą. Tarp skaitytojų esantys matematikos ekspertai jau 
sumojo, kad neliko nė vieno žmogaus, kuris stebėtų, kur skrenda 
lėktuvas. Dėl to niekas nepastebėjo, kaip vienas įgulos narys 
netyčia stumtelėjo vairaratį, taip išjungdamas autopilotą ir nu- 
kreipdamas lėktuvą nepastebimai leistis. Be to, niekas neišgirdo iš 


inžinieriaus pulto skambančio perspėjimo apie pavojingai mažą 


Greitos Mintys: mąstymas spaudžiant įtampai ir kaip jį lavinti 


aukštį. Įgula buvo taip įnikusi taisyti sugedusią lemputę, kad 
nepastebėjo, jog aukštis mažėja, kol nuo pelkės paviršiaus juos 
skyrė vos keli metrai. Tada jau buvo per vėlu. Lėktuvui vis dar 
skriejant 365 kilometrų per valandą greičiu, jo kairysis sparnas 
Iš 176 keleivių gyvi liko 75. 

Liūdniausia, kad tai nebuvo išskirtinis įvykis. Tiesą sakant, 
panaši avarija įvyko 1978-aisiais vos už kelių kilometrų nuo 
mano namų Portlande, Oregono valstijoje. „United Airlines“ 
bendrovės 173 reiso įgula buvo taip įnikusi šalinti eilinį žalio 
važiuoklės indikatoriaus gedimą, kad per valandos trukmės 
skrydį nekintančia trajektorija greta miesto jų „Douglas DC-8“ 
lėktuvui tiesiog baigėsi kuras ir jis nukrito ant žemės. Polinkis 
taip įsitraukti į sprendimą, kaip išvengti gresiančios nelaimės, 
kad net užmirštama pilotuoti lėktuvą, yra toks dažnas (ypač besi- 
mokančių pilotų gretose), kad karinių pajėgų lakūnai šį reiškinį 
yra praminę „degančiu šalmu. Susidūrus su stresą keliančiais 
keblumais, baimė gali taip nukreipti piloto dėmesį į gresiantį 
pavojų, kad jis nebestebi jį supančios aplinkos. Jis praranda ryšį 
su padėtimi. Jis įninka spręsti problemą ir tampa nebepaslankus. 
Jis sudirgsta ir tampa impulsyvus, ima reaguoti, kaip yra sakęs 
vienas psichologas, „guviai, bet neapgalvotai . Kone matyti, kaip 
jam iš ausų rūksta dūmai . Papulti į „degančio šalmo" spąstus yra 


lengva, bet tai siaubingas (ir retkarčiais tragiškas) būdas spręsti 


Panaši bėda, vadinama „smegenų sąstingiu“, kartais ištinka parašiutininkus, kai neišsi- 
skleidžia jų pagrindinis parašiutas: jie taip aklai susikaupę jį išnarplioti, kad pamiršta 


išskleisti atsarginį parašiutą ir mirtinai prisitrenkia. 

problemą, kai ima svilti padai. Geresnis pavyzdys yra „United 
Airlines“ bendrovės 232 reiso lėktuvas, kuris 1989-ųjų liepos 
19-ąją pagal įprastą tvarkaraštį pakilo iš Denverio tarptautinio 
oro uosto ir po dviejų valandų nusileido, taip atlikdamas legenda 
tapusį šiuolaikinės aviacijos žygdarbį. 15 val. 16 min. centrinės 
laiko juostos laiku, kapitonui Alui Haynesui pilotuojant lėktu- 
vą DC-10 su jame pietaujančiais keleiviais žydra padange virš 
Ajovos valstijos kukurūzų laukų, staiga lėktuvą sudrebino nu- 
griaudėjęs sprogimas. Iš pradžių Haynesas, „United“ oro linijose 
išdirbęs daugiau nei trisdešimt metų, pamanė, kad lėktuve įvyko 
teroristinis išpuolis. „Dar niekados skrisdamas nebuvau girdė- 
jęs nieko panašaus, tai buvo milžiniškas sprogimas, - pasakojo 
man Haynesas iš savo namų Sietle. - Jis buvo toks garsus, kad 
pamaniau, jog tai bomba." Iš tiesų viskas buvo gerokai kebliau. 
Haynesas su savo įgula netrukus įsitikino, kad tai ne bombos 
sprogimas, todėl pamanė, kad kažkodėl ėmė nebeveikti vienas 
lėktuvo variklių. Kaip įmanoma ramesniu balsu Haynesas ėmė 
vidiniu ryšiu raminti keleivius, kad viskas yra gerai, - juk lėk- 
tuvas gali kuo puikiausiai skristi ir su dviem varikliais. Išjungęs 
mikrofoną jis ėmė ruoštis išjungti nebeveikiantį variklį. Kaip 
tik tada antrasis pilotas Williamas Recordsas pranešė Haynesui 
pribloškiančią žinią. „Alai, - tarė jis, - lėktuvas nebevaldomas“ 

Atsigręžęs Haynesas žvilgtelėjo į Recordsą ir išvydo keistą, 
sunkiai suvokiamą vaizdą: Recordsas laikė pritraukęs vairaratį 
iki galo link savęs ir kairėn, bet lėktuvas leidosi ir krypo dešinėn. 
Tai buvo beveik neįmanoma. Nors tuo metu įgula to dar nežino- 


jo, jų lėktuvas patyrė tokį neįprastą gedimą, kad jis net nebuvo 


Greitos Mintys: mąstymas spaudžiant įtampai ir kaip jį lavinti 


įtraukiamas į aviatorių mokyklos pamokas: lūžusio turbinos dis- 
ko sukeltas uodegos variklio sprogimas prakiurdė hidraulinės sis- 
temos vamzdelius, kuriais buvo kraipomos visos lėktuvo valdy- 
mo dalys, tokios kaip uodegos vairas ir sparnų skersvairiai, ir dėl 
to lėktuvo nebebuvo įmanoma suvaldyti. „Netekome absoliučiai 
visų lėktuvo kontrolės įrankių, - paaiškino Haynesas. - Vėliau 
buvo nustatyta, kad tokio gedimo tikimybė yra dešimt minus de- 
vintuoju laipsniu - viena iš milijardo. Taip tiesiog neturi nutikti." 
Dėl to Haynesas su savo įgula pateko į nesuvokiamai siaubingą 
bėdą. Per visą aviacijos istoriją nebuvo nustatyta procedūra, kaip 
susidoroti su juos užklupusia problema. Vienuolikos kilometrų 
aukštyje įgula turėjo kuo skubiau sugalvoti, kaip saugiai nutup- 
dyti nevaldomą lėktuvą su beveik trimis šimtais žmonių, netu- 
rėdama jokio supratimo, kaip juos išgelbėti. 

Nuo pat jų sunkumų pradžios akimirkos 232 reiso įgula ėmė 
darbuotis nepriekaištingai ramiai. „Mes reagavome nemąstydami 
apie padėties rimtumą ar gresiančias pasekmes, - sakė Hayne- 
sas. - Tiesiog turi susidoroti su problema. Laikyk lėktuvą tiesiai, 
skrisk, kol nepasieksi žemės - toks buvo mąstymo procesas. 
Kadangi sprogimas pažeidė uodegą, lėktuvas nenumaldomai 
veržėsi dešinėn ir būtų apsivertęs, todėl pirmoji jų užduotis 
buvo vėl jį ištiesinti. Įgula netrukus pastebėjo, kad vis dar gali 
valdyti ant abiejų sparnų likusių variklių galią (tai buvo bene 
vienintelis dalykas, kurį jie vis dar galėjo valdyti), tad Haynesas 
išsyk prigesinęs kairįjį variklį ir padidinęs dešiniojo variklio ga- 
lią ištiesino lėktuvą. Haynesas nedelsdamas paprašė pasiūlymų, 


kokių veiksmų imtis toliau. „Nenuleidome rankų, nes dirbome 

išvien, - pasakojo jis. - Jei kam nors šaudavo mintis, mes ją iš- 
bandydavom. Yra kapitonų, kurie tiesiog neklauso patarimų, bet 
jei taip būtų buvę mūsų atveju, manau, lėktuvas būtų sudužęs, 
nes jo kapitonas nė velnio nesuprato, kas dedasi.“ 

Haynesas, jo pagalbiniai pilotai ir salone keliavęs skrydžių 
instruktorius (savo noru atėjęs į kabiną ir pasiūlęs pagalbą), tai- 
kydami bandymų ir klaidų metodą, atrado būdą, kaip valdyti 
lėktuvą naudojantis tik variklių galios svirtimis. Šį būdą Haynesas 
prilygino nuo stataus kalno riedančio automobilio vairavimui 
darinėjant jo dureles. Haynesas paaiškino: „Svarbiausia buvo 
judinti svirtis reaguojant į lėktuvo judesius. Panorėjus sukti kai- 
rėn, tiesiog reikėjo padidinti dešiniojo variklio galią. Jei imdavo 
leistis variklio nosis, reikėjo pastumti abi svirtis į priekį, kad ji 
imtų kilti“ Taip svirduliuodamas 232 reiso lėktuvas įveikė vingrų 
kelią iki Su Sičio oro uosto. Nuostabiausia, kad, likus kelioms 
sekundėms iki neabejotinai sunkaus nusileidimo, Haynesas netgi 
sugebėjo pašmaikštauti. Kai Su Sičio oro uosto skrydžių vadovas 
pranešė Haynesui, kad 232 reiso lėktuvui „galima leistis ant bet 
kurio tako, Heynesas sukikeno ir atsakė: „Nejaugi būtina leistis 
ant tako?“ 

Hayneso žodžiai buvo pranašiški — įgulos ramybė negalėjo 
pakeisti likimo valios. Lėktuvui DC-10 tūpiant ant nusileidimo 
tako, jo nosis staiga nusviro žemyn ir įgula to jau nebegalėjo pa- 
keisti. Pirmasis asfaltą palietė dešinysis lėktuvo sparnas, pasipylė 
kuras, pažiro kibirkštys. Jis braukė per taką tarsi degtukas per 
švitrinį popierių. Kai reaktyvinio lėktuvo nosis rėžėsi į žemę, iš 


jo pliūptelėjo liepsna. Kabina su trenksmu nulūžo nuo fiuzeliažo 

ir sukdamasi nuskriejo į gretimą kukurūzų lauką, o Haynesas, su- 
sitrenkęs galvą, neteko sąmonės. Smūgio būta tokio stipraus, kad 
keleiviai negalėjo nulaikyti nevaldomai besiplaikstančių rankų 
ir kojų. Tačiau dauguma skridusiųjų 232-uoju reisu išgyveno: iš 
296 keleivių ir įgulos narių gyvi liko 185. Haynesas ir jo įgula, 
spaudžiami žūtbūtinės įtampos, sugebėjo išmąstyti, kaip išspręsti 
dilemą, nors dauguma pilotų tokią padėtį būtų laikę beviltiška. 
Tiesą sakant, nė vienam DC-10 lėktuvo pilotui, po to ne kartą 
bandžiusiam pakartoti šį žygdarbį skrydžio imitatoriumi, kai 
nerizikuojama niekieno gyvybe ir yra marios laiko sugalvoti stra- 
tegiją, nepavyko to padaryti. Hayneso įgula didžiulės baimės 
akivaizdoje atrado vieną iš milijono problemos, kurios tikimybė 
viena iš milijardo, sprendimų. 

Tai dvi mąstymo spaudžiant įtampai priešingybės: Alo Hay- 
neso būdas ir „degančio šalmo“ būdas. Pirmasis yra atviras ir 
lankstus, o antrasis - siauras ir sustabarėjęs. Pirmuoju atveju 
stebima, kas vyksta supančiame pasaulyje, antruoju - susitelkia- 
ma tik į didžiausios skubos reikalaujantį pavojų. Pirmasis būdas 
yra realistiškas, kitas - pašėlęs ir neapgalvotas, o svarbiausia — 
pirmasis yra veiksmingas, o antrasis - ne. Abiejų lėktuvų įgulos 
susidūrė su baime - kaipgi kitaip? Tačiau svarbiausia buvo tai, 
kuria linkme ją nukreipė jų kapitonai. 

Kai Ogi Ogasas, atsakinėdamas į finalinį „Milijonieriaus“ 
klausimą, pradėjo dvejoti, jam pasireiškė klasikinis „degančio 
šalmo“ sindromas. Augant ant kortos pastatytai sumai jis pa- 
laipsniui ėmė mąstyti vis skubočiau ir migločiau, viršų ėmė 


imti nerimas. „Mano sąmonė susitelkė į vienintelį atsakymo 

variantą, - prisiminė Ogasas. - Nors ir turėjau atsakymą, ne- 
galėjau nuvyti minties apie pasitraukimą. Taip pabūgau, kad 
negalėjau atsipeikėti. Tačiau „Grand Slam“ viktorinoje Ogasas 
norėjo mąstyti taip, kaip Alas Haynesas: blaiviai, apdairiai, su- 
sitelkus į užduotį, lanksčiai. Užsibrėžęs šį tikslą, Ogasas ėmėsi 
mokytis, kaip mąstyti bijant - tai svarbus skirtumas. Ogasas, 
kaip ir Haynesas DC-10 kabinoje, niekada nesistengė nebijoti, 
nes šis užmojis būtų buvęs nereikalingas ir beprotiškas. Didelė 
baimė ir nerimas gali kliudyti blaiviai mąstyti, bet, kaip matėme 
anksčiau, per maža baimės dozė mąstymui kenkia tiek pat, kiek 
ir jos perteklius. Ogasui reikėjo baimės. 

Dėl to jo emocinio pasirengimo uždavinys buvo išmokti ne 
to, kaip nuginti baimę, bet kaip ją nukreipti naudinga linkme. Jo 
žodžiais tariant, jis siekė tapti „migdolinio kūno užkalbėtoju“. 
Ogasas sakė: „Supratau, kad „Grand Slam“ žaidime man teks 
sugebėti atlikti protinius veiksmus streso sąlygomis, todėl ir tre- 
niravausi streso sąlygomis. Nenukrypdamas nuo jam įprastos 
maniakinio perteklinio pasirengimo strategijos, Ogasas pasinėrė 
į emocines pratybas, ėmėsi protinių treniruočių didelio nerimo 
sąlygomis. Idant pasiruoštų stresui, kylančiam žiūrovų akivaizdo- 
je, Ogasas vaikštinėjo po įvairias žmonių pilnas viešas Bostono 
vietas ir tiesiog imdavo garsiai kalbėti. Viešajame Bostono parke 
jis atbulai kartojo prezidentų vardus. Centrinės sankryžos rajono 
„Macy“ parduotuvėje jis mokė klientus, kaip traukti kvadratinę 
šaknį. Kaip jis buvo numatęs, jam ši patirtis buvo tokia pat siau- 
binga, kaip ir nekaltiems praeiviams, kurie norėjo tik nusipirkti 


kojinių porą, o ne iš keisto burbančio vyro mokytis Prancūzijos 

istorijos. „Mane varstė žvilgsniais, bet aš to ir siekiau, - prisiminė 
Ogasas. - Niekada nedarau nieko panašaus, kad taip pasirodyčiau 
viešumoje, tad pirmus kelis kartus mane blaškė emocijos. Tačiau 
po dar kelių kartų tiesiog pripratau.“ 

Didžiąja dalimi Ogaso emocinis pasirengimo „Grand Slam“ 
laidai režimas, kaip ir pasiruošimas „Milijonieriui“, buvo parem- 
tas neurologija. Pavyzdžiui, pradėjęs kalti įvairius faktus, Ogasas 
mėgdavo priplempti tokį kiekį kavos, kad nuo jo būtų ėmęs purty- 
tis net raganosis. Ši procedūra turėjo konkretų tikslą - pripratinti 
smegenis mąstyti nervinantis. „Visa tai dariau dėl vadinamosios 
„būsenos sužadinamos atminties“, - aiškino jis. - Lengviausia ką 
nors prisiminti, kai esi tokios pačios būsenos, kaip ir tuomet, kai 
tai sužinojai. Taigi, gėriau kavą, kad sudirginčiau emocijas, nes 
konkrečiai norėjau įgusti greitai prisiminti informaciją panašiomis 
sąlygomis.“ Savo migdolinio kūno treniruočių programos pabaigai 
Ogasas sukūrė meditacinę techniką, kuri turėjo padėti atvėsinti 
smegenis per pertraukas tarp viktorinos raundų: jis mokėsi su- 
telkti dėmesį į kvėpavimą, kartodamas raminančią mantrą, kuri, 
kaip jis mane patikino, nebuvo „nei keista, nei primenanti maldą. 

Tai, kaip ir didžioji Ogaso pasirengimo dalis, buvo gana ra- 
dikalu, gerokai per stipru „kasdieniam vartojimui . Tačiau ret- 
karčiais būtent kraštutinumai aiškiausiai parodo tiesą: tvirto 
mąstymo svylant padams ugdymo esmė nėra bebaimis mąsty- 
mas - tai mąstymas išvien su baime. Po dviejų mėnesių nuolatinio 
įvairenybių mokymosi, viešo nusižeminimo, migdolinio kūno 
užkalbėjimo ir šeimos kantrybės išbandymo Ogasas galiausiai 


pasiruošė revanšui. Atėjo metas žaisti „Grand Slam“. 

Leksas Lutoras prieš Supermeną 


Akimirką, kai Ogi Ogasas pirmą kartą žengė ant šokių aikštelę 
primenančios „Grand Slam“ scenos, jį apniko siaubinga nuojauta, 
kad jo įsivaizduotas pergalingas sugrįžimas į viktorinų pasaulį 
yra pasmerktas apgailėtinai subliūkšti. Vėl patekus į televizijos 
kamerų ir ūžiančių žiūrovų apsuptį, Ogasui prieš akis šmėkšte- 
lėjo karštoji „Milijonieriaus“ kėdė, ir jo migdolinis kūnas sukėlė 
baimės audrą. Tačiau tuokart Ogasas jau turėjo naujų kozirių 
savo kognityvinėje malkoje. Laidos rengėjams pasiruošus pra- 
dėti, Ogasas švelniai užmerkė akis ir ėmė mintyse kartoti savo 
mantrą. Jo širdies plakimas pamažu sulėtėjo. Jis išleido iš savo 
sistemos adrenaliną. Kai įsižiebė šviesos ir rengėjai jį pakvietė 
žengti į priekį, Ogasas atrado tokią laikyseną, kurios laikėsi per 
visą „Grand Slam“ žygį: sukryžiuotos rankos, bejausmis veidas, 
tiesiai priešais save nukreiptas ledinis žvilgsnis. 

Pirmajame turnyro raunde Ogaso priešininkė buvo Nan- 
cy Christy, aštuntų klasių mokytoja ir buvusi „Milijonieriaus“ 
nugalėtoja. Nuo pirmųjų jų susitikimo sekundžių tapo visiškai 
aišku, kad Christy praleido gerokai mažiau laiko parduotuvėse 
bliaudama JAV prezidentų vardus. Pasirengimo atžvilgiu Ogasas 
buvo tarsi iš kitos planetos. Ogasui beriant atsakymus, kurių dau- 
guma buvo iš sparčiosios pirmojo lygmens atminties saugyklos, 
Christy sunkiai sekėsi mąstyti tiksint laikrodžiui. Christy, pra- 
laimėjusi įvairenybių raundą šešiolika sekundžių, matematikos 
raunde buvo sutrikusi, paeiliui neatsakė į keletą klausimų, tokių 


kaip „padalinkite Natalie Merchant grupės maniakų skaičių iš 

vaikinų, sudarančių grupę NSYNC, skaičiaus“ . Tuo tarpu Oga- 
sas spoksojo tuo pačiu ramiu žvilgsniu. „Jis - mašina“, - į kameras 
užkulisiuose, linksmai gūžtelėjusi pečiais, pasakė Christy. Fina- 
linio raundo pabaigoje, dūmams išsisklaidžius, Ogasas nurungė 
Christy 110 sekundžių. 

Jo kitas išbandymas nebuvo toks lengvas. Kitos dienos ket- 
virtfinalio raundui Ogasas ištraukė varžovą, vien nuo kurio vardo 
silpnesniems žaidėjams gyslose stingsta kraujas, - Bradą Rutterį. 
„Jo prisibijojo visi, - prisiminė Ogasas. - Tas žmogus - pabaisa. 
Jis varo nerimą“ Trumpai apžvelgkime Rutterio pasiekimus. Bi- 
čiuliškas ištįsėlis Rutteris dar 2000 metais, būdamas dvidešimt 
dvejų, viktorinoje „Jeopardy!“ skynė vieną pergalę po kitos. Tarp 
jo pergalių ir laimėjimas 2005 metais vykusiame Didžiajame 
čempionų turnyre, kuriame varžėsi 145 dalyviai. Šiame turnyre, 
skindamasis kelią link pusantro milijono dolerių didžiojo prizo, 
jis sutriuškino keletą daugkartinių čempionų, tokių kaip Kenas 
Jenningsas. Iki susitikimo su Ogasu „Grand Slam“ laidoje Rut- 
teris nebuvo pralaimėjęs nė vienos viktorinos. Daugelis jį laiko 
geriausiu visų laikų „Jeopardy!“ dalyviu, o dėl bendros laimėtos 
3 270 102 dolerių sumos jis tituluojamas daugiausia Amerikos 
viktorinose laimėjusiu žmogumi ". Trumpai tariant, Bradas Rut- 
teris buvo viktorinų Supermenas. 

Tačiau Ogasui didžiausias Rutterio metamas iššūkis buvo šis: 


atrodo, jam sekėsi geriau mąstyti streso sąlygomis. „Nemanau, 


* Atsakymas: 2 000. 
** Rutterį jau aplenkė Kenas Jenningsas, kurio bendrų laimėjimų suma po 2008-ųjų pa- 
sirodymo laidoje „Ar tu protingesnis už penktoką?“ pasiekė 3,6 milijono dolerių. 

kad esu protingesnis už kitus gerai pasirodžiusius „Jeopardy!“ 
laidoje, tiesiog, mano manymu, man geriau sekasi pakelti įtam- 
pa; - sakė man Rutteris. Jo nuomone, pasirodymo televizijos 
žaidime keliamas jaudulys padeda jo smegenims pasiekti vis 
naujas aukštumas. „Žaisdamas „Jeopardy!“ prisimenu tai, ko 
niekaip nesugebėčiau prisiminti, jei žiūrėčiau viktoriną per tele- 
vizorių, - sakė jis. - Adrenalinas padeda man susikoncentruoti.“ 
Kaip pavyzdį, Rutteris pateikia nutikimą iš Didžiojo čempionų 
turnyro, kurį jis vadina „prasčiausiu savo žaidimu“. Prasidėjus 
finalinei kovai, Rutteris buvo nusiritęs į žemą trečią vietą, tad 
viltis nugalėti buvo labai blanki. Alexas Trebekas pasufleravo: 
„Šios Viduržemio jūros salos pavadinimas skamba taip pat, kaip 
prezidentas Garfieldas pravardžiavo savo žmoną. Klausimas 
Rutterį suglumino. „Tariau: „Ką gi, kurios Viduržemio jūros 
salos pavadinimas skamba taip, kaip moters vardas?“ - prisiminė 
jis. - Parašiau „Malta, bet žinojau, kad esu neteisus. Staiga jo 
atmintyje šmėkštelėjo Amerikos pirmųjų ponių vardų sąrašas. 
„Išvydau vardą Lukrecija ir likus vos dviem sekundėms išbrau- 
kiau žodį „Malta“ ir brūkštelėjau „Kreta“ - pasakojo jis. - Tik 
pamanykit - kiti du žaidėjai suklydo, o aš atspėjau, ir už tai 
esu dėkingas tik adrenalinui“ Rutteris laimėjo žaidimą vieno 
dolerio persvara. 

Antgamtinis Rutterio gebėjimas susikaupti svylant padams 
privertė Ogasą sapnuoti košmarus; jis šią dvikovą laikė svar- 
biausiu jo kognityvinio pasirengimo išbandymu. Jų skirtumai 
akivaizdžiai pasirodė jiedviem išėjus vienam priešais kitą: Rut- 


teris, iš prigimties superkompiuteris, tingiai susikišo rankas į 

kišenes, o apsėstas klastūnas Ogasas sukryžiavo rankas ant krū- 
tinės ir nutaisė velnišką žvilgsnį. Mačas prasidėjo nesėkmingai: 
mat Rutteris mikliai vieną po kito bėrė teisingus atsakymus ir 
laimėjo bendrojo pobūdžio klausimų raundą devyniolika se- 
kundžių. Ogaso antakius suraukė nerimo dvelktelėjimas. Tačiau 
skaičiavimo ir logikos raunde Ogasas pasirodė kaip reta puikiai. 
Kai vedėjas paklausė: „Kokia x vertė formulėje: 3x +10 = 2x + 
50“, Ogasas kone išsyk šūktelėjo teisingą atsakymą (keturiasde- 
šimt), o Rutteris, pats pripažįstantis, kad yra silpnas matematikas, 
siaubingai vargo. Ogasas buvo pranašesnis trisdešimt devynio- 
mis sekundėmis. Per pertrauką užkulisiuose Ogasas, patenkintai 
šypsodamasis, pasakė į kamerą: „Bradas skaičiuoja kaip maža 
mergaitė. Jam nėra prošvaisčių mane nugalėti: Tačiau trečiajame 
raunde Rutteris vėl išsiveržė į priekį, nors Ogasas paleido į kovą 
gudriausius kognityvinius triukus. „Bradas Rutteris buvo šaltas 
kaip sušiktas ledas, - sakė man Ogasas. - To vyruko neįmanoma 
išgąsdinti. Jis mane vijosi kaip prakeiktas liūtas. Rutteris laimėjo 
raundą keturiolika sekundžių. 

Dėl to lemiamame finaliniame raunde turėjo vykti lygus mū- 
šis: Ogasas sukaupė trisdešimt devynių sekundžių persvarą, o 
Rutteris turėjo trisdešimt tris. Žinoma, šioje komiksų žurnalų 
dalyje ryžtingai nusiteikęs Supermenas pasisemia jėgų iš savo 
neišsenkančio vyriškos gyvasties šaltinio ir sužlugdo Lekso Lu- 
toro planus užvaldyti pasaulį. Tačiau staiga „Grand Slam“ žai- 
dimo scenoje kažkas labai pasikeitė. Atrodė, kad Supermenas 
nervinasi. Nors Ogasas - vaikinas, prieš metus negalėjęs ramiai 


nusėdėti karštojoje „Milijonieriaus“ kėdėje - toliau spoksojo 

tuščiu žvilgsniu, Rutteris muistėsi ir lingavo. Jis raukėsi kaskart 
prašovęs atsakyti. Jo akys vis dirsčiojo į laikmatį. Neilgai trukus 
Ogasas išsiveržė keturiasdešimt penkiomis sekundėmis į priekį 
ir nieku gyvu nesiteikė jų iššvaistyti. Ilgainiui Rutteriui pavyko 
žaibiškai spurtuoti, bet jau buvo per vėlu. Rutterio laikui išsekus, 
Ogasas mostelėjo kumščiu į viršų ir nerangiai apsisukdamas iš 
džiaugsmo riktelėjo „Taip!“ su tokiu pat pasiutimu, kaip rėkė „Po 
velnių!“ po finalinio „Milijonieriaus“ klausimo. Neurotiškasis 
kalikas Ogi Ogasas tapo pirmuoju per visą Amerikos istoriją 
daugiausia laimėjimų sukaupusį viktorinų čempioną nurungusiu 
žmogumi. „Mano pasiruošimas pasitarnavo kuo puikiausiai, 
vėliau didžiavosi Ogasas. - Kai užlipau ant scenos ir žaidžiau, nė 
sykio nepajutau nei streso, nei įtampos. Buvo visiškai priešingai 
nei „Milijonieriaus“ finale“ 

Po kovos su Rutteriu Ogaso pusfinalio mačas prieš žaidimo 
„Dvidešimt vienas virtuozą Davidą Leglerį buvo tarsi pasivaikš- 
čiojimas paplūdimiu. Abiejuose pirmuosiuose jų susirėmimo 
raunduose Ogasas atsakė teisingai į visus savo klausimus ir, ber- 
damas druską ant žaizdos, po kiekvienos pergalės kilsteldavo į 
viršų kumštį, vildamasis išmušti Leglerį iš vėžių. Jo sumanymas 
suveikė: Ogasas sutriuškino Leglerį pusantros minutės atotrūkiu. 
Klastingasis neurologas jau buvo įveikęs tris viktorinų gigantus, 
kurių bendra ankstesniuose žaidimuose laimėta suma buvo 
6 035 102 doleriai. Tarp Ogaso ir saldaus garbės susigrąžinimo 
liko stovėti vienintelis žmogus - žymiausias viktorinų čempionas 


pasaulyje Kenas Jenningsas. 


——— 

Supermenas II: revanšas 


Jei net pats Dievas būtų nutaręs paskirti ramią popietę tobulam 
televizijos viktorinų dalyviui sukurti, netgi jam būtų tekę pavarg- 
ti, kad sukonstruotų geresnę žmogaus pavidalo atsakinėjimo į 
klausimus mašiną nei Kenas Jenningsas. Šis guvus ir visada ma- 
lonus, milžiniškus informacijos kiekius sugeriančiomis smege- 
nimis žmogus neturėjo nė vieno trūkumo. Be to, po 2004-aisiais 
iš eilės laimėtų septyniasdešimt keturių „Jeopardy!“ viktorinų 
pasirodyti prieš gyvą auditoriją Jenningsui buvo visiškai nė mo- 
tais. Jis buvo tarsi genialus mormonų buldozeris. 

Tačiau per pirmuosius du „Grand Slam“ raundus prieš Oga- 
są atrodė, kad Jenningsas pagaliau įsirėžė į nepajudinamą kliū- 
tį. Ogasas su Jenningsu pradėjo žaibišku tempu, neatsilikdami 
vienas nuo kito: pasibaigus pirmajai susirėmimo kovai, Ogasas 
pirmavo vos 0,14 sekundės. Minia kaukdama pritarė tokiam žai- 
dimui. Skaičiavimo ir logikos raundas taip pat baigėsi įtemptomis 
lygiosiomis. Keletą stulbinančių akimirkų atrodė, kad karštako- 
šis mokslininkas gali nugalėti stipriausią Amerikos viktorinų 
ekspertą ir palaimingai atpirkti „Milijonieriuje“ patirtą krachą. 

Tada ratai ėmė klibėti. Tai nutiko dėl dviejų priežasčių. Pir- 
miausia „Grand Slam“ rengėjai pridėjo papildomą raundą apie 
populiariąją kultūrą, kad pailgintų finalinį žaidimą. Ogasas, ne- 
turintis nė vieno televizoriaus, buvo sutriuškintas: paklaustas: 
„Kuri žvaigždė kanalo „Showtime“ laidoje „Stora aktorė“ tikina 
atsikračiusi trisdešimt keturių kilogramų, naudodamasi Jenny 


Craig programa“, Ogasas atrodė toks sutrikęs, tarsi vedėjas būtų 


m) 
— 

perskaitęs klausimą rumunų kalba. Tačiau pagrindinio savo nuo- 
puolio kaltininko - tvarkaraščio - Ogasas negalėjo suvaldyti. 
„Man buvo pranešta, kad laidą įrašinės ryte, todėl rengdamasis 
aš pripratau prie griežto miego režimo, - aiškino jis. - Aš kasdien 
kėliausi penktą ryto ir ėjau gulti dešimtą, kad laidos filmavimo 
metu mano protiniai pajėgumai būtų aktyviausi. Tačiau kai Oga- 
sas atvyko, jį pribloškė žinia, kad įrašinėjama bus vakarais. Ogasas 
tris naktis stengėsi priprasti prie naujo paros ritmo, per prievartą 
mėgino neužmigti iki antros valandos nakties, lįsdamas po šaltu 
dušu, bet vis vien atsibusdavo pusę šešių ryto. Kai atėjo dvikovos 
su Jenningsu metas, jau buvo beveik vidurnaktis, ir Ogasas jautėsi 
toks nuvargęs, kad svarstė, ar jam nesuvaidinus negalavimo, kad 
galėtų atidėti mačą. 

Jenningsui patekus į finalinę kovą su žymia persvara, jų pasku- 
tinis susirėmimas tebuvo formalumas. Jenningsas kovojo taip pat 
galingai, kaip anksčiau, ir Ogasui teliko nusižeminus jį stebėti. 
Kai Jenningsas nusišypsojo, pagalvojęs apie pergalę ir piniginę 
papildysiančius 100 000 dolerių, Ogasas irzliai į jį pažvelgė iš 
šono: jo kognityvinė misija vėl žlugo tik per plauką. „Antrosios 
vietos laimėtojas negavo nieko — viskas atiteko nugalėtojui, — 
tarė jis man atsidusėdamas. 

Tačiau Ogasas pripažįsta, kad, nors jam ir nepavyko iškovoti 
didžiojo „Grand Slam“ prizo, vienu atžvilgiu jo žygis buvo įkve- 
piančiai sėkmingas - jis virto mąstymo įtemptomis sąlygomis 
ekspertu. Gėdingai deklamuodamas faktus Bostono gatvėse jis 
atsikratė minios baimės. Treniruodamasis lanksčiai mąstyti jau- 


čiant nerimą, jis išmoko nepaisyti nereikšmingo nuogąstavimo 

bei baimės ir susitelkti į pirmaeilę užduotį. Šiek tiek padirbėjęs 
(na, gerai, po stulbinančiai gausaus maniakiško perteklinio pa- 
sirengimo), Ogasas išmainė „degantį šalmą“ į įspūdingą šalta- 
kraujiškumą. „Mano milijono dolerių vertės klausimas „Milijo- 
nieriuje“ ir finalinis „Grand Slam“ mačas prieš Keną Jenningsą 
skiriasi kaip diena nuo nakties, - sakė Ogasas. - „Milijonieriuje“ 
krausčiausi iš proto, o prieš Jenningsą žaidžiau šaltas kaip ledas. 
Pasirengimas išties pasitarnavo“ Jo naujoji laikysena persismelkė 
ir į kitas gyvenimo sritis. „Naudingiausia pasirodė esanti atsi- 
palaidavimo technika, - pasakojo jis man. — Jei man anksčiau 
tekdavo skaityti paskaitą apie savo tyrimus, man imdavo prakai- 
tuoti delnai. Bet dabar man tai nesukelia jokių nepatogumų. Kai 
tik pradedu jausti įtampą, savaime imuosi kvėpavimo technikos. 
Pasiekęs ramybės būseną vėl susitvarkau su savo mintimis.“ 

(Šį naudingą patarimą, kaip nusiraminti kvėpuojant, aptar- 
sime septintame skyriuje.) 

„Norėčiau pasakyti tik vieną: man vis dar skaudu, - griežda- 
mas dantimis atviravo Ogasas. - Ne taip stipriai, kaip po „Mili- 
jonieriaus“, nes tada nevaldžiau situacijos, bet vis vien skaudu“ 
Jis vėl pabrėžė, kad meldžia dar vienos progos susigrąžinti gerą 
vardą. Tačiau šįkart jis nebeširsta, kad palūžo nuo įtampos; jis tie- 
siog nori atsiimti tai, kas jam teisėtai priklauso. „Toje viktorinoje 
geriausi žaidėjai buvome mes su Kenu, - sakė man Ogasas, - bet 
aš beveik tikras, kad būčiau jį įveikęs, jei būtume žaidę ryte. 


„Laimėti turėjau aš, - sumurmėjo jis. - Po velnių. 


G skyrius 


Prieš šėlstančią minią: 
pasirodymo nerimo ir scenos 
baimės paslapčių atskleidimas 


„ŽMOGAUS SMEGENYS - ĮSTABUS DALYKAS, — PRIEŠ DAUGELĮ 
metų šmaikštavo komikas George'as Jesselas. - Jos įsijungia vos 
jums gimus ir nesiliauja veikusios iki tol, kol jūs neatsistojate 
kalbėti prieš auditoriją.“ Puikūs žodžiai, jie puikiai tinka žmogui, 
kadaise vadintam Jungtinių Valstijų tostų generolu, bet Jesselo 
pokštas nėra visiškai teisingas. Mus gali apnikti jausmas, kad 
mūsų sąmonės aparatūra nustoja veikusi, kai į mus susminga 
godžios auditorijos akys, bet bent jau viena neuronų tinklo dalis 
tuo metu dirba šviesos greičiu - tai migdolinis kūnas. 

Mes, homo sapiens, kaip rūšis jaučiame nepaprastai stiprią pa- 
sirodymo prieš kitų žmonių grupes baimę, nesvarbu, ar tai būtų 
pasakojimas atsistojus prie lentos antroje klasėje ar koncertas 
Karnegio salėje. Daugybės įvairių tyrimų rezultatai rodo, kad vie- 
šo kalbėjimo baimė (reikalaujantiems tikslumo pasakysime, kad 
ji dar vadinama glosofobija) yra visų fobijų karalienė. Remiantis 
2001metais „Gallup“ atlikta apklausa, daugiau nei 40 nuošimčių 


amerikiečių pripažįsta bijantys pasirodyti prieš žiūrovus. (Kai 

kurių tyrimų rezultatai rodo, kad viešo kalbėjimo baimė lenkia 
netgi mirties baimę. Šis faktas įkvėpė Jerry į Seinfeldą padaryti 
gerai žinomą pastebėjimą: tai reiškia, kad per laidotuves vidutinis 
pilietis mieliau gulėtų karste, nei sakytų atsisveikinimo kalbą.) 
Žinoma, auditorijos baimė turi tvirtą evoliucinį pamatą: kai tik 
pastebite jus akylai tyrinėjančias keletą porų akių laukiniame 
pasaulyje, jos greičiausiai mėgina nustatyti, ar iš jūsų išeis gardi 
vakarienė. Nūdienos minia jus stebi greičiausiai be jokių mėsė- 
diškų užmačių, bet vis vien, kai tik rampų šviesa nukrypsta į mus, 
nedaugeliui pavyksta išvengti kraują stingdančio pasirodymo 
nerimo siaubo. 

Ojeigu mes galėtume tai pakeisti ir pataisyti padėtį savo nau- 
dai? Atlikime trumpą bandymą. Įsivaizduokite, kad jus kažin 
kokiu būdu įkalbėjo viešai padeklamuoti „Hamleto“ monologą, 
bet jums taip pat buvo suteikta stebuklinga galia susikurti tobu- 
lą auditoriją, kuri sumažintų jūsų scenos baimę - jums pritai- 
kytą minią, kuri apmaldytų jūsų migdolinį kūną ir paskatintų 
jus pasirodyti kaip įmanoma geriau. Kaip galėtų atrodyti tokia 
auditorija? 

Pirmiausia, be jokių abejonių, jūs pageidautumėte suburti 
savo tobulą minią iš jūsų netrikdančių žmonių: sutuoktinio, 
draugų, šeimos narių ir kitų geranoriškų žmonių. Juk apsupti 
draugiškos auditorijos tikrai jausite mažesnį nerimą dėl savo 
pasirodymo, ar ne? Tiesą sakant, ne. Kaip savo 1998 metų tyrimu 
atskleidė psichologai Roy Baumeisteris ir Jennifer Butler, pasiro- 
dymas priešais draugus sukelia nenumatytų kliūčių. Atlikdami 


savo eksperimentą Baumeisteris su Butler susodino dalyvius 

priešais nepermatomą veidrodį ir pateikė jiems sudėtingą arit- 
metinę užduotį: pradėdami nuo skaičiaus 1 470 skaičiuokite 
mažėjančia tvarka atimdami skaičių 13 (pvz.: 1 470, 1 457, 
1 444, 1 431). Pusei eksperimento dalyvių buvo pasakyta, kad 
juos iš kitos veidrodžio pusės stebi nepažįstamas žmogus, kitai 
pusei - kad už stiklo sėdi jų draugai. Nuostabiausia buvo tai, kad 
dalyviai, manę, jog skaičiuoja priešais savo bičiulius, pateikė 30-ia 
nuošimčių mažiau teisingų atsakymų nei maniusieji, kad juos 
stebi nepažįstamieji. Baumeisteris šį skirtumą susiejo su draugų 
keliamu nerimu. Grupė bijojo, kad tik nenuviltų savo bičiulių, 
dėlto elgėsi atsargiau ir nedrąsiau. „Kai jus stebi draugai ir šeima, 
jaučiatės žymiai droviau, - pasakojo man Baumeisteris. - Geriau 
suvokiate, kad jus stebi, ir tas dėmesys trikdo jūsų pasirodymą.“ 

Ką gi, jūsų artimųjų minia atkrenta. Tačiau jeigu jums reikia 
pasirodyti priešais kompaniją nepažįstamųjų, jie būtinai turėtų 
parodyti bent šiokį tokį palaikymą - galbūt mojuoti lentelėmis 
su tokiais šūkiais: SKAITYTOJAU, TAU PAVYKS! ir SKAITY- 
TOJAS YRA NR. 1! Juk būtų negerai, jei tie žmonės būtų visiškai 
abejingi, ar ne? Vėl netiesa. Nors Baumeisteris pripažįsta, kad 
palaikantys žiūrovai gali padėti sustiprinti jūsų motyvaciją pasi- 
rodyti sėkmingiau, jie gali pagelbėti atlikti išskirtinai pastangų 
reikalaujančias užduotis, tokias kaip maratono bėgimas, tačiau 
įgūdžių reikalaujančiai veiklai jie gali kliudyti, nes palaikymas 
gali pakreipti jūsų pasirodymo strategiją netinkama linkme. Kaip 
Baumeisteris rašė viename savo straipsnių: „Žiūrovų palaikymas 
padidina pasirodymo įtampą ir skatina atlikėją labiau vengti ne- 


sėkmės nei siekti pasisekimo.“ (Didelių lūkesčių rodymas dažnai 

turėjo panašų pasąmoninį nerimą keliantį poveikį.) Vienu savo 
tyrimu Baumeisteris netgi nustatė, kad žmogaus pagyrimas visiš- 
kai su užduotimi nesusijusiu atžvilgiu (pavyzdžiui, jis sakydavo: 
„Kokie gražūs tavo marškiniai“ ) neigiamai paveikė jo pasirodymą 
tikrinant įgūdžius. „Pagyros daro žmones drovesnius, o tai kenkia 
jų gebėjimui pasirodyti, - aiškina Baumeisteris. 

Taigi, jūsų migdoliniam kūnui palanki minia turi būti pilna 
nešališkų, palaikymo nerodančių nepažįstamųjų, gal net kilno- 
jančių užrašus: MES NIEKO NEMANOM APIE TAVO MAR6Š- 
KINIUS. Puiku. Bet gal žiūrovai bent jau gali būti žmonės? Na, 
remiantis Kalifornijos universiteto Santa Barbaroje psichologo 
Jimo Blascovichiaus tyrimu, greičiausiai ne. Dešimtojo dešimt- 
mečio pradžioje Blascovichius prijungė savanores moteris prie 
širdies parametrus matuojančios įrangos jų pačių namuose, kad 
nustatytų jų streso lygį, joms atliekant sudėtingą aritmetinę už- 
duotį prieš tris labai skirtingas auditorijas. Pirmiausia buvo nu- 
statytas bazinis streso lygmuo, kai moterys mėgino atlikti užduotį 
vienos. Tada dalyvės bandė išspręsti matematinį uždavinį sėdė- 
damos priešais artimiausias drauges. „Geriausia draugė tiesiog 
pakėlė streso lygmenį į neregėtas aukštumas, - prisiminė Blas- 
covichius. - Dalyvės jautėsi gerokai nejaukiau. Galiausiai Blas- 
covichius nurodė moterims atlikti matematinę užduotį sėdint 
priešais ne tokį nuovokų žiūrovą - jų naminį šuniuką. „Pastebė- 
jome, kad nepalyginti mažiausiai streso kelianti, jaukiausia padėtis 
iš trijų buvo moterims dirbant priešais šunį, - pasakojo Blasco- 
vichius. - Negalėjau tuo patikėti. Aš pats nemėgstu gyvūnėlių. 


Viena Blascovichiaus savanorių taip pat negalėjo tuo patikėti. 


Kaip įveikti nerimą, baimę ir stresą 


Praėjus kelioms savaitėms po tyrimo ji paskambino Blascovichiui 
ir paprašė pakartoti bandymą, tik tuokart su savo mylimu vyru. 
Jis sutiko. „Sutuoktinis pakėlė stresą į gerokai aukštesnį lygį nei 
šuo, - sakė man Blascovichius. - Mes tai paaiškinome tuo, kad 
šunys myli besąlygiškai ir nekritikuoja. Dėl to nusprendėme, kad 
su katėmis būtų visiškai kitaip, bet, pasirodo, kačių poveikis yra 
lygiai toks pat.“ 

Ką gi, galapibendrinkime tai, ką sužinojome? Kad sumažintu- 
mėte scenos baimę prieš „Hamleto“ monologą, jūs jį deklamuo- 
site priešais optimizuotą auditoriją, sudarytą iš abejingų naminių 
gyvūnėlių, kurių dauguma rodys plakatus, skelbiančius, jog jie 
per daug nesitiki iš jūsų pasirodymo. Nors tai ir skamba tarsi itin 
įsimintinos popietės pavyzdys, galima drąsiai sakyti, kad su tokia 
minia susitikti yra mažai tikėtina. Vietoje jos mums tenka susi- 
durti su reiklia minia - migdolinį kūną krečiančia auditorija, kuri 
aptemdo mums protą, nuo jos ima prakaituoti delnai, pradeda 
drebėti kinkos. Atrodo, kad minios tyčia yra linkusios daugelį iš 
mūsų taip pabaidyti, kad iš siaubo bėgtume nuo jų kuo toliau. 

Būtent taip kadaise nutiko violončelininkei Zoe Keating. Da- 
bar Keating yra viena ryškiausių eksperimentinės klasikinės mu- 
zikos kūrėjų, o savo novatorišku grojimo stiliumi ji yra pritrau- 
kusi gausybę entuziastingų gerbėjų. Jos muzika yra skambėjusi 
visur: valstybiniame radijuje, muzikiniuose filmuose ir Europos 
baletuose. Dėl savo išradingo požiūrio į kompoziciją Keating 
dažnai vadinama „moterimi — styginiu kvartetu“. Keating, nau- 
dodama vien nešiojamąjį kompiuterį, elektroninį fragmento kar- 


tojimo pedalą ir savo violončelę, sluoksnis po sluoksnio sukuria 

kerinčias orkestrines siuitas, jai braukiant stryku ar treptelėjus 
koja suskamba ir nuščiūva skirtingi balsai. Visai neseniai vieną 
žiemos vakarą stebėjau, kaip Keating, grodama gūdžioje pobūvių 
salėje, sužavėjo didžiulę minią. Kaleidoskopinėse scenos šviesose 
Keating pasirodė pribloškiančio pavidalo: blyški it vaiduoklis, 
apsivilkusi elegantišku Viktorijos laikų kostiumu, su iš pakaušio 
styrančia raudonų dredų kupeta ji atrodė nė nepastebinti šimtų ją 
stebinčių akių. Ji grojo taip, tarsi sapnuotų, užsimerkusi, švelniai 
siūbuojanti su violončele, visiškai pasinėrusi į savo pasirodymą. 
„Paprastai, kai groju, patiriu tarsi vamzdinio matymo efektą, nes 
nebenumanau, kiek laiko prabėgo, - vėliau sakė man Keating. - 
Negalėčiau pasakyti, ar grojau minutę ar valandą.“ 

Tiesą sakant, tą vakarą Keating grojo apimta tokios nepa- 
prastos ramybės, kad net sunku patikėti, jog kadaise ją kamavo 
neįsivaizduojamai sekinanti scenos baimė - luošinantis nerimas, 
dėl kurio ji apskritai buvo nustojusi groti. Lūžio tašką Keating 
patyrė per rečitalį, kai ji dar buvo septyniolikmetė violončelės 
vunderkindė iš Niujorko valstijos šiaurės, bet jau priimta (jai 
buvo paskirta ir visa stipendija) į keletą prestižiškiausių JAV 
konservatorijų. „Koncertas, kuriame aš dalyvavau kaip solistė, 
buvo rimtas - penki šimtai žmonių ir visa kita, - prisiminė Kea- 
ting, dabar einanti ketvirtą dešimtį. - Užlipau ant scenos ir taip 
nervinausi, kad net pamečiau stryką. Ir staiga pamiršau, kaip groti 
violončele: Rečitalis buvo absoliuti katastrofa. Krečiama savo 
paaugliškos baimės Keating įtikėjo, kad jos stiprus pasirodymo 
nerimas reiškė ankstyvą ir neatšaukiamą jos muzikinės karjeros 


pabaigą. „Iš tikrųjų aš netgi nežinojau, kad galima įveikti scenos 

baimę, - sakė ji. - Tiesiog maniau, kad, jei negali su tuo susitvar- 
kyti, scenoje tau ne vieta. 

Bet vis dėlto po daugelio metų ir daugelio skausmingų ne- 
pavykusių bandymų Keating kuo ramiausiai groja violončele 
viena priešais šnabždančią minią ir mėgaujasi potyriu. Pasirodo, 
sprendimas, kaip įveikti scenos baimę, buvo kur kas paprastes- 


nis, nei ji įsivaizdavo. 


Baimės klubas 


Įpusėjus 2002-ųjų vasario 3-iosios popietei, Naujosios Angli- 
jos regiono komandos „Patriots“ įžaidėjas Tomas Brady sėdėjo 
Luizianos valstijos Naujojo Orleano „Superdome“ stadiono 
persirengimo kambaryje ir laukė, kol jį pakvies į „Super Bowl 
XXXVI" rungtynes, kurios turėjo prasidėti vos po kelių valan- 
dų. Vos dvidešimt ketverių metų amžiaus Brady buvo vienas 
jauniausių „Super Bowl“ rungtynėse dalyvavusių įžaidėjų; 
tiesą sakant, pirmąkart jis įkėlė koją į profesionalių varžybų 
lauką vos prieš penkis mėnesius. O dabar jam reikėjo žaisti 
stebint šimtams milijonų televizijos žiūrovų ir dar su gero- 
kai labiau vertinamais Sent Luiso „Rams“, puolančiąja kovos 
mašina, pravardžiuojama „puikiausiu pasirodymu stadione“. 
Ko gero, tai buvo aukščiausios klasės nervų priepuolio verta 
akimirka. Taigi, kai prasidėjo rungtynių atidarymo renginys 
ir visa tauta pasirengė stebėti, kaip Brady pasirodys didžiau- 
siame metų sporto renginyje, ką gi jis padarė? Jis saldžiai nu- 


snūdo. Leiskite pakartoti: nusnūdo. Beje, šis pribloškiantis 

scenos baimės stygius netrukus persikėlė ir į pačias rungtynes. 
Tą vakarą Brady vedė „Patriots komandą apimtas kone ant- 
gamtiškos ramybės, laikui baigiantis kuo šalčiausiai puldamas 
nužygiavo per stadioną, įspyrė pergalingą įvartį ir parsivežė 
namo Naudingiausio žaidėjo taurę. Būtent tokie pasakojimai 
apie bebaimius žygdarbius paverčia mirtingą žmogų sporto 
dievuku. Be to, tai labai labai neįprasta. 

Scenos baimė, kankinanti visus - nuo mėgėjų iki aukščiausio 
lygio pasaulinių garsenybių, yra gerokai labiau paplitusi, nei 
daugumai atrodo. Nuo jos spyglių neapsaugotos netgi sporto 
legendos. Kaip priešingybę Brady iui, galime prisiminti krep- 
šinio žvaigždę Billą Russellą. Nė vienam atletui nebuvo pavykę 
taip nuosekliai dominuoti savo sporto šakoje, kaip Russellas 
dominavo krepšinio aikštelėse šeštajame ir septintajame praė- 
jusio amžiaus dešimtmetyje. Per penkiolika sezonų Russellas 
laimėjo du NCAA čempionatus su San Francisko universiteto 
komanda, vieną olimpinį aukso medalį ir stulbinančius vienuoli- 
ka NBA finalų su Bostono „Celtics“. Trumpai tariant, Russellas 
buvo žmogus, kuris nieko neprivalėjo įrodinėti. Tačiau per 
savo šlovingą karjerą jam retokai pavykdavo išvengti žymiojo 
prieš rungtynes apninkančio nerimo. „Kiekvieną vakarą še- 
šiasdešimt ar septyniasdešimt kartų per sezoną [Russellas] iš 
jaudulio atpildavo pietų likučius, - savo knygoje „Varžovai: 
Billas Russellas, Wiltas Chamberlainas ir krepšinio aukso am- 
žius“ rašė Johnas Tayloras. - Tiesą sakant, jis tai darydavo taip 
reguliariai, kad jo komandos draugams tai tapo tarsi ritualiniu 


sėkmės simboliu. Jei Russellas nevemdavo, jie sunerimdavo.' 

Tyrinėjant didžiųjų įžymybių biografijas galima atrasti be- 
galę panašių istorijų apie menininkus ir atletus, kurie dėl savo 
amato turi kęsti varginančius nervų priepuolius. Apie šį reiškinį 
buvo kalbama dar senovės Romoje, kur žymusis oratorius Ci- 
ceronas, pasakodamas apie savo garsiąsias kalbas, prisipažino: 
„Prieš kiekvieną pasisakymą aš išblykštu ir virpu visomis galū- 
nėmis bei siela. Ella Fitzgerald kentė nuo tokio stipraus prieš 
koncertą apimančio nerimo, kad jai prieš pasirodymą reikėdavo 
įsitaisyti konkrečioje vietoje greta scenos, kur, pasak jos kolegų 
muzikantų, ji atlikdavo keistus ir sudėtingus ritualinius judesius, 
kad pasiruoštų liuoktelėti priešais minią. Legendinis tenoras Lu- 
ciano Pavarotti, pagarsėjęs įpročiu prieš kiekvieną pasirodymą 
susirasti ant scenos sulinkusią vinį ir įsimesti ją sau į kišenę, taip 
pat visą gyvenimą kentėjo nuo stipriai drebančių kinkų. „To, ką 
išgyvenu iki pasirodymo likus dešimčiai minučių, nelinkėčiau 
net didžiausiam priešui, - tikino Pavarotti. Retkarčiais nervai 
priverčia garsius atlikėjus apskritai nulipti nuo scenos; daininin- 
kė Barbra Streisand vengė gyvų pasirodymų beveik trisdešimt 
metų po savo 1967-ųjų koncerto Centriniame parke, per kurį ji 
primiršo kelių dainų žodžius. 

Tačiau, ko gero, gausiausiai aprašytas atvejis, kai scenos baimė 
apėmė vyrą, visuotinai laikytą geriausiu savo epochos aktoriu- 
mi - Laurence ą Olivier į. Pirmąkart Olivier į apniko baimė, kai jis 
buvo kiek pasipūtęs keturiolikmetis teatro vunderkindas Londo- 
no Visų šventųjų chorinio dainavimo mokykloje. Kaip Olivier'is 
pasakoja savo autobiografijoje „Aktoriaus išpažintis“, ketindamas 


užtraukti savo gulbės giesmę, jis „pasidavė patrakusiam įgeidžiui 


Prieš šėlstančią minią: pasirodymo nerimo ir scenos baimės 
paslapčių atskleidimas 

pasimaivyti prieš visą chorą . Stengdamasis pasirodyti žavingas ir 
didžiadvasiškas, Olivier is oriai pakėlė galvą „į įsivaizduojamus 
tolimus debesis“ ir uždainavo. Tačiau vos po kelių taktų dėl nar- 
ciziškumo jį prislėgė stiprus kaltės jausmas. Netrukus, kaip jis 
rašė, „mano balsas suvirpėjo, aš netekau kvapo ir nebegalėjau jo 
atgauti, užgniaužė gerklę ir man teko nutilti . Olivier 'is išstenėjo 
likusią giesmės dalį, bet šis nutikimas sukėlė jam nepasitikėjimą 
savimi, kuris jį lydėjo per visą jo įspūdingą karjerą. 

Per ateinančius penkiasdešimt metų scenos baimė retkar- 
čiais vis priskresdavo prie Olivier io. „Ji nuolat lūkuriuoja už 
durų - bet kurių durų, laukia tavęs“, - kartą pasakė jis. Pavyz- 
džiui, 1964-aisiais, kai Olivier'is vaidino pagrindinį vaidmenį 
Ibseno spektaklyje „Statytojas Solnesas“, premjeros vakarą jį 
ūmai apėmė siaubas, įtikinęs jį, kad jis užmirš žodžius . „Senkant 
minutėms, darėsi vis sunkiau atsispirti baimei, - prisiminė jis. — 
Atėjus mano eilei, aš įžengiau į sceną, kur su siaubu žinojau, kad 
nesugebėsiu išsilaikyti ilgiau nei kelias minutes.“ Klaikią akimirką 
Olivier'is vėl pajuto, kaip jam užgniaužė gerklę. Jam prieš akis 
ėmė suktis žiūrovai. Tačiau jis pastebėjo pirmoje eilėje sėdintį 
legendinį Noelą Cowardą. Užuot įvarę dar daugiau nerimo, tai 
jam sukėlė gerokai stipresnį jausmą - žvėrišką konkurencinį iš- 
didumą, kuris vėl grąžino jėgas. Jis, kaip visada, užsikirto, tik 
visai nežymiai; niekas nė nepastebėjo, kad būtų kokių nors ne- 


sklandumų. 


* 


Pastaba: vienu Jungtinėje Karalystėje atliktu tyrimu buvo nustatyta, kad per spektaklio 
premjerą vidutinis aktorių streso lygis apytikriai atitinka automobilių avarijų aukų 


streso lygį. 

Kad susidorotų su savo siaubingu pasirodymo nerimu, Oli- 
vier'is dažnai pasikviesdavo į pagalbą savo kolegas aktorius. Kai 
jis vaidino pagrindinį vaidmenį „Otele“, sulaukusiame šlovinan- 
čių atsiliepimų, Olivier'is įkalbėjo Franką Finlay'ą (kuris vaidi- 
no Jagą), jam deklamuojant dialogą, atsistoti scenos pašonėje, 
kad jis nesijaustų paliktas vienas su minia. Kitą kartą Olivier is 
paprašė savo kolegų scenoje nežiūrėti jam į akis, nes jis jautėsi 
nejaukiai. ( Jie ėmė žiūrėti jam į veido kraštą.) Teatro režisierius 
rengiasi išeiti į vos už metro esančią sceną prilaikomas meno va- 
dovo. „Prieš pat ateinant jo eilei Larry įsakė: „Na, stumk, stumk, 
stumk“, - pasakojo Hallas Olivier'is biografijos autoriui Terry 'iui 
Colemanui, - ir meno vadovas įstūmė Larry į į sceną, o kai Larry 
įžengė į sceną, buvo galima matyti, kaip jis virsta Olivier'iu. 

Tačiau nepaisant to, kokia skausminga jam buvo scenos baimė, 
Olivier is su šia kliauda susidorojo pagirtinai, netgi įkvepiančiai: 
jis niekada nesileido, kad nerimas jį atgrasytų nuo pašaukimo. 
„Be jau įprasto būdo - priprasti prie siaubo, daugiau nėra kitų 
vaistų, ir būtent šitaip pasiryžęs aš kibdavau į darbą, - rašė jis 
savo autobiografijoje. 1970-aisiais išgyvenęs itin stiprų nervų 
priepuolį, Olivier'is ėmė taikytis su scenos baime. Galiausiai 
būdamas šešiasdešimt trejų jis nustebo, kad baimė ėmė sklaidytis. 
Neeilinė Olivier io saga kartu su Russello ir Pavarotti istorijomis 
mums atskleidžia svarbią tiesą, kurios dažnai nepastebi kenčian- 
tys pasirodymo nerimą: netgi kai patiriame įkyrų jaudulį, vis 
vien galime atlikti savo vaidmenį be galo aukštu lygiu. Žinoma, 


scenos baimė yra nemaloni, bet tai įveikiamas nesklandumas. 

Tačiau kankinančiais paauglystės metais Niujorko valstijos 
šiaurėje Zoe Keating buvo įsitikinusi, kad tiesa yra visiškai prie- 
šinga. Scenos jaudulys pirmąkart ištiko Keating, kai jai buvo 
penkiolika - kaip tik tada, kai muzika rimtiems jauniems orkestrų 
muzikantams tampa žvėriškai konkurencingu kovos lauku, ir 
nuo to laiko kiekvienas viešas pasirodymas jai atrodė tarsi mūšis 
už psichologinį išlikimą. „Per perklausas taip suakmenėdavau, 
kad net negalėdavau groti violončele, - prisiminė ji. - Be to, 
susidurdavau su klasikiniu delnų prakaitavimu, dėl kurio nega- 
lėdavau nulaikyti stryko - tarsi staiga rankos būtų išmuiluotos. 
Arba drebėdavau. Todėl viso pasirodymo esmė būdavo steng- 
tis išlaikyti savitvardą, kad nepasimaišytų protas.“ Paprastai šių 
siaubingų išbandymų metu Keating talentas prasimušdavo, bet 
ji suprasdavo, kad nervai trukdo atsiskleisti jos tikriesiems gabu- 
mams. „Jei reikia dėti tiek pastangų, kad nenualptum iš siaubo, 
tai neleidžia atsiskleisti tavo muzikalumui“, — sakė ji. Kopiant 
karjeros pakopomis, Keating perklausų vis daugėjo ir daugėjo. 
„Jos tampa vis sudėtingesnės, - aiškino ji. - Sulaukusi šešiolikos 
jau dalyvauji koncertų konkursų ir regioninių orkestrų, sudarytų 
iš geriausių penkių valstijų muzikantų, perklausose. Dalyvauji 
perklausoje, kad atliktum solinę partiją su orkestru, arba mėgini 
patekti į muzikos stovyklas. Be to, jei groji orkestre, kas keletą 
mėnesių vyksta sekcijų perklausos, kad būtų nuspręsta, kokia 
tvarka susodinti muzikantus. Tad priešais tave kas nors nuolat 
sėdi, spokso ir vertina. Keating sakė, kad šios perklausos ją taip 
žalodavo, jog ji daugelio jų visiškai neprisimena: „Jų prisiminimai 


tiesiog užsiblokavo.“ 

Kaip ir daugelis kitų pasirodymo nerimą kenčiančių augančių 
muzikantų, Keating, ieškodama, kaip įveikti scenos baimę, su- 
laukdavo tik nenaudingų patarimų. „Kai apie tai užsiminiau savo 
violončelės mokytojai, ji pasakė, kad, jei mane kankina nerimas, 
vadinasi, aš per silpnai pasiruošusi, - prisiminė ji. Keating labai 
paveikė tokia nuomonė, tačiau ji kėlė ir šiokių tokių abejonių: 
nuo pat grojimo šiuo instrumentu pradžios, kai jai buvo aštuone- 
ri, Keating niekados nesiskyrė su violončele. „Aš daugiau nieko 
neveikiau, tik repetavau“, - sakė ji man su balse vis dar skam- 
bančiu apmaudu. Violončelė buvo visas jos pasaulis. Didžiąją 
dalį jos laisvalaikio sudarė dalyvavimas jaunimo orkestruose ir 
muzikos stovyklose. Keletą kartų per savaitę Keating motina ją 
nuveždavo į už penkiasdešimties kilometrų esantį Ročesterį, kur 
ji lankė parengiamąją programą prestižinėje Istmano muzikos 
mokykloje. Likusi viena savo kambaryje Keating būdavo ne- 
prilygstama auganti violončelininkė. „Būdama viena galėdavau 
nepriekaištingai pagroti sudėtingiausius kūrinius nuo pradžios 
iki galo, - pasakojo ji. - Taigi jausdavau begalinį apmaudą, nes 
žinojau, kad groju labai gerai, bet atsidūrusi priešais žmones ne- 
galėdavau to įrodyti: Net kai Keating ėmė repetuoti dar daugiau, 
groti perklausų ir koncertų metu netapo lengviau. 

Paulas Salmonas, Luisvilio universiteto klinikinis psicholo- 
gas, kurio specializacija yra scenos baimės gydymas, teigia, kad 
tokių nenaudingų kovos su nerimu patarimų, kokį išgirdo Ke- 
ating, muzikos pasaulyje pasitaiko pribloškiančiai daug. „Šiais 
laikais apie streso ir nerimo fiziologiją žinome labai daug, bet šios 


žinios nepateko į muzikos aplinką, - sakė man Salmonas. - Mūsų 

universitete yra muzikos mokykla, kurios mokinius aš šiek tiek 
konsultavau. Jie yra prisirinkę labai keistų idėjų, kaip įveikti 
scenos baimę, arba apskritai apie tai nieko neišmano, o tai dar 
blogiau. Kai kurie iš jų nežino jokių kitų būdų, kaip tik „daugiau 
repetuoti . Kadangi problema, su kuria susiduria nerimo kamuo- 
jami atlikėjai, yra kognityvinė ir emocinė, bet ne mechaninės 
technikos pobūdžio, Salmonas teigia, kad, pailginus kasdienių 
repeticijų laiką, daug naudos iš to nebus. Šis požiūris atspindi 
ir veiklos eksperto Anderso Ericssono, su kuriuo susipažinome 
trečiajame skyriuje, nuomonę. Tokiems persirepetavusiems mu- 
zikantams, kaip Keating, Bacho siuitos violončelei pakartojimas 
dar dešimt kartų namuose nepakeičia jų nusiteikimo grojimo 
priešais publiką atžvilgiu. Tai būtų tas pats, kas patarti skraidyti 
bijančiam draugui nusiraminti, treniruojantis sėdėti ant kėdės; 
šitaip nelabai užčiuopiama dilemos esmė. 

Salmonas įsitikinęs, kad, netgi palyginus su kitomis šiurpą 
keliančiomis užduotimis, tokiomis kaip vaidinimas scenoje ar 
viešas kalbėjimas, klasikinės muzikos atlikėjai susiduria su sun- 
kiausiu, iš visų daugiausia nerimo keliančiu iššūkiu. Visame pa- 
saulyje, kur žiūrovai įprato girdėti skambią, tobulai nugludintą 
muziką, kokią girdi iš skaitmeninių įrašų, klasikinės muzikos 
atlikėjai jaučia vis didesnį spaudimą groti nepriekaištingai. „Kai 
sakote kalbą, niekas nežino, ką ketinate pasakyti, - aiškino Sal- 
monas, - bet atlikdami muzikinį kūrinį esate mažiau apsaugoti. 
Dažniausiai grojate iš atminties ir tuo pačiu iš jūsų tikimasi to- 
bulai tikslaus atlikimo. Jūs nuolat ką nors atkuriate. Nuėjęs į kon- 


certą dažnai matau žmones, skaitančius partitūrą: jie nesiklauso 

muzikos, jie tiesiog seka natas. Daugeliu atžvilgiu perklausos dar 
negailestingesnės atlikėjo migdolinam kūnui: perklausų komisi- 
jos labai stengiasi atmesti viską, kas susiję su atlikėjo asmenybe, 
ir susitelkia vien į techniką ir grojimo įgūdžius. Kaip prisimenate, 
Joshua Aronsono egzaminų nerimo tyrimas atskleidė, kad pri- 
minimas studentams, jog jie yra įvairiais talentais apdovanotos 
savarankiškos asmenybės, padeda sumažinti nerimą dėl rezultatų, 
bet perklausų procesas siunčia priešingą, dėl to ir baimę keliančią, 
žinutę. „Mums rūpi tavo muzikiniai įgūdžiai, - skelbia ji, - ne 
tu. Būtent šis primygtinis tobulumo reikalavimas ir prislėgdavo 
Keating, kaskart jai pasirodžius prieš žiūrovus. Nors ji buvo vis 
labiau pripažįstama kaip violončelės vunderkindė, per dvejus 
metus scenos baimė persismelkė į visas jos gyvenimo kertes. 
„Tai išsivystė tarsi į nuolatinę pragaišties nuojautą, - pasakojo 
man Keating. - Netgi eilinę dieną vienintelis dalykas, apie kurį 
galvodavau, būdavo: O Dieve, po devynių dienų perklausa. Lyg vis- 
kas būtų ėmę mesti tamsų šešėlį.' Kadaise ji svajojo tapti garsaus 
simfoninio orkestro dirigente, o tada ji tenorėjo pasprukti. Kai 
Keating pagaliau sulaukė tos lemtingos, nerimo kupinos akimir- 
kos, kai jai reikėjo atlikti solo partiją priešais didžiulę rečitalio 
auditoriją, jos svajonės jau svyravo ant peilio ašmenų. Po dau- 
gelio metų, sklaidydama senas garsajuostes, Keating surado to 
pasirodymo įrašą, ir garsiniai įrodymai patvirtino jos paauglišką 
nusivylimo jausmą - ji pagrojo išties labai prastai. Iš virpančių 
rankų išsprūdęs strykas terkštelėjo ant grindų. Jai teko sustoti 
ir pradėti iš naujo. „Tai buvo profesionalus renginys, kuriame 


turėjau pasirodyti kaip puiki jauna atlikėja, o grojau tarsi būčiau 

dešimties, džyrinau violončele kaip pradinukė, - sakė Keating. — 

Man baigus, tyloje pasigirsta, kaip nukrenta smeigtukas: Nuo 

scenos ji nulipo sužlugdyta ir pažeminta. 

Tą dieną Keating niekas nieko nesakė apie jos palūžimą, o ji 
lygiai taip pat patyliukais nusprendė, kad jai gana scenos baimės. 
Keating gavo tris kvietimus mokytis konservatorijoje ir jų visų 
atsisakė. Simfoninių orkestrų pasaulyje atlikėjams, neišėjusiems 
geriausių konservatorijų programų, beveik nėra jokių galimybių. 
Keating užtrenkė duris į savo svajonę. „Nutariau, kad nesugebu pa- 
sirodyti prieš auditoriją todėl, kad negaliu įveikti scenos baimės', - 


paaiškino ji. Suprasti, kaip klydo, jai prireikė daugybės metų. 


Šūvis pro šalį 
2008-ųjų rugpjūtį Pekino olimpinių žaidynių komisija paskelbė, 
kad dopingo testai parodė, jog daugkartinis žaidynių medalinin- 
kas šiaurės korėjietis Kimas Jong-su vartojo uždraustus sportinę 
ištvermę stiprinančius preparatus. Tarptautinis olimpinis komi- 
tetas, pakėlęs triukšmą dėl žaidynių šventumo suteršimo, atėmė 
iš Kimo jo du Pekine laimėtus medalius (sidabro bei aukso) ir 
išmetė jį iš Olimpinio kaimelio - taip buvo susidorota su dar 
vienu sukčiumi. Tačiau skaičiusieji ne vien tik antraštes paste- 
bėjo kai ką neįprasto. Kimo mėginyje nebuvo aptikta steroidų 
ar ištvermės suteikiančių hormonų. Jis nebuvo nei sunkumų kil- 
notojas, nei dviratininkas, nei sprinteris - Kimas šaudė iš pisto- 
leto. Jis tikrai nebuvo toks atletas, kuriam reikėtų papildomos 


raumenų masės. Kimas buvo pričiuptas už beta blokatoriaus 

propranololio - įtampą mažinančio vaisto, apie kurį kalbėjome 
anksčiau, vartojimą (pavartotas tuoj pat po nelaimės šis pre- 
paratas gali kliudyti formuotis trauminiams prisiminimams). 
Kadangi propranololis blokuoja adrenalino išsiskyrimą, jis tuo 
pačiu malšina fizinį nerimo poveikį, tokį kaip virpančios rankos, 
padažnėjęs pulsas ir prakaituojantys delnai. Iš esmės Kimas nu- 
sikalto tuo, kad nesąžiningai įveikė scenos baimę. 

Tokioje tikslumo reikalaujančioje, preciziškoje sporto šakoje, 
kaip šaudymas, netgi menkiausias nervinimasis gali lemti, kad 
vietoje aukso medalio tau atiteks sudaužyta širdis. Pakalbėkime 
apie neįprastą Matto Emmonso, kito šaulio, dalyvavusio Pekino 
žaidynėse, nutikimą. Emmonsas - draugiškas barzdotas dvi- 
dešimt devynerių metų vaikinas iš kaimo Naujajame Džersyje, 
geriausias šaulys pasaulyje, gana stipriai lenkiantis artimiausius 
konkurentus. Šaudymas, kaip ir stalo tenisas bei akmenslydis, 
patenka į ribinių fizinių pratybų, kurias mes retokai laikome 
sportu, grupę, nors tokie šauliai, kaip Emmonsas, susiduria su 
didžiuliais iššūkiais: jie taikosi į monetos dydžio taikinio centrą, 
esantį už penkiasdešimties metrų — už pusės futbolo stadiono. 
Gulėdamas varžybose su 22 kalibro šautuvu, Emmonsas yra vie- 
nas iš nedaugelio šaulių, per visą istoriją pataikiusių į centrą visus 
šešiasdešimt kvalifikacinio raundo šūvių ir surinkusių 600 taškų. 
Jis moka šaudyti. 

Šaulio užduotis, priešingai nei beveik visų kitų rūšių sportinin- 
kų, yra taikantis į tolimą taikinį išlikti kaip įmanoma ramesniam. 
Merilando universiteto psichologui Bradley'iui Hatfieldui, atli- 


kusiam kelių elitinių šaulių smegenų tyrimus, tai yra nepaprastas 

reiškinys. „Tai absoliutaus susikaupimo apraiška, - teigė man 
Hatfieldas. - Jie nekruta. Tie vyrukai yra tarsi mašinos.“ Savai- 
me suprantama, tokia rimtis reikalauja neįtikėtinos savitvardos. 
Aukščiausio lygio šauliai bijosi peršalti, nes menkiausias širdies 
ritmo paspartėjimas gali juos išmušti iš griežtų griežčiausios psi- 
chologinės pusiausvyros. (Nors Emmonsui tai nekliudo: 2004-ųjų 
Atėnų olimpinėse žaidynėse jį per visas penkiasdešimties metrų 
nuotolio gulomis varžybas kamavo peršalimas, bet jis vis vien 
iškovojo auksą.) 

Į 2008-ųjų Pekino žaidynes Emmonsas atvyko kai ko įrodyti. 
Prieš ketverius metus Atėnuose iki finalinio šūvio jis pelnė di- 
džiulę persvarą šaudymo iš graižtvinio šautuvo trimis pozicijomis 
rungtyje. Kad laimėtų savo antrąjį aukso medalį, jam tereikėjo 
pataikyti į bet kurią taikinio vietą. Emmonsas, su savo fantastiniu 
šaulio kostiumu (visi šauliai primena „Žvaigždžių karų“ statistus) 
atrodantis kaip susikaupimo įsikūnijimas, prisitaikė ir iššovė, 
kaip jam atrodė, garantuotą šūvį. Tačiau keisčiausia, kad jo taškai 
nebuvo įskaityti. Emmonsas sutrikęs atsigręžė į teisėjus ir tarė: 
„Aš iššoviau', ir kaip įrodymą parodė tuščią tūtelę. Tačiau tada jis 
apmaudžiai suvokė, kad iššovė į taikinį, buvusį trečiojoje juosto- 
je, ojis pats buvo antrojoje. „Bus ką papasakoti, - burbtelėjo. Už 
šūvį jis gavo nulį taškų ir akimirksniu iš pirmosios vietos nusirito 
į aštuntąją. Emmonsas šią klaidą laikė eiline nesėkme. „Tiesiog į 
taikinio numerį paprastai niekas nežiūri, - pasakojo jis man. — Tai 
buvo nelaimingas atsitiktinumas“ Užsikabinęs garbingą Pekino 
žaidynių sidabro medalį už šaudymą graižtviniu šautuvu iš pen- 


kiasdešimties metrų nuotolio gulomis, Emmonsas 2008-aisiais 

vėl su vėjeliu įveikė šaudymo trimis pozicijomis kvalifikacinį 
etapą. Pirmieji devyni iš finalinių dešimties šūvių „sulindo kaip 
per sviestą“, - prisiminė Emmonsas. Jis vėl iki finalinio varžybų 
šūvio įgijo milžinišką persvarą. Tačiau keldamas savo 22 kalib- 
ro šautuvą lemiamam bandymui, Emmonsas atrodė įsitempęs. 
Atrodė, kad jam sunku kvėpuoti. „Apie tą finalą galvojau turbūt 
kasdien visus tris mėnesius“, - prisipažino jis man. Emmonsas 
du tris kartus pasitikrino taikinio numerį („Neketinau antrąkart 
padaryti tos pačios klaidos“, — sakė jis) ir ėmė taikytis. „Prieš 
šūvį aš nervinausi, - prisiminė jis, - bet aiškiai prisiminiau, kad, 
žvelgdamas per taikiklį ir išleisdamas įtampą į taikinio centrą, 
pajutau tokį pasitikėjimą savimi, tarsi viskas bus gerai. Bet kai 
paliečiau gaiduką, ginklas tiesiog iššovė. 

Dėl rankų virpėjimo Emmonsas iššovė per anksti, kulka pa- 
taikė gerokai virš taikinio centro. „Nemaniau, kad mano pirštai 
virpa, - pasakojo jis. - Pasirodo, virpėjo.“ Jis surinko 4,4 taško. 
Graudu stebėti šūvio atomazgą: Emmonsas nuleidžia dešinę 
ranką žemyn ir įsistebeilija į grindis, tribūnose sėdinti jo žmo- 
na iš nuostabos išpučia akis, tramdo ašaras, minia prapliumpa 
džiaugsmu suvokusi, kad jo varžovas kinas Oiu Jianis netikėtai 
peršoko į pirmąją vietą. Emmonsas nukrito į ketvirtąją. „Tiesiog 
pamenu, kaip galvojau: Velnias, ir vėl“, - sakė jis. Emmonsas 
pasveikino nugalėtoją su šypsena ir jį apkabino. Per interviu jis 
meiliai gūžčiojo ir sakė, kad taip tiesiog neturėjo nutikti. Tačiau 
pralaimėjimas jį sužlugdė. Šiandien Emmonsas pripažįsta, kad 
prie jo abiejų nelemtų paskutinių šūvių prisidėjo nervai, nors 


jis vis dar teigia, kad jam labiausiai pritrūko sėkmės. „Mane 

siutina žmonės, sakantys, kad aš užsikirtau, - piktinosi Emmon- 
sas. - Garbės žodis, būtų buvę geriau, jei būčiau išėjęs ir pasakęs 
visiems tiems reporteriams, kad pridėjau į kelnes ir negalėjau 
pakelti įtampos, bet tai tiesiog netiesa. Taip, nervinausi šiek 
tiek labiau. Bet viskas ėjosi pagal planą, o tada staiga PYKŠT! 
Ginklas iššovė“. 

Viena žiauriausių scenos ironijų ta, kad nerimaudami pirmiau- 
sia užmirštame, ko elitiniams atlikėjams reikia labiausiai - jiems 
ypač reikia tikslesnių motorinių funkcijų. Kai smegenų baimės 
sistema įsibėgėja, adrenalinas nukreipia deguonį ir gliukozę į 
stambiąsias raumenų grupes, kad galėtume kovoti ar sprukti, taip 
apribodamas subtilesnes motorines funkcijas. Dėl susilpnėjusios 
kraujotakos ima virpėti ir prakaituoti plaštakos. Įsitempia ger- 
klės raumenys ir balso stygos, dėl to balsas ima virpėti ir gerokai 
paaukštėja (blogiausiu atveju dėl to galima šaižiai suspigti; nors 
tai puikiai tinka moterims siaubo filmuose, pabūgę vyrai šitaip 
akimirksniu ir negrįžtamai pamina savo orumą). Dėl paspartė- 
jusio širdies plakimo ir kvėpavimo kūnas gauna daugiau deguo- 
nies, bet suduodamas dar vienas smūgis tikslesnėms motorinėms 
funkcijoms. Dėl sutrikusio virškinimo ir seilių išsiskyrimo ima 
virpėti kinkos ir išdžiūva burna. 


“ 


Tarp kitko, Emmonsas yra teisus sakydamas, kad nepalūžo, bet dėl daug sudėtingesnių 
priežasčių, nei jis greičiausiai mano. Palūžti atliekant įgūdžių reikalaujančią veiklą, kaip 
būna sporte (tai mes išsamiau apžvelgsime kitame skyriuje), yra kas kita nei paprastas 
pasirodymo nerimas, kurį jautė Emmonsas. Pasirodymo nerimas dažnai veda į užsikir- 
timą, bet užsikirtimas yra atskiras fiziologinis procesas, pranokstantis nerimą. Kitaip 
sakant, nerimo pojūtis ir rankos virpėjimas (tai ir pakišo koją Emmonsui) nėra tas pats, 


kas užsikirtimas. Tai aptarsime visai netrukus. 

Tokiems šauliams, kaip Emmonsas, aktoriams, kaip Olivier is, 
ar muzikantams, kaip Keating, panašūs scenos baimės simpto- 
mai gali tiesiogiai kliudyti jų gebėjimui atlikti savo veiklą. Jei 
nuo nerimo jums ima virpėti rankos, sunku taikliai šaudyti ar 
groti violončele sudėtingą siuitą. Jeigu jūsų balsas ima skambėti 
kaip Barnio Fifio (to, laimei, niekada nenutiko Olivier'iui), jums 
vargiai pavyks perskaityti tragiškas tokio personažo, kaip Otelas, 
eilutes. Kaip pamatėme iš Yerkeso ir Dodsono tyrimo praeitame 
skyriuje, truputis nerimo yra būtinas, kad parodytumėte, ką išties 
sugebate, bet kuo sudėtingesnė yra užduotis, tuo jai labiau kliudo 
nervai. „Tam tikras minimalus nerimo lygis pagerina veiklą, - 
aiškino Kalifornijos universiteto Los Andžele nerimo ekspertė 
Michelle Craske. - Ji gali būti labai veiksminga. Bet kuo sunkesnė 
ir sudėtingesnė užduotis jums tenka, tuo mažesnis turėtų būti 
optimalus nerimo lygis“ Matto Emmonso finalinis šūvis Pekine 
reikalavo pačių subtiliausių motorinių funkcijų, kokias žmogus 
tik geba atlikti, ir būtent dėl to vos akimirksnį trukęs nervinis 
virpulys jam atnešė skaudų pralaimėjimą. 

Dėl to ir reikalingi beta blokatoriai. Iš pistoleto šaudantis 
Šiaurės Korėjos šaulys Kim Jong-su, pavartodamas proprano- 
lolio, mėgino išvengti to paties nelemto rankos virpulio, kuris 
ištiko Emmonsą. Kadangi beta blokatoriai panaikina fiziologinį 
adrenalino poveikį, jie yra tobulas vaistas nuo šaudant apiman- 
čios didžiulės įtampos. Viena švedų tyrėjų grupė nustatė, kad 
beta blokatoriai pagerina šaulių rezultatus vidutiniškai 13 nuo- 
šimčių. Tačiau apie beta blokatorius dar dažniau galima išgirsti 


klasikinės muzikos pasaulyje, kur jų vartojimas yra paplitęs, bet 

kontroversiškas. 1987 metais atlikta daugiau nei dviejų tūks- 
tančių klasikinės muzikos atlikėjų apklausa parodė, kad 27 nuo- 
šimčiai vartoja beta blokatorius, kad numalšintų prieš koncertą 
apimantį nerimą. Kadangi mažėjant priėmimui į orkestrus didėja 
konkurencija, vaistų vartojimas išplito dar labiau. Nors naujų 
apklausų duomenų ir nėra, dauguma klasikinės muzikos atlikėjų 
sako, kad beta blokatoriai yra „visurviečiai“. Nusiskundimų dėl 
jų poveikio muzikos atlikimui yra galybė: vieni teigia, kad nuo 
beta blokatorių muzika skamba mechaniškai ir be emocijų, o kiti 
juos pravardžiuoja „ramentais“. Tačiau daugiausia nerimo kelia 
tai, kad iš tikrųjų tiek daug atlikėjų vartoja stiprius, nervų sistemą 
veikiančius preparatus, nesikonsultuodami su savo gydytojais. 
Maisto ir vaistų valdybos administracija niekados nėra patvirti- 
nusi, kad beta blokatoriais galima gydyti pasirodymo nerimą, o 
dauguma muzikantų juos vartoja be jokio recepto. 

Laimei ar nelaimei, vargstanti jaunoji Zoe Keating savo šiau- 
rinės Niujorko valstijos kokone niekados nebuvo girdėjusi apie 
beta blokatorius. Taigi, bėgant metams, ji atrado kitą būdą įveikti 
scenos baimę, būdą, kuriam nereikia jokių vaistų - tiesiog gryną, 


senamadišką ekspoziciją. 


Bachas stotyje 


Nors būdama paauglė Keating nuriedėjo nuo profesionalios kla- 
sikinės scenos bėgių, muzikos ji visiškai neapleido - tiesiog tik 
persėdo į kitą traukinį. Studijuodama bakalaurą mažyčiame Saros 


Lorens laisvųjų menų koledže, Keating mokėsi eksperimentinės 

elektroninės muzikos kompozicijos ir improvizacijos - kaip įma- 
noma labiau nuo klasikinės violončelės nutolusių muzikinių 
disciplinų. Žaidimas su sintezatoriais jai kur kas mažiau gadino 
nervus nei pastangos iki paskutinės natos nepriekaištingai pa- 
griežti sonatą. „Pradėdavau groti atsitiktinius garsus ir gan greitai 
pastebėjau, kad, jei muzika nėra užrašyta, manęs nekankina toks 
nerimas. Manau, taip yra todėl, kad niekas nežino, kaip ji turi 
skambėti, - prisiminė Keating: Naujų vėjų pastumėta ji pamė- 
gino sudalyvauti atrankos į regioninį jaunimo simfoninį orkestrą 
akloje perklausoje (kurioje, svarbiausia, jos niekas nematė) ir ją 
perėjo. Jai patiko groti apsuptai didžiulio orkestro. Tokia iš dalies 
anonimiško grojimo patirtis ją sužavėjo. „Tarsi būtum organiškos 
muzikinės visumos dalis, - sakė ji. - Man labai patiko. Maniau, 
kad pagaliau nugalėjau scenos baimę. 

Baigusi kolegiją Keating persikėlė į San Francisko įlankos 
regioną, kur, kaip ir daugybė kitų ką tik iškeptų laisvųjų menų 
absolventų, ji įklimpo į daugybę siutinančių, nieko gero neža- 
dančių darbų. „Tad pagalvojau: Tai kvaila - turiu tokių muziki- 
nių gabumų, o darbo pasaulis užknisa. Stosiu mokytis violončelės 
magistro laipsniui įgyti, - pasakojo ji. - San Francisko muzikos 
konservatorija turėjo labai gerą violončelės studijų programą, 
tad nutariau mesti darbą restorane ir šešis mėnesius repetuoti, 
manydama, kad spėsiu prisivyti buvusį lygį.“ Kai išmušė stojamo- 
sios perklausos diena, Keating buvo kupina pasitikėjimo savimi. 
O tada užėjo į salę. Keating ruošiant savo violončelę, mokytojai 
ėmė klausinėti. „Su kuo čia studijuoji?“ — pasiteiravo jie. „Su 


niekuo“, - prisipažino Keating. Jie paklausė, kokią mokyklą ji 

lankė, ir Keating atsakė: „Saros Lorens koledžą“ „Tai ne muzikos 
mokykla , - grėsmingai pareiškė vienas mokytojų. „Mano pasiti- 
kėjimas savimi vis trupėjo ir trupėjo, - sakė man Keating. - Vėl 
pajutau dvejones.“ Kai ji galiausiai užgrojo, su siaubu suprato, 
kad taip smarkiai virpa, jog negali suvaldyti stryko. Jai teko liau- 
tis ir pradėti kūrinį nuo pradžių. Kai tik ji pradėjo persilaužti, 
jos grojimą pertraukė mokytojai. „Ką gi, Zoe, mūsų manymu, 
tau dar trūksta pasiruošimo“, - pasakė vienas jų. Keating buvo 
pažeminta. „Tai buvo tarsi vinis į karstą , - guodėsi ji man. 

Nepriimta į studijas, bedarbė ir neturėdama ateities planų, 
Keating susidūrė su kitokia dilema - ji nebeturėjo pinigų. Kad 
susimokėtų savo nuomos dalį, jai greitai reikėjo susiveikti 250 
dolerių. Iš nevilties ji pasiryžo pamėginti užsidirbti grynųjų piko 
valandą grodama judriose Embarkadero ir Pauelo gatvėse esan- 
čiose greitojo įlankos transporto stotyse. Nors, švelniai tariant, 
šis sumanymas ne itin derėjo su jos ką tik atgaivintu pasirodymo 
nerimu, ji vis vien nuėjo. Iš pradžių paklaikusi nuo potencialių 
klausytojų gausybės, Keating grojo Bacho siuitas violončelei, nes 
jas mokėjo geriausiai. „Buvau visiškai įsitikinusi, kad kiekvienas 
žmogus analizuoja mano grojimo techniką, - juokėsi ji. - Karto- 
jau vis tuos pačius kūrinius, nes žinojau, kad pakenčiamai braukiu 
stryką ir teisingai spaudau stygas“ Pradžioje atsidurti priešais 
tiek daug abejingų akių buvo baugu. O kas, jei jie mato, kaip ji 
nervinasi? Kas, jei ji suklys? 

Tačiau tada ėmė dėtis netikėti dalykai - praeiviai ėmė dėkoti 
jai už pasirodymą. „Žmonės ėjo prie manęs ir sakė: „Mano mintys 


sukosi vien apie tai, kokia prasta šiandien buvo diena, bet kai 

išgirdau, kaip groji, mano nuotaika pasitaisė, - prisiminė Kea- 
ting. - Net kai suklysdavau žmonės man duodavo penkių dolerių 
kupiūrą ir sakydavo: „Groji nuostabiai!“ Tai buvo pirmasis mano 
patirtas jausmas, kad galbūt muzikantų vaidmuo yra praturtinti 
pasaulį“ Grodama ji ne vien pratinosi prie skausmo ar siekė to- 
bulumo - groti būdavo net ir pelninga. (Šį teigiamą nusiteikimą 
sustiprino per valandą uždirbami 50 dolerių.) Netrukus ji ėmė 
po truputį skleisti savo sparnus. „Pagrojusi tą patį kūrinį keturis 
kartus iš eilės, nutardavau atversti puslapį su ne taip gerai pa- 
žįstama Bacho siuita ir mėgindavau pabaigti ją iki galo, tiesiog 
mėgaudavausi, kad dar niekad jos negrojau, - pasakojo Keating. - 
Kitaip sakant, leidau sau groti, nesijaudindama dėl smulkmenų: 
„Ar tavo petys ne per aukštai? „Ar vibrato teisingas?“. Ir buvo 
smagu. Bėgant laikui, jai vis giliau pasineriant į savo muzikinius 
tyrinėjimus, ėmė kisti jos stočių rečitalių scenos baimė. Jis vis 
dar nervinosi, bet ūmai nerimas tapo lengviau suvaldomas, netgi 
naudingas. „O štai kas visų įdomiausia. - prasitarė man Keating. — 
Aš prisimenu, kaip grodavau metro stotyse.“ 

Psichologiškai šnekant, grodama požeminėse stotyse Kea- 
ting pasiekė dviejų dalykų. Remdamiesi tuo, ką jau sužinojome, 
suprantame, kad, atsiverdama savo baimei ir jos nesišalindama, 
Keating leido savo smegenims po truputį priprasti prie minties 
apie pasirodymą priešais auditoriją. Grojimo valandomis pa- 
sąmonėje įsitvirtinant suvokimui, kad praeiviai ant jos nepuls 
kaip išbadėję šakalai, jos prieškakčio žievė išmoko numaldyti 
migdolinio kūno reakciją į minią. Šis principas taip pat paaiškina, 


kodėl tokios programos, kaip „Toastmasters“, taip veiksmingai 

pagydo viešo kalbėjimo nerimą: sakydami vieną kalbą po kitos, 

reguliariai susitaikydami su savo baime, dalyviai įsisąmonina, 

kad atsistoję už pakylos pulto jie nerizikuoja netekti galvos - jie 

gali su tuo susidoroti. 

Tačiau atmetus neurologines įžvalgas, Keating taip pat priė- 
jo prie svarbios sąmoningos išvados: jos klausytojai nematė jos 
kiaurai, kaip ji manė. „Tiems žmonėms rūpėjo laiku suspėti į 
darbą, - sakė ji. - Jiems nerūpėjo, kad groju neteisingai atkišusi 
mažylį pirštelį“ Iš tikrųjų niekas neįžvelgė jos jaudulio. Žmo- 
nės sustodavo pasiklausyti, nes jiems patikdavo jos muzika, 
o ne todėl, kad ją įvertintų. Galiausiai Keating pralaužė vieną 
skvarbiausių klaidingų požiūrių, kuriuo grįstas pasirodymo neri- 
mas, - kognityvinį „perregimumo iliuzijos“ šališkumą. Paprastai 
tariant, esame linkę tikėti, kad mūsų vidinės emocinės būsenos 
aplinkiniams yra akivaizdesnės, nei yra iš tikrųjų. Paprašius psi- 
chologinio eksperimento dalyvės, kad ji pameluotų, ji įtikės, kad 
sakydama savo pramaną išsidavė labiau nei iš tikrųjų, paprašius 
ją išgerti bjauraus gėrimo, ji klaidingai manys, kad jos šleikštu- 
lys yra visiškai akivaizdus. Ir, žinoma, paprašius tokio nervingo 
aktoriaus, kaip Laurence'as Olivier 'is, pasirodyti priešais minią, 
jis nerimaus, kad jo nervai beveik savarankiškai šoka tryptinį, 
nors Olivier'is žiūrovams nuolatos atrodo nuostabiai susiturintis. 
„Jei tavo širdis veržiasi iš krūtinės, pradedi galvoti, kad visi tai 
mato, - sakė Paulas Salmonas, scenos baimės ekspertas. - Kai 
fiziologiškai suaktyvėji, tavo pojūčiai gerokai sustiprėja ir pradedi 
sureikšminti panašių dalykų poveikį. Tarsi būtum po mikrosko- 


pu. „Perregimumo iliuzijos“ šališkumas yra galingas, bet jį lengva 

pašalinti. Pavyzdžiui, vienu savo 2003 metais atliktu tyrimu psi- 
chologai Kennethas Savitskis ir Thomas Gilovichius nustatė, 
kad paprasčiausiai paaiškinus tyrimo dalyviams, jog aplinkiniai 
nemato jų scenos baimės, jie galėjo sklandžiau — ir mažiau ne- 
rimaudami - perskaityti kalbą nei dvi kitos kontrolinės grupės. 

Keating muzikinis pasaulis beveik išsyk ėmė atsiverti. Geriau 
subalansavusi savo pasirodymo įtampą ji pajuto laisvę tyrinėti. 
Visai netrukus ji atsiliepė į skelbimą „Reikalingi muzikantai", 
kurio tekstas buvo štai toks: „Dark wave“ grojantis bosistas ieš- 
ko melancholiškų styginių atlikėjų. Ji prisijungė prie grupių 
tokiais gotiškai pavadinimais, kaip „Narcissus“ bei „Alfred“, ir 
bėgant laikui grojo violončele po truputį vis rimtesnėse muzi- 
kos grupėse. Augant jos pasitikėjimui savimi, Keating pradėjo 
eksperimentuoti su solinėmis kompozicijomis, kuriose ji savo 
klasikinės muzikos įgūdžius derino su elektronine muzika, kurią 
studijavo koledže, ji barškino ir derino savo violončelę, kad iš- 
gautų dinamišką garsų spektrą, kurį galėtų kartoti ir sluoksniuoti. 
Šiandien ji užsidirba pragyvenimui vien iš muzikos skraidydama 
koncertuoti po visą pasaulį. Jos pirmojo albumo „One Cello x 
16: Natoma“ pardavimo apimtys „i Tunes“ parduotuvėje nemažos 
nuo pat 2005-ųjų, o antrasis 2010 metais išleistas albumas „Into 
the Trees“ populiariausių klasikinės muzikos kūrinių sąraše buvo 
septintas. Kai kalbėjausi su Keating, ji džiūgavo tą rytą laimėjusi 
50 000 dolerių vertės „Creative Capital“ fondo stipendiją ir vis 
dar negalėjo nustygti po neseno pasirodymo Valensijoje, Ispani- 
joje, su baleto trupe, kuri parengė savo programos choreografiją 


pagal jos muziką. 

Tačiau, nors Keating ir susilaukė pasisekimo bei įprato pasi- 
rodyti prieš minią, scenos baimė jos visiškai neapleido. Daugelį 
metų, kai nuo užvaldžiusios baimės Keating imdavo linkti ke- 
liai, pasirodymo nerimą ji laikė vien žalingu ir atimančiu jėgas. 
Kaip drauge su Robertu G. Meyeriu parašytoje knygoje „Užrašai 
iš žaliojo kambario: kaip susitvarkyti su stresu ir nerimu per 
muzikinius pasirodymus“ teigia Salmonas, tie, kas kenčia nuo 
pasirodymo jaudulio, dažnai sureikšmina savo baimės simpto- 
mus (pavyzdžiui, besinervinantis pianistas gali įtikėti, kad jo 
pagreitėjęs pulsas scenoje prišauks širdies priepuolį), o tai, kad 
jų spėlionės beveik niekados nepasitvirtina, baimės nė kiek ne- 
sumažina. „Dauguma chronišką nerimą patiriančių asmenų tiki, 
kad kuo ilgiau jų neištinka katastrofa, tuo didesnė tikimybė, kad 
ji nutiks artimiausioje ateityje“, - rašė jie. Psichologai šį požiūrį į 
pasirodymo nerimą vadina sekinančiu, ir chroniškai nerimaujan- 
čiam atlikėjui gali būti sunku išsiveržti iš tokios padėties. 

Kita vertus, Keating suprato, kad nerimas gali būti stiprinan- 
tis - jis gali padėti pasirodyti geriau. „Aš vis dar imu nerimauti 
prieš pat pasirodymą, - neseniai rašė ji apie savo koncertus, — 
tačiau tai sveikas nerimas, kurio nepatirti gali nebent akmuo. Jis 
verčia mane jaustis kaip ant adatų ir džiaugtis pasirodymu. Iš tie- 
sų, kadangi mums vis vien reikia trupučio nerimo, kad kuo geriau 
pasirodytume, išmokę pakeisti be reikalo pesimistišką nuomonę 
apie nervinimąsi konstruktyvesne tiesa, galime stipriai pakeisti 
nerimo keliamus potyrius tiek scenoje, tiek už jos ribų. Psicholo- 
gai šį aplinkos pakeitimo procesą vadina savo patirties „perverti- 


nimu,, ir tai yra fantastiškai parankus įrankis transformuoti savo 

santykį su baime. Remiantis Niujorko universiteto neurologe ir 
pervertinimo eksperte Elizabeth Phelps, nevalingai neigiamai 
žvelgdami į nerimą keliančią situaciją („Iš nervų per šį prista- 
tymą susimausiu“) ir sąmoningai judėdami link teigiamesnio 
ir realistiškesnio požiūrio („Aš tam pasirengęs, o baimė man 
gali pagelbėti“), padedame sau labiau, nei įsivaizduojame. „Tik 
žmonėms būdinga valdyti baimę žodiniais nurodymais, - sakė 
man Phelps. - Mokantis palankiau perinterpretuoti padėtį, iš 
dalies naudojamos tos pačios sąmonės sistemos. Dėl to, kon- 
sultuodamas scenos bijantį atlikėją, Salmonas apie prieš pasiro- 
dymą apninkantį nerimą kalba ne baugindamas, o stengdamasis 
pateikti jį iš teigiamos pusės. „Užuot šnekėjęs apie nerimą, aš jį 
vadinu energija, - aiškino jis. - Nuo jos prakunta visa sistema, 
įsijungia simpatinė nervų sistema, o tai iš esmės gerai. Tai gali 
įpūsti pasirodymui gyvasties. Nerimo nereikia bijoti.“ 

Pakeisti sekinantį požiūrį į nerimą stiprinančiu nėra papras- 
čiausia apgaulė. Keli tyrimai parodė, kad pradedantieji ir patyrę 
atlikėjai labiausiai skiriasi ne baimės intensyvumu, o sugebėji- 
mu įvardyti savo baimę. Pavyzdžiui, 1994 metais trijulė sporto 
psichologų atliko tyrimą stebėdami daugiau nei du šimtus pa- 
jėgių plaukikių. Buvo nustatyta, kad išskirtinių plaukikų prieš 
varžybas jaučiamo nerimo intensyvumas nė kiek nesiskiria nuo 
eilinių plaukikų, tačiau išskirtiniai plaukikai gerokai dažniau 
apibūdindavo savo nerimą kaip teikiantį jiems jėgų nei eiliniai 
plaukikai. Per muzikinius pasirodymus taip pat scenos baimė 
apninka ne vien pradedančiuosius - kaip jau matėme, ji būdinga 


daugumai. „Įvairiausio išsilavinimo ir pasiekimų atlikėjai teigė, 

kad juos dažnai apninka baimė parvirsti ant scenos, užmiršti 
muziką, supainioti natas ir panašūs rūpesčiai, - rašė Salmonas ir 
Meyer. - Tiesiog profesionalai suvokia, kad šios baimės retokai 
išpranašauja, kas nutiks per pasirodymą. Kitaip sakant, jie šias 
mintis priima kaip pasirodymo dalį ir nesileidžia būti pernelyg 
bauginami.“ 

Jei bijai scenos, prisitaikymas gėdos nedaro. Klasikinės muzi- 
kos atlikėjas, pianistas virtuozas Arthuras Rubinsteinas pasirody- 
mo nerimą vadino „kaina, kurią moku už savo nuostabų gyveni- 
mą“. Kitas pianistas, Andrė Wattsas, taip pat kalbėjo apie baimę 
kaip apie „gyvenimo dalį, nekviestą, bet gerybinį jo pasirodymų 
dalyvį. Šie aukščiausio lygio atlikėjai, gana daug kartų bergždžiai 
kovoję su nervais, suprato, kad kūrinio atlikimui labiausiai ken- 
kia ne nerimas, o susirūpinimas nerimu - dėmesio sutelkimas 
į baimę, o ne į užduotį. Kalifornijos universiteto Los Andžele 
nerimo specialistė Michelle Craske aiškina, kad, norint įveikti 
pasirodymo įtampą, svarbiausia išmokti nukreipti savo energiją 
nuo savistabos, rūpesčių bei likusios nerimo virtinės dalių, ir 
grąžinti ją į darbą, kurį turite atlikti. „Kalbant apie pasirodymą, 
nerimo reguliavimo metodai privalo padėti nukreipti dėmesį 
nuo savęs vertinimo ir sutelkti jį į užduotį, - sakė ji. - Tai padeda 
nepervertinti auditorijos svarbos ir suteikti svorio muzika pertei- 
kiamam pasakojimui.“ Keating su tuo sutiktų. „Susikoncentravus 
į tobulumą, prarandama visa muzikos esmė, - sakė ji. - Muzika- 
lus tampi tik tada, kai nustoji kreipti į save tiek daug dėmesio. 

Kadangi nerimo simptomai labai atkakliai trikdo jūsų dėmesį, 


psichologai pataria atlikėjams priprasti prie blaškymosi grojant. 

Savo globotiniams Salmonas liepia prieš sėdant repetuoti už- 
bėgti laiptais į viršų ar išgerti puoduką kavos (kaip darė mūsų 
draugas Ogi Ogasas), kad jie įprastų pasirodyti besidaužančia 
širdimi ir virpančiomis rankomis. Kai nervinimasis tampa kas- 
dieniu dalyku, jūs nebejaučiate poreikio sutelkti į jį dėmesį per 
pasirodymą. Blaškytis repetuojant realiomis sąlygomis taip pat 
veiksminga. „Tikėtina, kad kuo aplinkybės bus panašesnės į tikrą 
pasirodymą, tuo greičiau jūs prisitaikysite ,- pasakojo Salmonas. 
Jis patarė repetuojant paleisti žiūrovų keliamo triukšmo įrašą 
arba paprašyti draugo jus išblaškyti, kai skaitote kalbą, tarkime, 
garsiai barkštelėti pieštuku. Ypač sėkmingas šio pratinimosi prie 
blaškymo metodo šalininkas - Tigeris Woodsas. Jo tėvas Earlas 
mėgdavo sukosėti ar pažvanginti kišenėje gulinčiomis moneto- 
mis, kai Tigeris treniruodavosi smūgiuoti. Mat Earlas buvo baigęs 
psichologijos studijas ir visai teisingai manė, kad tai užgrūdins 
sūnaus sąmonę . Kita taktika yra susirasti scenoje kokį objektą, 
kuris nukreiptų jūsų dėmesį nuo nerimo. Pavyzdžiui, kai kurie 
viešojo kalbėjimo ekspertai pataria nervingiems oratoriams įsi- 
kibti į pakylos pultą taip, kad net skaudėtų. (Žinoma, jeigu jūs 
netyčia sulaužysite pultą, gali kilti nepatogių klausimų.) Daini- 
ninkė Carly Simon, taikydama šią blaškymosi sukeliant skausmą 
taktiką, naudoja blogiausias priemones: buvo kalbama, kad prieš 


pasirodymą ji badydavosi ranką smeigtukais ir netgi paprašydavo 


Na, tai bent jau turėjo įtakos blaškymuisi golfo aikštyne. Apie keblesnį Tigerio blaškymąsi 
vykdant užklasinę veiklą mes papasakosime kitoje knygoje. 

paslapčių atskleidimas 
savo muzikantų ją paperti vien tam, kad ji galėtų nukreipti mintis 
nuo jaudulio. 

Pamoka tokia: kai išmokstame nerimo sulaukti ir su juo su- 
sitaikyti kaip su natūraliu reiškiniu, galime, užuot susipriešinę, 
pradėti harmoningai su juo gyventi. Kaip įsimintinai pasakė il- 
gametis Kanados olimpinės krepšinio rinktinės treneris Jackas 
Donohue: „Svarbiausia - ne sustabdyti virpančias kinkas, svar- 


biausia, kad jos virpėtų tvarkingai.“ 


Didysis finalas 


Vieną 1889-ųjų dieną jaunas indas teisininkas pakilo nuo kėdės 
Bombėjaus teismo salėje ir pasiruošė ginti savo pirmąją bylą prie- 
šais teisėją. Svarstomas ieškinys buvo smulkmeniškas, bet nuo 
minties, kad reikės kalbėti prieš teismą, jį užplūdo baimė. „Atsi- 
stojau, bet mano širdis nusirito į kulnus, - rašė jis po to. - Sukosi 
galva, jaučiausi taip, tarsi apie mane suktųsi visa salė. Negalėjau 
sugalvoti, ko paklausti. Suakmenėjęs ir tuščia galva jis pareiškė, 
kad yra nepasiruošęs dalyvauti bylos procese, ir pažemintas iš- 
skubėjo iš salės. Kitą kartą advokatas užsirašė trumpą kalbą, kurią 
turėjo pasakyti vietos vegetarų bendruomenės susitikime - tikrai 
ne aršiai miniai. „Atsistojau perskaityti kalbos, bet nesugebė- 
jau, - prisiminė jis. - Man ėmė lietis vaizdas, aš virpėjau, nors 
pati kalba buvo trumputė - ne visas popieriaus lapas." Jis paprašė 
draugo, kad šis perskaitytų jo kalbą. Netgi šnekučiuodamasis per 
kviestinę vakarienę drovumo ir baimės paralyžiuotas teisininkas 


imdavo be galo nervintis. Jis buvo beprarandąs viltį. 

Šio jaunuolio vardas buvo Mohandas Karamchandas Gandhi, 
nors šiais laikais jis labiau žinomas kaip Mahatma Gandhi, kuris, 
išvertus iš sanskrito kalbos, reiškia „didinga siela“. Nepaisant jo 
siaubingų nepavykusių bandymų kalbėti viešai, galime drąsiai 
teigti, kad Gandhi ilgainiui tapo šio meno meistru. Tačiau nors 
Gandhi tapo legendiniu oratoriumi ir dvasiniu vadovu, jis nie- 
kados nesijautė jaukiai atlikdamas šį vaidmenį; jis dažnai savo 
raštuose minėdavo „siaubingą viešo kalbėjimo įtampą“. Šias 
negandas Gandhi padėjo iškęsti jo nepaprasta moralinė narsa: 
siekiai, kuriais jis tikėjo, jam buvo daug svarbesni nei baimių 
vengimas. (Kaip prisimenate, šis požiūris puikiausiai atitinka 
Steveno Hayeso pripažinimo ir pasiryžimo modelį.) Galų gale 
nerimas tapo nebesvarbus, svarbiausia buvo jo veiklos prasmė. 
Taip pat buvo ir aktoriui Laurence 'ui Olivier 'iui, kuris, nepaisy- 
damas beprotiško nerimo, kiekvieną vakarą prisiversdavo išeiti 
į sceną, nes buvo atsidavęs savo amatui, ir Billui Russellui, nie- 
kados neleidusiam, kad nedidelis pykinimas persirengimo kam- 
baryje užgožtų jo meilę sportui, ir, žinoma, Zoe Keating, kuriai 
teko ištverti sunkesnę kovą, nei ji buvo nusipelniusi, kol išmoko 
suderinti nerimą su mylima muzika. Tada tie patys ją kadaise 
kankinę nervai tapo tarsi senais, jos aplankyti atvykstančiais 
draugais. „Man įprasta užlipus ant scenos imti nerimauti, - sakė 
man Keating. - Tačiau aš suprantu, kad tai nieko nereiškia. Dabar 
tai jau pastebiu, bet tik tariu sau: O, tik pažiūrėk, aš vėl nervinuosi, 
ir imuosi daryti tai, kas priklauso. 

Ne per seniausiai vieną žiemos vakarą San Diege Keating 


pateko į padėtį, kurią dauguma muzikantų pavadintų košmaru. 

Jai vienai grojant 1 500 žiūrovų perpildytai salei prieš daini- 
ninkės Imogen Heap pasirodymą, staiga sugedo jos elektroninė 
įranga. Keating, kaip ir pusė koncertinio turo dalyvių, karščiavo 
ir prastokai jautėsi po nelaimingo apsipirkimo vienos parduo- 
tuvės salotų skyriuje. Minia nekantriai ošė. Tuo metu netgi pats 
romiausias ir šaltakraujiškiausias artistas būtų išspūdinęs iš sce- 
nos, trumpai taręs: „Jūs buvot šaunūs!“ Bet Keating nusprendė 
truputėlį pagroti. „Taigi, aš esu ant scenos prieš 1 500 žmonių, 
mano aparatūra neveikia ir aš suprantu, kad negalėsiu jos sutvar- 
kyti, - prisiminė ji. - Tariau jiems: „Klausykit, neįsivaizduoju, kas 
čia nutiko, tad mums teks improvizuoti. Kai pagriežiau minutę 
ar dvi, mane apėmė toks dažniausiai grojant užplūstantis ramus 
aiškumas, ir aš suvokiau, kas nutiko.“ Nė nestabtelėjusi Keating 
pasilenkė ir paspaudusi kelis mygtukus vėl įjungė aparatūrą. Ji 
improvizavo, dėliojo naujus sluoksnius. „Spontaniškai sukūriau 
tokį naują kūrinį, kurį dabar dažnai groju daugelyje pasirodymų 
beveik lygiai taip pat, kaip tą dieną, — sakė ji. - Jau esu jį įrašiusi 


savo naujajam albumui. Jis vadinasi „Nesijaudink“. 

1971-ŲJŲ RUDENĮ BET KOKIOS KALBOS APIE LEMTINGOS AKI- 
mirkos išnaudojimą akinančiose profesionalaus sporto šviesose 
turėjo prasidėti nuo vieno žmogaus - Steve'o Blasso. 

Plataus žandikaulio, išvaizdus, lengvabūdiškai besišypsantis 
Blassas buvo aukščiausio lygio Pitsburgo komandos „Pirates“ 
dešiniarankis metikas, talentas, kokių reta, o jo karjera skriejo į 
beisbolo stratosferą. Tokius, kaip Blassas, patys beisbolininkai 
vadina kamuoliuką valdančiais metikais. Blassui sekėsi ne todėl, 
kadjis liepsnojančiai greitai svaidė kamuoliuką ar savo pranašu- 
mo siekė fiziniais grasinimais, o dėl to, kad jo metimai buvo nejį- 
tikėtinai taiklūs: jis galėjo kiekvieną kartą persviesti kamuoliuką 
per stiklinės skersmens angą iš aštuoniolikos metrų nuotolio. 
Kylant įtampai jo taiklumas tik didėdavo. Kai „Pirates“ pateko 
į 1971-ųjų pasaulio seriją ir išsyk pralaimėjo dvejas pirmąsias 
rungtynes favoritais laikomiems Baltimorės „Orioles“, Blassas 
apvertė varžybų seriją aukštyn kojom, per trečiąsias varžybas 


leidęs priešininkams atmušti tik tris kartus, ir išplėšė „Pirates“ 

komandai pergalę rezultatu 3:1. Po penkių dienų, serijai patekus į 
aklavietę, nes abi komandos laimėjo po trejas varžybas, „Pirates“ 
vėl išsikvietė Blassą atlikti lemiamo septintųjų varžybų metimo. 
Per prieš varžybas vykusią treniruotę laikraščio „Ihe New York 
Times" apžvalgininkas Rogeris Angellas susižavėjęs stebėjo, kaip 
Blassas linksmino komandos draugus, parodijuodamas, kaip ki- 
tas „piratas“ Robertas Clemente stovi mušdamas kamuoliuką; 
„Niekada nebuvau matęs tokio nuotaikingo elgesio tokiame 
rimtame beisbolo renginyje, - rašė Angellas. Po kelių valandų 
Blassas nužygiavo ant metiko plokštelės ir atliko dar devynis 
nepriekaištingus metimus, taip iškovodamas „Pirates“ komandai 
čempionų titulą. Netrukus po jo paskutinio metimo agentūros 
„Associated Press“ fotografas padarė žymiąją nuotrauką, kurioje 
Blassas, apimtas ekstazės, pašoka į orą, išskėtęs rankas ir kojas, 
tikru džiaugsmu švytinčiu veidu. 

Tą akimirką atrodė, kad Blassas įkūnijo naujo pobūdžio spor- 
tinį šaltakraujiškumą: jis ne vien išnaudojo kiekvieną progą, bet 
dar ir atliko tai su vaikišku pasimėgavimu. „Niekam nebuvo sma- 
giau negu man, - prisiminė Blassas, dabar dirbantis „Pirates“ 
transliacijų komentatoriumi. - Man tai buvo tikras smagumas. 
Ne karjera, ne darbas, o malonumas. Kitais metais jo entuzi- 
azmas žaidžiant beisbolą lėmė dar didesnį pasisekimą. Blassas 
laimėjo savo pirmąjį kvietimą į Nacionalinės lygos „Visų žvaigž- 
džių“ komandą. Jo nuotrauka pateko ant „Sports Illustrated“ 
viršelio. Susirinkęs kosminį 2,49 pelnytų bėgimų vidurkį ir de- 
vyniolika pergalių, Blassas, turėdamas tokius statistinius duo- 


menis, šiais laikais būtų galėjęs pasirašyti šimto milijonų dolerių 

vertės kontraktą, tačiau kadangi tai buvo anais laikais, jis gaudavo 
po maždaug 90 000 dolerių per metus. Blassas buvo beisbolo 
herojaus įsikūnijimas. Dabar pasukime laiką į priekį -1975-ųjų 
pavasarį. 

Praėjus mažiau nei trejiems metams nuo sportinės viršūnės 
pasiekimo, vis dar būdamas pilnas jėgų, Steve'as Blassas taip nu- 
tolo nuo pagrindinių beisbolo lygų, kad net įsidarbino „Jostens“ 
įmonėje keliaujančiu agentu ir pardavinėjo proginius žiedus. 
Jo sportinė karjera prasmego, bet ne dėl traumos, asmeninės 
tragedijos ar skandalo. Tai viena didžiausių beisbolo istorijos 
paslapčių - Blassas tiesiog prarado sugebėjimą pakelti įtampą per 
varžybas. Jis neišprotėjo: už aikštės ribų Blassas atrodė toks pat 
ramus, kaip visados, ranka buvo išlavinta kaip niekada ir per tre- 
niruotes jis vis dar galėjo tobulai sviesti gaudytojui kamuoliukus. 
Tačiau kai tik Blassas stodavo ant metiko plokštelės ir išvysdavo 
priešais save ant namų bazės susikūprinusį puolėją, pasirodymo 
nerimas sukeldavo kažkokį paslaptingą fiziologinį sutrikimą, dėl 
kurio jis tapdavo visiškai kitokiu metiku - klystančiu pradinuku. 
Jam tekdavo pavargti, kad vien tik pataikytų gaudytojui į piršti- 
nę, jis netgi pradėjo mesti kamuoliuką už puolėjų. Jo beisbolo 
džiaugsmas paskendo siaube. Tada Blassas ėmė melstis, kad tik 
nebūtų siunčiamas žaisti. Kai „Pirates“ jį išsiuntė atsigauti į že- 
mesniąsias lygas, neseniai „Visų žvaigždžių rinktinės žaidėjas 
tapo statistiškai prasčiausiu metiku visoje lygoje. Visai netrukus 
vaikinas, kėlęs ūpą savo komandos nariams prieš pat Septintąsias 
pasaulio serijos varžybas, nebegalėjo užmigti prieš treniruotes, 


per kurias jis turėdavo mėtyti kamuoliuką kitiems metikams,... 

žemesniosios lygos metikams. Žaidimo kvadrate Blassas visiškai 

nebegalėjo pakelti įtampos. 

Žinoma, kiekvienas sportininkas retkarčiais patiria nuopuolį, 
bet Blasso metimų krizė buvo beprecedentė: ji užklupo iš nety- 
čių, ji sukėlė staigų jo rezultatų prastėjimą, be to, atrodė, kad jos 
neįmanoma įveikti. Suglumę beisbolo profesionalai ėmė šnabž- 
dėtis apie „Steve'o Blasso ligą, o labiausiai tai glumino patį Blassą. 
„Nesilioviau savęs klausinėjęs: „Kas, po velnių, dedasi? - iš savo 
namų Pitsburge man pasakojo Blassas. - Buvau pačioje savo kar- 
jeros viršūnėje, o ranką buvau išlavinęs taip, kad galėjau mėtyti iki 
keturiasdešimties. Tačiau kai pasirengdavau paleisti kamuoliuką, 
imdavau nuogąstauti dėl paties metimo. Tai nebeatrodė lengva 
ir paprasta. 1974-aisiais, sėdėdamas restorane prieš pavasarinių 
treniruočių pradžią, Blassas paaiškino žurnalo „Sports Illustrated“ 
žurnalistui, kaip jį veikia metimo nerimas. „Jis niekados manęs 
neapleidžia, - sakė Blassas. - Anksčiau tiesiog išeidavau ir man 
pavykdavo. Niekados apie tai negalvodavau... Dabar mane ima 
baimė. Velnioniškai išsigąstu... Nebežinau, kur nusviesiu kamuo- 
liuką. Baiminuosi, kad ką nors sužeisiu. Suprantu, kad prisidarau 
sau gėdos, bet nieko negaliu padaryti. Esu bejėgis.“ Po dvejų 
metų pastangų Blassas paliko sportą visiems laikams. Ištisus 
dešimtmečius jo baimė jam kliudė netgi pamėtyti kamuoliuką 
savo namų kieme. 

Mėginant įvardyti Steve'ą Blassą užklupusią psichikos negan- 
dą, pirmiausia dingteli štai kokia mintis: jis tiesiog beprotiškai 
smarkiai užsikirto. Bent jau teoriškai tai yra tiesa. Anot tyrėjų 


Sian Beilock ir Robo Gray 'aus, užsikirtimas nuo įtampos reiškia 

„heoptimalius rezultatus, t. y. tai, kad sportininkas pasirodo 
prasčiau, nei sugeba, ir nebepasiekia savo ankstesnių rezultatų. 
Blassas neabejotinai buvo įgudęs atlikti neįtikėtinus, lemtingus 
žygdarbius ant metiko plokštelės, tačiau vėliau dėl niekam ne- 
suvokiamų priežasčių Blasso pasirodymai nebeprilygdavo anks- 
tesniems, kitaip sakant, jis užsikirsdavo kiekvieno metimo metu. 
Žinoma, jis jautė nerimą, bet nerimauja dauguma sportininkų 
ir atlikėjų, tokių kaip Billas Russellas ar Laurence'as Olivier is, 
kuriems pavyko patirti sėkmę rimčiau nesuklupus. Nors Blassas 
ėmė užsikirsti dėl nervinimosi, jo bėda buvo sudėtingesnė nei 
pasirodymo nerimas (jį aptarėme praeitame skyriuje). Kitaip nei 
išorinių jėgų (žiūrovų) sukeliamą scenos baimę, Blasso negandą, 
atrodo, sukėlė kažkoks miglotas vidinis nesklandumas. Be to, 
Blassas užsikirsdavo ir beveik niekieno nestebimas. Taigi to pa- 
grįsti vien pasirodymo nerimu negalime. Atrodo, tarsi Blassas su- 
skilo į du žmones: ramų sportininką, taikliausiai mėčiusį suktus 
kamuoliukus milijonų žiūrovų akivaizdoje, ir nerimo kamuojamą 
pradinuką, nesugebantį pažaboti savo rankos. Abu Blassai turėjo 
tą patį kūną, tą patį talentą ir tą pačią beisbolo patirtį. Skyrėsi tik 
vienas dalykas - sąmonė. Kažkokia slapta psichologinė permaina 
pasaulio serijos čempioną pavertė proginių žiedų pardavėju. 
Sporto pasaulyje daugiau beveik nėra bjauresnių žodžių nei 
„Užsikirtėlis“ (du iš jų yra „teisėjas“ ir „beisbolo agentas Scot- 
tas Boras“). Tokią reputaciją atletas gali pelnyti akimirksniu ir 
niekados jos nenusikratyti. 1991-aisiais, likus žaisti aštuonias 
sekundes iki „Super Bowl XXV“ varžybų pabaigos, Bafalo ko- 


mandos „Bills“ spyrėjas Scottas Norwoodas - rimtas „Pro Bowl“ 

reikšmingumo žaidėjas - mėgino įmušti trisdešimt keturių metrų 
įvartį, kad nugalėtų Niujorko „Giants“, bet kamuolys nuskriejo 
gerokai į dešinę, ir „Bills“ pralaimėjo varžybas. Pramintas „už- 
sikirtėliu, Norwoodas netrukus paliko amerikietišką futbolą. 
Dabarjis prekiauja nekilnojamuoju turtu. Per Šeštąsias 1986-ųjų 
pasaulio serijos varžybas Bostono „Red Sox“ komandos pirmo- 
sios bazės gynėjas Billas Buckneris, taip pat rimtas žaidėjas, buvęs 
„Visų žvaigždžių“ rinktinės narys, žaidžiant su Niujorko „Mets“ 
komanda, mėgino pačiupti pažeme riedantį kamuoliuką ir išly- 
ginti serijos rezultatą, nes dešimtajame kėlinuke jau buvo išmesti 
du puolėjai, bet kamuoliukas pariedėjo jam po pirštine ir tarp 
kojų. „Mets“ laimėjo seriją, o Buckneris tapo nekenčiamiausiu 
atpirkimo ožiu Bostono sporto padangėje . Buckneriui mirus, 
jo akimirksniu padaryta klaida per pasaulio serijos varžybas bus 
paminėta pirmojoje jo nekrologo eilutėje. Tačiau kol Norwoodas 
ir Buckneris it įdagą nuolatos nešioja „užsikirtėlių“ pravardę, 
vadinamieji šaltakraujai atletai maudosi ypatingos šlovės spindu- 
liuose. Iš tiesų, jei užsikirtimas reiškia prakeiksmą, šaltumas yra 
jo didinga visiška priešingybė: mirtingas atletas virsta legenda, 
sužibėdamas lemtingą akimirką. Mes žavimės sporto asmenybių, 
tokių kaip Michaelas Jordanas, Tomas Brady ir Derekas Jeteris, 
talentu, bet juos aukštiname dėl to, kad jie puikiai pasirodo, kai 


ant kortos pastatyta daugiausia. 


Bostono gyventojai netgi praminė Leonardo P. Zakimo bunkerio kalvos tiltą, kurio 
konstrukcijos primena apverstą raidę Y, „Billo Bucknerio tiltu“, nes tarp jo „kojų“ 
prarieda labai daug automobilių. 

Nepaisant milžiniškos atletų ir gerbėjų teikiamos reikšmės 
pasirodymui įtemptomis sąlygomis, užsikirtimas ir šaltakraujiš- 
kumas vis dar yra paviršutiniškai suvokiami psichologiniai sporto 
pasaulio reiškiniai. Kad ir kiek pagiežos lietume ant užsikirtėlių 
ir šlovintume šaltakraujus žaidėjus, tik nedaugelis - tiek profe- 
sionaliojo sporto viduje, tiek už jo ribų - bent iš dalies numano, 
kuo skiriasi šios dvi grupės. Komentatoriai miglotai kalba apie 
„psichinės tvirtybės“ svarbą, bet ši sąvoka mums nesako nieko 
aiškaus apie tai, kaip tokie didvyriai, kaip Jordanas ar Jeteris, 
sužiba nerimo kupinomis akimirkomis. Tūnome kone tamsoje, ir 
nė vienas žmogus žemėje taip neatspindi užsikirtimo ir šaltakrau- 
jiškumo, kaip Blassas - žaidėjas, kadaise pakilęs į pasirodymo 
svylant padams viršūnę, o po to tėškęsis į giliausią griovį. Kad 
suvoktume, kaip iš tiesų veikia užsikirtimas ir šaltakraujiškumas, 
mums pirmiausia reikia įminti vieną mįslę - kas, po velnių, nu- 


tiko Steve'ui Blassui? 


„Padaras“ 


Nors su baugiąja „liga“ siejamas Blasso vardas, yra nemažai ja 
„užsikrėtusių“ ir kitų beisbolo žaidėjų, o kai pasigauni psicholo- 
ginį virusą, jį sunku nuslėpti. Aptarkime perspektyvaus „Mets“ 
komandos gaudytojo Mackey'io Sasserio atvejį, kai jis per vie- 
nas 1991-ųjų rungtynes patyrė skaudų susidūrimą ant namų 
bazės. Iškart po to dėl nepaaiškinamų priežasčių paprasčiausias 
kamuoliuko atmetimas atgal į metiko plokštelę ūmai tapo ko- 


mišku abejonių ir dvigubo užsimojimo šokiu, kurio kulminacija 

būdavo silpnas metimas. Sasserio ranka buvo visiškai sveika ir 
jis vis dar galėjo iššauti kamuoliuką į antrąją bazę, kad iškirstų 
bazės grobiką, bet jo psichologinis blokas buvo toks rimtas, kad 
žaidėjai spėdavo pavogti bazes, kol jis vargdavo, kad grąžintų 
kamuoliuką metikui. Jo karjera žlugo būtent dėl to. Niujorko ko- 
mandos „Yankees“ antrosios bazės gynėjas Chuckas Knoblauchas 
šia „liga susirgo 1999-aisiais, kai negrįžtamai prarado gebėjimą 
taikliai mesti kamuoliuką į pirmąją bazę. Per vienas rungtynes 
Knoblauchas sviedė taip toli pro šalį, kad kamuoliukas nuskriejo 
į tribūnas ir kirto komentatoriaus Keitho Olbermanno motinai į 
galvą. Marie Olbermann pasveiko, bet Knoblauchas - ne. 

Steve'as Saxas, kitas garsus kankinys, galiausiai įveikęs jį gąs- 
dinusį negalavimą, man papasakojo, kad tos nervų sukeltos spor- 
tinės klaidos atletams yra gerokai skausmingesnės, nei gerbėjai 
įsivaizduoja. „Tai buvo siaubinga, - atviravo jis apie 1983-iųjų 
sezono, kai žaidė Los Andželo „Dodgers“ komandoje antrosios 
bazės gynėju, metimo sutrikimus, panašius į Knoblaucho. - Tai 
buvo blogiausias man kada nors nutikęs dalykas, išskyrus tėvų 
netektį. Maniau, kad prarasiu karjerą. Saxas jautėsi tarsi visata 
būtų prieš jį susimokiusi, kad jį dar labiau prispaustų bėdos. 
Per varžybas už pirmosios bazės sėdintys gerbėjai sarkastiškai 
užsimaukšlindavo mušėjo šalmus, kad neva apsisaugotų nuo jo 
smūgio, arba iškeldavo užrašus SAXAI - ATMESK MAN SIU- 
VENYRĄ! „Pamenu, Atlantoje virš žaidėjų suolelių vienas vai- 
kinas buvo užsimovęs butaforinę ranką ir, kai aš grįždavau iš 
aikštės, imdavo mosikuoti ja į visas puses“, - pasakojo Saxas. Jo 


vadybininkas Tommy Lasorda, tikrai ne pats jautriausias vyrukas, 


Kaip įveikti nerimą, baime ir stresą 


prikišinėdavo jam: „Žinai, kiek žmonių sugeba mesti beisbolo 
kamuoliuką iš antrosios bazės? Milijardas: Tai pernelyg nepa- 
dėjo. Saxas netgi sulaukė šešėlinių sporto lažybų rengėjų grasi- 
nimų, nes, jų manymu, jo nepavykę metimai kenkia rezultatų 
pasiskirstymui. Saxas teigė, kad sunku vėl pakilti, kai iš visų pusių 
menkinamas tavo pasitikėjimas savimi. 

Galbūt tokie nervingi Sasserio ir Saxo drungno pasirodymo 
pliūpsniai atrodo neįprasti, bet psichologai ir buvęs beisboli- 
ninkas Tomas House'as tikina, kad jie dažnesni, nei galima pa- 
manyti. House'as, aštuntajame dešimtmetyje vangokai žaidęs 
aukščiausioje lygoje kaip metikas (jo didžiausias pasiekimas 
buvo apšilimo aikštelėje sugautas Hanko Aarono rekordinis 
715-asis smūgis už aikštės ribų), yra šiuo klausimu konsultavęs 
dešimtis žaidėjų, turinčių tiek rimtesnių, tiek menkesnių bėdų. 
Houseas psichologinį bloką vadina „padaru“. Kai tik gerbėjai ima 
laidyti nepagarbias pastabas apie užsikirtusį profesionalų žaidėją, 
Houseą ima juokinti jų naivumas. „Jei jūsų paprašyčiau dabar 
pat atsistoti, ateiti, paliesti sandėliuko duris, o tada grįžti ir vėl 
atsisėsti, jums nereikėtų apie tai galvoti, - dėstė jis. - Bet jeigu 
pasakyčiau, kad jeigu jūs kažką padarysite neteisingai, jums ims 
švilpti 50 000 žmonių, jūs matysite savo vaizdo įrašą per „Sports 
Center“ laidą irjus gali išmesti iš komandos, tuomet jums nebūtų 
taip paprasta. Dažnai, kai su keblumais susiduriantiems žaidė- 
jams reikia reaguoti greitai (kaip Sasseriui išmesti bazės grobėją), 
jie nustemba, kokie tampa taiklūs. „Padaras“ pasirodo tik tada, 
kai jie turi laiko pagalvoti. Tokie metikai, kaip Steve'as Blassas, 


žinoma, turi laiko pagalvoti prieš kiekvieną metimą. 

Net ir dabar, praėjus beveik keturiems dešimtmečiams po 
jo netikėto nuosmukio, Blassas nelabai nutuokia, kas sukėlė jo 
nervinę tragediją. „Žmonės prisigalvojo įvairiausių teorijų: kad 
mane apėmė stresas, nes iš manęs tikėjosi gero pasirodymo, arba 
kad mane paveikė Roberto Clemente mirtis [1972-ųjų lėktuvo 
katastrofoje], bet nė viena manęs neįtikino, - sakė Blassas, greit 
įkopsiantis į aštuntą dešimtį. - Iki šios dienos aš iš tikrųjų ne- 
žinau, kas nutiko“ Jo nuopuolis glumino dar ir dėl to, kad nuo 
pačių pirmųjų žaidimo dienų, jam augant Folso kaime, Konek- 
tikuto valstijoje, beisbolas Blassui teikė vien tik džiaugsmą. Net 
kaip į rimtą, nykų darbą. „Sezono pabaigoje žaisdavome dėl pri- 
ZO, - prisiminė Blassas, - ir tarp kėlinukų į aikštę, tiesiai už namų 
bazės, įvažiuodavo prizinė mašina. Jiems teko to atsisakyti, nes 
apšilinėdamas visuomet stengdavausi iškulti jos langus. Turiu 
omeny, kad visados į tai žiūrėdavau kaip į pokštą“ 

Negalima sakyti, kad būdamas ant metiko plokštelės Blas- 
sas niekados nesinervindavo. Tiesą sakant, jis nervinosi net 
ir per lemiamą pasaulio serijos pasirodymą, bet tik iš pradžių. 
„Išėjau per pirmąjį kėlinuką, stebint šešiasdešimčiai milijonų 
žmonių, ir tariau sau: „Esu iš kaimo Konektikute, kur gyvena 
aštuoni šimtai žmonių, tai ką veikiu septintose pasaulio serijos 
varžybose?“ —- pasakojo jis man. Blassas išsyk nusiramino, bet 
netrukus iš komandos zonos išpėdino „Orioles“ vadybininkas 
Earlas Weaveris ir pasiskundė teisėjui, kad Blassas pažeidė seną 
taisyklę, nustatančią, kad metikai privalo mesti nuo plokštelės 


priekio. „Tai buvo pigi psichologinė gudrybė, kuria norėta mane 


1“ 

sutrikdyti, bet aš taip įsižeidžiau, kad užsiskleidžiau savyje ir vėl 
pagavau ritmą) - sakė Blassas. Tačiau jam retai pasitaikydavo to- 
kių įtemptų akimirkų. Apskritai jis buvo linksmas, ramaus būdo ir 
komandos draugai jį už tai labai brangino. Taigi, jei Blassas buvo 
toks atsipalaidavęs vaikinas, kas galėjo jam taip ūmai nutikti, kad 
jis pradėjo nuolat užsikirsti? Tam įtakos turėjo vienos labai labai 
prastos varžybos. 1973-iųjų sezono pradžioje, ką tik pasibai- 
gus metams „Visų žvaigždžių“ rinktinėje, Blassas patyrė, atrodo, 
įprastą nuosmukį. Niekas dėl to per daug nesijaudino. „Pirates“ 
treneriai mėgino patobulinti jo metimo techniką ir manė, kad 
jis netrukus pakils nuo dugno. Tada vieną birželio dieną, per 
eilines rungtynes su Atlantos „Braves“, Blassas tiesiog palūžo. 
Penktajame kėlinuke, „Pirates“ pirmaujant 8:3, vadybininkas 
Billas Virdonas iškvietė jį sužaisti keletą kėlinukų, kad jis įgytų 
pasitikėjimo savimi, bet tądien ant metiko plokštelės išliuoksė- 
jęs Steve as Blassas jau nebebuvo tas pats taiklusis metikas, kaip 
kitados. Iš pažiūros neįprastai įsitempęs Blassas pastebėjo, kad 
negali taikliai sviesti kamuoliuko. Jis mėtė kamuoliuką ant žemės, 
už mušėjų ir jo smūgiai buvo tokie silpni, kad „Braves“ juos kuo 
lengviausiai atmušdavo. Per ne ką daugiau nei vieną kėlinuką dėl 
Blasso kaltės priešininkai išbėgo pribloškiančius septynis kartus. 
„Tai buvo blogiausias įvykis mano beisbolo karjeroje, - vėliau 
pripažino jis „Ihe New York Times“ žurnalistui Angellui. - Buvau 
visiškai praradęs pasitikėjimą savimi. Negalite įsivaizduot, kaip 
jautiesi, kai staiga nebenutuoki, ką tu darai.“ 

Per ateinančius keletą mėnesių „Pirates“ komanda ir toliau 


siuntė jį Žaisti, vildamasi, kad jis atsigaus, bet Blassas pavirto visai 

kitu atletu - neramiu, vangiu pradinuku. Kaip Angellui pasakė 
vienas Blasso draugų: „Anuomet jis siusdavo ant savęs dėl prasto 
pasirodymo, kartais mėtydavo daiktus komandos būstinėje. Bet 
kai jį ėmė šalinti iš žaidimo, susidarydavo įspūdis, kad jis tuo 
džiaugiasi. Išgaravo netgi šmaikštus Blasso būdas. Jėgų Blassui 
teikė tik viltis pasveikti, bet ši patirtis prilygo kankinimams: jam 
reikėjo sukaupti visą drąsą vien tik tam, kad galėtų atsistoti ant 
metiko plokštelės. Per rugsėjo mėnesio varžybas su Čikagos ko- 
manda „Cubs“ Blassas patenkinamai mėtė penkis kėlinukus ir 
vieną giedresnę akimirką jis patikėjo, kad pakilo iš savo nuopolio. 
(Jis netgi paskambino savo žmonai ir suriko: „Grįžo jėgos! Grįžo 
jėgos!“) Tačiau tai buvo rungtynės, kuriose jis paskutinį kartą 
pasirodė pakenčiamai. 1973-iųjų sezoną jis baigė 9,81 pelnytų 
bėgimų vidurkiu, prasčiausiu visoje Nacionalinėje lygoje. Kitą 
sezoną žemesniojoje lygoje jam ėjosi dar prasčiau. 

Taigi, kas pasikeitė Blasso viduje? Kuo ėmė skirtis jo tuome- 
čiai metimai? Blassas žinojo, ką reiškia žaisti jaučiant nerimą, 
bet jo problema nebuvo vien tik jaudulys. Atrodė, kad jo kūne 
tūno piktybiškai nusiteikęs velniūkštis ir kliudo kiekvienam me- 
timui. „Užsimoti galėjau taip, kaip noriu, - aiškino Blassas, - bet 
paleidimo akimirką aš suakmenėdavau. Giliai viduje tardavau 
sau: „Taip nieko nebus“ Reikėtų paaiškinti, kad metimas yra 
nepaprastai subtilus ir tikslus veiksmas: jei metikas paleidžia 
kamuoliuką keliomis tūkstantosiomis sekundės dalimis per vėlai, 
kamuoliukas gali praskrieti mušėjui virš galvos. Tada Blassas ėmė 
jaustis labai išsiderinęs kiekvieno metimo metu. Stovėdamas ant 


plokštelės jis muistydavosi ir raukydavosi. 1974-aisiais žurnalo 

„Sports Illustrated“ apžvalgininkas Patas Jordanas brūkštelėjo 
tokį vaizdingą jo sumišusių metimų paveikslą: „Jis pakelia abi 
rankas virš galvos ir staiga jo dešinioji koja, kuri remiasi į guminę 
plokštelę, ima nevaldomai mostaguoti. Iš tolo atrodo, kad ta jo 
koja yra minkšta kaip pervirtas spagetis. Iš arti atrodo, kad jo 
koja rodo norą sprukti.“ 

Kad vėl sugrįžtų į vėžes, Blassas išmėgino viską, kas jam šovė 
į galvą: jis kaitaliojo savo metimo judesius, treniravosi mesti 
atsiklaupęs iš lauko gynėjo pozicijos. Per tariamas varžybas jo 
metimai būdavo tobuli: greitai paleistas kamuoliukas šaudavo 
tiesiai gaudytojui į pirštinę, o sukta trajektorija skriejantis ka- 
muoliukas užkabindavo plokštelės kraštą, bet, mušėjui atsistojus 
į savo vietą, išeidavo šnipštas. Blassas tuo neapsiribojo ir išmėgi- 
no transcendentinę meditaciją. „Buvau nuėjęs ir pas hipnotera- 
peutą, bet man pasakė, kad aš nelabai geras pacientas - pernelyg 
užsispyręs. Blassas nusijuokė. Pasiekęs savo sunkumų apogėjų, 
Blassas sulaukdavo po penkiasdešimt laiškų per savaitę nuo sa- 
vamokslių psichoanalitikų. Jo mėgstamiausias laiškas buvo nuo 
vieno Virdžinijos valstijos medžiotojo, kuris tikino nustatęs, kad 
Blassas mesdavo pro šalį dėl to, kad jo apatiniai buvo per ankšti. 
Blassas plyšo juoku, demonstravo laišką savo komandos drau- 
gams, o tada išskubėjo įsigyti laisvesnių apatinių. Jie nepadėjo. 

Kuo labiau Blassas stengėsi įveikti savo metimo nerimą, tuo 
prastesnė darėsi jo padėtis. Spaudos susidomėjimas keista žlun- 
gančio metiko istorija jam teikė tik dar daugiau kančių: kad ir 
kur jis nuvykdavo su savo žemesniosios lygos komanda, kas nors 


imdavo klausinėti, ar jis vis dar vertas savo atlyginimo. Ši klaiki 

patirtis buvo jo valios išbandymas. „Labiausiai didžiavausi tuo, 
kad galėjau visiems skirti dėmesio ir dėl to nė kiek nepurkšta- 
vau, - sakė man Blassas. - Laikiausi filosofijos, kad jei galėjau 
visiems skirti laiko, kai man sekėsi, privalau skirti jiems laiko ir 
tada, kai man ėmė nebesisekti.' Jis stengėsi nepamiršti, kad jis lai- 
mingai gyvena su savo žmona Karen ir dviem jųdviejų sūnumis. 
1975-aisiais Blassas atvyko į pavasarines treniruotes Bradentone, 
Floridos valstijoje, bet parodomosiose varžybose jo metimai vis 
dar buvo tragiškai netaiklūs. Jam ėmė švilpti gerbėjai. Tad vieną 
dieną po pasitikėjimo įkvėpusios treniruotės, per kurią jis išmetė 
keletą mušėjų, Blassas nusprendė išeiti aukštai pakelta galva: 
žengęs pro komandos patalpų duris jis įsėdo į savo folksvageną 
ir grįžo į Pitsburgą. Jis žinojo, kad jo beisbolo karjera pasibaigė. 

Tačiau jei Blassas būtų susidūręs su „padaru“ šiandien, o ne 
prieš trisdešimt penkerius metus, viskas galėjo baigtis kitaip. 
Pastaruoju metu psichologai atliko gausybę naujų tyrimų, su- 
sijusių su sportininkų užsikirtimu ir įgūdžių reikalaujančiomis 
užduotimis. Daugelis jų jums pasakytų, kad nuo pat tos akimir- 
kos, kai Blassas susidūrė su savo pirmaisiais sunkumais, jis pasuko 


pragaištinga linkme. 


Nežiūrėk vidun! 
1986 metų vasario 8-ąją, grupei krepšinio snaiperių rengiantis 
vakare vyksiančiam NBA lygos tritaškių konkursui Dalaso „Reu- 


nion“ arenoje, žymusis Bostono „Celtics“ komandos narys Larry 


Birdas tarsi tarp kitko užkalbino jauną žaidėją Leoną Woodą. 

Antrus metus žaidžiantis puolantysis gynėjas iš Vašingtono „Bul- 
lets“ buvo konkurso favoritas: per praėjusios savaitės treniruotę 
jis per vieną neįtikėtiną seriją įmetė dvidešimt aštuonis tritaškius 
iš trisdešimt vieno. Larry Birdas buvo... na, Larry Birdas - legen- 
dinis šaltakraujis žaidėjas, kupinas jėgų, turintis jam tinkamos 
legendinės savimeilės. 

„Leonai, - kreipėsi Birdas, girdint „Sports Illustrated“ apžval- 
gininkui Jackui McCallumui, - stebėjau tavo treniruotę. Pradėjai 
mėtyt kitaip nei anksčiau? „Nemanau, - staiga sumišęs atsakė 
Woodas. - Kodėl klausi?“ 

„Nežinau, - atsakė Birdas. - Atrodo, kad kažkaip kitaip paleidi 
kamuolį. Bet nekreipk dėmesio.“ 

Užvedęs su pagreičiu suktis Woodo sąmonės krumpliaračius, 
Birdas nupėdino. Negana to, prieš pat konkurso pradžią Birdas, 
įžengęs į kambarėlį, kuriame laukė jo septyni varžovai, pareiškė, 
kad jie geriausiu atveju gali tikėtis antrosios vietos. Woodas dėlto 
taip nusiminė, kad išėjo iš kambario. Prasidėjus konkursui, Woo- 
das akivaizdžiai mėtė jam nebūdingai silpnai; galiausiai jis užėmė 
septintąją vietą. O Birdas visus tris raundus siuntė kamuolį į 
lanką ramiai ir neskubriai, laimėjo pirmąją vietą, 10 000 dolerių 
prizą į teisę atrišti liežuvį. („Esu snaiperių karalius, - gyrėsi jis po 
to. - Visada taip maniau ir tai įrodžiau“) Taręs Woodui vos keletą 
nerūpestingų žodelių ir riebiai pasipuikavęs, Birdas privertė savo 
pagrindinį priešininką užsikirsti. Bet kaip? 

Per pastarąjį dešimtmetį Arizonos valstijos universiteto tai- 
komosios psichologijos profesorius Robas Gray tapo vienu JAV 


ekspertų, geriausiai išmanančių, kas verčia sportininkus užsikirsti 

spaudžiant įtampai. Pagrindinis Gray 'aus tyrimų įrankis yra vir- 
tualus beisbolo treniruočių aptvaras, į kurį jis kviečia patyrusius 
universitetų komandų žaidėjus išmėginti įvairiausias situacijas, 
kad pasižiūrėtų, kur ir kodėl ima strigti jų žaidimas. „Iš esmės 
aptvaras įrengtas taip, kaip konsolės „Wii“ žaidimas, kuriame 
sąveikaujama su virtualiu metiku, - paaiškino jis. - Tyrimo daly- 
viai naudoja tikrą kuoką ir girdi bei mato ekrane, kaip nuskrenda 
atmuštas kamuoliukas. Mes taip pat naudojame judesių sekimo 
įrangą, kad galėtume pamatuoti ne vien lazdos, bet ir galūnių ju- 
dėjimą. Netgi elitiniams pirmojo diviziono beisbolo žaidėjams, 
pratusiems prie įtemptų varžybų situacijų, Gray sugeba pateikti 
stresorių, kurie sumažina žaidimo efektyvumą 30 nuošimčių ar, 
tarkime, net sukelia socialinę įtampą, pasakydamas, kad jo ko- 
manda gaus piniginį apdovanojimą tik tada, jeigu jis atmuš tam 
tikrą skaičių metimų. Bet tai pernelyg nestebina. 

Tačiau labiausiai stebina užsikirsti juos verčiantis mechaniz- 
mas - ne nerimas, o tiesiog didesnis dėmesys savo smūgiui. Pa- 
vyzdžiui, 2004 metais atlikdamas tyrimą Gray pateikė mušėjams 
dvi skirtingas užduotis. Pirmiausia jis mušimo metu paleido garsą 
ir paprašė, kad jie prisimintų, koks jo aukštis. Ši užduotis rezul- 
tatų nepaveikė. Bet tada Gray paprašė tyrimo dalyvių atkreipti 
dėmesį į tai, ar skambant garsui kuoka juda aukštyn ar žemyn. 
„Iš esmės mėginome nukreipti jų dėmesį į save, ko jie papras- 
tai nedaro, - sakė Gray. - O kai jie tai padarė, smarkiai nuo to 
nukentėjo.“ Aukšto lygio žaidėjai, per daugelį metų treniravęsi 
smūgiuoti begalę kartų, paprastai gali atlikti tobulą smūgį nė 


nesusimąstydami. Tai patvirtino Gray'aus judesių sekimo įranga: 

netvyrant jokiai įtampai jie smūgiavo lazda tolygiai ir vienodai. 
Tačiau kai jis privertė žaidėjus papildomai atkreipti dėmesį į mu- 
šimo procesą, staiga jie ėmė nenuspėjamai strigti — tai būdinga 
užsikirtimui. Susikaupimas viduje juos kažkaip išblaškė - būtent 
šiuo ginklu Birdas pasinaudojo prieš Woodą. Sukurstęs Woo- 
dą susimąstyti apie savo metimo techniką (o iš tikrųjų Birdas, 
žinoma, neįžvelgė nieko naujo), Birdas beveik užsitikrino, kad 
jaunasis gynėjas palūš nuo įtampos. 

Ši hipotezė apie užsikirtimo ištakas pavadinta „eksplicitinės 
stebėsenos teorija“, kuri, kaip jai pritinka, gimė iš klaidos. Per 
1979-ųjų sausį vykusias „Super Bowl XIII“ rungtynes psicho- 
logas Roy Baumeisteris stebėjo, kaip Dalaso „Cowboys“ saugas 
Jackie Smithas dėl nepaaiškinamų priežasčių nesugavo rezulta- 
tyviai perduoto kamuolio, kuris jam įkrito tiesiai į rankas. Klaida 
„Cowboys“ komandai kainavo varžybas. Kaip mano Baumeisteris, 
Smithas užsikirto dėl psichologinio paradokso. „Pagalvojau sau: 
„Per treniruotę jis taip perduotą kamuolį būtų sugavęs devynias- 
dešimt devynis kartus iš šimto, tad kur šuo pakastas?“ - pasakojo 
jis man. - Kodėl kamuolys jam išslydo svarbiausią gyvenimo aki- 
mirką? Tuo metu psichologijoje buvo laikomasi nuostatos, kad 
kuo labiau stengiesi, kuo svarbesnė tau yra atliekama užduotis, 
tuo geriau sekasi. Tačiau tokiomis akimirkomis viskas pasisuk- 
davo priešinga linkme: stengimasis pasirodyti gerai pakiša koją.“ 
Baumeisteris sukūrė teoriją, kad labai įtemptomis akimirkomis 
esame iš prigimties linkę itin susitelkti į tai, ką darome, kad padi- 
dėtų mūsų sėkmės tikimybė, nors toks susitelkimas mus trikdo. 


Netrukus tyrimai ėmė brandinti jo idėją. Vienas produktyviausių 

1984-ųjų eksperimentų padėjo Baumeisteriui nustatyti, kad, pri- 
sakius rankų miklumo reikalaujančią užduotį atliekantiems ty- 
rimo dalyviams sutelkti dėmesį į savo rankas, jų rezultatai buvo 
gerokai prastesni, nei nedavus jokių nurodymų. Vieno tyrimo 
metu netgi buvo nustatyta, kad vien paminėjus, jog „kai kurie 
žaidėjai yra linkę susikirsti mesdami baudas“, nepatyrę baudų 
metėjai ima kreipti į save daugiau dėmesio ir dažniau klysta. 

Bet kodėl vidinis susikaupimas tvyrant įtampai yra toks ža- 
lingas tokiai įgūdžių reikalaujančiai veiklai, kaip sportas? Štai 
paprastas paaiškinimas: jis išsyk paverčia profesionalus pradi- 
nukais. Prisiminkime, kaip mokomasi važiuoti dviračiu. Ir pra- 
džių tai būna sudėtingas ir apgalvotas procesas. Kad jį atliktum 
teisingai, reikia susikaupti. Įgyjant vis daugiau patirties apie pro- 
cesą galvojama vis mažiau ir mažiau, kol vieną dieną važiavimas 
dviračiu tampa automatiškas. Taigi, žinojimas, kaip gerai vairuoti 
dviratį, nėra saugomas sąmonėje. Jis gyvuoja nesąmoninguose, 
motorines funkcijas valdančiuose smegenų skyriuose (tokiuose 
kaip smegenėlės), kurie leidžia jums sklandžiai minti dviratį ne- 
galvojant. Lygiai toks pat procesas vyksta ir įgūdžių reikalaujan- 
čiame sporte. Atletai vos sekundės dalį trunkantį fizinį veiksmą 
(smūgį golfo lazda, beisbolo kamuoliuko metimą) lavina kruopš- 
čiai jį kartodami tūkstančius kartų, kol jis tampa automatiškas 
ir nesąmoningas. Kai sportininkas ištreniruoja savo judesius, 
jam geriausiai einasi apie tai negalvojant, nes tobulo veiksmo 
procesas yra perprantamas iki galo. 

Kai nerimas ima kreipti mūsų dėmesį į vidinę būseną ir mes 


imame sąmoningai valdyti gerai išmoktą įgūdį, mes iš esmės 

atsikratome sūriu prakaitu įgytos nesąmoningos patirties. „Jei 
savistaba jus verčia vėl atkreipti dėmesį į automatiškai atliekamą 
veiksmą, sutrinka visas procesas, - aiškino Baumeisteris. - Sa- 
vaiminį įgūdžių režimą perjungiame į mokymosi režimą, kuris 
verčia galvoti, ką reikėtų daryti, tik sąmoningas protas neži- 
no, kaip tai daryti“ Šį procesą psichologai vadina „ardymu“, o 
Gray aus teigimu, tai tas pats, kaip atlaisvinti atsitiktinius ypač 
našaus „Porsche“ variklio varžtus - taip tiesiog prisišaukiama 
bėdų. Kaip jis rašė kartu su Beilocku, tvyrant įtampai vidinis 
dėmesys suskaido vientisus veiksmus taip, kaip smūgį beisbolo 
kuoka, „į trumpesnių, nesusijusių vienetų seką, panašiai kaip 
veiksmas būdavo atliekamas pradėjus jo mokytis“, o padaugėjus 
paskirų veiksmų, atitinkamai padidėja ir klaidos tikimybė. Vidinė 
stebėsena paprasčiausiai paverčia profesionalus stringančiais, 
dvejojančiais, klysti linkusiais pradinukais, tokiais kaip vienas 
mūsų pažįstamas Pitsburgo „Pirates“ metikas. 

Aktyviau atliekant pastangų reikalaujančias užduotis, tokias 
kaip bėgimas ar sunkumų kilnojimas, rezultatai išties gali page- 
rėti, bet atliekant preciziškai nugludintų įgūdžių reikalaujančias 
užduotis, tokias kaip metimas, tai tik pridaro keblumų . Vienas 
po kito atlikti tyrimai patvirtino šį savistabos ryšį su užsikirtimu. 


Kopiantieji į uolas, lipdami vis aukščiau, tampa atidesni ir juda 


* 


Šis faktas įkvėpė Baumeisterį sukurti intriguojančią asmeninę teoriją. „Žinote, kaip 
sakoma? Puolimas parduoda bilietus, o gynyba laimi čempionatus? - paklausė jis ma- 
nęs. - Na, mano manymu, viena pagrindinių to priežasčių yra ta, kad krepšinyje ar 
futbole gynyba labiausiai reikalauja pastangų, o puolimas - įgūdžių“ Kitaip tariant, 
per įtemptas čempionato varžybas puolėjai yra linkę labiau užsikirsti nei gynėjai. 

labiau susikaustę nei arčiau žemės: jie suvokia, kad nukritus jų 
lauktų skaudesnės pasekmės ir tai juos verčia susitelkti į save, o 
ne į atliekamą užduotį. Patyrę futbolo žaidėjai varosi kamuolį 
prasčiau, kai jų prašoma sutelkti dėmesį į savo pėdos briauną, 
betjų neveikia blaškantis triukšmas. Sporto psichologas Bradley 
Hatfieldas sako, kad, tiriant ant užsikirtimo ribos atsidūrusių 
sportininkų smegenų bangų diagramas, atrodo, kad jų sąmo- 
nė - kaip jaudulio ir savistabos „eismo spūstis“, o lengvai stresą 
ištveriančių atletų smegenų veikla atrodo efektyvi ir sklandi, 
dirginanti mažiau neuronų sričių. „Skaidrus protas - tolygesni 
rezultatai, - paaiškino Hatfieldas. - Apkrautas protas - skirtin- 
gesni rezultatai.“ 

Smalsesni skaitytojai, norintys išmėginti eksplicitinės stebė- 
senos teoriją, gali tai lengvai padaryti neišeidami iš savo namų - 
tiesiog pasistenkite ko nors nedaryti. Kiek anksčiau susidūrė- 
me su Harvardo psichologų Danieliu Wegneriu, kurio tyrimai 
parodė, kad dalyvius, paprašytus negalvoti apie baltąją mešką, 
dažniau lankė mintys apie baltąsias meškas. Na, tas pats principas 
tinka ir fizinėms užduotims - pastangos išvengti nepageidaujamų 
pasekmių dažnai jas ir sukelia. Jei kada teko žengti baltu kilimu su 
sklidinu kavos puodeliu, sau murmant „neišlaistyk, neišlaistyk", 
ir būtinai šliūkštelėti keletą stambių rudų lašų, puikiai supran- 
tate, kaip tai vyksta. Paprašykite, kad kas nors ramiai palaikytų 
švytuoklę, kaip savo laboratorijoje darė Wegneris, ir jam pavyks. 
Tačiau jei paprašysite jos nesūpuoti į šalis, švytuoklė stebuklingu 
būdu ims siūbuoti į kairę ir į dešinę. Wegneris aiškina, kad, kai 


duodame sau vidinį įsakymą „neišlaistyk kavos", tikėtina, jog 

smegenys sužadins komandą „išliek kavą , taip sukeldamos, kaip 
jis sako, „ironišką atsaką. Atletas gali iš viso to pasidaryti aki- 
vaizdžią išvadą: stengimasis nepramesti kamuolio ar kamuoliuko 
pro šalį gali kaip tik tai nulemti. 

Ką gausime sudėję visų užsikirtimo rezultatų tyrimus - išto- 
bulintos technikos stebėseną, didžiules pastangas įveikti įtampą 
ir pastangas nesusimauti? Gausime Steve 4 Blassą. Prisiminkime, 
kad Blasso bėdos prasidėjo nuo eilinio nuosmukio. Tačiau, kaip 
aiškina Gray, pagrindinės bėdos prasideda, kai atletas ima be 
reikalo taisinėti natūralius sportinės veiklos svyravimus. „Kai tik 
žaidėjas pasiekia statistinį prastų rezultatų dugną, ėmęsis veiksmų 
nuo jo atsispirti jis dar labiau pablogina savo padėtį, nei laukęs, 
kol nuopuolis praeis savaime, - sakė jis man. Būtent tai ir darė 
Blassas su „Pirates“ komanda: jie ėmė reguliuoti Blasso metimo 
judesius ir „pataisė“ tai, kas nebuvo sugedę. Iš tikrųjų Blassas, 
kaip ir Sasseris ar Knoblauchas, neturėjo mechaninių sutrikimų. 
Koją jiems pakišo pernelyg įtemptas galvojimas, ir kuo labiau 
jie stengėsi pataisyti įsivaizduojamą mechaninį „sutrikimą, tuo 
labiau jie gręžėsi į save. Blassas nesiginčydamas pripažįsta, kad 
jo pastangos pakeisti metimo judesį tiesiog apkrovė jį rūpes- 
čiais. „Kai atlieki geriausią metimą, nebūna jokių kliūčių, - sakė 
Blassas. - Nereikia mąstyti apie techniką, viskas vyksta pamažu, 
maloniai ir sklandžiai. Bet kai įklimpsti į visą tą košę, atsiranda 
daugybė kliūčių. Būni įsitempęs, neatsipalaidavęs.“ Taip ir gimė 
senas beisbolininkų posakis: „Galvosi - praloši“ 

Pagrindinis Steve'o Blasso „ligos“ šaltinis buvo šis: pasiro- 


dymo nerimas privertė jį pernelyg apmąstyti metimo judesius, 

o toks atsigręžimas į save pavertė jį skystablauzdžiu pradinuku. 
Šios negandos nebuvo įmanoma atsikratyti taisinėjimais ar di- 
desnėmis pastangomis, ar netgi laisvesniais apatiniais. Blassui 
būdingo pernelyg įtempto galvojimo gija vienija visas užsikir- 
timo aukomis tapusias žvaigždes. Pavyzdžiui, pakalbėkime kad 
ir apie golfo žaidėją Gregą Normaną, didžiąją devintojo ir de- 
šimtojo dešimtmečių laiko dalį išsilaikiusį šios sporto šakos 
reitingų viršūnėse, nepaisant jo kone legendinio polinkio palūžti 
svarbiausiomis akimirkomis. 1996-ųjų „Masters“ turnyro šeš- 
tadienį Normanas pirmavo šešiais smūgiais, tačiau finaliniame 
sekmadienio raunde kamuoliuką taškė po visą aikštyną ir galiau- 
siai pralaimėjo penkiais smūgiais, patyręs vieną įspūdingiausių 
užsikirtimų per visą golfo istoriją. „Kuo labiau stengiausi, tuo 
blogiau sekėsi, - vėliau apie savo pasirodymą rašė jis. Ketvirtąją 
turnyrų dieną Normanas iš esmės tapo Steve'u Blassu - profesio- 
nalu, kurį dėmesys į savo vidų nugramzdino iki pradinuko lygio. 
Sporto psichologas Shane as Murphy netgi gali tai įrodyti: kai 
Normanas sužibėjo prieš dešimt metų per 1986-ųjų „Masters“ 
turnyrą, Murphy stebėjo per visas keturias dienas nufilmuotus 
Normano smūgius ir pastebėjo vieną pagrindinį jų skirtumą. 
„Paskutinę dieną jo ruošimasis smūgiuoti truko aštuoniomis 
ar devyniomis sekundėmis ilgiau nei pirmąją, - pasakojo man 
Murphy. - Jį akivaizdžiai kažkas trikdė. Man atrodo, tai buvo 
per daug įtemptas mąstymas. 

Psichologai yra sukūrę daug metodų, kaip įveikti polinkį už- 
sikirsti, dauguma jų susiję su atleto dėmesio nukreipimu nuo 


nerimą keliančios vidinės stebėsenos. „Geriausia susirasti, į ką 

nukreipti savo dėmesį, pavyzdžiui, į oponentą ar oro sąlygas, — 
aiškino man Baumeisteris. - Taip, patarimas „nepaleisk iš akių 
kamuoliuko“ padeda susitelkti į kamuoliuką, bet ir nukreipia 
dėmesį nuo savęs. 

Gray sako, kad geriausiu atveju atletai susikoncentruoja į 
jiems aktualius ženklus, pavyzdžiui, mušėjas seka metiko jude- 
sius, tačiau tinka bet kas, kas nukreipia dėmesį. „Netgi jeigu jie 
sutelkia dėmesį į skambančią muziką, tuomet nebesikiša į paties 
veiksmo atlikimą, - sakė Gray“ Kiti prasiblaško kartodami pa- 
sirinktą žodį, pavyzdžiui, „švelniai“. Bene kiekvienas sporto psi- 
chologas, kada nors vilkėjęs polo marškinėlius, pataria atletams 
susitelkti tik į esamos akimirkos užduotį - atlikti šitą konkretų 
smūgį, įmesti šitą baudą, užuot klimpus į būgštavimą dėl to, kas 
pastatyta ant kortos ar koks bus rungtynių rezultatas. 

Tačiau dažnai vargstantys žaidėjai šalinasi visko, kas primena 
terapiją. „Atletai tvirtai žino, kas jie yra, tad galvojimas man nieko 
nėra jiems labai svarbus, - paaiškino Kenas Ravizza, konsultavęs 
kelių aukščiausios beisbolo lygos klubų žaidėjus. - Kelią pastoja 
psichologo baiminimasis:“ Taigi žaidėjai dažnai renkasi kitą laiko 
patikrintą sprendimą: jiems tampa būdingas obsesinis kompul- 


sinis elgesys. 


Į beisbolo panteoną patekęs San Francisko komandos „49ers“ įžaidėjas Joe Montana šį 
blaškymosi metodą aktyviai panaudojo per „Super Bowl XXIII“ varžybas. Jo komandai 
atsiliekant trimis taškais, senkant laikui, o jo komandos draugams pradėjus nervintis 
ir sudirgus, Montana peržvelgė žiūrovų minią ir šūktelėjo pasitarti susibūrusiems žai- 
dėjams: „Žiūrėkit, ten Johnas Candy!“ Komiškas dėmesio nukreipimas į išorę juos 
atpalaidavo ir jie nužygiavo į aikštelę pelnyti pergalingo įvarčio. 

Kai tiki tuo, ko nesupranti... 


Pamatę profesionalaus beisbolo varžybas su pasipūtusiais, besi- 
spjaudančiais ir savo paslėpsnius besitaisančiais žaidėjais galite 
pamanyti, kad stebite vyriškiausius bebaimius pasaulio vyrus. 
Tačiau pažvelgę į aikštėje vykstančius įvykius atidžiau pastebėsite 
kai ką neįprasto: atrodo, kad šie atletai prieš kiekvieną veiksmą 
kartoja lygiai tuos pačius judesius ir tikus. Štai žaidėjas A prieš 
kiekvieną metimą sau murma užkalbėjimą. Žaidėjas B taisosi 
mušėjo pirštines ir, kaskart nužengęs nuo plokštelės, tris kartus 
suploja. Staiga šis vyriškas žaidimas ima atrodyti, tarsi virtinė 
ritualų ir prietarų, skirtų nuraminti žaidėjų nervams. Kresni 
vyrai, storomis it medžių kamienai rankomis užvis labiausiai 
baiminasi, eidami atsisėsti ant atsarginių suolelio, užminti ant 
kreida nubrėžtos baudų linijos. Kiti dievagojasi, kad viena kuoka 
gali atmušti tik ribotą skaičių smūgių, o po to ji tampa bevertė. 
Pavyzdžiui, Honusas Wageneris viena kuoka atmušdavo šimtą 
kamuoliukų ir visiems laikams jos atsikratydavo. Daugelis spor- 
tininkų tvirtina, kad tokie ritualai niekam netrukdo, nors šis jų 
argumentas subyra, vos paprašius jų to nedaryti. Metikas Yorkisas 
Perezas, paklaustas, kas nutiktų, jei jis nesilaikytų savo varžybų 
įpročių, lyg niekur nieko atsakė: „Susirgčiau arba numirčiau.“ 
Vienas psichologas paaiškino laikraščiui „Seattle Times“, kad „kli- 
nikiniu atžvilgiu lygiai toks pat elgesys būdingas ir nuo obsesinio 
kompulsinio sutrikimo kenčiantiems žmonėms. 

Geriausiai neurotinę priklausomybę nuo prietarų tarp šiuo- 


laikinės epochos sportininkų įkūnija žymusis mušėjas Wade as 

Boggsas, turėjęs šimtus nuolatinių kasdienių įpročių. Kaip Pe- 
teris Gammonsas pabrėžė 1986-ųjų žurnalo „Sports Illustrated" 
straipsnyje, Boggsas varžybų dieną pradėdavo antrą valandą po 
pietų, sėsdamas pietums valgyti vištienos. (Dar būdamas pra- 
dedantysis žaidėjas Boggsas pastebėjo sąryšį tarp vištienos ir 
rezultatyvių varžybų, todėl nuo tada žmona jam ėmė kasdien 
gaminti vištieną pagal griežtą trylikos receptų sąrašą .) Boggsas 
nuolat išeidavo iš savo namų lygiai penkioliktą valandą, atvyk- 
davo į klubo būstinę penkiolika po trijų ir pusę ketvirtos jau 
sėdėdavo priešais savo spintelę. Jis kasdien mušdavo vienodą 
skaičių smūgių trečiojoje bazėje. Galbūt tai atrodo visai ne keis- 
ta, bet čia dar ne viskas. Gammonsas rašė, kad apšilęs aikštelėje 
Boggsas „iš eilės žengia ant trečiosios, tada antrosios ir galiausiai 
pirmosios bazės maišų, užmina ant kraštinės linijos... paeina du 
žingsnius link trenerio aikštelės, o tada lygiai keturiais šuoliais 
nuliuoksi prie komandos suolelių. Kadangi link pirmosios bazės 
suolelių jis keliauja visuomet tais pačiais keturiais žingsniais, rug- 
pjūtį „Fenway Park“ stadiono velėnoje jo pėdsakai jau būna gerai 
matomi . Visos kitos valandos būdavo kupinos įvairiausių kitų 
ritualų iki pat 19:17 val., kai Boggsas išrisnodavo pabėgioti trum- 
pų nuotolių, kad pasiruoštų varžyboms. (Priešininkų komandos 
vadybininkas kartą nustatė laikrodį, kad iš 19:16 jis išsyk peršok- 
tų į 19:18, idant išmuštų Boggsą iš vėžių - tai suveikė.) Mušėjo 


laukelyje jis visada kuoka ant grunto nubraižydavo hebrajišką 


* 


Iš tikrųjų receptų buvo keturiolikai dienų, bet Boggsas taip tikėjo citrininės vištienos 
paveikumu, kad jos prašydavo kiekvieną savaitę. 

žodį Čai - kiek keistoka, kadangi Boggsas nebuvo žydas. Boggsas 
sakė Gammonsui, kad visi geriausi žaidėjai turi savo mušimo 
įpročių: „Mano lygiai tokie pat, kaip ir jų, tik maniškiai trunka 
kiek ilgiau nei penkias su puse valandos“ 

Gali kilti klausimas, kodėl beisbolo žaidėjai laikosi šių ritualų, 
nors jie nelogiški ir sveiku protu nesuvokiami? Jie atlieka šiuos 
ritualus, nes jų prietarai jiems suteikia kontrolės pojūtį ir padeda 
sumažinti jų pasirodymo nenuspėjamumą, o tai prislopina jų pasi- 
rodymo nerimą. Iš esmės prietaras tėra įrankis, padedantis mums 
pažaboti baimę: jei tikime, kad valgydami vištieną pakreipsime 
ateitį mums palankia linkme, tai mažiau dėl jos nerimausime, 
nors čia negalioja priežasties ir pasekmės santykiai. Savo smagia- 
me straipsnyje „Beisbolo magija“ antropologas ir buvęs mėgėjų 
lygos beisbolo žaidėjas George'as Gmelchas pateikė intriguojan- 
tį palyginimą, kaip varžyboms ruošiasi profesionalūs beisbolo 
žaidėjai ir kaip į žvejybą išeina šalia Naujosios Gvinėjos esančių 
Trobriando salų gyventojai. Trobriandiečiai žvejoja dviejose 
vietose: saugioje vidinėje įlankoje ir pavojingoje atviroje jūroje. 
Gmelchas pasakojo, kad saugiame įlankos prieglobstyje, „kur 
vyrai gali pasikliauti vien tik savo žiniomis ir įgūdžiais“, jie neat- 
lieka beveik jokių ritualų. Tačiau pavojingoje ir nenuspėjamoje 
atviroje jūroje trobriandiečiai nuolatos paklūsta prietarams, kad 
pasijustų valdantys savo likimą. 

Gmelcho teigimu, beisbolo žaidėjai elgiasi lygiai taip pat. Be- 
veik niekas neatlieka ritualų gaudydami kamuoliuką, nes šį galvoti 
nereikalaujantį nevalingą veiksmą aukščiausios lygos žaidėjams 


pavyksta atlikti kone visuomet. Tačiau beveik visi turi ritualų, 

kai tenka mušti kamuoliuką, nes netgi patiems geriausiems žai- 
dėjams stovint su kuoka dažniausiai nepavyksta pasiekti bazės. 
Kadangi mušimas yra neprognozuojamas, jis kelia didesnį neri- 
mą. Prietarai suteikia žaidėjams kontrolės pojūtį, kuris pažabo- 
ja baimę. (Dažniausiai žmonės, kurių gyvenimas yra labiausiai 
nenuspėjamas, turi daugiausia prietarų. Prisiminkite lošėjus ir 
artistus.) Galime šaipytis iš Boggso ritualų, bet tas vyrukas per 
visą savo karjerą išsaugojo kosminį 0,328 atmušimo vidurkį. Jei- 
gujis manė, kad tai veiksminga, galbūt taip ir buvo, tik dėl kitokių 
priežasčių, nei jis manė. Sunkumų kyla tik tada, kai mes, kaip 
kamuojami obsesinio kompulsinio sutrikimo, tampame įpročių 
vergais. Tokiais atvejais beveik nėra psichologų, kurie patartų 
apmalšinti nerimą prisikuriant naujų prietarų. 

Adamas Vinatieri, NFL įvarčių mušėjas, vienas žymiausių 
šaltakraujų šios pozicijos žaidėjų per visą amerikietiško futbo- 
lo istoriją, vyrukas, kurio lemiami įvarčiai Naujosios Anglijos 
komandai „Patriots“ pelnė dvi „Super Bowl“ taures, yra santū- 
resnių sportinių ritualų pavyzdys. 2007-aisiais apie jį rašiusiam 
„The New York Times Magazine“ žurnalistui Michaelui Lewisui 
Vinatieri ui atskleidė savo sėkmės paslaptį: kiekvieną smūgį jis 
atlieka taip pat mechaniškai tiksliai, visiškai „išjungdamas“ protą. 
Priešininkų treneriai dažnai mėgina „ataušinti“ įvarčių mušėjus 
prieš įvarčio mušimą, prašydami minutės pertraukėlės, kad jiems 
atsirastų laiko pagalvoti (ir galbūt dėl to užsikirsti), bet Vinatieri 
tikisi tapti „neataušinamas“, kaip įmanoma labiau atsiribodamas 
nuo protinės veiklos. Kiekvienąkart mušdamas Vinatieri atsistoja 


į vietą, kur laikytojas padės kamuolį, tada kruopščiai žengia du 

žingsnius atgal ir du kairėn, neatitraukdamas akių nuo žymės. Jis 
nekrutėdamas ir nemąstydamas laukia, kol laikytojas pajudins 
ranką. Tada kaip visada uoliai jis žengteli du kartus ir spiria. Šis 
procesas trunka nuo 1,3 iki 1,5 sekundės. „Jis spiria pagal nusta- 
tytą tvarką, kad negalėtų įsikišti protas“, - rašė Lewisas. Tiksliai 
kaip robotas atlikdamas šią nuo užsikirtimų apsaugančią pro- 
cedūrą Vinatieri ir pasiekė savo legendinę karjerą. Tačiau svar- 
bu paminėti, kad Vinatieri o įpročiai labai skiriasi nuo prietarų, 
nes viskas, ką jis daro, tiesiogiai susiję su atliekama užduotimi. 
Boggso ritualų tikslas tėra suteikti dirbtinį kontrolės pojūtį, o 
Vinatieri o spyrimo procesas yra tiesiog įrankis išlaikyti skaidrų 
protą ir rezultatų pastovumą. 

Nors tokia griežta tvarka, kokios laikėsi Vinatieri, yra gyvybiš- 
kai būtina, kad pasisektų svylant padams, tai ne vienintelis būdas. 
Kita naudinga priemonė, daugeliui atletų padedanti sėkmingai 
pasirodyti spaudžiant įtampai, yra įsivaizdavimas. Gan ilgai šią 
praktiką gaubė Naujojo amžiaus atmosfera, kol psichologams į 
rankas nepapuolė visa šūsnis nenuginčijamų įrodymų apie jos 
veiksmingumą. Bene labiausiai prie įsivaizdavimo populiarini- 
mo prisidėjo legendinis golfo žaidėjas Jackas Nicklausas, kuris 
teigė, kad sėkmingas golfo smūgis yra sudarytas iš 10 nuošimčių 
mosto, 40 nuošimčių stovėsenos ir 50 nuošimčių smūgio provaiz- 
džio - savo smūgio, kamuoliuko trajektorijos ir netgi kamuoliuko 
žnektelėjimo ant žalios vejos įsivaizdavimo. Lindsey Vonn, ame- 
rikiečių kalnų slidinėjimo olimpinė aukso medalio laimėtoja, 
šį procesą netgi perkelia už sąmonės ribų: rengdamasi varžy- 


boms, ji atsistoja ant dviejų įtemptų virvių, užsimerkia ir imituoja 

nusileidimą visa trasa posūkis po posūkio. Shane Murphy teigia, 
kad tokia įsivaizdavimo praktika padeda neprarasti jėgų prislėgus 
įtampai dėl vienos intriguojančios priežasties. Remiantis tyrimų 
duomenimis, tarkime, gero golfo smūgio įsivaizdavimas neuronų 
lygmenyje tarsi atitinka tikro smūgio atlikimą. „Jei įsivaizduoji 
sėkmingą mostą golfo lazda, panašiai judėsi ir smūgiuodamas", - 
sakė man Murphy. Todėl tam tikra prasme įsivaizdavimas paren- 
gia protą, kad šis neužsikirstų. 

Visos šios taktikos - nuo išorinio blaškymosi iki sėkmę garan- 
tuojančių papročių, nuo įsivaizdavimo iki nenugalimo tikėjimo, 
kad citrininė vištiena turi tiek pat galios, kaip talismanas - gali 
padėti atletui išvengti užsikirtimo, kai ima kilti įtampa. Tačiau 
lieka neatsakyta į kitą lygiai tokį pat svarbų klausimą: kaip įma- 
noma išsiugdyti sugebėjimą atlaikyti lemtingos akimirkos krūvį, 
kitaip tariant, kaip sužibėti? 


Pasakojimas apie du metikus 


Šimtamečių sporto šakų, tokių kaip beisbolas, istorijoje retai 
pasitaiko atletų, kurie savo pavyzdžiu pakeitė žaidimo taisykles, 
bet, kita vertus, metikas Dennisas Eckersley buvo neeilinis tipas. 
Nepraustaburnis, grėsmingos išvaizdos, su panosėje želiančiais 
pasagos formos ūsais ir iš po kepurės nukarusiais juodais kar- 
čiais Eckersley atrodė lyg piratas, įsibrovęs į komandos būstinę 
ir apsivilkęs Oklando komandos „A's“ uniformą. Per savo karjerą, 
kurios viršūnė truko nuo devintojo dešimtmečio pabaigos iki 


dešimtojo dešimtmečio pradžios, Eckersley'io įžūlumas mušėjus 

ir stebino, ir baugino. Viename stulbinančiame vaizdo įraše ma- 
tyti, kaip išmetęs mušėją Ekas beda į jį pirštu arba surinka ant 
atsarginių suolelio sėdinčiam žaidėjui: „Dabar tavo eilė! Į aikštę 
jis išbėgdavo stadione plyšaujant dainai „Bad to the Bone“. Ec- 
kersley savo spektaklį pateisindavo nuolat sužibėdamas lemtingą 
akimirką. Jo užduotis buvo užbaigti beisbolo rungtynes - žengti 
ant metiko plokštelės per devintąjį kėlinuką ir pribaigti varžovus, 
dėl to Eckersley kaskart išeidavo į aikštę, kai padėtis būdavo 
įtempta. Nepakanka pasakyti, kad savo vaidmenį jis atlikdavo kuo 
puikiausiai: pavyzdžiui, per 1990-ųjų sezoną Eckersley'io pelny- 
tų bėgimų vidurkis buvo vos 0,61, o tai reiškė, kad per devynis 
sužaistus kėlinukus jis vidutiniškai pelnydavo mažiau nei vieną 
bėgimą. Jis taip tvirtai valdydavo padėtį, kad kai kurie gaudytojai 
teigė, jog jie norėtų laikyti iškėlę pirštinę ir gaudyti jo metamus 
kamuoliukus užsimerkę. Neilgai trukus visos komandos užsima- 
nė bauginančių, lemtingą žaidimo akimirką sužibančių metikų, 
tokių kaip Ekas, ir taip užgimė „stabdžio“ pozicija. 

Taigi, galima būtų pamanyti, kad kiekvieną kartą, kai šis aki- 
plėša metikas išdidžiai ir su atvira agresija žengdavo ant plokšte- 
lės atlikti savo rizikingo pasirodymo, jis tikrai nejausdavo jokios 
baimės. Būtent to Eckersley ir siekė. „Iš esmės aikštėje man mir- 
tinai baisu, - 1992-aisiais, būdamas savo šlovės viršūnėje, sakė 
Eckersley. - Kai tik ten atsiduriu, mano mintis užvaldo baimė. 
O kas, jei man nepasiseks?“ Komandos patalpų užkulisiuose 
atviraudamas žurnalistams Dennisas Eckersley virto galbūt vie- 
šiausiai savo jaudulį išpažinusiu šiuolaikiniu sportininku, netgi 


tokiu kaip Blassas. Eckersley pripažino, kad jo įžūli asmenybė 

tebuvo kaukė, kad paslėptų savo baimę: jei mušėjai manė, kad 
jis kvaištelėjęs, jie niekada negalėjo įtarti, kad jis taip būgštauja. 
Per kiekvienas varžybas laukdamas ant atsarginių suolelio savo 
eilės, jis tirtėdavo iš baimės. Po retai pasitaikančių jo pralaimėtų 
rungtynių Eckersley negalėdavo užmigti visą naktį, svarstydavo, 
kur suklydo. 

Tačiau nepaisant šio įkyraus jaudulio, Eckersley išliko užsispy- 
ręs ir nepaprastai atkaklus beisbolo žaidėjas. Vis dėlto jis turėjo 
daugybę progų palūžti iš baimės. Per 1988-ųjų pasaulio serijos 
rungtynes Eckersley sviestą kamuoliuką vienu geriausių smūgių 
už aikštės ribų atmušė Los Andželo „Dodgers“ mušėjas Kirkas 
Gibsonas, kuris „Dodgers“ komandai tuo pačiu pelnė čempionų 
vardą. Vien tik tai galėjo nugramzdinti Eką į Blassui pasireiškusios 
baimės liūną. Bet po rungtynių jis skyrė visą valandą aptarti savo 
fiasko su žurnalistais ir kitą sezoną jau buvo geresnis žaidėjas, 
padėjęs „As“ komandai išplėšti pergalę pasaulio serijos rungty- 
nėse. Savaime suprantama, kad nervinasi visi sportininkai, tik, 
kaip matėme, elitiniai atletai yra linkę savo kinkų virpėjimą laikyti 
naudingu jų pasirodymui. Tačiau Eckersley'io atvejis yra pats 
ekstremaliausias ir beveik paradoksalus. Jis tuo pačiu metu buvo 
ir vienas labiausiai įsibauginusių beisbolo žaidėjų, ir vienas le- 
miamą akimirką sėkmingiausiai pasirodančių sportininkų. Bet jei 
Eckersley aikštėje buvo neramu, kaip jam pavykdavo taip sužibėti? 

Dabar prašau tylos, nes ketinu atskleisti reikšmingą tiesą. Mie- 
li skaitytojai, štai paslaptis, kaip išnaudoti lemtingą akimirką: 
jokio sugebėjimo išnaudoti lemiamą akimirką nėra, Dennisas 


Eckersley tiesiog buvo puikus metikas, kuris neužsikirsdavo. 

Leiskite paaiškinti. Žvelgiant eilinio sporto gerbėjo akimis, 
lemtinga proga pasinaudojama maždaug štai taip: likus trims 
sekundėms iki NBA rungtynių pabaigos dviem taškais pralai- 
minčios komandos Didvyris žaidėjas gauna kamuolį būdamas 
už tritaškio linijos ir taikosi mesti. Įsikrovęs akimirkai teikiamos 
svarbos, Didvyris žaidėjas atveria slaptą savo sielos kertelę ir pa- 
žadina joje tūnančią lemtingos akimirkos pabaisą. Tada Didvyris 
žaidėjas gali peržengti jam įprastą 35 nuošimčių tritaškių patai- 
kymo vidurkį ir žvėriškai pagerinti taiklaus metimo tikimybę; 
žiūrovai tiesiog žino, kad jis pasinaudos proga ir „įkals“ tritaškį. 
Remiantis tokiu suvokimu lemiamos akimirkos išnaudojimas 
yra gebėjimas, kuriuo stiprios psichikos žaidėjai gali pasinaudoti 
ypač įtemptomis akimirkomis, kad pakiltų virš savo įprastinės 
kartelės. 

Tačiau tiriant bet kurią sporto šaką, negauta jokių tvirtų įro- 
dymų, kad toks gebėjimas egzistuoja. Aptarkime, kaip lemiamą 
akimirką metami kamuoliukai atmušami beisbole. Kaip aiškina 
daugybė statistikos žinovų, jei kamuoliuko atmušimas lemiamo- 
mis akimirkomis yra atleto gebėjimas, tuomet jis turėtų išlikti 
nepakitęs metų metais, kaip ir žaidėjų atmušimo vidurkiai, kurie 
kiekvieną sezoną dažniausiai išlieka pastovūs. Tačiau kai statis- 
tikai ima nagrinėti ypatingųjų mušėjų pasirodymą sudėtingose 
situacijose, jie pastebi milžiniškus nuokrypius: remiantis praė- 
jusių metų rezultatais, neįmanoma numatyti, koks bus jų pasiro- 
dymas slegiant milžiniškai įtampai. Netgi liaupsinamo Niujorko 
komandos „Yankees“ žaidėjo Dereko Jeterio, daugumos tituluo- 


jamo lemtingų akimirkų dievaičiu, rizikingų mušimų statistika 

kiekvieną sezoną beprotiškai skiriasi. Tuo jokiu būdu nenorima 
pasakyti, kad žaidimas lemiamą akimirką nėra niekuo ypatin- 
gas arba kad visi sportininkai įtampą įveikia vienodai - žinoma, 
ne. Visa tai reiškia, kad nė vienas žaidėjas nėra pademonstravęs 
statistiškai išskirtinio gebėjimo nuolatos viršyti jam įprastus su- 
gebėjimus spaudžiant įtampai. 

Šio argumento, neigiančio gebėjimą geriau pasirodyti lemia- 
mą akimirką, sportininkams verčiau be reikalo neminėti. Kai 
„Sports Illustrated“ žurnalistas Tomas Verducci mėgino paaiškin- 
ti lemtingų pasirodymų tyrimų išvadas Jeteriui, šis pertraukė jį 
sakinio viduryje: „Gali susirinkti tuos skaičių graužikus, - pareiš- 
kė Jeteris, - ir išmesti juos pro langą." Tačiau skaičiai nemeluoja: 
pasirodo, kad Jeterio atmušimo vidurkis esant įtemptai ir nej- 
temptai situacijoms yra beveik vienodas. Kitais žodžiais tariant, 
didesnė rizika nepagerina Jeterio žaidimo - jis tiesiog išlieka toks 
pat. Jam gerai sekasi ir pradžioje, ir pabaigoje. Jis tiesiog gerai 
žaidžia. Ir iš tikrųjų — statistikai, žvelgdami į įtempto žaidimo 
duomenis, pastebi, kad žaidėjai, kuriems sekasi per visas varžy- 
bas (kitaip sakant, superžvaigždės), taip pat sėkmingai pasirodo 
ir paskutinėmis sekundėmis. Pavyzdžiui, NBA lygos 2007-ųjų 
sezone lemiamomis akimirkomis niekas neprilygo Kobe'ui Bry- 
antui, LeBronui Jamesui ir Dirkui Nowitzkiui - trims geriausiems 
tų metų lygos žaidėjams. Tuomet tokie „lemiamų akimirkų“ žai- 
dėjai, kaip Derekas Jeteris ar Kobe'as Bryantas, išaugus įtampai 
tiesiog žaidžia kaip įprastai — išskirtinai aukšto lygio žaidimą. 
Akimirka neišmuša jų iš vėžių, ojų talentas paskutinėmis sekun- 


dėmis savaime lemia įspūdingus rezultatus. „Žinau, kad tvyrant 

įtampai metikai gali sviesti kamuoliuką greičiau, žaidėjai gali 
mikliau bėgti - tai fiziniai dalykai, - aiškino Robas Gray. - Bet 
pralenkti savo įprastų sugebėjimų neįmanoma. Patys geriausi 
lemiamų kamuoliukų mušėjai tiesiog mojuoja kuoka taip pat, 
ar tai būtų pavasarinė treniruotė ar atkrintamosios rungtynės. 

Kaip žino sportinės veiklos tyrėjai, daug kas skeptiškai žvelgia 
į žaidimo lemiamomis akimirkomis išskirtinumo neigimą. Kaip 
galima abejoti sugebėjimu sužibėti lemiamose situacijose, kai 
nuolat matome, kaip žaidėjai nuolatos pasinaudoja lemtingomis 
progomis? Na, taip yra todėl, kad tas, ką mes manome regintys 
aikštelėje, nėra visiška tiesa: mat esame nepaprastai šališki. Pa- 
vyzdžiui, vieno reikšmingo tyrimo, atlikto 1985 metais, metu trys 
psichologai sutriuškino tikėjimą „sėkminga ranka“ lemiamomis 
krepšinio rungtynių akimirkomis. Kone visi sportininkai ir ger- 
bėjai (tiksliau sakant, 91 nuošimtis) tiki, kad krepšinio žaidėjai 
gali patekti į „zoną , beveik mistinę „pasąmoninę“ būseną, kuriai 
apėmus taiklūs metimai pavyksta be didelių pastangų. Tačiau 
ekspertai, ištyrę tikrus krepšinio metimų duomenis - Filadelfijos 
„76ers“ dvitaškius ir tritaškius, Bostono „Celtics“ baudų meti- 
mus, nustatė, kad pataikymo tikimybė nepriklauso nuo progos. 
Žaidėjas, vidutiniškai pataikantis beveik lygiai 52 nuošimčius 
metamų kamuolių, kaip ir šimtą kartų metama moneta, kartais 
nukrentanti šešis ar septynis kartus iš eilės herbu į viršų, ret- 
karčiais pataiko kelis kartus iš eilės, tad gali pasirodyti, kad jam 
šypsosi sėkmė, nors jis žaidžia nenukrypdamas nuo statistinių 
nuokrypių ribų. Harvardo universiteto fizikas Edas Purcellas 


tą patį įžvelgė beisbolo rungtynių sėkminguose spurtuose: visi 

spurtai neišeina už žaidėjo atmušimo vidurkio ribų, o šią taisy- 
klę patvirtina viena žymi išimtis —- garsus Joe DiMaggio 1941 
metų penkiasdešimt šešių rungtynių taiklių atmušimų spurtas. 
Be to, vertindami žaidimą lemiamomis akimirkomis, mes dažnai 
pakliūname į „fundamentaliosios atribucijos klaidos“ spąstus: 
žmogaus elgesį priskiriame tik jo asmenybei, nepaisydami aplin- 
kybių ir grynos sėkmės, tokių kaip netikėtas vėjo gūsis, vos vos 
kilstelėjęs kamuoliuką per stadiono tvorą. 

Tačiau, nors toks gebėjimas sėkmingai pasirodyti lemiamą 
akimirką, kokį mes įsivaizduojame, ir neegzistuoja, „lemiamos 
akimirkos išnaudojimas“ yra paranki sąvoka. Šiaip ar taip, mes 
puikiai suprantame, kad vieni žaidėjai sužiba kylant įtampai, o 
kiti - ne, ir kad daugelis atletų, įprastai pasiekiančių superžvaigž- 
dėms prilygstančių rezultatų, didėjant rizikai gali tapti stulbinan- 
čiai neveiksnūs. Galbūt tokie žaidėjai, kaip Dennisas Eckersley ar 
Derekas Jeteris, ar Michaelas Jordanas, ir neturi gebėjimo sėkmin- 
gai pasirodyti lemtingomis akimirkomis, bet vis vien svarbiau- 
siomis progomis jie nuolatos įveikia netgi tokius pat talentingus 
varžovus. Išbraukti sėkmingo žaidimo lemtingomis akimirkomis 
sąvokos nebūtina - tiesiog turime iš naujo apibrėžti, ką tai reiškia. 

Taigi, ką iš tiesų reiškia sėkmingas žaidimas lemtingomis aki- 
mirkomis? Sporto psichologai, tiriantys įtemptomis sąlygomis 
gerai pasirodančius sportininkus, pastebi keletą bendrų psicho- 
loginių bruožų. Pirmiausia jie įžvelgia pasitikėjimą savimi. Iš 
tikrųjų, atvirai pasakius, jie įžvelgė per didelį pasitikėjimą sa- 
vimi - tikėjimą savimi, kuris pranoksta jų tikruosius sugebėji- 


mus. Tyrėjai, atlikę psichologines atletų apklausas ir išrankioję 


Lemtingos akimirkos paradoksas: kodėl svylant padams 
sportininkai sužiba arba užsikerta 

pačius rezultatyviausius sportininkus siejančias bendrybes, 
nuolat pastebi, kad esminis aukščiausio lygio pasirodymą nule- 
miantis veiksnys yra pasitikėjimas savimi. Tai būdinga ir kitoms 
gyvenimo sritims. Pavyzdžiui, psichologas Geraldas Matthew- 
sas, stebintis, kaip žmonės elgiasi esant stresinėms vairavimo 
simuliacijoms, atlikdamas savo tyrimus nuolatos pastebi, kad 
įtemptose situacijose geriausiai pasirodo pasipūtę vairuotojai: 
jų arogancija prislopina baimės poveikį, panašiai kaip praeita- 
me skyriuje nutiko aktoriui Laurence ui Olivier'iui, kai, išvydus 
Noelį Cowarda, jo ego proveržis išsklaidė baimę. „Pasitikėjimas 
yra tarsi apsauginė iliuzija, - teigė man Matthewsas. Bet kodėl 
išpūstas pasitikėjimo savimi burbulas gali padėti? Visų pirma 
atletams dažnai nepasiseka (niekas nelaimi nuolatos), tad tvirtas 
tikėjimas savimi neleidžia nesėkmei jų nuvilti. Tačiau, be viso to, 
pasitikėjimas taip pat suteikia žaidėjams pojūtį, kad jiems gali pa- 
sisekti įtampos kupiną akimirką, o tai mažina jaudulį, abejones ir 
neramią vidinę savistabą, kuri dažniausiai pakiša sportininkams 
koją. Pasitikėjimas išlaisvina žaidėjus, kad jie galėtų susitelkti į 
savo užduotį ir visu pajėgumu panaudoti savo talentą - taigi, jis 
padeda jiems neužsikirsti. 

Antrasis lemtingomis akimirkomis sužibančius sportinin- 
kus siejantis bruožas yra artimas pirmajam: jei pasitikėjimas 


savimi verčia atletus pajusti, kad jie gali įveikti įtampą, tuomet 


Šis sąryšis su pasitikėjimu savimi gali paaiškinti, kodėl tiek daug profesionalių atletų 
yra tokie užkietėję egocentrikai, kalbantys apie save trečiuoju asmeniu, tarsi jie būtų 
gamtos gaivalai, o ne eiliniai mirtingieji: ši profesija pati reikalauja nepaprastai didelio 


pasitikėjimo savimi. 

jie tą devintąjį kėlinuką mušėjo pozicijoje regi kaip intriguo- 
jantį iššūkį, o ne kaip grėsmę. Steve'as Saxas, žaidęs dviejose 
pasaulio serijos rungtynes laimėjusiose „Dodgers“ komandose, 
trumpai drūtai įvardijo šį lemtingas akimirkas išnaudojančių 
žaidėjų bruožą. „Jie trokšta kamuoliuko, - pasakė jis man. - Štai 
ir viskas. Jie nori ten būti sunkią akimirką. Esu matęs vyrukų, 
kurie bijo, kad jiems nepasiseks, todėl net nežaidžia svarbiose 
rungtynėse.“ Su tuo iš visos širdies sutinka Ronaldas Smithas, 
Vašingtono universiteto psichologas, plačiai tyrinėjęs beisbolo 
žaidėjų pasirodymą rizikingomis akimirkomis. „Atletai, žvel- 
giantys į įtemptą padėtį kaip į grėsmę ar galimą katastrofą, yra 
linkę žaisti žymiai prasčiau nei tie, kurie tą pačią situaciją laiko 
iššūkiu ar galimybe, - paaiškino jis. - Žaidėjai, geriausiai pasi- 
rodantys slegiant įtampai, nori, kad kamuoliuką mušti būtų su- 
dėtinga, o kiti meldžiasi, kad tik nepatektų į tokią padėtį, nes tai 
kelia didžiulę grėsmę jų ego.“ Būtent tai ir regime visų lemtingas 
akimirkas išnaudojančių sportininkų - ir Larry io Birdo, ir Tige- 
rio Woodso - pasirodyme: jie trokšta papulti į dėmesio centrą, 


nes rizikingas akimirkas laiko palankia galimybe sužibėti . 


Čia būtų galima papasakoti dar vieną Larry'io Birdo istoriją, kuri atskleidžia pasi- 
rodymo lemtingą akimirką sąryšį su dėmesio troškimu. Per vienas rungtynes Sietle, 
kai iki pabaigos buvo likusios vos kelios sekundės, o rezultatas buvo lygus, Birdas 
užribyje dalyvavo komandos pasitarime su treneriu K. C. Jonesu, kuris braižė žaidimo 
planą kitam „Celtics“ nariui Dennisui Johnsonui. Bet Birdui ši mintis nepatiko. „Gal 
jūs geriau atiduokite kamuolį man ir liepkite visiems trauktis man iš kelio?“ - įsiterpė 
jis. Po minutės pertraukėlės Birdas prisiartino prie Sietlo komandos puolėjo Xaviero 
McDanielio ir pareiškė jam: „Xavierai, aš perimsiu kamuolį. Pasivarysiu du žingsnius 
kairėn, peržengsiu tritaškio liniją ir įkalsiu.“ Būtent taip ir nutiko. Birdas + pasitikėjimas 
savimi + iššūkio ir galimybės pojūtis = „Celtics“ pergalė. 


> 
CA 

O dabar galiausiai galime įminti šioje knygoje anksčiau 
užduotą mįslę: kaip chroniškai nervingas Dennisas Eckers- 
ley - žaidėjas, kuris ant metėjo plokštelės jaudinosi taip pat, 
kaip ir Steve'as Blassas - sugebėdavo taip patikimai pasirodyti 
lemtingomis akimirkomis? Kodėl vienas įsibauginęs metikas 
tvyrant įtampai sužiba, o kitas įsibauginęs metikas palūžta? Juk 
vis dėlto Blassas ir Eckersley daugeliu atžvilgiu buvo tokie pat 
žaidėjai: abu turėjo unikalų talentą, abu juto nepaprastą kon- 
trolę ir abu kamavo neregėtas pasirodymo nerimas. Vienintelis 
juos skiriantis bruožas buvo jų santykis su nerimu. Blasso baimė 
sekino jo pasitikėjimą savimi. Kaip jo negandoms įsibėgėjus 
apie jį pasakė „Pirates“ metikų treneris: „Jis yra gerokai pra- 
našesnis už kitus metikus, bet tuo netiki.“ O Eckersley visados 
išlikdavo atkaklus ir pasipūtęs; jis, netgi apimtas jaudulio, ti- 
kėjo, kad nuolatos išlieka toks pat, o taip beveik visada ir bū- 
davo. Blassas, užkluptas baimės, imdavo šalintis atsakomybės, 
melsdavo, kad jam nereikėtų išeiti į aikštę, o Eckersley mėgo 
konfrontuoti - jis norėdavo mesti kamuoliuką. Po prasto pa- 
sirodymo jis pasakė: „Negaliu sulaukti, kol galėsiu susigrąžinti 
gerą vardą. Be to, svarbus ir užsikirtimo veiksnys. Kol Blassas 
nervindamasis tobulino savo metimo techniką ir leidosi, kad 
vidinis dėmesys suardytų puikiai išmoktus metimo judesius, 
Eckersley elgėsi priešingai: mėtė vis taip pat, laikėsi įpročių 
ir rūpinosi tik esama akimirka. „Tiesiog žengiu ant plokštelės 
ir maždaug leidžiu, kad tai nutiktų“, - sakė jis laikraščiui „San 
Francisco Chronicle“. Eckersley, kaip ir visi kiti lemiamą progą 


išnaudojantys žaidėjai, mokėjo neužsikirsti. 

Taigi, ta pati baimė sukėlė dvi visiškai priešingas pasekmes. 
Vienas metikas į savo nerimą žvelgė pasitikėdamas savimi, tikė- 
damas savo technika ir susitelkęs tik į reikiamą atlikti užduotį 
ir tapo vienu geriausių visų laikų beisbolo „stabdžių“. „Pasiekti 
savo galimybių viršūnę man padėjo baimė - tokia baimė, kuri 
sustiprina, kai nukreipi ją teisinga linkme", - paaiškino Eckersley, 
kai 2007-aisiais buvo įtrauktas į beisbolo panteoną. Kitas metikas 
tapo nuošalus, ėmė nebepasitikėti savimi, susitelkė į save ir virto 
užsikirtimo simboliu. 


Tačiau tuo Steve'o Blasso istorija nesibaigia. 


Pratesimas 


Kai vieną 1999-ųjų pavasario dieną Blassas, tuomet jau daugelį 
metų dirbęs „Pirates“ rungtynių komentatoriumi, ėjo „Pirates“ 
pavasario treniruočių stovyklos teritorija Bradentone, Floridos 
valstijoje, prie jo prisiartino keistas vyras su kaubojaus batais. 
Tas vyras, psichologas iš Naujosios Meksikos Richardas Crow- 
ley, atkeliavo į Floridą, vildamasis susitikti ir pagydyti Atlantos 
„Braves metiką Marką Wohlerį, dar vieną „Steve'o Blasso liga“ 
sergantį ligonį. Bet Crowley susidūrė su pačia įžymybe. 

— Jūs Steve as Blassas? - paklausė jo Crowley. 

— Taip, - nestabtelėdamas atsakė Blassas. 

Crowley nusekė paskui jį. 

— Esu apie jus skaitęs, - šūktelėjo jis. - Jus vis dar kamuoja 
tas negalavimas? 


— Taip, - eidamas toliau atsakė Blassas. 

— Galėčiau jus išgydyti, - tarė Crowley. 

Blassas sustojo ir nužvelgė Crowley į. „Prie manęs buvo pri- 
ėję ir padėti siūlėsi galybė žmonių, - prisiminė Blassas. - Kai 
jis pasakė, kad gali man pagelbėti, pamaniau: „Kas, po velnių, 
manai esąs? Pats pamėgink pagyventi šitam mėšle porą metelių 
ir tada pasakyk, kad gali man padėti.“ Bet Crowley neatlyžo, pas- 
kubomis mėgino išdėstyti jam savo pasirodymo nerimo gydymo 
filosofiją. Tai skeptiškai nusiteikusį Blassą suintrigavo ir jis nu- 
sprendė paskirti Crowley iui sekundėlę savo laiko. Galiausiai jie 
prašnekėjo devyniasdešimt minučių. Keletą dienų tai pasvarstęs, 
Blassas sutiko dar kartą pasimatyti su Crowley'iu ir išmėginti 
visą gydymo seansą. 

Prieš tęsdamas skubu paaiškinti, kad Crowley io metodai ir 
psichologinės teorijos yra ne šiaip truputį pamišėliški ir ekscen- 
triški. (Kaip jau galbūt numanote, ieškoti paciento už pusketvirto 
tūkstančio kilometrų nuo namų nėra psichologams įprasta gydy- 
mo praktika.) Jo idėjos netiktų kiekvienam. Tačiau Crowley'io 
metodika padėjo tokiems atletams, kaip Shawnas Greenas ir 
Wohleris (kurį Crowley galiausiai susekė). „Tie vaikinai ir taip 
prikimšti informacijos, todėl aš nelendu į kairįjį smegenų pusru- 
tulį, kad įbrukčiau dar daugiau informacijos, - sakė man Crow- 
ley. - Aš tiesiog atgręžiu juos į jų dešinįjį pusrutulį, konkrečiai - į 
vaizduotę: Crowley yra įsitikinęs, kad Blasso tipo pasirodymo 
sutrikimą yra nesudėtinga pašalinti. Anot jo, žaidėjui nereikia 
keisti nei savo technikos, nei nagrinėti santykių su motina. Atle- 
tui tereikia atrasti neigiamą jį gramzdinančią mintį ir ją pašalinti it 


rakštį. Crowley sako, kad jis tai gali atlikti per vieną konsultaciją 

telefonu. Štai čia ir prasideda visos keistenybės. „Paprašau atletų, 
kad jie įsivaizduotų, jog yra vaikai, ir mintyse nusipieštų atvaiz- 
dą - paveikslėlį ar pabaisą, kuris jų vaizduotėje yra kaltas dėl to, 
kad kamuoliukas praskrieja pro šalį, - pasakojo jis. - Atvaizdą 
sugalvoja žaidėjas. Tai gali būti liežuvį rodanti kuoka: Crowley 
priverčia atletus sąveikauti su mintyse susikurtu atvaizdu, kol 
galiausiai paliepia jiems jį sunaikinti. „Jie gali naudoti bazukas, 
įsivaizduoti, kad yra stikliniai, patys tapti keliasdešimties metrų 
ūgio ir save sutraiškyti , - sakė jis man. Tada, Crowley io įsitiki- 
nimu, psichikos nuodai pašalinami. 

Nors šio moksliškai nepagrįsto gydymo plano tradicinė 
psichologija nepripažintų, Crowley'io metodas įkvėpė Blassą. 
„Richardas tarė man: „Žinai, mums nereikia išsiaiškinti, kodėl 
taip nutinka, tiesiog imkim ir pagydykim tave“, - prisiminė Blas- 
sas. - Tai buvo tobulai paprasta. Pamaniau: „Velniai rautų!“ Po 
seanso Blassas su Crowley iu nuėjo į „Pirates“ aikštę Bradentone 
ir Blassas prisipažino, kad jis ten įžengė pirmą kartą nuo 1975-ųjų. 
„Toje aikštėje jis metė žaisti , - paaiškino Crowley. Blassas ne- 
buvo netgi gatvėje atsistojęs priešais mušėją nuo pat savo beis- 
bolininko karjeros pabaigos 1975-aisiais, bet tą dieną jis pamažu 
pradėjo susigrąžinti savo mylimą žaidimą. 

Ši kelionė prasidėjo paprastai. Už „Pirates“ klubo būstinės, 
toli nuo smalsių akių, Blassas mėgino mėtytis kamuoliuku su savo 
kolega komentatoriumi. Mesdamas kamuoliuką jis staiga prisi- 
minė, kad tai smagu. Po to Blassas paprašė žemesniosios lygos 
vadybininko Trento Jewetto susitikti aikštėje vieną ankstyvą rytą. 


Jewettas kadaise žaidė gaudytojo pozicijoje, tad Blassas norėjo 

pamėtyti jam keletą suktų ir greitų metimų. Taigi, pirmąkart per 
dvidešimt ketverius metus Blassas žengė ant metiko plokštelės. 
Jam nereikėjo jaudintis dėl rezultatų ar metimo technikos - jis 
atėjo pamėtyti, nes turėjo ūpo. „Norėjau vėl patirti bent truputį 
to džiaugsmo, - sakė Blassas. - Ir Trentas man tarė: „Šūdas! Taip 
galėtum mėtyti aukštesniojoje lygoje!“ Netrukus Crowley atiteko 
garbė nuo pat 1975-ųjų tapti pirmuoju mušėju, kuriam Blassas 
metė kamuoliuką. Numatytas įvykis vis dar kėlė Blassui baimę: 
naktį prieš šį susitikimą jis vargiai galėjo užmigti. Iš ryto Blas- 
sas įpėdino į Bradentono aikštės mušėjo aptvarą ir ėmė svaidyti 
kamuoliukus, nepaisydamas savo jaudulio. „Porą kartų jis atmu- 
šė, - pasakojo man Blassas. - Bet kuo ilgiau aš mėčiau, tuo labiau 
atsipalaidavau. Staiga suvokiau: „Žinai, tai ne pasaulio pabaiga“ 
Paskutinį savo sugrįžimo žingsnį Blassas žengė tų metų „Pi- 
rates komandos svajonių stovykloje. Chuckas Tanneris, buvęs 
„Pirates“ vadybininkas, paprašė Blasso pamėtyti per kasmetines 
rungtynes tarp stovyklos dalyvių ir buvusių profesionalų, bet 
Blassas išsisukinėjo, kol vienas įžūlus stovyklautojas atrado jo 
silpnąją vietą. „Vienas iš stovyklautojų buvo tikra rakštis subi- 
nėj, - prisiminė Blassas. - Tas tipas man rėžė: „Galėčiau užsi- 
merkęs atmušti tavo kamuoliuką. Manau, galėčiau tave išmesti 
iš žaidimo“ Todėl paprašiau Chucko, kad jis leistų man mesti tik 
tam vienam vyrukui“ Blassas vėl ėmė baimintis. Jis ir vėl negalėjo 
užmigti varžybų išvakarėse. O tada pirmą kartą po daugelio metų 
aukščiausiosios lygos metikas Steve'as Blassas pasirodė beisbolo 
rungtynėse. Jis stengėsi neskubėti, galvoti tik apie tą akimirką, 


susitelkti į pasirinktą žodį, o ne į metimo judesius. Pirmasis 

metimas tam pasipūtusiam stovyklautojui pasirodė neblogas. 
Taip pat ir antrasis. O kaip buvo su trečiuoju? Blassas jį tiesiog 
išrūkė ir griežtai pastatė stovyklautoją į savo vietą. „Na, gerai, — 
pagalvojo Blassas, - dar pasiliksiu.“ Galiausiai tądien jis mėtė 
aštuonis ir du trečdalius kėlinio. „Kiekvienas kėlinukas buvo vis 
smagesnis už praėjusį, - sakė jis man. - Galėjau tęsti be paliovos. 
Tai buvo viena puikiausių dienų mano gyvenime. Nesijaudinau 
dėl to, kiek tai truks. Tiesiog išėjau, gavau kamuoliuką ir mėčiau.“ 
Nuo to laiko Blassas kasmet mėto „Pirates“ svajonių stovykloje 
ir mėgaujasi kiekviena akimirka. 

Taigi, galiausiai atkakli Crowley 'io pagalba išgydė Steveą 
Blassą. Šiaip ar taip, nepaisant Crowley'io idėjų pamišėliškumo, 
jo beprotybė buvo nuosekli. Tikroji Crowley'io dovana Blassui 
buvo kur kas didesnė nei pagalba sunaikinant kažkokį įsivaizduo- 
jamą demoną. (Jau išsiaiškinome, kokios psichologinės jėgos 
gramzdino Blassą ir tarp jų tikrai nebuvo liežuvį rodančios ani- 
macinės kuokos.) Crowley'io didžiausias darbas buvo atskleisti 
Blassui vieną didžiausių tiesų - iš tikrųjų su juo niekada nieko 
nebuvo nutikę. Jis nesirgo jokia paslaptinga liga. Jam nereikėjo 
išspręsti jokios painios psichologinės problemos. Crowley, įkvė- 
pęs Blassą išsilaisvinti iš savo baugščios psichologinės landynės 
ir dar kartą pamėginti pažaisti, padėjo jam išsivaduoti iš jį baugi- 
nančių įsitikinimų grandinių. Visas ankstesnis treniravimasis ir 
svarstymas buvo nereikalingi. Blassas galėjo išsišluoti psichikos 
šiukšlyną, susitaikyti su jaučiamu nerimu ir po truputį mesti 


vieną kamuoliuką po kito. Paprasta. 

Tai paskutinė Blasso „ligos“ pamoka. Taip atkakliai kovoda- 
mas savo sportinės karjeros metais Blassas tebuvo nerimo sle- 
giamas žmogus, kaip ir mes visi, žmogus, nusekęs paskui baimę 
į nebūtį - ten, kur dvejojo, vengė nepatogių situacijų, įnirtingai 
mąstė apie savo vidinę būseną, o tai jį tik ginė dar toliau. Tačiau 
su Crowley'io pagalba Blassas suvokė, kad kur kas geriau savo 
dėmesį nukreipti kitur - į meilę žaidimui. Kai tik jis pasiryžo iš 
naujo sąmoningai pažvelgti į savo baimę ir su ja susitaikyti, beis- 
bolas vėl jam atsivėrė. Atsispyrus nuo giliausios kančios dugno, 
jam vėl tapo smagu mėtyti kamuoliuką. Pasaulyje nėra žmogaus, 
labiau nusipelniusio patirti tą džiaugsmą beisbolo kvadrate nei 


Steve'as Blassas. 

Padėkit, padėkit!: kaip reaguoti, 
mąstyti ir išgyventi, kai gresia 
pavojus mūsų gyvybei 


HECTORAS CAFFERATA NELAIKO SAVĘS DIDVYRIU UŽ TAI, 
ką padarė. Tiesą sakant, jį piktina tokios šnekos, o kadangi jo 
žygdarbį tą ledinę naktį Korėjoje prieš šešis dešimtmečius yra 
išliaupsinę daugybė žmonių, jo pasipiktinimas jau senokai virto 
įsiūčiu. „Klausyk, tik jokių paistalų apie didvyrius, gerai?“ — 
perspėjo jis mane tarme, išduodančia, kad jis kilęs iš Naujojo 
Džersio, kai paprašiau papasakoti istoriją apie įvykį, po kurio 
prezidentas Harry Trumanas užkabino jam ant kaklo garbės 
ordiną. „Esu eilinis vyrukas. Jei padarysi iš manęs kažką, kas aš 
nesu, už tai tavęs tikrai nepaglostysiu. Tai buvo geranoriškas 
grasinimas (bent jau tikiuosi ), bet, nors Cafferata jau ir nukaršęs, 
jis - vienas tų vyrukų, kurių perspėjimų apdairesniems žmo- 
nėms nederėtų praleisti pro ausis. Sulaukęs aštuoniasdešimties 
jis vis dar sudėtas panašiai, kaip jaunystėje, kai žaidė pusiau 
profesionalioje amerikietiško futbolo lygoje: metro aštuonias- 
dešimt penkių centimetrų ūgio ir beveik šimto kilogramų svorio, 


stambių, stiprių rankų ir rūstaus, su nesąmonėm nesitaikstančio 

kai gresia pavojus mūsų gyvybei 
žvilgsnio. Cafferata niekada nebuvo linkęs į smurtą. „Niekada 
nekilo ranka ką nors nuskriausti, - sakė jis man, tad kai jis 
prisimena tą naktį, jį apima ne pasididžiavimas savo narsa atsi- 
dūrus pavojingoje situacijoje, o tiesiog jausmas, kad jis atliko 
savo pareigą. „Buvau jūrų pėstininkas, o jūrų pėstininkai privalo 
atlikti savo užduotis, - pasakojo jis. - Kai reikalai pasmirsta, 
reikia pasirūpinti vienas kitu. Be jokių kalbų. Privalai daryti tą, 
kas tau priklauso.“ 

Nesvarbu, ar tai, ką tą žvarbų 1950-ųjų lapkričio 28-osios 
vakarą Hectorui „priklausė daryti“ buvo didvyriška ar ne, vis 
vien sunku tuo patikėti. Tuo metu eilinis Hectoras Cafferata pri- 
klausė 240-ies jūrų pėstininkų kuopai, dislokuotai prie Čangdzi- 
no tvenkinio, kalnuotame ir atšiauriame, dabar Šiaurės Korėjai 
priklausančiame regione. Vos prieš kelias savaites, kai į konfliktą 
ginti draugų komunistų nuo amerikiečių pajėgų įsitraukė kinai, 
Korėjos karas gerokai įsisiūbavo, o tam JAV kariuomenės vadai 
buvo visiškai nepasirengę. Vos 15 000 per Čangdziną slenkan- 
čių amerikiečių karių turėjo susiremti su 150 000 kinų kareivių, 
kurie buvo užsimoję išstumti amerikiečius. Tą naktį Cafferataos 
kuopai teko nepavydėtina užduotis - apginti užsnigtą koridorių, 
vadinamą Toktongo laivakeliu. Saulei leidžiantis už horizonto, 
kuopos vadas jį ir dar tris jūrų pėstininkus išsiuntė užsiimti žval- 
gybinių pozicijų ant pliko kalvos šlaito, toli nuo amerikiečių 
gynybinių linijų. Niekam nežinant, netoliese slėpėsi kinų kuopa, 
tykanti sutemus užpulti laivakelį. 

Atėję į budėjimo vietą, jūrų pėstininkai pasidalijo į dvi grupes: 


ko! Cafferata su kitu iš Naujojo Džersio kilusiu kariu Kennethu 

Bensonu snaudė savo miegmaišiuose gretimoje užuovėjoje, kiti 
du kariai turėjo budėti pirmieji. Spaudė neįtikėtinas arktinis 
šaltis. Dangus buvo giedras, nutviekstas mėnesienos, taigi tem- 
peratūra nukrito iki 35 laipsnių žemiau nulio, o sniegą pustė 
ledinis vėjas. (Per visą Čangdzino žygį oras buvo toks šaltas, 
kad karių gertuvėse suledėdavo vanduo, o medikams tekdavo 
laikyti burnose morfijaus ampules, kad jos neužšaltų.) Kadan- 
gi jūrų pėstininkai buvo jauni ir nepatyrę (Cafferata buvo tik 
dvidešimt vienerių), jie visi truputį nerimavo, bet du budintys 
kareiviai tą vakarą buvo ypač baikštūs. Keletą kartų Cafferata 
pabudo, išgirdęs, kaip jie šaudo į šešėlius ir mėto signalinius deg- 
lus tik tam, kad įsitikintų, jog niekas nesiartina. Tačiau trečiąjį 
kartą pasigirdus šūviams apie pirmą valandą nakties, Cafferata 
išsyk suprato, kad kažkas negerai. Netrukus jis išgirdo riksmus, 
trimitus ir kulkosvaidžio kalenimą. Pašokęs iš miegmaišio, jis 
užriaumojo: „Bensai, kelkis, jie ateina!“ Vos už tuzino metrų 
kalva plūdo kinų kareiviai. Cafferata priglaudė savo M1 šautuvo 
buožę prie peties ir ėmė šaudyti. 

Kova buvo besibaigianti jai vos prasidėjus. Per kelias akimir- 
kas kinai nukovė du jūrų pėstininkus Hectorui iš kairės. Tuo 
tarpu jis su Bensonu greitai sumojo, kad jų gynybinė pozicija 
yra siaubinga, tad jiedu nulėkė į griovą, kur buvo geresnė prie- 
danga. Ten jie susidūrė su keliais besislepiančiais sužeistais jūrų 
pėstininkais. „Tie vaikinai buvo sunkiai sužaloti, - prisiminė 
Cafferata. — Juos pašovė visai staiga, jiems nė nespėjus pabusti. 
Negalėjome jų palikti, tad nusprendėme priešintis ir juos apgin- 


ti. Tačiau netrukus „mes“ sumažėjo iki „aš.“ Kai į jų gretas įkrito 

kinų granata ir Bensonas pamėgino ją atmesti atgal, granata spro- 
go vos paleista, nuplėšdama jam nuo veido akinius. Po sprogimo 
Bensonas liko visas kruvinas ir apakintas žybsnio. Cafferata'ai 
reikėjo atlaikyti kinų kuopos puolimą vienam. Susiklosčius to- 
kioms nepalankioms aplinkybėms, dauguma kareivių būtų iškėlę 
baltą vėliavą, bet tik ne Cafferata: „Visada sau kartojau: jei norit 
mane paguldyti, pasirenkit ilgai naktelei', - sakė jis. 

Ateinančias septynias valandas Cafterata buvo virtęs vieno 
žmogaus kariuomene. Šviečiant mėnesienai ir signaliniams fa- 
kelams, jis lakstė po griovį šaudydamas į besiartinančius kinų 
kareivius. Kairėje rankoje Cafferata laikė kareivišką kastuvėlį, ku- 
riuo atmušinėjo atskrendančias kinų granatas. „Buvau blogiausias 
beisbolo žaidėjas pasaulyje, tad neįsivaizduoju, kaip pataikyda- 
vaujas atmušti ,- pasakojo jis man. Savo M1 „Garand“ šautuvą su 
aštuonių šovinių apkaba jis laikė dešinėje, šaudydamas atremda- 
vo jį į kairiosios rankos nykštį ir taip skynė prastai parengtus kinų 
karius vieną po kito. Kai tik Cafferata'ai baigdavosi šoviniai, jis 
čiupdavo kitą šautuvą iš Bensono, kuris juos užtaisinėjo apgrai- 
bomis. Žinoma, Cafferata buvo išsigandęs arba, kaip pasakytų 
pats: „Tarkime, kad buvau susirūpinęs, bet jis nepamena, kad 
tąnakt būtų pernelyg svarstęs apie savo jausmus. (Nors jis pri- 
simena, kaip pagalvojo, kad jo motina „bus labai nepatenkinta, 
jeigu jis žus.) Ant jo pilantis kinų kulkų ir granatų krušai, jis 
veikė vedamas nuojautos. „Tikrai neturi kažin kiek laiko pamąs- 
tyti, - sakėjis. - Reaguoji automatiškai. Ko gero, vadovaujiesi ins- 
tinktais ar tuo, ko išmokai augdamas. Cafferata pradėjo beveik 


pastoviai medžioti ir šaudyti į taikinius jau būdamas dešimties. 

Jis pastebėjo, kad dabar, būnant griovoje, jam tereikėjo nukreipti 
šautuvą ir spausti gaiduką - viskas vyko savaime. „Man šaudyti 
buvo tas pats, kas valgyti, - sakė jis man. - Užaugau su šautuvu 
rankose, todėl šaudant man nereikėjo sėkmės. 

Tą naktį Cafferata taip ilgai šaudė, kad jo šautuvo vamzdis ėmė 
juoduoti ir rusenti, tad jam tekdavo jį ataušinti sniege. Mūšiui 
einant į pabaigą, jis pamėgino vieną granatą atmesti ranka, bet ji 
per anksti sprogo, stipriai sužalodama jo beveik nušalusią kairiąją 
plaštaką. Jis kovėsi toliau. Apyaušriu atvykęs jūrų pėstininkų 
pastiprinimas išvydo, kaip vienas vyras priešinasi visai priešo 
kuopai, tarsi turėtų antgamtinės galios. Tik tada, kai pagaliau 
galėjo truputį atsipalaiduoti, Cafferata pastebėjo, kad visą naktį 
kovėsi vienomis kojinėmis ir be striukės. Staiga suvokęs, kad jo 
pėdos sušalusios į du ledo luitus, jis nuėjo ieškoti savo batų ir 
buvo priešo sužeistas į krūtinę ir dešiniąją ranką. Kai Caffera- 
taos kuopos jūrų pėstininkai evakavo sužeistuosius ir surinko 
priblokštus kinų belaisvius, jie ėmėsi skaičiuoti nukautus priešus. 
Rezultatas juos pritrenkė. Kaip po daugelio metų vienas karys 
paaiškino rašytojui Larry iui Smithui: „Mano apskaičiavimais, jis 
nušovė beveik šimtą priešų, nors mes parašėme, kad trisdešimt 
šešis, nes nemanau, jog [kas nors] būtų tuo patikėjęs.“ 

Žinoma, žvelgiant iš žmogiškosios pusės, pasakojimas apie 
šimtus ant žvarbaus kalno šlaito žuvusių karių yra tragiškas — 
tai Cafferata pirmiausia ir stengiasi pabrėžti. „Man buvo jų gai- 
la, - prisipažino jis man. - Nenorėjau jų šaudyti, bet ką daugiau 
galėjau padaryt? Jei nebūčiau jų šaudęs, jie būtų nušovę mane“ 


Tačiau vertinant atsparumo įtemptomis sąlygomis požiūriu... 

Dieve mano. Tą naktį nuolatos virš galvos kybant mirtinam pa- 
vojui, Cafferata atliko tokį neįtikėtiną žygdarbį, lyg būtų iš kom- 
piuterinio žaidimo - jis apgynė amerikiečių teritoriją vienui vie- 
nas, puolamas daugiau nei šimto priešų. Kaip vienas išsigandęs 
žmogus, besivadovaujantis vien tik instinktais, galėjo taip ilgai 
atsilaikyti tokiomis gniuždančiomis sąlygomis? Nuo tos nakties 
jau praėjo šešiasdešimt metų, tad Cafferata turėjo marias laiko ap- 
mąstyti savo veiksmus. Aštuoniolika mėnesių karo ligoninėje gy- 
dęsis savo sužalojimus, nuo kurių beveik nebevaldo dešiniosios 
rankos (nors vis dar gali nuspausti gaiduką), jis nenoriai priėmė 
iš prezidento Trumano garbės medalį už savo veiksmus. (Kaipjis 
mėgsta pasakoti, „tas niekšelis“ sugadino jo išeiginius batus, kai 
ant jų užmynė, mėgindamas pasiekti Cafferata'os kaklą.) Betir po 
tiek daug metų Cafferata nenumano, kaip paaiškinti savo virtimą 
vieno žmogaus kariuomene, kai jam kilo neįsivaizduojamai eks- 
tremalus pavojus. Kaip jis pats kartą pasakė: „Tiesą sakant, man 
pavyko. Aš žinau, kad man pavyko. Kiti žino, kad man pavyko. 
Bet, po velnių, kad aš žinočiau, kaip man tai pavyko“ 

Iki šiol šioje knygoje daugiausia tyrinėjome baimę kaip emo- 
ciją, turinčią evoliucijos nustatytą paskirtį, kuri beveik absurdiš- 
kai prasilenkia su mūsų šiuolaikinio gyvenimo poreikiais: nors 
ji skirta mums padėti apsisaugoti nuo grėsmės mūsų gyvybei ir 
sveikatai, niekas nemirs sakydamas nerimauti verčiančią kalbą 
ar paskutinę sekundę atlikdamas rezultatyvų perdavimą. Šiuo 
atžvilgiu baimė gali atrodyti tarsi psichologinė atgyvena, likusi 
nuo tų laikų, kai į mus kasdien taikydavosi mastodontai ir karda- 


dančiai. Tačiau kad ir kokie būtume saugūs šiais laikais, kartais 

mūsų kraštutinis, apsauginis baimės atsakas gali išties padėti 
patekus į tam tikrą situaciją. Retkarčiais mums netikėtai nutinka 
rimti, gyvybei pavojingi dalykai, kurie iš tikrųjų gali pražudyti, jei 
nebūsime vikrūs ir sumanūs. Taigi, kaip mes reaguojame į tokią 
ekstremalią baimę, kai mūsų išlikimas pakimba ant plauko? Kaip 
tą šaltą lapkričio naktį išsiaiškino Hectoras Cafferata, kai, kaip sa- 


koma, reikalai pasmirsta, mes virstame visiškai kitais žmonėmis. 


„Tu išsigąsi“ 


1895-ųjų rugsėjį į Amerikos literatūros akiratį įsiveržė klasiki- 
nis Stepeheno Crane'o romanas apie pilietinį karą „Raudonas 
drąsos ženklelis“ (angl. The Red badge of Courage). Skaitytojams 
graibstant knygos egzempliorius, kritikai gyrė Crane'o knygą už 
realistiškai pavaizduotus klaikius karių išgyvenimus kovos lauke. 
Romane aprašomas užsisklendusio Sąjungos kareivio Henry io 
Flemingo virsmas iš bailaus dezertyro į narsų kovotoją. Beveik 
visiems pasirodė, kad Crane as sukūrė tokį tikslų karo paveikslą, 
kad tai galėjo būti netgi ne grožinė literatūra, bet tik ne vienam 
žilagalviui Sąjungos veteranui Abneriui Smallui. Smallas pareiš- 
kė, kad nors Craneas - lakios vaizduotės rašytojas, jis nieka- 
da neregėjo mūšio. Iš tikrųjų - dvidešimt trejų Crane'as gimė 
nuo karo pabaigos praėjus šešeriems metams. Smallui labiausiai 
užkliuvęs vienas romano aspektas, kurį jis pavadino „visiškais 
paistalais“, buvo Crane'o manymas, kad Flemingas galėjo blaiviai 
mąstyti karo įkarštyje. „Jaunas autorius, savo vaikišką fantaziją 


įaudrinęs knygomis, parašė pasakojimą, kuriame žalias naujokas 

papuola į mūšį, jį pereina ir iš jo ištrunka. Vaikinas pavaizduo- 
tas visiškai logiškai protaujantis, - savo karo prisiminimuose 
rašė suirzęs Smallas. - Būtų visiškas absurdas, jei mano pulke ar 
kariuomenėje bent vienas vyras būtų mąstęs apie savo jausmus 
ir įsiminęs visus savo veiksmus mūšio įkarštyje ar bent penkias 
minutes nepertraukiamai būtų galvojęs apie praeitį, dabartį ar 
ateitį... Smallo įsitikinimu, tiesą galėjo suprasti tik išgyvenę 
mūšių siaubą ir sumaištį: kai tau gresia toks didžiulis pavojus, 
įprastiniai žmogaus psichikos dėsniai nebegalioja. Niekas negali 
išlikti „normalus“, apšaudomas priešo. Suprasti Smallo pastebė- 
jimą pasaulis pribrendo tik po penkiasdešimties metų. Ištisus 
dešimtmečius senoviško kirpimo kariuomenės vadai laikėsi ar- 
chajiškų, idealizuotų įsitikinimų, kaip karys turi elgtis mūšio 
lauke. Jie skelbė, kad tinkamai baksnojami visi žmonės gali at- 
rasti šaltakraujiškos narsos, aplink švilpiant kulkoms - tereikia 
jiems įkalti disciplinos, įdiegti pareigos ir atsidavimo savo šaliai 
jausmą. Baimė buvo silpnybė, gėda, kurios nebuvo galima nei 
rodyti, nei aptarinėti: pavyzdžiui, per Antrąjį pasaulinį karą prie 
visų Maltos pabūklų buvo prikabinti rašteliai, įspėjantys karius: 
„Jei esi tikras vyras, tavo savigarba tau neleis pasiduoti nerimo 
neurozei ar išsigąsti.“ Dezertyrams ir atsilikusiems nuo būrio 
nebuvo jokio pasigailėjimo - jie buvo baudžiami griežčiausiomis 
bausmėmis. (Kaip savo knygoje „Baimė: kultūros istorija“ (angl. 
Fear: A Cultural History) rašo Joanna Bourke, po Antrojo pasau- 
linio karo atsirado manančių, jog mūšio metu supanikavusius 
karius reikėtų priverstinai sterilizuoti, kad jų silpnumas neper- 


siduotų ateities kartoms.) Britanijos kariuomenėje karininkai 

dar ilgai buvo ginkluoti pistoletais, skirtais šaudyti ne į priešus, 
o į atsisakiusius pulti į priešo ugnį. 

Tačiau atėjus šviesesniems laikams, psichologiniai tyrimai ėmė 
po truputį atskleisti, koks iškreiptas buvo senamadiškas požiūris 
į mūšio baimę. Buvo atverstas naujas Antrojo pasaulinio karo 
puslapis, kai keli tyrimai sugriovė pasenusią nuomonę apie narsą 
kovos lauke. Buvo pastebėta, kad mūšyje pabūgsta visi, nepaisant 
jų karinio laipsnio, patirties ir drąsos. Remiantis viena pokalbių 
su Antrojo pasaulinio karo pėstininkais serija, tik 7 nuošimčiai 
vyrų teigė niekad nejautę baimės, bet 75 nuošimčiai pripažino, 
kad mūšyje jiems virpėjo rankos, 85 nuošimčiams prakaitavo 
delnai, 89 nuošimčius prieš kovą kankino nemiga. Ko gero, visų 
iškalbingiausia buvo apklausa, per kurią aštuntadalis visų JAV 
kareivių atsakė, kad mūšyje jiems susuko vidurius, o ketvirtadaliui 
atsipalaidavo šlapimo pūslė . Netrukus netgi generolas George'as 
Pattonas, tikrai ne skystablauzdis ištižėlis (sykį jis buvo nušalintas 
nuo pareigų dėl to, kad užvožė ligoninėje gulinčiam kontuzytam 
kareiviui), be skrupulų atvirai pasisakė šia tema. „Per pirmą mūšį 
bijo kiekvienas vyras, - sakė jis. - Jeigu jis tikina, kad nebijo, 
jis - prakeiktas melagis... Tikras didvyris yra vyras, kuris kaunasi 
netgi bijodamas.“ Antrajame pasauliniame kare JAV kariuomenės 
požiūris į baimę buvo ypač atviras. Daugelis mano, kad būtent dėl 
to amerikiečiams veteranams rečiau išsivystydavo PTSS nei jų 


kolegoms, nosies nenukabinantiems britams. Vienas naujokams 


* Tai šį kartą išgirdęs vienas veteranas pasakė kovos ekspertui pulkininkui Dave'ui Gross- 


manui, su kuriuo susipažinsime šiame skyriuje: „Po šimts, pulkininke, tai tik įrodo, kad 


trys ketvirtadaliai karių yra prakeikti melagiai!“ 


t A 
"D 


Padėkit, padėkit!: kaip reaguoti, mąstyti ir išgyventi, 
kai gresia pavojus mūsų gyvybei 


skirtas vadovėlis didžiosiomis raidėmis skelbė: TU IŠSIGĄSI, 
o po to lyg pernelyg globėjiška motina guodė: „Neleisk, kad kas 
nors tave vadintų bailiu, jei prisipažįsti, kad bijai.“ 

Šie atradimai daugeliu atžvilgiu nesukrėtė pasaulio: kas galėjo 
stebėtis sužinojęs, kad karas yra bauginantis? Tačiau tuo pačiu 
laikotarpiu du išradingi tyrėjai - ne akademikai, o kareiviai — 
atliko su mūšyje dalyvaujančiais kariais praktinį eksperimentą, 
kuris sujaukė nusistovėjusį požiūrį į tai, kaip žmogaus sąmonė 
reaguoja į ekstremalų pavojų. Liūdniau pagarsėjęs iš šių dviejų 
vyrų buvo karo istorikas S. L. A. Marshallas, Pirmojo pasauli- 
nio karo pėstininkas, dvidešimt metų išdirbęs žurnalistu. JAV 
kariuomenė įpareigojo jį užrašyti Antrajame pasauliniame kare 
kovojančių karių žodinius pasakojimus. Nors karu besidomintys 
mokslininkai dažnai abejojo Marshallo tyrimo metodų tikslumu 
(ypač po to, kai jis paskelbė be galo kontroversišką teiginį, kad 
per Antrąjį pasaulinį karą 75 nuošimčiai amerikiečių kareivių 
dėl įgimto bjaurėjimosi žudymu niekada neiššovė iš savo ginklo 
į priešą), jo darbai darė didžiulę įtaką kariuomenės požiūriui į 
kareivių psichologiją, ypač į baimės aspektą. 

Marshallui kovos laukas buvo visiškas chaosas, pavojaus ir 
netvarkos viesulas, kuris sukelia kariams nenuspėjamai daug įvai- 
rių emocijų. Susirėmimai su priešu retokai pasiduoda išsamiai 
psichologinei analizei. „Ta pati karių grupė per kelias minutes gali 
kovoti ir kaip liūtai, ir kaip baikštūs kiškiai , - rašė jis savo knygo- 
je „Vyrai ugnies akivaizdoje“ (angl. Men Against Fire). Kaip pavyz- 
dį Marshallas panaudojo pasakojimą apie vieną kovų išvargintą 
JAV kariuomenės patrulių grupę, budinčią naktį Normandijos 

kaimo vietovėje. Kai kalvos papėdėje ši grupė užklupo vokie- 
čių kulkosvaidžių įtvirtinimą, vyrai išsilakstė apimti panikos. 
Marshallas pasakojo, kad jie „bėgo kaip šunys“, tad dviem vado- 
vaujantiems karininkams teko juos mušant priversti grįžti atgal, 
kad visai neišsibėgiotų. Vienas karininkas, leitenantas Woodraw 
Millsapsas, visą valandą vertė persigandusius karius atlikti savo 
pareigą, o po to tiesiogine prasme maldavo juos pulti. Marshallas 
rašo, kad, kai iš baimės suakmenėjusi grupė pagaliau ėmė artintis 


link vokiečių, rezultatai buvo stulbinantys: 


„Pagaliau jie puolė priešą, prisiartinę per ištiestos rankos 
atstumą. Žudoma buvo granatomis, durtuvais ir kulkomis. 
Kai kurie patruliai žuvo, kiti buvo sužeisti. Tačiau tada 
visi kovėsi tarsi užmiršę pavojų. Žudynėms prasidėjus jos 
nebegalėjo liautis. Millsapsas mėgino juos suvaldyti, bet 
vyrai nekreipė dėmesio. Išžudę visus ten buvusius vokie- 
čius, jie pasileido į prancūzų ūkių tvartus ir ėmė pjauti 
kiaules, karves ir avis. Orgija pasibaigė, kai visi iki vieno 


gyvuliai buvo užmušti.“ 


Akimirksniu siaubinga šių vyrų baimė virto nuožmiausiu įniršiu . 


Marshallas pripažįsta, kad šis nutikimas buvo kiek neįprastas, bet 


Kadangi susirėmimo ir sprukimo impulsų šaltinis yra vienas ir tas pats - migdolinis 
kūnas, mūsų emocijos baimės ir pykčio greitkeliu keliauja stebėtinu greičiu. Dėl šios 
priežasties per visą žmonijos istoriją karo vadai stengdavosi kariams prieš mūšį sukelti 
įniršio būseną savo kalbomis, nes dažnai pyktis neutralizuoja baimę. Būtent dėl to 
Laurenceas Olivier'is savo scenos baimę malšindavo pro užuolaidas dirsčiodamas į 
auditoriją ir patyliukais ją keiksnodamas: „Niekšai... niekšai jūs..“ 

priduria: „Mūšyje neįprastų dalykų pasitaiko įprastai, o tai, kas 
nenormalu, tampa normalu: 

Marshallo mūšio lauko psichologinių paslapčių tyrinėjimai 
atvėrė ir kitą sąmonės atsako į ekstremalų pavojų pusę - žmo- 
giškųjų ryšių svarbą. Sykį vienas armijos generolas paprašė 
Marshallo įminti kovinę mįslę. Generolui buvo smalsu: kodėl, 
kai besiartinančių pėstininkų vora papuola į priešo ugnį, kariai, 
netgi labiausiai užsigrūdinę veteranai, dažnai sustingsta netgi 
visai valandai, kol vėl gali pradėti veržtis į priekį? Kai Marshallas 
apklausė vienuolikos pėstininkų kuopų karius, pagrindinė prie- 
žastis greitai išryškėjo. Jis nustatė, kad bėdos prasideda, kai kariai 
nebemato vienas kito - jie pasijunta bauginančiai vieniši ir tai 
juos laikinai suparalyžiuoja. Kai patekus į ugnį prarandamas vi- 
zualinis ryšys su bičiuliais, „suyra [rikiuotės | moralė“. Marshallas 
rašė: „Kad ir kaip karys būtų pratęs prie priešo ugnies, užkluptas 
vienas ir niekieno nestebimas, jis patiria nenusakomą išgąstį.“ 

Šis atradimas tinka visais krizės atvejais: ištikus nelaimei mes 
nesirinkdami ieškome kitų žmonių draugijos, kad sumažintu- 
me savo stresą ir baimę. Patekę į grupę, imame jaustis saugesni 
(nebent mums reikėtų prieš ją dar ir pasirodyti), o kuo geriau 
pažįstame savo draugiją, tuo mums darosi jaukiau. Pavyzdžiui, 
2006 metais psichologas Richardas Davidsonas atliko šešiolikos 
susituokusių porų smegenų atvaizdų tyrimą. Šio tyrimo metu 
žmonoms grėsė patirti elektros iškrovą tokiais atvejais: a) būnant 
vienoms, b) laikantis įsikibus į ranką nepažįstamajam, c) laikantis 
įsikibus į ranką sutuoktiniui. Įsikibusios į ranką nepažįstamajam 


moterys jautė mažesnį nerimą nei būdamos vienos, bet įsikibus 

į ranką savo vyrui jų baimė ir nerimas gerokai sumažėjo. Nema- 
lonių jausmų sumažėjimo laipsnis tiesiogiai atitiko jų santuokos 
kokybę. 

Antrojo pasaulinio karo metu bendruomeniniai karių tarpusa- 
vio santykiai buvo tokie svarbūs, kad net užgožė kone visas kitas 
emocijas. Marshallas nustatė, kad dauguma kareivių už traumas 
ir mirtį labiau bijojo pasirodyti bailūs prieš savo bendražygius; 
netgi kova dėl kilnaus tikslo negalėjo įkvėpti tiek drąsos, kiek 
asmeninė garbė. Baimė neprilygsta bendruomeniniams mūsų 
tarpusavio ryšiams. Tiesą sakant, dažnai esame linkę mirti, kad 
juos išsaugotume. 

Vieną vėjuotą dieną Irako Dijalos provincijoje JAV kariuo- 
menės specialistas Alexas Hortonas tai patyrė savo kailiu. 2007- 
ųjų gegužę Hortonas tarnavo trečiojoje šarvuočių „Stryker“ 
brigadoje, dislokuotoje maištininkų kontroliuojamame Bakubos 
mieste. Jo dalinys kasdien patruliuodavo Bakubos gatvėmis, 
kad išprovokuotų priešą. „Iš esmės buvome gyvas jaukas, - pa- 
aiškino man Hortonas. - Kartais mums liepdavo išvažiuoti ir 
negrįžti, kol į mus nepradės šaudyti.“ Prieš atvykdamas į Bakubą 
Hortonas vienuolika mėnesių taip patruliavo Bagdade ir Mosule, 
santykinai saugomas šarvuotos aštuonratės kovos mašinos, kuri 
atrodo kaip svorio numetęs tankas. Tačiau kai jis atvyko į Bakubą 
ir jo būrys viename pusantro kilometro kelio ruože aptiko pen- 
kiasdešimt savadarbių sprogmenų, jiems teko pradėti patruliuoti 
pėsčiomis. Tą gegužę Hortono grupei einant per platų, tuščią 
lauką, netoliese pasigirdo staigus kulkosvaidžio kalenimas. Virš 


galvos švilpiant kulkoms, Hortonas su bendražygiais nuskuodė 

link uždaro kiemo, buvusio už penkiasdešimties metrų. Kai tik 
Hortonas peršoko per kiemo vartus, per juos rėkdamas „Šū- 
das! Šūdas! Šūdas!“ įvirto kitas karys, jam virš galvos į betoną 
smingant kulkosvaidžio kulkoms. „Buvo panašu į animacinį 
filmuką, - sakė man Hortonas. - Kulkos sienoje išsmaigstė jo 
galvos kontūrą.“ Jo grupės vadas dirstelėjo už kampo nustatyti, 
iš kur šaudoma, bet išsyk jam pro pat ausį ėmė skrieti kulkos. Jie 
mėgino išeiti pro kitur, bet ten jų laukė kitas šaulys. Hortonas 
pasakojo: „Mes prispausti. Nebuvo įmanoma pasprukti, kad 
nieko nesužeistų.“ 

Būrys radijo ryšiu paprašė sraigtasparnio pagalbos, bet prašy- 
mas buvo atmestas: mat aukštesnieji karininkai nusprendė, kad tai 
pabaidys maištininkus, o juos reikėjo arba nukauti arba paimti ne- 
laisvėn. Vadai įsakė Hortono būriui pulti kulkosvaidžius - atlikti 
tai, kas, rodėsi, neišvengiamai pasibaigs mirtimi. Tą akimirką Hor- 
tonas suprato, kur kareivį gali nuvesti baimė pasirodyti baikščiam. 
„Nors ir maniau, kad tai gryna savižudybė, kad tai beprotybė, kad 
to neįmanoma padaryti, buvau pasirengęs išbėgti, - prisiminė 
jis. - Noriu pasakyt, kad bijai būti pakirstas kulkosvaidžio, bet 
dar labiau bijai pasirodyti kaip mižnius prieš savo draugus. Jei 
reikia rinktis, ar pasirodyti nepatikimam prieš kitus, ar praryti 
kulką, - kulkos prarijimas skamba kur kas patraukliau.“ Tačiau 
jiems ruošiantis išbėgti, įsakymas pasikeitė. Būrys švystelėjo į 
lauką dūminių granatų ir puolė į šoną, dengdamiesi nuo ugnies ir 
šuoliuodami nuo namo iki namo, kol apėjo maištininkus iš šono. 
Jiems nespėjus priartėti, šauliai dėjo į kojas. Nors ir neįtikėtina, 


Hortonas ir jo būrio draugai išsisuko be įbrėžimo, o jis iki šiol yra 

priblokštas, kad buvo pasiryžęs be reikalo išlėkti į ugnį vien dėl 
bendruomeninių santykių, kaip Marshallas būtų taikliai pasakęs. 


Vilkai ir avys 


Kol Marshallas tyrinėjo amerikiečių karių veiksmus Europo- 
je, pats novatoriškiausias tos epochos karo tyrinėtojas atsidūrė 
žemyno pietuose, plėtodamas idėją, kuri taps pamatiniu krizių 
psichologijos principu. 1943-iųjų liepą pulkininkas leitenantas 
Lionelis Wigramas, pagrindinis Britanijos karo mokyklos švie- 
sulys, nukeliavo į Siciliją tirti Aštuntosios armijos pėstininkų da- 
linių veiksmų, jiems puolant Italijos frontą. Po begalės puolimų 
stebėjimų Wigramas ėmė nagrinėti savitus kiekvieno dvidešimt 
dviejų vyrų būrio elgsenos modelius. Wigramas pastebėjo, kad 
kai tik būrys papuola į priešo ugnį, kariai reaguoja trimis labai 
skirtingais būdais. Keli kariai būtiniausiai palūžta ir „pasipusto 
padus namų link". Kita saujelė „storaodžių reaguoja narsiai, at- 
sišaudo ir veržiasi į priekį. O didžioji dalis karių? Anot Wigramo, 
jie sutrinka, nenumano, kaip elgtis - jie tampa „avimis“ ir savo 
pareigas vykdo tik paraginti griežto, ryžtingo vado. Wigramas 
pastebėjo, kad visų būrių kariai lygiai tokiomis pat dalimis buvo 
linkę reaguoti šiais trimis būdais. „Kiekvieną būrį galima su- 
skirstyti štai taip, - rašė jis savo ataskaitoje apie šį reiškinį, - šeši 
„storaodžiai“, pasirengę eiti ir daryti kas būtina, dvylika „avių“, 
kurie truputį atsilikdami seks iš paskos, jeigu jiems bus gerai va- 
dovaujama, ir keturi-šeši neveiksnūs vyrai, kurie niekada neturi 


pakankamai jėgų tapti efektyviais kariais“ 

Vadindami Wigramo atradimą provokuojančiu jį be galo su- 
menkintume. Iš esmės Wigramas pasiūlė Britanijos kariuomenei 
iš naujo įvertinti į karines pajėgas nukreiptus lūkesčius. Jis įkal- 
binėjo kariuomenę, užuot taiksčiusis su klaidingu įsitikinimu, 
kad visi vyrai, jų gyvybei pakibus ant plauko, geba elgtis narsiai 
ir didvyriškai, pripažinti, kad kiekviename būryje neišvengia- 
mai yra tam tikra dalis bailių bei „avių“, ir atitinkamai planuoti 
savo veiksmus. Wigramas netgi pasiūlė dvišakę strategiją, kaip 
sumažinti į priešo ugnį papuolusių karių baimę: perkelti panikuo- 
jančius vyrus iš fronto linijų ir pasiųsti atlikti pagalbinių darbų, 
atrasti būdą, kaip pririšti „avis“ prie didvyrių, kad jos būtų labiau 
linkusios sekti paskui savo vadą. Tačiau Wigramo idėja Britanijos 
kariuomenės viršūnėlėms pasirodė perdėm revoliucinė, ypač pa- 
saulinio karo įkarštyje. Manydamas, kad jo ataskaita gali pakenkti 
karių moralei, generolas Bernardas Montgomery ją palaidojo, 
pažemino Wigramo laipsnį ir išsiuntė jį vadovauti kariuomenės 
kuopai Italijoje, kur jis vėliau žuvo, vesdamas karius į mūšį. 

Wigramo pastebėjimai apie į priešo ugnį papuolusių būrių 
elgesio modelius stulbinančiai tiksliai parodė, kaip mes visi re- 
aguojame į netikėtą grėsmę. Iš tiesų britų psichologas Johnas 
Leachas, keletą dešimtmečių tyrinėjęs krizę patiriančių žmonių 
elgesį įvairiausiose situacijose — ir stichinių nelaimių atvejais, 
ir kilus gaisrams, ir ištikus lėktuvo katastrofai, pastebėjo, kad 
grupės reaguoja į mirtinai pavojingą nelaimę beveik tokiomis 
pat proporcijomis, kokias nustatė Wigramas. Leachas teigia, 
kad ištikus negandai mūsų įprasta asmenybė virsta krizės ap- 


imta asmenybe. Savo knygoje „Išgyvenimo psichologija“ (angl. 


V) 

Survival Psychology) jis rašo, kad nuo dešimties iki dvidešimties 
nuošimčių žmonių išlieka ramūs ir susiturintys, „šie žmonės su- 
geba mikliai susikaupti, neprarasti nuovokos, o jų sprendimai ir 
protiniai sugebėjimai nuo to pernelyg nenukenčia . Nuo 10iki 15 
nuošimčių žmonių visiškai paklaiksta, jų reakcija - „nevaldomas 
verkšlenimas, sumaištis, rėkimas ir paralyžiuojantis nerimas“ — 
sukelia jų gyvybei dar didesnį pavojų. 

Tačiau didžioji žmonių dalis - Leacho apskaičiavimais, nuo 
70 iki 80 nuošimčių - tampa sutrikusiomis „avimis“. Užklupus 
skaudžiai krizei, mūsų psichikos sistema perdega, mes liekame 
priblokšti ir nenumanome, ko imtis. Leachas teigia, kad dažniau- 
siai pasitaikantis atsakas į klaikų pavojų yra ne ryžtingi veiksmai 
ar klykimas iš panikos . Ne, dažniausiai, žvelgdami į krizę išgyve- 
nančius žmones, matome štai ką - bežadę, paradoksalią apatiją. 
Pavyzdžiui, štai kokia buvo Pasaulio prekybos centro dangoraižių 
darbuotojų reakcija per Rugsėjo 11-osios įvykius: prakalbinti 
beveik devyni šimtai išgyvenusiųjų katastrofą atskleidė, kad po 
lėktuvų smūgių žmonės lūkuriavo vidutiniškai šešias minutes, 
kol apsisprendė leistis laiptais į saugią teritoriją. Nors keli greita- 
minčiai išsyk pasileido bėgti, kiti maklinėjo net iki trisdešimties 
minučių: išjungė kompiuterius, susirinko savo daiktus, pagaliau 
atsiplėšė nuo kasdienių darbų. O kai galiausiai nuėjo iki laiptų, 


* 


Anot daugelio liudininkų, masinių isterijų, kokias rodo Holivudo filmuose, kai minios 
paklaikusių žmonių padrikai lekia gatvėmis, kabindamiesi vienas už kito, beveik niekada 
nebūna. Katastrofų tyrėjas E. L. Ouarantelli, atlikęs daugiau nei septynis šimtus prak- 
tinių tyrimų, netgi drįsta teigti, kad visuotinė panika yra žiniasklaidos sukurtas mitas, 
kurio nepripažįsta socialiniai mokslai. Pasirodo, ištikus nelaimėms žmonės būna gana 
mandagūs. 


Padėkit, padėkit!: kaip reaguoti, mąstyti ir išgyventi, 

kai gresia pavojus mūsų gyvybei 
kad nusileistų vienu aukštu žemiau, jie užtruko po vieną minutę - 
dvigubai ilgiau, nei buvo numatę evakuacijos plano rengėjai. Jie 
nepanikavo ir nebuvo ramūs - tiesiog buvo apkvaitę. Kaip pasakė 
viena moteris: „Buvom kaip robotai: 

Pasaulio prekybos centro darbuotojai, apakinti klaikios ne- 
laimės, kurios niekada nesitikėjo, reagavo į ekstremalų pavojų 
labai žmogiškai - jie negalėjo patikėti, kad tai vyksta. Genami, 
kaip sako psichologai, vadinamojo „normalumo šališkumo“, į 
krizę patekę žmonės yra savo nenaudai linkę neigti, kad vyksta 
kažkas neįprasto. Kai mokslininkai skelbia, kad artinasi milži- 
niškas taifūnas ar tikėtinas ugnikalnio išsiveržimas, gyventojai 
nesiteikia evakuotis. Prisiminkite tūkstančius žmonių, prieš Kat- 
rinos uraganą pasilikusių Naujajame Orleane, ar nuo Vašingtono 
Šventos Elenos kalno nesitraukusius gyventojus, kai 1980-aisiais 
ugnikalnis ruošėsi driokstelėti iki dangaus. Leachas tapo tokio 
abejingumo liudininku 1987-ųjų lapkritį, atsidūręs mirtino Lon- 
dono metro gaisro vietoje, Karaliaus kryžkelės stotyje. Leachui 
stengiantis įspėti miestiečius apie iš tunelio akivaizdžiai besiver- 
žiančius dūmus, žmonės nerūpestingai traukė savo kasdieniais 
keliais ir grūdosi į degančią patalpą, nors vos už kelių metrų jau 
buvo tiesiogine prasme liepsnų apsuptų miestelėnų. Suglumę ir 
prastai parengti metro darbuotojai neišpurškė nė vieno gesintu- 
vo, nors į stotį nesiliovė vykti traukiniai, išverčiantys keleivius 


tiesiai į liepsną. 


Dėl tokių vangių reakcijų dabar dauguma saugos tarnybų specialiai rengia lėktuvų pa- 
lydovus ir geležinkelių darbuotojus, kad nelaimės atveju jie galėtų valdingai nurodinėti 
žmonėms, kad šie atsipeikėtų iš sąstingio ir pajudėtų. 


Kaip įveikti nerimą, baimę ir stresą 


Nors šis avims būdingas elgesys skiriasi nuo pirmajame sky- 
riuje aptartos suakmenėjimo reakcijos (avys gal juda ir lėtai, bet 
vis vien juda), katastrofų tyrėjai nelaimių metu taip pat pastebi 
daugybę suakmenėjimo atvejų. Žmonės, susidūrę su krize, kuri 
reikalauja skubių veiksmų, labai dažnai nieko nedaro, kad išsi- 
gelbėtų, kaip nutiko per legendinio „Beverly Hills Supper“ klu- 
bo gaisrą, kuris nusiaubė naktinį klubą Sinsinačio kaimynystėje 
1977-ųjų gegužę, nusinešdamas 167 žmonių gyvybes. Net kai į 
klubo valgomuosius pradėjo skverbtis tiršti dūmai ir personalas 
ėmė šūkauti įspėjimus, visų nuostabai, lankytojai nesiskubino 
išeiti. Landžiodami po griuvėsius, kai gaisras užgeso, gelbėtojai 
aptiko šešis suanglėjusius kūnus, sukniubusius ant kėdžių prie sta- 
lo - jie žuvo tiesiog sėdėdami. Arba prisiminkime garsiąją 1977- 
ųjų kovo 27-osios lėktuvo avariją Tenerifės oro uoste, Ispanijoje, - 
vieną baisiausių katastrofų aviacijos istorijoje, pareikalavusią 583 
gyvybių, tačiau irjos metu dauguma žmonių žuvo visai be reikalo. 
Tą popietę KLM linijų „Boeing“ 747, leisdamasis per tirštą rūką, 
įsirėžė į besiruošiantį pakilti „Pan Am“ linijų lainerį. KLM lėktuvo 
keleiviai žuvo vietoje, bet dauguma užkliudyto „Pan Am“ lėktuvo 
keleivių nuo smūgio nenukentėjo ir dar turėjo visą minutę pabėg- 
ti, kol lainerio neapėmė liepsnos. Saujelė pasprukusių iš lėktuvo 
vėliau teigė, kad kiti keleiviai tiesiog sėdėjo suakmenėję, išpūtę 
akis, išsižioję, kol paskendo liepsnose. Atrodo, kad tokią netikėtą 
ir pražūtingą nelaimę jų protams buvo sunku greitai suvokti. 

Klastinga suakmenėjimo reakcija per krizes pasitaiko stul- 
binančiai dažnai. Aštuntajame dešimtmetyje psichologas Da- 


nielis Johnsonas pastebėjo, kad paprašius tyrimo dalyvių atlikti 


Padėkit, padėkit!: kaip reaguoti, mąstyti ir išgyventi, 
kai gresia pavojus mūsų gyvybei 

sudėtingą ir neįprastą užduotį įtemptomis aplinkybėmis, 45 nuo- 
šimčiai atsijungia ir sustingsta bent trisdešimčiai sekundžių. „Jie 
nustoja veikti, - vėliau jis sakė „Time“ žurnalistei Amandai Ri- 
pley. - Jie tiesiog sau sėdi. Apėmus mirtinam stresui, sudėtingesni 
smegenų procesai sulėtėja ir neuronų centrai dažnai perkaista, tad 
mums telieka instinktyvios reakcijos ir įsisenėję įpročiai. Tarsi 
smegenims tokią patirtį būtų per sudėtinga apdoroti. Leachas 
teigia, kad netgi palankiausiomis aplinkybėmis smegenims reikia 
bent aštuonių-dešimties sekundžių suvokti nepažįstamą situaciją, 
bet stipri baimė ir stresas šią užduotį apsunkina dar labiau. Kai 
susidūrus su ekstremaliu pavojumi mūsų smegenys savo duome- 
nų bazėse ieško tinkamos veiksmų sekos ir nieko neranda, anot 
Leacho, jos išsijungia. Mes suakmenėjame. Mes nieko nedarome. 

Nors šios reakcijos į mirtiną pavojų - nuo nedėkingo suak- 
menėjimo iki gyvuliško suglumimo - yra neveiksmingos, jos 
neatspindi jokių didesnių asmeninių žmogaus trūkumų. Jos tie- 
siog atskleidžia, kaip užprogramuotos mūsų smegenys. Kai mus 
nepasirengusius užklumpa baisi nelaimė, įprastinės funkcijos 
išsijungia ir mes išties tampame kitokiais žmonėmis - dažniau- 
siai impulsyviais, nesusivokiančiais automatais. Visai įmanoma, 
kad pavojingoje situacijoje dalyvauja ne tas asmuo, kuriuo mes 


manome esą. Gali pasikeisti netgi mūsų tikrovės suvokimas. 


Iškraipymai 


Dešimtojo dešimtmečio viduryje klinikinė psichologė Alexis 


Artwohl pradėjo konsultuoti Portlando, Oregono valstijoje, 

policijos departamento pareigūnus, dalyvavusius susišaudymuo- 
se. Artwohl, kitaip nei dauguma psichologų, su tais policininkais 
palaikė asmeninius ryšius, nes jos vyras buvo departamento va- 
dovo padėjėjas. Tad, jausdami psichologės atjautą dėljų išgyve- 
nimų, jie netrukus atskleidė tokių dalykų - labai keistų dalykų, 
kuriuos paprastai slėpė nuo savo psichologų, kitų pareigūnų ir 
netgi šeimos narių. Artwohl kabinete policininkai atvirai kal- 
bėdavo apie savotiškus pojūčius, kuriuos jie patiria per krizes, 
pavyzdžiui, kad pradeda matyti pasaulį tarsi pro rakto skylutę 
arba jaučiasi taip, lyg stovėtų šalia savo kūno. „Nors šių pareigūnų 
išgyvenimai patekus į stresinę situaciją buvo be galo keisti, jie 
nedrįso apie juos kalbėti viešai, - sakė man Artwohl. - Jie manė, 
kad jiems kažkas gali būti negerai arba kad jie buvo vieninteliai, 
kuriems taip nutiko. Be abejo, dabar mes jau žinome, kad visa tai 
netiesa - tokie suvokimo iškraipymai yra gana įprasti.“ 

Per penkerių metų laikotarpį Artwohl paprašė šimtus parei- 
gūnų raštu užpildyti apklausos apie jų potyrius per susišaudymą 
anketą. Jos atradimai buvo nejįtikėtini - beveik visi pareigūnai tei- 
gė patyrę bent vieną pagrindinį suvokimo iškraipymą. Dauguma 
patyrė po keletą iškraipymų. (Panašus kriminologo Davido Klin- 
gerio tyrimas parodė, kad bent vieną pakitusios tikrovės požymį 
yra patyrę 94 nuošimčiai pareigūnų, o kelis - 89 nuošimčiai.) Kai 
kuriems policininkams sulėtėdavo laikas, kitiems - jis pagreitė- 
davo. Sustiprėdavo arba išvis nutildavo garsai. Jiems atrodė, kad 
jie atlieka veiksmus, sąmoningai jų nekontroliuodami. Protas 
imdavo krėsti pokštus. Vienas pareigūnas vaizdžiai prisimena 


matęs, kaip jo porininkas „parkrenta, plūsdamas krauju“, nors 

po akimirkos jį jau matė visai sveiką. Kitas policininkas buvo 
įsitikinęs, kad įtariamasis į jį šovė „iš tamsaus ilgo, beveik dvy- 
likos metrų koridoriaus galo“, bet kitą dieną apsilankęs įvykio 
vietoje jis nustebo pamatęs, kad įtariamasis „iš tikrųjų buvo vos 
už pusantro metro atvirame kambaryje“. Vienas policininkas 
aprašė ypač keistą nutikimą: „Intensyvaus susišaudymo metu 
aš žvilgtelėjau... ir sutrikau, išvydęs man pro pat veidą lėtai oru 
praplaukiančias alaus skardines. Dar labiau stebino tai, kad ant 
jų dugno buvo parašytas žodis „Federal“. Pasirodo, kad tai buvo 
iš greta manęs šaudančio pareigūno šautuvo išsviestos tūtos. Iki 
tol tokios suvokimo deformacijos nebuvo tiriamos sistemiškai. 
„Mane stebina, kad apie tai nebuvo plačiau žinoma, nors polici- 
ninkai įsivelia į susišaudymus ir kovas jau daugelį metų“, - pasakė 
Artwohl ir gūžtelėjo pečiais. 

Dažniausiai Artwohl pastebimas pavojingų situacijų sukeltas 
iškraipymas, apie kurį praneša 84 nuošimčiai pareigūnų, yra su- 
prastėjusi klausa. Artwohl teigia, kad, tvyrant nervus tampančiai 
ir šiurpą keliančiai mirtinai pavojingo susirėmimo įtampai, sme- 
genys taip intensyviai susitelkia į pirmaeilį pavojų, kad prislopsta 
visos juslės, išskyrus regą. „Neretai pasitaiko, kad pareigūnas nė 
nepastebi greta iš šautuvo pleškinančio savo porininko', - sakė ji. 
Kai kurie Artwohl apklausti pareigūnai prisiminė, kad suglumo 
išgirdę, kaip jų pistoletas pykši it žaislinis. Vienas policininkas 
sakė, kad tik iš atatrankos suprato, jog šaudo. Artwohl aiškina, 
kad šis pastebėjimas atitinka jau seniai neurologų atrastą princi- 
pą, kaip smegenys fiksuoja juslinius duomenis. „Smegenys negali 


visą laiką kreipti dėmesio į visus juslinius potyrius, - pasakojo 

ji. - Taigi, per susišaudymus garsas patenka į smegenis, bet sme- 
genys jį atsijoja ir jo nepaiso. O kai jos taip daro, jūs to nė ne- 
pastebite.“ 

Smegenų polinkis savo pajėgumus nukreipti tam, kad vizualiai 
nusitaikytų į grėsmę, paaiškina antrą pagal dažnumą pavojingose 
situacijose pasitaikantį suvokimo iškraipymą. Vamzdinis maty- 
mas, kurį patyrė 79 nuošimčiai Artwohl apklaustų pareigūnų, 
pasitaiko tada, kai sąmonė susikoncentruoja į taikinį ar grėsmę, 
kad atmestų visą periferinę informaciją. (Anot išgyvenimo psi- 
chologo Leacho, yra įrodymų, kad vamzdinis matymas taip pat 
patiriamas ir kitokio pobūdžio situacijose, kurios būtinos žmo- 
nijos egzistavimui pratęsti - sekso metu.) Remiantis tyrimais, 
vamzdinis matymas gali sumažinti regos lauką 70 nuošimčių, 
o pareigūnams šis patyrimas panašus į žiūrėjimą pro tualetinio 
popieriaus ritinėlio tūtelę. Panašūs atvejai yra tokie dažni, kad 
kai kurie policijos departamentai jau treniruoja savo pareigūnus 
susidūrus su užpuoliku greitai žengtelėti į šalį, nes teoriškai jie 
gali vienai brangiai akimirkai pradingti iš nusikaltėlio regos lauko. 

Remiantis Artwohl pastebėjimais, tikrovės deformacijos, pa- 
tiriant ekstremalų stresą, dažnai nukrypsta netgi į dar keistesnes 
lankas: 62 nuošimčiams jos apklaustų pareigūnų atrodė, kad lai- 
kas mirtinai pavojingo susidūrimo metu sulėtėja. Ši suvokimo 
keistenybė dažnai minima į tokias nelaimes, kaip automobilio 
avarija, patekusių aukų prisiminimuose. 2006 metais Beiloro 
universiteto neurologas Davidas Eaglemanas atliko šio reiškinio 
tyrimą: jis paprašė savanorių pasakyti trumpam laikrodyje įsižie- 


biantį skaičių, atbulomis krentant į tinklą nuo 45 metrų aukščio 

bokšto, nors ši užduotis tokia šiurpi, kad apie ją net baisu skaityti. 
Skaičius įsižiebdavo ir užgesdavo taip staiga, kad įprastinėmis 
sąlygomis žmogaus akis negalėjo jo pastebėti, todėl Eaglemanas 
sumojo, kad jeigu ekstremali baimė išties sulėtina laiko suvoki- 
mą, krentantys jo tyrimo dalyviai tikrai turėtų spėti jį pamatyti. 
Jiems nepavyko. Psichologai mano, kad iš tikrųjų tik įvykio pri- 
siminimai išsiskleidžia tarsi klimpdami į medų: intensyvią baimę 
sukeliančio patyrimo metu migdolinis kūnas sąmonėje išraižo 
tokį kruopščiai detalų atvaizdą, kad jį prisimenant atrodo, jog 
viskas įvyko lėtai. Šiaip ar taip, prisiminimai yra nepatikimi, ypač 
po pavojingo atsitikimo. Kartais jie būna šiurpiai smulkmeniški, 
bet kitais kartais pradingsta netgi svarbiausios detalės. „Į įvykį 
papuolę pareigūnai išsitraukia ginklą, iššauna, vėl jį įkiša į dė- 
klą, o po to nė neprisimena, kad tai būtų darę“, - pasakojo man 
Artwohl. Jei esate sutelkę dėmesį į grėsmę (tarkime, į jus šaudantį 
vyruką) it lazerį, anot Artwohl, galite atlikti veiksmus (pavyz- 
džiui, iššauti iš savo ginklo) taip nesąmoningai ir automatiškai, 
kad jie nė nebus užfiksuoti jūsų atminties talpyklose. 

Tačiau, ko gero, keisčiausi iš visų suvokimo iškraipymai yra 
tokie, kurie gali ramų, šviesaus proto asmenį staiga atsieti nuo 
tikrovės. Kad kuo vaizdžiau tai pademonstruotume, pažvelgsi- 
me ne į priešo apšaudomus, bet į po vandeniu esančius žmones. 
Nagrinėdami pranešimus apie narų mėgėjų žūtis (tai, be abejo, 
yra vienas mėgstamiausių jūsų užsiėmimų) galite pastebėti keistų 
dėsningumų: 60 nuošimčių visų mirčių po vandeniu, anot tyrėjų, 
nutinka dėl tokių nuspėjamų priežasčių, kaip brokuota kvėpavi- 


mo įranga ar sveikatos sutrikimai, tačiau 40 nuošimčių mirčių yra 

„nepaaiškinamos“. Narai kažkokiu būdu sugeba nuskęsti netgi 
nepatyrę jokių sunkesnių traumų ir turintys apypilnius deguo- 
nies balionus. Kai šiais duomenimis ėmė domėtis psichologas 
Williamas Morganas, jis pastebėjo kai ką dar keistesnio. Kai ku- 
rie narai be jokios priežasties nusiplėšia savo nardymo kaukę ir 
ima traukti vandenį, tarsi tai būtų tyras oras. Kiti netgi mėgina 
nuplėšti su jais drauge nardančių pašiurpusių kitų narų kaukes. 
Kodėl, po galais, jie taip elgiasi? Morganas nustatė, kad išsigandę 
ar stipraus streso apimti narai kartais patiria itin gilų, instinktyvų 
jausmą, kad jų burną ir nosį dengianti nardymo kaukė juos du- 
sina, tad puolę į aklą paniką jie savaime ima daryti tai, ką darytų 
sausumoje - pašalina kvėpavimo takus dengiančią kliūtį. Išgąstis 
siaubingai iškraipo jų tikrovės suvokimą ir tai sukelia instinktyvią 
reakciją, kuri mirtinai nedera prie jų tikrosios padėties. 
Sąmoningai neapgalvotos reakcijos dažnai išgelbėja mums 
gyvybę, bet mirtini šių narų suvokimo iškraipymai parodo, kaip 
mūsų instinktai gali dar pabloginti ir šiaip prastą situaciją. Il- 
gametis techninis naras Bernie Chowdhury treniruoja tobulėti 
trokštančius narus jau dvidešimt metų, o prieš išleisdamas savo 
auklėtinius saugiai ieškoti nuotykių povandeninių olų sistemų 
ir lobių kupinų nuskendusių laivų karalystėje, jis privalo išmesti 
jiems iš galvų pavojingus sausumos gyventojų instinktus. (Mes, 
žinoma, nesame prisitaikę praleisti daug laiko po vandeniu, kaip 
ir neprisitaikę dalyvauti susišaudymuose ar sprukti iš degančių 
dangoraižių.) „Begalė liudininkų tvirtina matę žmonių, kurie po 
vandeniu imasi jų išlikimui gyviems žalingų veiksmų ir dėl to 


žūva, - pasakojo man Chowdhury. - Susirėmimo ar sprukimo 

reakcija po vandeniu yra nepageidautina. Techninio pasinėrimo 
metu tokia reakcija gali jus suluošinti, rimtai sužaloti ar net pra- 
žudyti. Pavyzdžiui, tarkime, trisdešimties metrų gylyje sutrinka 
naro kvėpavimo įranga ir jis ima jausti, kad artinasi pavojus už- 
dusti. Tai jam tampa akstinu kuo skubiau iškilti į paviršių. Tačiau 
kvėpuojant suslėgtu oro mišiniu iš baliono, to daryti negalima: 
kūno audiniuose prisikaupia dujų, ir jeigu išnyrama ne lėtai ir 
su dekompresiniais sustojimais, kartais net per keletą valandų, 
sumažėjus slėgiui dujos ima plėstis ir sukelia siaubingą negalavi- 
mą, kurį narai vadina „nardytojų liga“. Kad išgyventų, techniniai 
narai mokosi nepasiduoti suvokimo iškraipymams ir priešintis 
pakenkti galintiems instinktams, savo dvejones stengdamiesi 
įveikti gelmėje. Chowdhury sakė: „Povandenines problemas 
reikia spręsti po vandeniu.“ 

Išties psichologai teigia, kad netgi menkiausias pasirengimas 
gali nepaprastai padidinti tikimybę, kad krizės atveju pasirinksite 
deramą atsaką. Daugelis pasprukusių iš to Tenerifėje užsiliepsno- 
jusio „Pan Am“ lėktuvo sugebėjo atsipeikėti nuo šoko ir greitai 
imtis veiksmų paprasčiausiai dėl to, kad perskaitė paviršutinišką 
informaciją saugos kortelėje, įkištoje į priešais buvusios sėdynės 
kišenę. Prieš nutinkant nelaimei įrašę į savo smegenis išėjimų vie- 
tas, jie sugebėjo sutrumpinti savo reakcijos laiką nuo daugiau nei 
aštuonių sekundžių, kurių nepasirengusiam žmogui reikia, kad 
jis suvoktų nepažįstamą padėtį, iki šimto milisekundžių; kadangi 
patekus į pavojingą situaciją jiems nereikėjo nieko svarstyti, jie 
galėjo iškart dėti į kojas. Galbūt nutikus nelaimei mes nesugeba- 


me mąstyti kaip čempionai ir mūsų tikrovės suvokimas gali būti 

nedėkingai iškraipytas, bet vis dėlto yra viena priemonė, kuri gali 
padidinti mūsų galimybes išnešti sveiką kailį - savo instinktus 


galime paruošti treniruodamiesi. 


Atsargos žiupsnis... 


Norėdamas pateikti pavyzdį, kokį svarbų vaidmenį patekus į prie- 
šo ugnį vaidina pasirengimas, karo ekspertas Daveas Grossma- 
nas mėgsta pasakoti vieną istoriją. Grossmanas, buvęs armijos 
reindžeris ir Vest Pointo akademijos psichologijos profesorius, 
užima privilegijuotą ir kiek neįprastą vietą ekstremalios žmogaus 
veiklos studijų srityje. Būdamas iškiliausias elgesio mūšio lauke 
dėstytojas Amerikoje, jis tris šimtus dienų per metus keliauja ir 
kalbina su mirtimi prasilenkusius kareivius bei policininkus. Kaip 
Grossmanas pasakė man visai nesikuklindamas: „Man kasdien 
tenka kalbėtis su kuo nors, kas ten pabuvo. Kasdien. Esu tikras, 
kad man yra tekę kalbėtis su daugiau žmonių, kurie yra ką nors 
nužudę kovos lauke, nei kam nors kitam - galbūt netgi per visą 
žmonijos istoriją. Per vieną tokių išvykų policijos pareigūnas 
jam papasakojo apie susišaudymą, kuris, Grossmano nuomone, 
tobulai apibendrina, koks galingas gali būti pasirengimas, netikė- 
tai smogus krizei. Pareigūnas pasakojo, kad eilinio patruliavimo 
metu jis pastebėjo neleistinoje vietoje pastatytą autobusiuką ir 
nuėjo paprašyti vairuotojo, kad šis pasitrauktų. „Nežinojau, kad 
jis jau buvo nužudęs vieną žmogų, - vėliau pridūrė pareigūnas. 
„Vyras paskubomis išsitraukė ginklą, - prisiminė policininkas. — 


Tada jo krūtinėje staiga atsiveria skylė ir vyrukas sukniumba. 

Pirmiausia man dingtelėjo: „Oho, kažkas jį nušovė už mane!“ 

Iš tikrųjų žvilgtelėjau per petį pasižiūrėti, kas jį nušovė. Tada 

suvokiau, kad rankoje laikau ginklą ir kad jį nušoviau aš.“ Suvei- 

kė policininko instinktai, kuriuos jis išsiugdė per treniruotes ir 

šaudykloje ir tai išgelbėjo jam gyvybę. 

Štai tokios istorijos užveda Grossmaną, nes jos tobulai at- 
skleidžia pagrindinę pamoką, kurios jis siekia išmokyti: „Mūšyje 
reikia ne stengtis pranokti save, o naudotis tuo, ko išmokai.“ 
Grossmanas sako, kad patekus į keblią padėtį niekas negali ramiai 
pasikliauti įgimto didvyriškumo fantazijomis, nes gyvybei pavo- 
jingos krizės paverčia mūsų įprastą tikrovės suvokimą niekais. Tik 
nelaimei pasirengęs žmogus gali tikėtis į ją sureaguoti tinkamai. 
„Nereikia viltis, kad atskris mūšio fėja ir įbruks tau į rankas kovos 
lazdelę, kuri tau staiga padės atlikti tai, ko niekada iki tol nesimo- 
kei ,- perspėja Grossmanas savo knygoje „Apie kovą: žūtbūtinio 
konflikto psichologija ir fiziologija karo ir taikos metu“, parašy- 
toje drauge su Loren Christensen. Grossmanas dažnai aiškina, 
kad žmonės yra unikalus grobuonies ir aukos derinys. „Mūsų 
neuronų tinklas yra kaip aukos, esam linkę dėti į kojas ir bėgti 
kuo toliau, - pasakojo jis man. - Bet mes taip pat turim aštrias 
iltis ir grobuonims būdingas į priekį nukreiptas akis, todėl turim 
ir šitą tinklą. Taigi, kuo mes ketinam būti lemtingą akimirką? 
Kai dalyvauji susišaudyme, kas būsi - grobuonis ar auka? Na, tai 
priklauso nuo to, kuriuos neuronus treniravai“ Jei pastebi, kad 
tau pirmą kartą reikia sugalvoti, ko imtis, kai tavo gyvybei iškyla 
pavojus, tikėtina, kad tapai auka. Norint išgyventi papuolus į 
keblią padėtį, reikia paruošti smegenis taip, kad instinktyviai 

imtumeisi tinkamų veiksmų, kitaip sakant, pasikliauti tuo, ko 
išmokai, ir niekuo daugiau. 

Kad pasirengimas būtų efektyvus, jis turi būti tikroviškas, 
toks kaip tariamuose susišaudymuose dalyvaujančių policininkų 
ar iš degančio pastato besimokančių evakuotis civilių. Ištisus 
dešimtmečius, net ir abiejų pasaulinių karų laikais, Jungtinių 
Valstijų kariuomenė rengė savo karius mūšiams, mokydama juos 
šaudyti į apskritus taikinius, o tai, Grossmano įsitikinimu, ir pa- 
grindžia žymųjį Marshallo pareiškimą, kad 75 nuošimčiai ameri- 
kiečių karių niekados neiššovė į priešą. Savo knygoje Grossmanas 
šmaikštauja: „Didžiausia tokio pasirengimo mūšiui yda yra ta, 
kad mūsų karių dar niekados nėra puolę šaudyklos taikiniai.“ 
Kitaip tariant, negalima tikėtis, kad kariai, niekada nesitreniravę 
šaudyti į žmogų primenantį taikinį, turės valios imtis tokių neį- 
prastų ir nepriimtinų veiksmų tikrame kare. 

Išties, kai Marshallas paskelbė šią sensaciją, JAV kariuomenė 
pakeitė savo treniruočių metodiką. Alexas Hortonas, karys, pa- 
tekęs į apšaudymą viename Bakubos kieme, prisimena, kad kai 
mokėsi Luiso forte, Vašingtone: „Dalis mūsų treniruočių buvo 
skirtos tiesiog priprasti prie minties, kad reikia šauti į žmogų. 
Šiandien karinio parengimo instruktoriai, prieš išleisdami nau- 
jokus bent sekundei į tikrą kovą, juos ruošia sukurdami begalę 
inscenizuotų situacijų. „Mūsų treniruotės buvo nepaprastai tik- 
roviškos, - pasakojo Hortonas. - Būdavo blogiukus ir civilius 
vaidinančių aktorių. Mes susigalvodavome situacijų, kai reikė- 
davo surasti vieną vyruką ir iškvosti iš jo informaciją, ir pana- 


šių žaidimų. Tada numesdavo mokomąją granatą ir sakydavo: 

„Užvažiavai ant savadarbio sprogmens, nulėkė du ratai, du tavo 
vaikinai sužeisti ,ir mums reikėdavo reaguoti, tarsi tai būtų nuti- 
kę iš tikrųjų.“ Šiais laikais tokiu pat būdu rengiami ir policininkai. 
Jiems surengiamos pratybos su gyvais žmonėmis, per jas jie šau- 
do mokomaisiais ginklais į vaidinančius nusikaltėlius. Hortonas 
sako, kad tokios pratybos negali visiškai atstoti mūšio, bet nuo 
tikrovės jos skiriasi nedaug. „Kol mūšis iš tikrųjų neprasideda, 
jautiesi jam nepasiruošęs, bet kai prasideda, supranti, kad tai 
jau pažįstama, - sakė jis man. Dėl šios priežasties dabartiniai 
JAV kariai, paruošti žymiai geriau nei bet kurios kitos karinės 
pajėgos per visą žmonijos istoriją, mūšyje netinkamai reaguoja 
gerokai rečiau nei paskubomis ir archajiškai treniruoti Wigramo 
ir Marshallo tyrinėti kareiviai. 

Kadangi besirengiantys kariai į krizes reaguoja labai panašiai 
kaip per pratybas, jie privalo itin atsakingai atlikti smulkiausius 
treniruočių veiksmus, kaip pasakoja kita mėgstamiausia Gross- 
mano istorija. Vienas policijos pareigūnas, vedamas geriausių 
ketinimų, mokėsi nuginkluoti priartėjusį užpuoliką, žaibiškai 
čiupdamas ir užlauždamas jam ranką. Tas policininkas be pers- 
tojo kartojo šią nuginklavimo techniką su draugais ir kolegomis, 
atimdamas ginklą iš treniruočių porininko ir grąžindamas, atim- 
damas ir grąžindamas. Neilgai trukus tarnybos metu šis pareigū- 
nas su porininku nuvyko į parduotuvę iškviesti dėl grasinančio 
vyriškio. Jiedu įėjo į parduotuvę ir pasuko į skirtingas puses. 
Lentynos gale įtariamasis staiga iššoko iš už kampo ir iš labai 
arti nutaikė į policininką ginklą. Instinktyviai reaguodamas po- 
licininkas pačiupo ginklą mikliai kaip nindzė, o tada (kaip per 

treniruotes) grąžino jį priblokštam įtariamajam. Pareigūnas liko 
gyvas (nusikaltėlį nušovė akimirksniu pripuolęs porininkas), bet 
galime numanyti, kad nuo tada jo treniruotės gerokai pasikeitė . 
Knygoje „Išgyvenimo psichologija“ panašią istoriją apie tai, kaip 
mes linkę ištikus krizei pasikliauti gerai išmoktu elgesio modeliu, 
pasakoja Leachas. Norvegijoje ginkluotas plėšikas priėjo prie 
banko tarnautojos, išsitraukė ginklą ir liepė jai atiduoti pinigus. 
Leachas rašė: „Moteris akimirkai taip sutriko, kad sugebėjo at- 
sakyti tik taip, kaip atsakydavo visados: ji parodė pirštu į kairę ir 
tarė: „Grynųjų? Prie kito langelio.“ Pasirodo, plėšikas suglumo 
lygiai taip, kaip ji, ir pabėgo tuščiomis.“ 

Tokie ekspertai, kaip Grossmanas, tikisi į savo mokinių sme- 
genis įskiepyti tvirtus instinktus, bet kai kurių polinkių tiesiog 
neįmanoma išmesti iš galvos, tarkime, išgąsčio atsako, mums 
įgimtos reakcijos į netikėtą grėsmę: mes susigūžiame, mirk- 
sime, sugniaužiame kumščius ir panašiai. (Kaip prisimenate, 
šią reakciją Darwinas mėgino pažaboti, stovėdamas priešais 
šnypščiančiosios marguolės narvą.) Metų metus begalė karių 
ir policininkų rengėjų mėgino išguiti šią reakciją iš savo auklė- 
tinių galvų, bet nieko nepešė - ji tiesiog savaiminė. Taigi, dabar 
treneriai paprastai stengiasi ją apeiti. Kadangi visi esame linkę 


išsigandę sugniaužti kumščius (ši reakcija gali turėti tragiškų 

Grossmanas gali valandų valandas džiuginti klausytojus panašiomis istorijomis. Pavyz- 
džiui, vieno jam žinomo departamento policininkai „kažkuriame Vakarinės pakrantės 
mieste“ mokydamiesi per susišaudymo treniruotes vietoje ginklo taikydavosi ištiestu 
smiliumi. Bet tokių mokymų buvo atsisakyta, kai pasipylė pranešimai apie per tikrus 
įvykius vietoje ginklų pirštais besitaikančius pareigūnus. 

pasekmių, jei netikėtai išgąsdintas pareigūnas nevalingai spus- 
teli pistoleto gaiduką), dauguma policininkų mokomi nelaikyti 
piršto ant gaiduko, kol jie nėra pasiruošę šauti. Lygiai taip pat 
karinio rengimo treneriai dėl žmonių polinkio papuolus į neti- 
kėtą krizę nesąmoningai hiperventiliuojant dar labiau pabloginti 
savo atsaką į baimę auklėtinius pratina prie vadinamojo „taktinio 
kvėpavimo“, civiliai tai vadina „giliu kvėpavimu“. Vos pasitaikius 
progai Grossmanas moko paprasto pratimo, kuris, jo manymu, 
yra pati veiksmingiausia žmonėms žinoma priemonė kovoti su 
baime: skaičiuodami iki keturių, lėtai ir giliai įkvėpkite pilvu 
(ne krūtine), tiek pat laiko sulaikykite kvėpavimą, tiek pat laiko 
iškvėpkite ir pakartokite iš pradžių. Grossmanas ir daugelis kitų 
pažymi, kad mūsų kvėpavimas yra tarsi tiltas į parasimpatinę ner- 
vų sistemą, kuri yra atsakinga už kūno nuraminimą. Sulėtindami 
kvėpavimą, subtiliai užsimename savo nesąmoningam protui, 
kad viskas bus gerai. 

Sena karinė patarlė byloja, kad „tinkamas išankstinis planas 
ir pasirengimas neleidžia susimauti', tačiau ši aksioma galioja 
ne tik rūsčiaveidžiams kariams bei policininkams, bet ir mums. 
Nepaisant tokių tyrėjų, kaip Leachas ir Wigramas, pastebėjimų 
apie avinišką krizės ištiktų žmonių elgesį, gerokai daugiau tyrimų 
patvirtina, kad, nepaisant jūsų asmenybės tipo, sunkią akimir- 
ką sveiką kailį jums gali padėti išnešti pasirengimas. Atminkite, 
kad „Pan Am“ lėktuvo keleiviai ir kariai, kurie susidūrę su krize 
atsijungė, taip pasielgė ne todėl, kad jiems buvo lemta taip su- 
reaguoti: jie visų pirma sustingo todėl, kad nebuvo iš anksto 


pasiruošę, tad perkrautos smegenys negalėjo nuspręsti, ko imtis. 

Jie neskaitė saugos taisyklių. Jie buvo neteisingai parengti. Todėl 
mirtiną krizę pasitiko apkvaitę ir sutrikę. 

Tačiau, kaip teigia Davidas Ecclesas iš Floridos valstijos 
universiteto Žmogiškosios veiklos laboratorijos, treniruojantis 
individualus žmonių būdas suvienodėja. Ecclesas aiškina, kad 
Antrajame pasauliniame kare JAV kariuomenė mėgino atsirinkti 
geriausius sraigtasparnių pilotus, atsižvelgdama į jų psichologi- 
nių testų rezultatus, bet netrukus suprato, kad tokia atranka buvo 
tiesiog laiko švaistymas. „Tikrinant, kaip iš gatvės atėję žmonės 
atlieka su sraigtasparnių pilotavimu susijusias užduotis, atrodė, 
kad jų įgimti gebėjimai gerokai skiriasi, - pasakojo man Eccle- 
sas. - Tačiau kai jie išėjo tūkstančio valandų mokymus, buvo 
pastebėta, kad juos vargiai galima atskirti vieną nuo kito. Kad 
ir kaip buvo stengiamasi atsirinkti žmones, treniruotės visados 
duodavo geresnių rezultatų, nes jos panaikina atsineštas savybes.“ 
Kitaip tariant, jei surinktume šimtą atsitiktinių žmonių ir juos be 
jokio pasirengimo įstumtume į pavojingą situaciją, jie reaguotų 
pagal Leacho formulę: maždaug dešimt iš jų pasirodytų puikiai, 
maždaug dešimt supanikuotų, o visi kiti virstų apkvaitusiomis 
avimis. Bet jei surinktume tuos pačius šimtą žmonių ir juos pa- 
rengtume bei išmokytume pagal gerai paruoštą planą netgi tokių 
kvailų dalykų, kaip būtinai prieš skrydį pasižiūrėti vaizdo įrašą 
apie saugos taisykles, jų elgesys pasikeistų neatpažįstamai. „Kai 
žmogus yra gerai parengtas, jo asmenybė atlieka žymiai mažesnį 
vaidmenį jam kovojant su stresu“, - aiškino Ecclesas. Kaip pasa- 
kytų Grossmanas, galbūt jie nesugebėtų savęs pranokti, bet visai 


pakaktų, jeigu jie bent jau darytų tai, ko yra išmokę. 

Pasiklyskite 


Išgyvenimo treneris Peteris Kummerfeldtas iki išėjimo į pen- 
siją 1995-aisiais trisdešimt metų mokė JAV karinių oro pajėgų 
kadetus, kaip išgyventi laukinėje gamtoje, jų lėktuvui nukritus 
negyvenamoje teritorijoje. Jis buvo toks talentingas, kad dvylika 
paskutiniųjų savo darbo metų vadovavo Karinių oro pajėgų aka- 
demijos trijų savaičių išgyvenimo programai, kurią turėjo išeiti 
visi naujokai. Tačiau nepaisant jo profesionalumo, Kummerfeld- 
to karjera vos nepasibaigė per pirmuosius mokymus. 

Vieną vėsią rudens dieną Siera Nevados kalnų gūdumoje 
Kummerfeldtui vedant savo pirmąją aštuonių Karinių oro pajėgų 
kareivių grupę palei kalnų keterą, keli mokiniai ėmė reikalauti 
pertraukėlės. Kummerfeldtas nusileido, bet tik su viena sąlyga: 
jie galėjo atsipūsti, tik jeigu ilsėdamiesi parodys, kad moka užkur- 
ti laužą. „Koljie darbavosi, - prisiminė jis, - aš pažvelgiau į slėnio 
šlaitą ir pastebėjau ten tekantį gražų upeliuką, o aš be galo mėgstu 
muselinę žvejybą. Kummerfeldtas pasakė mokiniams, kad sugrįš 
po valandos, ir nusiropštė žemyn tolimo upeliuko link. Kaip jis 
prisimena, žūklė ėjosi puikiai. Praėjus valandai jis susidėjo savo 
meškerę ir užkopė atgal pas savo auklėtinius, tik šie buvo dingę. 
„Čia nebuvo nieko baisaus, - sakė man Kummerfeldtas, - tačiau 
pasidarė baisu, kai aš staiga supratau, kad nematau jokių laužo 
pėdsakų. Maniau, kad mokiniai nužygiavo toliau, bet suvokiau, 
kad jei nėra laužo, vadinasi, tai aš esu ne ten, kur maniau esąs, - 
pasiklydau“ Žinoma, pasiklydo ne vien Kummerfeldtas - jis taip 


pat paliko miške pasiklydusią savo grupę. „Mane apėmė visiška 

panika, - sakė jis. - Išsivedžiau dar tik pirmąją savo grupę ir 
jau spėjau pradanginti auklėtinius! Jie pasitikėjo manimi, oro 
pajėgos pasitikėjo manimi, mano karjera žlugus, pateksiu į karo 
lauko teismą - vienas po kito pasipylė štai tokie apmąstymai. 
Persigandęs Kummersfeldtas iškart ėmė aklai lakstyti po mišką 
šaukdamas: „Ei! Kur jūs?! 

Tačiau jo panikos sukurstyto blaškymosi įkarštyje įvyko ste- 
buklas - pasireiškė Kummerfeldto įgūdžiai. „Galvoje išgirdau 
balselį: „Ei, kvaileli, eik, atsisėsk', - prisiminė jis. - Taigi, nuėjau 
prie rąsto ir atsisėdau“ Būtent tai jis pataria daryti pasiklydusiems 
turistams ir šiais laikais - nevarginti kojų. Tada Kummerfeldtas 
ėmė vadovautis savo antrąja taisykle - jis gurkštelėjo vandens. 
„Vandens gurkšnis nepaprastai nuramina, - paaiškino jis. - Kai 
Vietnamo karo laikais rengiau lakūnus, kiekvienas lėktuvo įgulos 
narys skraidydavo su pusės litro gertuve vandens kombinezono 
klešnės kišenėje. Ji buvo skirta ne kovai su dehidratacija - ji buvo 
skirta panikai įveikti. Aš visada sakau, kad vanduo nuplauna iš 
burnos baimės skonį. Šie du veiksmai - pailsinti kojas ir gurkšte- 
lėti vandens - nepaprastai padeda išsaugoti gyvybę: Sėdėdamas 
ant to rąsto ir grįždamas į protą, staiga Kummerfeldtas prisiminė 
kai ką svarbaus - jis turėjo žemėlapį. „Kai tik suteikiau sau vilties, 
mano smegenys vėl įsijungė, - pasakojo jis. Trianguliacijos me- 
todu nustatęs savo buvimo vietą, jis netrukus suprato, kaip toli jį 
paklaidino jo baimės pakurstytas lakstymas - jis nubėgo puspenk- 
to kilometro to nė nepastebėdamas. Kummerfeldtas susitvarkė, 
pasitempė ir nužygiavo atgal pas mokinius. Jie nė nenumanė, kad 


jis buvo pasiklydęs. To nesužinojo ir jo vadovybė. „Šios istorijos 

nepasakojau niekam iš oro pajėgų iki pat išėjimo į pensiją cere- 
monijos. Jis sukikeno. 

Tądien Kummerfeldtas išmoko svarbų dalyką. Jeigu jis, pro- 
fesionalas, galėjo taip sutrikti, kai suprato, kad pasiklydo, tuo- 
met sutrikti gali ir visi kiti. „Visuose prakeiktuose straipsniuose 
apie nepaprastąsias padėtis ir išgyvenimą, kuriuos tik man yra 
tekę skaityti, sakoma: „Nepulk į paniką, - sakė jis. - Paistalai! 
Tikrai pulsi į paniką. Man nusispjaut, kaip puikiai moki išgyven- 
ti gamtoje, vis vien būtina atsikratyti įsitikinimo, kad nepulsi į 
paniką. Taip tik save maustai“ (Šiaip ar taip, nė vienas krizės 
ištiktas žmogus per visą istoriją nėra sau taręs: „Hmm... atrodo, 
kad panika šiuo atveju yra pats protingiausias veiksmų planas“) 
Anot Kummerfeldto, taip jau mus veikia toji baimės reakcija, nu- 
lemianti mūsų likimą. Šiandien Kummerfeldtas moko išgyventi 
laukinėmis sąlygomis taikant štai tokį modelį: liaukis blaškęsis, 
atsisėsk, leisk nuslūgti adrenalinui; apmąstyk savo galimybes; 
apžvelk aplinką; susiplanuok, kaip tau labiausiai tikėtina išgyventi. 
Tada imkis darbo. Tačiau svarbiausia, įspėja Kummerfeldtas, 
pasiruošti prieš iškeliant koją iš namų, antraip ši strategija ne- 
veiks. Ar pasiėmėte tinkamus reikmenis, jei netyčia subjurtų 
oras? Ar susidėjote pirmosios pagalbos vaistinėlę? Ar išmokote 
išgyvenimo laukinėje gamtoje pagrindus? „Ne kaip nudirti kiš- 
kiui kailį automobilio rakteliais ir panašaus šlamšto, rodomo per 
televiziją, - pridūrė jis, - o pamatinių dalykų, pavyzdžiui, kaip 
nesušalti ir nesušlapti.: Kummerfeldtas pabrėžia, kad dažniausiai 
prisišaukiame nelaimę dėl to, kad apskritai nepaisome tikimy- 


bės, kad ji gali nutikti. „Tikimybė, kad kam nors teks kovoti dėl 

išgyvenimo, yra gana menka, tad labai lengva pasiteisinti, kodėl 
tam nesiruoši, - sakė jis. - Bet pasiklydusiems, atsidūrusiems 
negyvenamoje vietoje, susižeidusiems, užkluptiems audros ar 
tamsos šios situacijos yra kuo tikriausios.“ 

Tą žvarbią naktį prie Čangdzino tvenkinio Hectorą Cafferatą 
irjo ginamus kareivius išgelbėjo pasirengimas: mat jis šaudydavo 
iš šautuvo kone kiekvieną savo gyvenimo dieną, tad kai užklupo 
krizės akimirka, jis instinktyviai šaudė mirtinai taikliai. Bernie 
Chowdhury pasirengimas gelbėja kaskart, kai trisdešimties met- 
rų gylyje jis patenka į netikėtą situaciją. Pasirengimas Tenerifėje 
išgelbėjo „Pan Am“ keleivius, perskaičiusius tą menkutę infor- 
maciją iš saugos taisyklių. Be to, jis išsaugojo daugybę Kum- 
merfeldto mokinių, kuriems iš tikrųjų teko pasiklysti miškuose, 
turint tik prieš išsirengiant į žygį gautų žinių ir įgūdžių, kurie 
jiems parodė kelią iš krizės. 

Kummerteldtas įsitikinęs, kad mums visiems reikėtų bent 
kartą pasiklysti vien tam, kad suprastume, ką reiškia patirti tą 
nedažną jausmą, kai iš baimės „susuka vidurius“. „Kartą tai iš- 
gyvenęs, žinai, ko tikėtis, žinai, kad gali tai ištverti , - dėstė jis. 
Sužinai apie save daug dalykų ir išmoksti pasiruošti — tai visų 
svarbiausia pamoka. Kummerfeldtas sakė: „Jei nesi pasiruošęs 
nenumatytam įvykiui, pasikliauni sėkme. Jei vis dėlto pasiruoši, 
tuomet pasiklydimas tėra nepatogesnė nakvynė po atviru dan- 


gumi. 


Išvados 


Kaip reikia bijoti 


1904-AISIAIS ŽYMUSIS PRAMONININKAS ANDREW CARNE- 
gie išgirdo istoriją apie du vyrus - Selwyną Taylorą ir Danielį 
Lyleą, kurie žuvo mėgindami išgelbėti darbininkus, papuolusius 
į milžinišką sprogimą anglies kasykloje netoli jo namų Pitsbur- 
ge. Tayloro ir Lyleo pasiaukojimas taip paveikė Carnegie į, kad 
jis netrukus nusprendė įkurti iki šių dienų gyvuojančią pelno 
nesiekiančią organizaciją, skirtą tokių žmonių žygdarbiams pa- 
gerbti. Per šimtą metų nuo įkūrimo Carnegie 'io didvyrių fondo 
komisija yra apdovanojusi medaliais ir finansinėmis premijomis 
daugiau nei devynis tūkstančius civilių, savo gyvybe rizikavu- 
sių dėl kitų. Komisijos apdovanojimas skiriamas už nepaprastą 
drąsą. Daugelis tokių, kaip Tayloras ir Lyle'as, žuvo mėgindami 
išgelbėti žmones iš degančių pastatų ar gindami bejėges aukas 
nuo užpuolikų. Taigi, antruoju medaliu apdovanojami išties 
išskirtine narsa pasižymėję herojai. Tiesą sakant, iš visų ap- 
dovanotųjų medaliais tik vienas vyras buvo dukart pripažintas 
Carnegie'io komisijos už didvyriškumą ir išgyveno abu savo 
žygdarbius. Jo vardas - Danielis Stockwellas. 

Stockwellas buvo pirmasis žmogus, kurį aš pakalbinau ruošda- 


masis rašyti šią knygą, ir po to, šnekindamas dešimtis sportininkų, 

kareivių, chirurgų ir kitų iškilių žmonių, nuolatos prisimindavau 
jį. Ne dėljo puikavimosi ar pagyrūniškumo - toli gražu: kai pir- 
mąkart su juo kalbėjausi telefonu, švelnus, kimtelėjęs Stockwello 
balsas buvo toks tylus, kad pamaniau, jog sutriko ryšys. Stockwel- 
las visiškai neatitinka šaltakraujo didvyrio paveikslo, tokio kaip 
savimi pasitikinčių šaltų nervų amerikietiško futbolo įžaidėjų ar 
ledinio žvilgsnio naikintuvų pilotų. Jis buvo santūrus, neseniai 
į pensiją išėjęs mažos kaimo mokyklos Naujajame Hampšyre 
direktorius. Tačiau savo pavyzdžiu Stockwellas geriau nei bet 
kuris kitas mano sutiktas žmogus parodė, kaip reikia bijoti. 
Savo pirmąjį didvyrišką žygdarbį Stockwellas atliko 1963-iaisiais, 
būdamas Beitso koledžo antrakursis. Vieną pavasario dieną Stoc- 
kwellas su savo mergina Merry, kuri dabar yra jo žmona, nuėjo 
į kasmetę koledžo jūrų gėrybių puotą Lapės saloje, uolėtame 
žemės lopinėlyje prie Meino pakrantės. Tądien Atlanto van- 
denynas buvo žvėriškai audringas, bangos pliekė uolėtus salos 
skardžius. Danui su Merry vaikštinėjant ir su nuostaba dairantis į 
siautulingą vandenyną, prie jų pribėgo mergina, kuri atrodė kaip 
paklaikusi. Ji suriko, kad į vandenį įkrito du berniukai ir srovė 
juos traukia gilyn į jūrą. Jie nubėgo į įvykio vietą, kur keli kiti 
moksleiviai jiems paaiškino, kas nutiko: į penkių metrų aukščio 
uolą rėžėsi milžiniška banga ir nusitempė vieną moksleivių į 
įsišėlusią jūrą, kitas moksleivis nėrė jam įkandin, kad išgelbėtų, 
bet jam sekėsi ne ką geriau. Kai paniuręs Danas ėmė nusirengi- 
nėti iki apatinių, Merry ėmė jo maldauti nelįsti į vandenį. Keli 
moksleiviai mikliai nupjovė tinklinio tinklą ir pririšo jį Danui 


prie juosmens, kaip gelbėjimo virvę. Danas anksčiau vasaromis 

buvo dirbęs gelbėtoju, bet dėl to jam nebuvo jaukiau nerti į tokią 
audringą jūrą. „Nelabai numaniau, ką reikės daryti, - prisiminė 
Stockwellas, - gąsdino vien tik vandens vaizdas, bet, ką gi, sken- 
do vaikai. Jei nebūčiau nėręs, nebūčiau galėjęs ramiai gyventi.“ 

Vien įlipti į vandenį per aštrius akmenis ir polipus buvo 
nelengva užduotis, o lediniai purslai taip smarkiai taškėsi, kad 
Stockwellas vargiai įžiūrėjo, kur pats yra. Atsitiktinai jis pamatė 
vieną berniuką ant iškilusios bangos. Priplaukęs pastebėjo, kad 
moksleivis netekęs sąmonės ir vos laikosi ant vandens. Stoc- 
kwellas jį apkabino ir laikė stipriai suspaudęs, kol kiti tempė jį 
atgal. Išlipus ant nelygaus kranto, jis smarkiai susiraižė kojas į 
polipus; kitą dieną jos taip ištino, kad jam vos pavyko apsimauti 
kelnes. Stockwello išgelbėtas moksleivis visiškai pasveiko. Kitas 
berniukas nuskendo. Koledžo laikraštis paėmė iš jo interviu apie 
šį žygdarbį, o dekanas paspaudė ranką, bet žinia apie tragediją 
plačiai nepasklido. Visi tiesiog norėjo užmiršti, kad tai apskritai 
nutiko. 

Už tai Stockwellas gavo pirmąjį Carnegie'io fondo medalį. 
Praėjo dvidešimt aštuoneri metai. Jis su Merry susituokė, užau- 
gino du sūnus ir dukterį. Stockwellas tapo mokytoju, o vėliau 
įsidarbino direktoriumi Monadnoko regioninėje vidurinėje mo- 
kykloje, mažame Svanzio kaime, Naujojo Hampšyro valstijoje. 
O tada, 1991-aisiais, mokykloje, kurioje dirbo Stockwellas, mo- 
kinių tėvai išgyveno baisiausią košmarą. 

Vieną spalio rytą, klegančių, pamokos laukiančių moksleivių 
būriui sukinėjantis po valgyklą, užėjo iš mokyklos pašalintas še- 


šiolikmetis ilgais juodais plaukais, po lietpalčiu paslėpęs galingą 

graižtvinį šautuvą. Nuaidėjus skambučiui jis iššovė į viršų ir 
kulka, atsimušusi į metalinę lubų siją, sužeidė du mokinius. Stoc- 
kwellas iš tolo išgirdo šūvį ir netrukus jo kryptimi pasileido bėgti 
persigandusių vaikų minia. Kol Stockwellas mėgino išsiaiškinti, 
kas vyksta, atėjūnas paėmė įkaitais viename kabinetų buvusius 
penkiolika septintokų. Vienas mokytojas pasakė Stockwellui, 
kad paauglys nuėjo koridoriumi, ir pasiūlė įjungti gaisro signali- 
zaciją, kad visi paliktų mokyklą. Tada Stockwellas priėmė pirmą 
blaivų tos dienos sprendimą. „Pamenu pasakiau: „Ne, nelieskit 
gaisro signalizacijos“, - pasakojo jis man, - nes pabijojau, kad 
vaikai ims bėgti link užpuoliko ir taip tik dar labiau pablogins 
padėtį.“ Stockwellas paprašė dviejų mokytojų atsistoti abiejuo- 
se koridoriaus galuose ir neleisti niekam praeiti, tada paprašė 
sekretorės per mokyklos garsiakalbius liepti visiems išeiti pro 
paradines duris. Jis taip pat nurodė iškviesti policiją, bet žinojo, 
kad kolji atvyks, gali praeiti nemažai laiko. „Tai mažas miestelis 
ir man kartą yra tekę laukti policijos pareigūno keletą valandų , - 
paaiškino Stockwellas. Jis suprato, kad veiksmų imtis reikės jam 
pačiam. 

Stockwellas nusėlino koridoriumi ir dirstelėjo pro langą į 73 
kabinetą. Paauglys stovėjo klasės priekyje ir, imdamas kulkas iš 
ant mokytojo stalo pasidėtos dėžutės, užtaisinėjo savo šautuvą. 
Mokiniai sėdėjo suoluose ir ant grindų, kai kurie verkė. Stoc- 
kwellas sugrįžo koridoriumi atgal ir paprašė savo pavaduotojo 
informacijos apie tą paauglį, nes šis buvo pašalintas iš mokyklos 
prieš įsidarbinant Stockwellui. Tada nužygiavo atgal prie klasės 


ir sukaupęs visas jėgas tyliai pabeldė į duris. 

Kai tik Stockwellas pravėrė duris, atėjūnas nutaikė šautuvą 
tiesiai į jį. Jis išsyk pastebėjo, kad vaikis dreba iš baimės: kad ir 
ką jis buvo sumanęs ateidamas į mokyklą, įvykiai pasisuko ne 
taip, kaip jis norėjo. Stockwellas mandagiai kreipėsi į jį vardu ir 
paklausė, ar galėtų užeiti. Paauglys sutiko. Ir toliau kalbėdamas 
mandagiai, Stockwellas pradėjo derėtis. „Kad ir ką esi suplanavęs 
daryti, tau nereikia tiek daug žmonių, - pasakė jis paaugliui. - Gal 
tu juos paleisk? Dabar turėsi direktorių, negali norėti geresnio 
įkaito. Atėjūnas pasisuko į verkiančią mergaitę. „Bijai?“ — pa- 
klausė jos. „Taip“, - per ašaras atsakė ši. Jis akimirką pasvarstė ir 
pasakė vaikams, kad šie gali eiti. Stockwello planas pasisekė: jis 
iškeitė penkiolika įkaitais paimtų moksleivių į save. „Sekundėlę 
pasijutau išties geriau, kol nesuvokiau, kad man dar reikės pasi- 
likti“, - sakė jis. 

Stockwellas, atrodo, visą amžinybę žvelgė į sunerimusio 
paauglio vis dar užtaisyto šautuvo vamzdį, ant gaiduko uždė- 
tas pirštas vis dar virpėjo kaip lapelis. Stockwellas bijojo kaip 
niekada gyvenime. „Keletą kartų man pasigirdo gaiduko sprag- 
telėjimas ir pasivaideno, kad iš vamzdžio pliūpteli žybsnys, tad 
privalėjau nustumti tokias mintis į šalį, - pasakojo jis. - Tiesiog 
susitelkiau į esamą akimirką ir nesvarsčiau, kas gali nutikti, 
nes pradėjęs galvoti apie ateitį pasijusdavau taip, tarsi gyvas iš 
ten neištrūksiu. Nepaisydamas baimės, jis stengėsi kaip įma- 
noma labiau nuraminti jaunuolį. Jis klausė, ko paauglys tikisi 
tuo pasiekti, bet Stockwellui ir taip buvo aišku, kad vaikis nė 
nenumano, ko nori - jis tiesiog liejo tulžį įsiutintas valdžios nu- 


sikaltimų ir gyvenimo neteisybės. Netrukus atėjūnas pareiškė 

savo pirmąjį neryžtingą reikalavimą - jis norėjo galingo garso 
įrašų leistuvo. Nepaisydamas savo persigandimo, Stockwellas 
ir į šią užgaidą sureagavo šaltakraujiškai. „Tada jau buvau pa- 
stebėjęs lauke vaikštančius policininkus, taip pat mačiau, kaip 
vienas jų praėjo pro duris, - sakė jis man. - Tada paklausiau: 
„Ar galiu prieiti prie lango ir pranešti policininkams tavo rei- 
kalavimą?“ Galėjau nueiti prie vietinio ryšio stotelės, esančios 
prie durų, bet man nuėjus prie lango jis turėjo atsukti nugarą 
koridoriuje stovinčiam pareigūnui.“ Vaikis nusigręžė į langą, 
bet Stockwello nusivylimui pareigūnas nesuprato jo minties. 
Stockwellas sugrįžo į savo kėdę, į jį vėl buvo nutaikytas šautu- 
vas. Jie kalbėjosi toliau. 

Dar po kelių minučių paauglys pasakė Stockwellui, kad nori 
susitikti su draugu, ir Stockwellas uoliai nuėjo prie lango per- 
duoti vaikio prašymo. Tuokart pareigūnai jau buvo pasirengę. 
Kai Stockwellas ėmė diktuoti reikalavimą, pro duris įsiveržė 
pareigūnas, abiem rankomis laikydamas pistoletą. Paauglys at- 
sigręžė ir staiga pamėgino įremti šautuvo vamzdį sau į pagurklį. 
Kitas pareigūnas, be batų įslinkęs pro šonines duris, pačiupo 
šautuvą ir užlaužė paaugliui rankas. Kai klaikus Stockwello iš- 
bandymas baigėsi praėjus keturiasdešimt penkioms minutėms 
nuo jo atėjimo į klasę, jis buvo praradęs laiko nuovoką. „Taip 
buvau susitelkęs į tai, kas vyksta, kad nenumaniau, koks dabar 
paros metas, - sakė jis. - Maniau, kad popietė. Užmiršau viską, 
išskyrus tai, kas vyko tomis akimirkomis“ Po daugelio metų, 
kai paauglys išėjo iš kalėjimo, Stockwellas su juo susitiko, ir 


vaikis jam pasakė, kad jis buvo nustebęs, kaip ramiai Stockwellas 

elgiasi. Stockwellą tai pralinksmino. Jam niekada gyvenimo ne- 
buvo taip baisu. 

Už tai Stockwellas pelnė antrąjį Carnegie io medalį. 

Žmonės dažnai klausinėja Stockwello, kaip jis jaučiasi bū- 
damas didvyris, bet į šį klausimą jis atsakyti negali. Daugelis 
mano, kad jo psichika, ko gero, turi kažkokių antgamtinių ypa- 
tybių, kurios būdingos visiems didvyriams. Tačiau Stockwel- 
las teigia, kad, tiek gelbėdamas skęstantįjį, tiek derėdamasis su 
ginkluotu paaugliu, jis ėmėsi veiksmų iš būtinybės. „Ten buvo 
mano mokiniai ir jie buvo vieni, - sakė jis man. - Jų tėvai juos 
perdavė man, kad jais pasirūpinčiau“ Ką dar jam reikėjo daryti, 
jei ne imtis veiksmų? Stockwellas mano, kad galbūt įtemptomis 
sąlygomis jis jaučiasi ramesnis nei kai kurie kiti, bet, jo teigi- 
mu, jis nėra išskirtinis. Kai tik kas nors pradeda aukštinti jo 
žygdarbius - vietos laikraščiai, bendruomeninės grupės, netgi 
Holivudo prodiuseriai, žadantys nemenką atlygį už teisę statyti 
apie jį filmą - jis ima drovėtis. Jis taip pasielgė tik dėl to, kad tai 
buvo teisingiausia — nei daugiau, nei mažiau. 

Kartais, kai jo senojoje mokykloje anglų kalbos mokytojai 
veda pamokas apie drąsą ir didvyriškumą, Stockwellas atvyksta 
atsakyti į mokinių klausimus. Visi iki vieno jo teiraujasi, ar jam 
buvo baisu. Jis atsako, kad tikrai buvo baisu. Tačiau jis nepasako 
tikros tiesos - Danas Stockwellas bijojo labiau, nei kas nors galėjo 
įsivaizduoti. Per savo gyvenimą Stockwellas kentė nuolatinį neri- 
mą ir depresiją. „Žinai, galbūt iš šalies atrodau tvirtas kaip uola, 
bet man teko įveikti nemažai sunkumų, - atviravo jis man. - Net 


ir pačiais geriausiais laikais mane imdavo gana stiprus nerimas.“ 

Kai tik jis pirmą kartą įsidarbino mokytoju nepavyzdingoje 
mokykloje skurdžiame vieno Konektikuto miesto rajone, kiek- 
vieną darbo dieną jis taip bijodavo, kad prieš pamokas pavalgęs 
pusryčius jis visada juos atpildavo. Kai jį paaukštino ir jis tapo 
direktoriumi, jo jaudulys dar sustiprėjo. Jo aiškinimu: „Direkto- 
riumi tapau būdamas dvidešimt septynerių. Per pirmuosius dar- 
bo metus norėjau tiesiog grįžti namo ir palįsti po kavos staleliu. 
Vien iš nerimo, kad reikės eiti į darbą, naktimis pabusdavau po 
šešis kartus. 

Stockwellas dešimtis metų gyveno su baime, nerimaudamas, 
kaip jis pats sako, dėl „vaiduoklių spintoje“. Jis vartojo vaistus, 
skaitė knygas apie nerimą ir depresiją. Netgi dešimtis metų iš- 
dirbęs direktoriumi jis ir toliau nuolatos jaudinosi: tiesą sakant, 
jis nerimavo dėl būtent tokių dalykų, koks nutiko tą spalio die- 
ną. „Vienas iš man nerimą kėlusių dalykų buvo galimybė, kad 
į mano mokyklą įsiverš ginkluotas užpuolikas, - pasakojo jis 
man. - Galvojau, ką reikėtų daryti? Įsivaizduodavau skirtingus 
siužetus, bet vienintelis mano sugalvotas būdas, kaip apsiginti, 
buvo kūno kultūros kabinete kabantys lankas ir strėlės.“ Bėgant 
laikui jis pastebėjo, kad geriausias būdas įveikti nerimą yra su 
juo susitaikyti, su juo sugyventi ir kreipti dėmesį tik į esamą 
akimirką. „Gyvenu šia diena, - sakė jis man. - Negyvenu ateityje 
ir negyvenu praeityje. Reikia gyventi dabar.“ 

Danas Stockwellas toks pat neurotikas, kaip ir mes visi, jį 
lygiai taip pat slegia gyvenimo pavojai ir neaiškumai, dėl to jis ir 
yra išskirtinis. Jis jau suvokia, kad nuo jo neatstojanti baimė buvo 


visiškai niekuo dėta. Stockwellas pasakė: „Žinai, ji neturi jokios 


LU) 


Išvados 


įtakos problemos sprendimui. Nieko nepadarysi, kad toks esu, 
bet aš išspręsiu bet kokią problemą“ Štai tikroji pamoka, kaip tei- 
singai susidoroti su baime. Nors Stockwellas savo narsiausiomis 
akimirkomis alpo iš baimės, jis neprarado šaltų nervų ir elgėsi 
didvyriškai, ne kovodamas su savo baime ar išstumdamas ją, bet 
veikdamas su ja išvien. 

Sykį Stockwellas su žmona važiavo į ligoninę, nes Merry buvo 
numatyta atlikti svarbią operaciją. Ji drebėjo iš baimės. Gydytojai 
įtarė, kad ji serga vėžiu. Ji kaleno dantimis, skruostais riedėjo 
ašaros. „Atleisk, kad esu tokia nedrąsi', - atsiprašė ji savo vyro. 
Tada Danas pažvelgė į ją. „Tu esi drąsi, - pasakė jis savo žmonai. 
Jei esi drąsus, nereiškia, kad esi bebaimis. „Būti drąsiam, - tarė 
jis, - reiškia bijoti, bet vis vien daryti tai, kas pridera. 


Taip, mano manymu, reikia bijoti. 


Demaskuoti išrinktieji 


Šios knygos pradžioje šaltakraujiški ir baimei nepasiduodantys 
žmonės mums atrodė paslaptingi ir išskirtiniai, tarsi žmonijai 
nepriklausanti rūšis. Mes svarstėme, kaip povandeniniame laive 
įkalintas Vasilijus Archipovas, jam virš galvos bręstant Trečiajam 
pasauliniam karui, sugebėjo neprarasti savitvardos, kai visiems 
kitiems taip knietėjo paleisti branduolinį užtaisą? Kaip Kobe as 
Bryantas atlieka lemiamą metimą pačią paskutinę akimirką, ste- 
bint milijonams akių? Kaip ugniagesiai ir policininkai neutrinka 
stresą keliančioje kasdienėje sumaištyje? Tačiau nors iš pradžių 


ramus elgesys svylant padams mums atrodė nesuvokiamas, 

tikiuosi, kad dabar tai nebeatrodo taip paslaptingai. Kad tai įro- 
dyčiau, norėčiau papasakoti jums paskutinę istoriją. 

Ankstyvą 1963-iųjų gegužės 15-osios popietę astronautas 
Gordonas Cooperis skrodė Floridos dangų raketa „Faith 7', pra- 
dėdamas vieną ambicingiausių dar jaunos Amerikos kosmoso 
programos misijų. Per pusantros dienos Cooperis turėjo nu- 
keliauti milijoną kilometrų palei kosmoso ribą: dvidešimt du 
kartus apsisukti aplink žemę - beveik tris kartus daugiau nei 
ankstesnis amerikiečių rekordas. Iš septynių pirmųjų programos 
„Mercury“ astronautų Cooperis save laikė išskirtinai tinkamu 
tokiai sudėtingai užduočiai atlikti. Cooperis, išvaizdus vaikinas 
iš Oklahomos ir ilgametis lakūnas bandytojas, buvo ne tik jau- 
niausias ir stipriausias programos „Mercury“ astronautas, bet ir 
labiausiai pasipūtęs. 1983-iųjų filme „Išrinktieji“, pastatytame 
pagal klasika tapusią Tomo Wolfe'o knygą, Cooperiui patinka re- 
toriškai klausti: „Kas geriausias tavo matytas lakūnas? Cooperis 
nesidrovėdavo šių žodžių: jis išties manė, kad yra pats šauniausias 
dangaus kūnas. Šis požiūris jam suteikdavo šiurpinančio šaltumo 
pavojaus akivaizdoje. Kai Cooperis tą rytą įsitaisė kapsulėje, to- 
kioje ankštoje įrangos prikimštoje kabinoje, kaip jis vėliau rašė 
savo autobiografijoje, kad „greičiau reikėjo ne į ją įlipti, o ją užsi- 
mauti ,jam ilgiausias pilotuojamas amerikiečių skrydis į kosmosą 
beveik nekėlė jokio nerimo. Kol visa tauta nerimaudama stebėjo 
kiekviena jo judesį, Cooperis, prisegtas dešimties aukštų dydžio, 
90 000 kilogramų kuro gabenančios ir paruoštos iššauti į dangų 


raketos „Atlas“ smaigalyje, ėmė ir nusnūdo. 

Aštuoniolika pirmųjų orbitų raketa nuskrido nepriekaištingai. 
Cooperis kabinoje atlikinėjo eksperimentus nesvarumo sąlygo- 
mis, fotografavo pro savo nediduką illiuminatorių, valgė riešutų 
sviesto gabaliukus ir netgi tapo pirmuoju kosmose užmigusiu 
amerikiečiu. Tačiau skrendant devynioliktąja orbita, prasidėjo 
nesklandumai. Viskas prasidėjo nuo netikėtai instrumentų sky- 
delyje įsižiebusios žalios lemputės. Ji reiškė, kad kapsulė lėtėja 
ir ima leistis iš orbitos; ji neturėjo įsižiebti iki nusileidimo. Tuo 
metu Cooperis laikinai buvo praradęs radijo ryšį, tad suglumę 
NASA darbuotojai (jų pultuose taip pat užsidegė atitinkama 
lemputė) nutarė, kad Cooperis pradėjo leistis anksčiau. Bet jis 
to nedarė. Kol abi pusės savarankiškai mėgino išsiaiškinti, kas 
dedasi, ėmė trikti visa „Faith 7 elektronikos sistema. Cooperis 
nebematė telemetrinių duomenų. Išsijungė vėsinimo ir deguo- 
nies filtravimo sistemos, o dėl to neilgai trukus kabinoje turėjo 
pradėti kauptis anglies dvideginis. Tada sugedo giroskopas ir laik- 
rodis. Savo pranešime radijo ryšiu (jis veikė, nes turėjo nuosavą 
bateriją) Cooperis susiklosčiusią padėtį įsimintinai sumenkino 
pasakęs: „Po tuputį kaupiasi nesklandumai.“ Jam skrendant dvi- 
dešimtąja orbita, NASA jį informavo, kad „Faith 7“ „elektros 
sistema visiškai sugedo“. Po daugelio metų Cooperis rašė: „Sa- 
vaime suprantama, visi žinojome, kad įvyko rimčiausias sistemų 
sutrikimas per daugiau nei dvejus metus nuo to laiko, kai JAV 
pradėjo siųsti į kosmosą žmones. Aš buvau gaištančiame laive. 

Kadangi jo automatinio valdymo sistemos nebeveikė, Co- 


operiui reikėjo atlikti dar niekada neatliktą užduotį - jis turėjo 

rankiniu būdu suvaldyti į žemės atmosferą krentančią kapsulę ir 
tai padaryti nesinaudodamas instrumentų skydu. Tegul Cooperis 


pats papasakoja, koks tai buvo siaubingas iššūkis. 


„Kadangi neveikė giroskopai, kapsulės leidimosi kampą 
turėjau nustatyti atsižvelgdamas į horizontą. Tada, naudo- 
damasis prie sėdynės esančiu rankiniu valdikliu, tinkamą 
akimirką turėjau paleisti stabdančiąsias raketas ir išlaikyti 
erdvėlaivį stabilios padėties trijų ašių - vertikalaus nuoly- 
džio, horizontalaus nuokrypio ir posūkio - atžvilgiu. Vei- 
kiant elektroninėms stabdymo sistemoms, šios korekcijos 
atliekamos automatiškai, variklių darbas subalansuojamas 
taip, kad erdvėlaivis neįsisiūbuotų. Tada man reikėjo sava- 
rankiškai išlyginti visus svyravimus jiems vos prasidėjus, 
nes antraip erdvėlaivis būtų kaipmat ėmęs nevaldomai 


suktis ir iširęs atmosferoje.“ 


Kitaip sakant, jei Cooperis būtų padaręs bent menkiausią klaidą, 
erdvėlaivis būtų įsisukęs į mirtiną spiralę ir per keletą sekundžių 
pavirtęs pelenais. Viską dar labiau apsunkino tai, kad „Faith 7“ 
kabinoje temperatūra jau buvo ir taip pakilusi iki SS laipsnių 
pagal Celsijų. Cooperis pastebėjo, kad lekuoja, o tai pirmasis 
apsinuodijimo anglies dvideginiu požymis. Atėjo metas skristi. 

18 val. 03 min., skriedamas virš Šanchajaus, Cooperis įjungė 
stabdančiąsias raketas, kad 28 000 kilometrų per valandą greitis 
sumažėtų iki vėžliško 2 000 kilometrų per valandą greičio, ir kap- 


sulė pradėjo leistis iš orbitos. Jis išsyk pajuto, koks nestabilus tapo 

laivas. Žemės atmosferai stabdant kritimą, jis turėjo nuolatos 
reguliuoti laivo padėtį, kad karščio skydas būtų nukreiptas ati- 
tinkama kryptimi. Apgaubtas perkaitusių jonų šuoro, jis pateko 
į neryšio zoną. Penkiolika minučių, kabinoje kaupiantis anglies 
dvideginiui ir kylant karščiui, Cooperis skrido tiesiai. Parašiuto 
išskleidimo rankeną jis patraukė atidžiai pasirinkęs tikslią kryptį 
irlaiką. Cooperis buvo susilažinęs su Wally iu Schirra, ankstesnės 
„Mercury“ misijos astronautu, kuris pūkštels arčiau paieškos 
laivo, lėktuvnešio „USS Kearsarge“. Cooperis net tada stengėsi 
laimėti. Schirra nusileido per dešimt kilometrų nuo lėktuvne- 
šio ir labai didžiavosi savo taiklumu. Bet Gordonas Cooperis, 
pilotuodamas luošą erdvėlaivį, apimtas ekstremalaus streso, be 
instrumentų aplenkė varžovą daugiau nei visu kilometru. Jis nu- 
sileido per aštuonis kilometrus nuo „Kearsarge“. „Jei erdvėlaivio 
nebūtų nunešęs vėjas, esu tikras, kad būčiau nusileidęs tiesiai ant 
lėktuvnešio denio“, - po to gyrėsi Cooperis. 

Tądien Cooperio nuveiktas darbas, be jokios abejonės, pa- 
tenka į šaltakraujiškų pasiekimų įtemptomis sąlygomis panteo- 
ną. Stebint visai šaliai ir jo paties gyvybei kybant ant plauko, jis 
įveikė fizinį stresą ir stiprią baimę (remiantis visomis fiziologinių 
duomenų ataskaitomis, jis buvo gana stipriai išsigandęs), kad 
atliktų dar niekados erdvėlaivių neatliktą žygdarbį. Daugeliui iš 
mūsų net sunku įsivaizduoti tokį pasiekimą, tad į Cooperį žvel- 
giame kaip į už eilinius mirtinguosius aukštesnę būtybę. Galima 
pamanyti, kad galbūt jis toks gimė. Tačiau nors prie Cooperio pa- 
siekimo neabejotinai prisidėjo jo įgimtos psichologinės savybės, 


tai tik dalis tiesos. Didžiausią įtaką Cooperio šaltakraujiškumui 

darė veiksniai, kuriuos jis įgijo per savo gyvenimą, veiksniai, ku- 


riuos mes galime įvardyti ir pamatuoti. Tiek daug sužinoję apie 


baimę, įtampą ir stresą, pagaliau nulupkime keletą šio svogūno 


lukštų. Kas iš tikrųjų padėjo Cooperiui taip ramiai susidoroti su 


„Faith 7“ užklupusiomis bėdomis? 

Pasitikėjimas savimi. Kaip jau matėme, Cooperis buvo 
didžiulis egoistas, o toks pasitikėjimas savimi, išugdytas 
daugybės per tam tikrą laiką pasiektų nedidelių tikslų, mus 
palaiko siaubą keliančiose situacijose. Jis leidžia mums ti- 
kėti, kad iššūkis yra mūsų jėgoms, o ne kelia mums grėsmę. 
„Jei kartais ir elgdavausi taip, tarsi manyčiau, jog padangėje 
man nėra lygių, vadinasi, taip ir jaučiausi, - kartą parašė 
Cooperis. - Kuklumas nėra pageidaujama naikintuvų pi- 
lotų savybė. Droviems ne vieta danguje.“ 

Pasirengimas. Vienu metu „Mercury“ programos astronau- 
tai buvo vieni stipriausiai parengtų žmonių pasaulio isto- 
rijoje. Jie begalę valandų praleido treniruočių kapsulėje, 
mokydamiesi įveikti visas įmanomas situacijas, kad į jas 
papuolę jie reaguotų savaime. Wolfe'as knygoje „Išrink- 
tieji“ (angl. The Right Stuff) rašė: „Treniruočių esmė buvo 
visiškai nuslopinti vidinį žvėrį, kad skrydžio dieną nekiltų 
jokių naujų pojūčių.“ Atlikti visus tą dieną atliktus veiks- 
mus Cooperis treniravosi šimtus kartų — netgi rankiniu 
būdu valdyti atmosferoje sugedusią kapsulę. 

Kontrolės lokusas. Patekę į bauginančią situaciją jaučiame 


mažiau nerimo, jei galime daryti įtaką jos pasekmėms, 


e 


o 


Išvados 


o „Mercury“ programos astronautai, buvę lakūnai ban- 
dytojai, šį meną buvo įvaldę iki aukštumų. Wolfe'as rašo, 
kad, kai tik avarijoje žūdavo jų kolega, jie visi susiburdavo 
ir pripažindavo, kad tai tragiškas įvykis, bet kaip lakūnui 
galėjo nepavykti x, y ar z? Kiekvieną žūtį jie pagrįsdavo 
kontroliuojamais veiksniais, kurių jie tikrai niekados ne- 
bepražiopsodavo, taip ugdydami pojūtį, kad jie patys valdo 
savo likimą. 

Pakantumas nežinomybei. Tačiau astronautai vis vien iš 
savo lakūnų bandytojų karjeros laikų žinodavo, kad įran- 
gos gedimai yra neatsiejama jų darbo dalis, tad jiems tek- 
davo susitaikyti su nežinomybe, kad galėtų atlikti savo 
darbą. Tiesą sakant, prieš Johnui Glennui pakylant į pir- 
mąjį pilotuojamą kosminį skrydį, tokio tipo raketos, kokia 
iškėlė jį, per bandymus netikėtai susprogo trylika kartų. 
Astronauto darbas buvo rizikingas, bet jie susitaikydavo 
su rizika. 

Humoras. Netgi jo laivui byrant į gabalus, Cooperis su- 
gebėjo praskaidrinti savo negandas juokeliu. Problemų 
įkarštyje jis pranešė skrydžio valdymo centrui, kad sugedo 
visos elektroninės, aušinimo ir deguonies valymo siste- 
mos, bet pridūrė: „O šiaip, viskas gerai“ 

Susitelkimas į užduotį. Cooperis niekados neleisdavo sau 
nuogąstauti dėl savo baimės ar dėl to, kas gali nutikti - jis 
susitelkdavo į tai, ką jam reikėdavo atlikti esamą akimir- 
ką. Per spaudos konferenciją po nusileidimo kažkas jo 


paklausė, ar jis yra kada nors gyvenime bijojęs. Cooperio 

atsakymo formuluotė buvo išties iškalbinga: „Yra tekę jaus- 
ti, kad sparčiai mažėja išeičių iš padėties, - atsakė jis. Jis 


visuomet susitelkdavo tik į tai, kaip gali sau padėti. 


Jau turėtų aiškėti, kur visa tai veda. Kaip Cooperis iš tikrųjų suge- 
bėjo išlikti ramus mirtinai pavojingoje situacijoje? Lygiai taip pat, 
kaip ir visi mūsų jau sutikti žmonės - dirbdamas išvien su baime, 
užuot nereikalingai švaistęs energiją su ja kovodamas, susitelkda- 
mas į tai, ką reikia atlikti, ir, užuot jaudinęsis, imdamasis veiksmų. 
Cooperiui nebūtinai puikiai sekėsi nesijausti išsigandusiam: kapsu- 
lėje įtaisyta fiziologinio stebėjimo įranga iš tikrųjų parodė, kad jis 
buvo persigandęs. Vienas dalykas, kurį Cooperis buvo gerai išmo- 
kęs, - nesureikšminti baimės. Kai režisierius Ronas Howardas, prieš 
statydamas savo filmą „Apollo 13', pasakojusį apie kitą kosmoso 
misiją, pasisukusią nepavydėtina linkme, kalbino astronautus, jis 
pastebėjo beveik tą patį. „Tai nereiškia, kad jie nepaiso baimės, — 
sakė Howardas, - bet jiems teko su ja susidurti tiek daug kartų, kad 
jie iš tikrųjų žino, jog pateks į padėtį, kuri jiems savaime ims kelti 
paniką, tad jie įgudo... jausti baimę, netgi ją pripažinti. O tada, kaip 
kokiame Tai Či ar panašiai, jie tarsi leidžiasi jos apimami ir taip 
išsprendžia problemą.“ Astronautas Buzzas Aldrinas pritartų šiai 
minčiai. Dalindamasis savo nuomone, 2003-iųjų „The New York 
Times“ vedamajame Aldrinas parašė: „Nemanau, kad bent vienas 
žmogus — ar tai būtų astronautas, ar kas nors kitas - yra gimęs su 
išskirtinėmis savybėmis. Jas reikia išsiugdyti“ (Mane asmeniškai 
kiek mažiau sužavėjo Aldrino minties tęsinys: „Antraip tave išspiria 


iš lakūnų mokyklos ir tenka įsidarbinti žurnalistu.) 

Visų taip ieškoma baimės įveikimo paslaptis, tiek kalbant apie 
astronautus ir sportininkus, tiek apie kareivius ir chirurgus, yra 
tokia pati: svarbiausia ne tai, ar jauti baimę, o kaip į ją reaguoji. 
Pažvelkite į Laurenceą Olivier 'į, kuris atliko vienus puikiausių 
dvidešimtojo amžiaus sceninių pasirodymų sukaustytas baimės. 
Prisiminkite Dennisą Eckersley į, tapusį vienu iškiliausiu savo 
kartos šaltakraujų metikų, nors kiekvieną vakarą ant metiko 
plokštelės jis žengdavo su nerimu. Pagalvokite apie Alą Hayne- 
są, kuris sugebėjo nutupdyti sugedusį reaktyvinį lėktuvą Ajovos 
oro uoste, negalėdamas jo valdyti ir apimtas didžiulio streso. 
Įsivaizduokite, kaip Hectoras Cafferata visą naktį gynė savo būrio 
kareivius, apimtas tokios baimės, kad nė nepastebėjo, jog ant 
sniego bėgioja be batų. Ir, žinoma, prisiminkite Daną Stockwellą, 
visą gyvenimą kankinamą nerimo, tokį pat baikštų, kaip ir mes 
visi, bet dukart įveikusį ekstremalų siaubą dėl kitų. Visi jie bijojo. 
Visi pasirodė neįsivaizduojamai puikiai. 

Šiuos žmones vienija ne jų bebaimiškumas, o požiūris į savo 
baimę. Jie visi pasirinko mums visiems nuolatos atvirą kelią. Jie 
visi pripažino savo savijautą, susitelkė į tai, ką privalo daryti, ir 
judėjo į priekį. 

Taigi, judėkime į priekį. 


Nervų pritaikymas 


Kol kas savo knygoje „Kaip įveikti nerimą, baimę ir stresą aš 
stengiausi išskirtinai pabrėžti, kad baimė ir nerimas nėra priešai, 


kuriuos būtina nukauti, bet gerosios jėgos, su kuriomis reikia 

susitaikyti ir išmokti sugyventi. Jei rašydamas ir turėjau slaptų 
kėslų, jie kilo nebent dėl noro supažindinti su šiuo palankiu ir 
harmoningu požiūriu į baimę, prieš pateikiant galybę taktikų, 
kaip ją suvaldyti. Po šių žodžių galime pereiti prie praktinių pata- 
rimų, kurie padės mums geriau suprasti baimės, streso ir nerimo 
apsėstą protą. Per keletą neurotiškai intensyvių tyrimo metų 
sukurpiau trumpą sąrašiuką pačių efektyviausių ir pagrįstų me- 
todų, kuriuos šiuo metu gali pasiūlyti psichologija ir neurologija. 
Negaliu pažadėti panacėjos ar greitų būdų, amžiams panaikinan- 
čių nerimą, padarančių stresą nekenksmingą ar garantuojančių 
šaltakraujiškumą - to negaliu pasiūlyti nei aš, nei kas nors kitas. 
Baimė yra gyvenimo dalis ir mes tik galime išmokti teisingai 


bijoti. Tad iš pradžių pateikiu tuziną paprastų patarimų. 


Kvėpuokite. Šis priminimas gali pasirodyti perdėm akivaizdus, 
tačiau apimti streso ar nerimo galite imti greitai ir paviršutiniškai 
kvėpuoti krūtine arba net sulaikyti kvėpavimą. Tai tik padidi- 
na baimę ir stresą: kūnas supranta, kad kažko stinga. Būdami 
ramūs (arba miegodami) kvėpuojame visiškai kitaip - lėtai ir 
giliai, įkvėpdami pilnus plaučius oro. Tačiau sąmoningai kontro- 
liuodami kvėpavimą galime pranešti savo parasimpatinei nervų 
sistemai, kad viskas yra gerai — tokiu būdu sulėtinsime širdies 
plakimą ir truputį apmalšinsime baimę. Štai kokio „taktinio kvė- 


pavimo“ metodo karo psichologas Daveas Grossmanas moko 


Daugiau profesionalių patarimų ieškokite knygose, įtrauktose į šios knygos gale pateiktą 
rekomenduojamos literatūros sąrašą. 

savo studentus. Jį galima naudoti tiek smėlėtame karo lauke, tiek 
universiteto koridoriuose sesijos metu: iš lėto, palengva skaičiuo- 
dami iki keturių, įkvėpkite per nosį iki pat pilvo (ar kvėpuojate 
taisyklingai, galite pasitikrinti uždėję ranką ant pilvo), palaikykite 
tiek pat laiko, po to per tiek pat laiko iškvėpkite per burną, vėl 
lėtai skaičiuodami iki keturių, sulaikykite kvėpavimą ir, jei reikia, 
pakartokite. 


Išsakykite jausmus žodžiais. Kaip jau žinome iš antrajame sky- 
riuje aptarto Metthew Liebermano įvardijimo tyrimo, rašymas 
arba kalbėjimas apie kokią nors emociją, kad ir baimę, padeda 
smegenims apdoroti ją užkulisiuose: taip padedame smegenims 
klasifikuoti (t. y. atskirti) jausmus ir mintis, užuot be perstojo 
jas gromulavę galvoje. „Žmonės rašo dienoraščius ir kalbasi su 
draugais nė neįtardami, kad taip keičia savo emocijas“, - sakė 
man Liebermanas. Tačiau dažniausiai mes kaupiame nerimą ir 
baimes savyje, nors galėtume susitaikyti su emocijomis, atvirai 
bei nuoširdžiai jas išliedami, nesmerkdami ir nekaltindami savęs. 
Štai kodėl pokalbių terapija yra tokia efektyvi, nors dienoraščio 
rašymas taip pat labai padeda. Kaip kartą yra parašęs rašytojas 
Williamas Faulkneris: „Nė nežinau, ką galvoju, kol neperskaitau, 


ką parašiau. 


Treniruokitės, lavinkitės ir ruoškitės. Su šiuo leitmotyvu kas- 
kart susiduriame televizijos viktorinų filmavimo aikštelėse, trau- 
mą patyrusių pacientų palatose ir kosminių kapsulių kabinose. 


Jei streso metu norite priimti tinkamus sprendimus, nesutrikti 

gyvybei pavojingose situacijose ir puikiai pasirodyti esant įtemp- 
toms sąlygoms, jums gali padėti tik išankstinis pasirengimas: 
sukaupę patirties ir kartodami veiksmus užsiprogramuosite au- 
tomatiškai elgtis tinkamai. Jei jaudinatės dėl būsimo viešo pra- 
nešimo, repetuokite realistiškomis, kintančiomis sąlygomis, kol 
pristatinėti medžiagą viešai jums taps įprasta. Jei jaudinatės, ką 
reikės daryti pastate kilus gaisrui, išsiaiškinkite, kur yra avarinis 
išėjimas, ir įguskite juo naudotis. Nepamirškite JAV kariuomenė- 
je kartojamo šūkio: „Tinkamas išankstinis planas ir pasirengimas 


neleidžia susimauti.“ 


Nukreipkite dėmesį. Atsidūręs kritinėje situacijoje, tiek ner- 
vingas studentas egzamino metu, tiek nerimaujantis atletas, tiek 
įsitempęs aktorius suklumpa ne iš baimės, o dėl ne ten nukreipto 
dėmesio: imame gilintis į save ir puolame jaudintis dėl rezultatų, 
taip užkirsdami kelią savo tikriesiems sugebėjimams. Šaltakrau- 
jai atletai ir bebaimiai didvyriai susitelkia į esamąjį momentą ir 
pirmaeilę užduotį. Pasistengę to galime išmokti ir mes. Savaime 
suprantama, meditacija lavina dėmesio sutelkimą, bet nebūtina 
eiti taip toli: psichologai teigia, kad, norint išsiugdyti šį gebėjimą, 
užtenka stabtelėti kelis kartus per dieną ir pasižiūrėti, kas vyksta 
aplinkui (užuot bandžius tai išsiaiškinti kalbantis su savimi). Ta- 
čiau tam prireiks kantrybės: beždžioniškas proto klegesys mėgsta 


įsiterpti, todėl mums reikia... 


Sąmoningai išsinarplioti iš jaudulio ir neramių minčių raiz- 


galynės. Žinome, kad jaudintis yra negerai, bet staiga nustoti 

bijoti yra kone neįmanoma. Tačiau, laimei, mes neprivalome su- 
riesti nerimastingų minčių į ožio ragą ar laimėti ginčo su jauduliu: 
tiesiog reikia išmokti truputį atsiriboti nuo to bauginančio (ne- 
pavojingo ir dažniausiai klaidinančio) balso savo galvoje. Nerimo 
ekspertė Evelyn Behar siūlo du būdus, kaip galima išsivaduoti iš 
vidinio spygavimo. Galima patraukti sąmoningo dėmesingumo 
keliu: kuo daugiau stebėsite savo nerimą iš šono, į jį nesiveldami, 
tuo geriau imsite pastebėti jo nuspėjamus dėsningumus. „Arba, - 
siūlo Behar, - galite savo nerimą atidėti kitam metui. Tiesiog 
užsirašykite, kas jus verčia nerimauti, ir pasižadėkite sau skirti 
pusvalandį jaudintis vėliau - taip esamą akimirką turėsite laiko 
sutelkti dėmesį kitur.“ Ilgainiui, kaip teigia ekspertė, išmoksite 
geriau tvarkytis su nerimastingomis mintimis ir jos nebejauks 


jūsų gyvenimo. 


Atsiduokite savo baimėms. Nors ši tema jau buvo aptarta išsa- 
miai, reikia ją pakartoti dar kartą. Jei norite amžiams likti drauge 
su savo baime, būtiniausiai venkite nerimą keliančių situacijų. Ta- 
čiau jei norite suteikti savo migdoliniui kūnui galimybę nugalėti 
baimę, turite patirti jus bauginančias mintis ar situacijas. Nesvar- 
bu, arjus kamuoja nedidelė antipatija, ar įsišaknijęs jaudulio su- 
trikimas - jums trukdo visai ne baimė, o jos vengimas. Behar šiuo 
atveju siūlo parankią universalią taisyklę: jei nerimas jus sulaiko 
nuo poelgio, kuris, objektyviai žiūrint, nekelia pavojaus, vis vien 
taip pasielkite. Žinoma, susidūrimas su baime savaime negaran- 
tuoja, kad ateityje išliksite visiškai ramūs: jei baimę pasitiksite 


nusiteikę priešiškai, keikdami likimą ir neapkęsdami nerimo, 

jūsų smegenys bus per daug apkrautos ir nesugebės suvokti, kad 
esate pajėgūs susidoroti su padėtimi. Gera psichologė jums gali 
padėti išmintingai valdyti susidūrimo su baime potyrius ir netgi 
pagreitinti procesą, skirdama mokymosi įgūdžius gerinantį pre- 
paratą D-cikloseriną. Tiesiog ugdykite įprotį patirti baimę, o ne 
bėgti nuo jos šalin. Kai imsite taip elgtis, net ir „nesėkmės“ virs 
pergalėmis ir kiekvienas susidūrimas su baime padės žengti du 


žingsnius į priekį ir tik vieną atgal. 


Išmokite susitaikyti su nežinomybe ir padėties nevaldymu. 
Stresas ir nerimas tarpsta nuo tokių negatyvių minčių, kaip ne- 
žinomybės baimė ir bejėgiškumas pakeisti ateitį, o kai žmonės 
(pavyzdžiui, hipochondrikai) išsiruošia į žygius ieškoti nepasie- 
kiamo užtikrintumo ir kontrolės, viską tik pablogina. Tad užuot 
galinėjusis su vėjo malūnais, nerimo ekspertai, tokie kaip, pa- 
vyzdžiui, Robertas Leahy, pataria pasimokyti iš senos Ramybės 
maldos, kuria prašoma „ramybės, kad sugebėčiau susitaikyti su 
dalykais, kurių negaliu pakeisti, drąsos pakeisti dalykus, kuriuos 
galiu pakeisti, ir išminties atskirti vienus nuo kitų“. Jei imame 
nerimauti dėl nežinomų ar nekontroliuojamų dalykų, tarkime, 
galimos ligos, tarpusavio santykių neaiškumų, finansinių rūpes- 
čių, Leahy rekomenduoja išbandyti lengvą pratimą, padedantį 
susitaikyti su tikrove. Įsivaizduokite, kad baiminatės, jog galite 
netekti darbo. Leahy teigia, kad jei imsite mėgautis savo neužtik- 
rintumu (tuo pačiu atsiduodami ateities nežinomybės baimei), 
nuolatos sau kartodami siaubingą mintį: Gali būti, kad mane at- 


leis, ir neslopinsite savo nerimastingo atsako, ilgainiui ir jūs pats, 

ir jūsų migdolinis kūnas susigyvens su šia mintimi. Gana ilgai 


kartojama ši mintis neteks savo galios ir taps beveik nuobodi. 


Pažvelkite į padėtį kitaip. Kai apsėda neigiamas nusistatymas 
arba nerimastingos mintys, visada turime apsispręsti: ar pasi- 
kliauti klaidingu, neigiamu požiūriu į padėtį, ar išmokti pažvelgti 
į situaciją kitaip? „Noriu pasakyti, kad iš susikurto emocinio 
kurmiarausio kauburėlio galima susikrauti visą kalną - žmonės 
nuolat taip daro“, - teigia Kolumbijos universiteto psichologas 
Kevinas Ochsneris, tiriantis, kaip mes perkainojame situaciją ir 
atitinkamai pakeičiame savo emocinį atsaką. Ochsneris pabrė- 
žia, kad, pajutus besismelkiančius bauginančius nusistatymus, 
svarbiausia perkontekstualizuoti situaciją: neperžengiant sveiko 
proto ribų, reikia pagalvoti, kokia iš tikrųjų (ir, be abejo, pozi- 
tyvesnė) yra mūsų padėtis. Pavyzdžiui, sociofobai yra įsitikinę, 
kad vakarėlyje visi juos stebi, nervingi aktoriai nerimauja, kad 
visi pastebės jų jaudulį, o tokie neurotikai, kaip aš, įžvelgia kiek- 
vieno pokyčio ir nežinomybės pavojų. Įmanoma perkonstruoti 
situaciją tikroviškiau ir optimistiškiau: niekas nestebi sociofobo, 
niekas nepastebi aktoriaus jaudulio, o pokyčiai, labai tikėtina, gali 
vesti į gera, todėl žvelkime į baimę objektyviai. „Juk taip darome 
kiekvieną dieną, tiesa?“ - klausia Elizabeth Phelps, Niujorko uni- 
versiteto perkainojimo specialistė. - Kai kitaip įvertini situaciją, 


pasikeičia tavo emocinis atsakas į ją“ 


Juokaukite. Kaip trečiajame skyriuje aiškino tyrėjas Rodas 


Martinas, žaismingas mąstymas ar juokavimas esant stresinei 

situacijai padeda išsilaisvinti iš neigiamo požiūrio ir pažvelgti 
į viską kitaip (pamatysite, kad tai galima vadinti subtiliu ir sėk- 
mingu požiūrio į situaciją pakeitimo metodu). Pasijuokdami iš 
kartais užklumpančių gyvenimo sunkumų, mes neutralizuojame 
jų nuodus ir pakylame virš jų. Jei nesate komikas arba nesijaučiate 
nusiteikę juokauti, nieko tokio. Humoras padeda, nes juokau- 
jant galima kaitalioti sąvokas ir požiūrio taškus, todėl nuotaiką 
praskaidrins bet kokie būdai, padedantys atskleisti linksmesnę, 
ne tokią niūrią padėties pusę (žinoma, nenusiženkite geram sko- 
niui: niekas nesiūlo atėjus į traumatologijos skyriaus palatą pulti 


laidyti juokus apie ligoninės maistą). 


Stiprinkite pasitikėjimą savimi. Šis patarimas gali nuskambėti 
kaip banali įkvepianti citata, bet ugdyti tikėjimą, kad sugebėsite 
susidoroti su baimę keliančia ir stresine padėtimi, yra būtina. 
Pasitikėjimas savimi pavojingas situačijas paverčia įveikiamais 
iššūkiais, jis suteikia pojūtį, kad patys valdome savo likimą, ir 
padeda atkakliai dorotis su problemomis bei atrasti sprendimą, 
o ne paprasčiausiai pasiduoti. Tačiau akivaizdu, kad pasitikėjimas 
savimi neatsiranda vien stebuklingai spragtelėjus pirštais: jį pa- 
siekiame žingsnis po žingsnio, skindami vieną mažytę pergalę po 
kitos, kol galiausiai išplečiame savo ramybės zoną ir padidiname 
tikėjimą savimi. Nors mano žodžiai nuskambės sentimentaliai, 
pasakysiu, kad net jei abejojate savo galimybėmis susidoroti su 
baime ar sudėtinga situacija, patikėkite manimi - jums tai pavyks, 
tik jūs to dar nežinote. Prisiminkite, kad nerimo tyrėjai nustatė, 


jog Žmonės susidoroja su nemaloniomis situacijomis kur kas 


Išvados 


geriau, nei patys įsivaizduoja, o psichoterapeutai, tokie kaip Da- 
vidas Barlowas, įstumia savo klientus į baisiausius jų košmarus, 
kad parodytų, kiek pajėgumo jie turi, patys to nė neįtardami. 
Be to, pasitikėjimą baimės akivaizdoje taip pat galime ugdyti 
kalbėdamiesi su savimi ir įsivaizduodami ateitį. Štai naudingas 
praktinis patarimas: kai imsite galvoti apie kokią nors gresiančią 
baisybę, jos akivaizdoje įsivaizduokite save ne kaip kenčiantį ir 
bejėgį, bet puikiai susidorojantį, atskleidžiantį savo užsispyrimą 
ir atsparumą, nes itin tikėtina, kad, atėjus lemiamai akimirkai, 


išsipildys jūsų įsivaizduotas sėkmės scenarijus. 


Nepameskite iš akių savo pagrindinio principo. Dėl baimės, 
nerimo ir streso pasaulis gali pasirodyti chaotiškas ir gluminan- 
tis, tad visada pravartu turėti kompasą, padedantį irtis per siau- 
čiančią vėtrą. Atsidavimas vienam kilniam tikslui, nesvarbu, ar 
tai būtų dvasiniai įsitikinimai, altruizmas ar asmeniniai tikslai 
ir principai, padeda laikyti galvą virš vandens ir judėti teisinga 
linkme, kai viskas aplinkui atrodo baisu ir beviltiška. Psichologas 
Stevenas Hayesas, kuris sukūrė susitaikymo ir atsidavimo terapi- 
ją, teigia, kad, mokantis gyventi su nerimu ir stresu, svarbiausia 
likti ištikimam savo asmeninėms vertybėms. Hayeso įsitikinimu, 
emocinis skausmas išryškina tai, kas mums iš tikrųjų svarbu. 
„Išvirkščia nerimo pusė parodo, kokios mūsų vertybės“, - sakė 
jis man. Pavyzdžiui, žmogus, bijantis viešai kalbėti prieš audito- 
riją, baiminasi sutrikti kitų akivaizdoje, nes jam rūpi santykiai 
su aplinkiniais, tad jo baimėje slypi pozityvi vertybė, į kurią jis 


gali susitelkti. Patirdami baimę dėl mums svarbaus tikslo galime 


(1 


Kaip įveikti nerimą, baimę ir stresą 


visiškai pakeisti savo santykį su ja. Filosofas Friedrichas Nietzs- 
che puikiai išreiškia šią mintį, teigdamas, kad „žmogui, žinan- 


čiam, kodėl gyvena, nebaisūs beveik jokie kaip“. 


Besąlygiškai atsiverkite baimei. Iš esmės tai skamba visai pa- 
prastai, tačiau tobulinti šią svarbią praktiką gali reikėti visą gyve- 
nimą. Jei man reikėtų išvardyti visus savo klystkelius, klaidingus 
ir neteisingus ėjimus, mėginant pačiam susidoroti su baime bei 
nerimu, galėčiau prirašyti dar vieną arba net dešimt knygų: tai 
kovojimas su nerimu, noras jį pažaboti, jo vengimas, bandymas 
jį išnarstyti proto pastangomis, graužimasis, kad jį jaučiu, ir taip 
toliau. Pridaręs gana daug klaidų, imi suvokti, kad su savo bai- 
mėmis elgiesi kaip tikras šmikis. Jausti nerimą, nesvarbu, kada ir 
dėl ko, yra gerai. Baimė ir nerimas yra mūsų dalis. Kai pagaliau 
liaunamės beprasmiškai ir užsispyrėliškai mėginę jais atsikratyti, 
galime juos vedžiotis drauge kaip draugišką kompaniją. Užuot 
mėginę kovoti su baime, tiesiog leiskime jai skleistis ir, kai noras 
su ja susidoroti išnyks, pradings ir su tuo susijusios kančios. Pa- 
mažu mokomės harmoningai gyventi su baime, nerimu ir stresu, 
tikėdamiesi jų pasirodymo ir džiaugdamiesi, kai juos pajuntame. 
Ir tada tokia siaubinga ir neišsprendžiama problema tampa labai 


paprasta, o galiausiai ir visai išnyksta. 


Kelias 


Kaip teko pačiam išsiaiškinti, nei šio, nei kito pasaulio išmintyje 


nėra jokio neįkainojamo perlo ar garantuotos taisyklės, kuria 

vadovaudamiesi akimirksniu taptume ramūs ir šaltakraujiški 
baimės akivaizdoje. Nuo baimės vaistų nėra, bet jų ir nereikia. 
Bijoti yra gerai. Baimė mus saugo, daro mūsų gyvenimą turinin- 
gesnį ir suteikia jam charizmos, nurodo vertybių kryptį. Be jos 
negalėtume priimti sprendimų, stengtis kuo geriau pasirodyti 
ar net išgyventi. Žinoma, baimė kartais būna nemaloni, tačiau 
tai nereiškia, kad ji veikia mūsų gyvenimą vien teigiamai. Užuot 
kentę nerimo agoniją, turėtume elgtis išmintingiau ir priimti 
baimę kaip patikimą parankinį. Tačiau negalime savo santykio su 
baime ir nerimu staiga pakeisti draugyste lyg spragtelėję stebu- 
klingą psichologinį jungiklį. Ji nėra galutinis tikslas, kurį pasiekę 
galime liautis stengęsi. Tai kelias, kuriuo einame kiekvieną dieną 
judėdami į tikslą, bet niekada jo nepasiekdami. 

Savo mintis pailiustruosiu vienu palyginimu. Kelis dešimt- 
mečius Stanfordo psichologė Carol Dweck tyrė, kaip teorijos 
apie intelektą veikia mūsų protinį darbą, arba, jos pačios žodžiais 
tariant, ji studijuoja „įsitikinimus, dėl kurių protingi žmonės 
tampa kvailiais . Plačiąja prasme Dweck teigia, kad vyrauja dvi 
intelektinio pajėgumo sąvokos. Kai kurie iš mūsų tiki, kad in- 
telektas yra „nekintanti savybė“, kaip, tarkime, akių spalva arba 
ūgis, kitaip sakant, arba esi protingas arba ne, ir taškas. Kiti mano, 
kad intelektą galima lavinti, „pamažu ištobulinti turimų savybių 
repertuarą ; šie žmonės įsitikinę, kad „protingumas“ priklauso 
nuo to, kiek pastangų įdedame tobulindami savo protines galias. 
Dweck teko ne kartą įsitikinti, kad, nepaisant įgimtų asmens 
intelektinių gabumų, tikėjimas „intelekto nekintamumu" yra ža- 


lingas: jis paverčia protingus žmones kvailais. Dweck pastebėjo, 

kad žmonės, kurie mano, kad protas yra iš anksto nulemtas ir 
sustabarėjęs, taip tvirtai tiki, kad tokie dalykai, kaip individu- 
alūs testo rezultatai, parodo jų proto pajėgumą, kad bet kokia 
nesėkmė išmuša juos iš vėžių ir priverčia nuleisti rankas. Jeigu 
jų matematikos užduotys įvertinamos dvejetu, vadinasi, jie yra 
dvejetukininkai, kam dar stengtis pasitaisyti? Įsitikinimas, kad 
jie negali pasikeisti veda į sąstingį. Kita vertus, studentai, kurie 
tiki, kad proto galias galima ugdyti ir formuoti, Dweck tyrimo 
metu pasiekė geriausių rezultatų. Jeigu jų testų rezultatai būdavo 
prastoki, jie imdavo labiau stengtis. Pastarieji studentai rinkda- 
vosi platesnį dalykų spektrą ir mėgaudavosi iššūkiais, net jei iš 
pradžių ir pasitaikydavo suklupti. Na ir kas, kad iš pradžių truputį 
nepasisekdavo? Ilgainiui dėl dedamų pastangų jie tapdavo vis 
protingesni. 

To paties galima pasimokyti ir kalbant apie baimę. Anot vie- 
nos koncepcijos, kai kurie išrinktieji tiesiog turi įgimtą sugebė- 
jimą pažaboti baimę, o visi likusieji pasmerkti amžinai kapstytis 
išjos. Tačiau tai netiesa. Iš tikrųjų mūsų gebėjimas susitvarkyti 
su baime priklauso nuo daugybės paslankių įgūdžių, kuriuos 
ilgainiui galime išlavinti. Taip, daugumai iš mūsų teks pakovoti 
su nepageidaujamais genetiniais polinkiais ir migdolinio kūno 
savivale. Tačiau mūsų santykį su baime, stresu ir spaudimu labiau- 
siai lemia mūsų gyvenimo kelias, o jį mes galime pasirinkti. Ar 
vengiame baimę keliančių dalykų, ar esame išsiugdę įprotį ieškoti 
savo baimės ir ją patirti? Ar leidžiame sau būgštauti dėl neval- 
domų dalykų, o gal apgalvotai stengiamės sąmoningai priimti šį 


jausmą čia ir dabar? Ar sunkiu metu laidome juokelius, ugdome 

tikėjimą savo sugebėjimu susigaudyti bauginančioje situacijoje, 
ar mokomės gyventi neužtikrintai, ar laviname savo lankstumą 
nuolatos besikeičiančiame pasaulyje? Ir svarbiausia - ar moko- 
mės priimti savo baimę, užuot stūmę ją nuo savęs? Todėl mūsų 
santykis su baime priklauso ne nuo to, ar mes išsigąstame, bet 
nuo to, kaip mes priimame baimę. Juk galų gale svarbiausia turėti 
tokius „nervus“, kurie mums leistų atsiverti baimei, suprasti ją ir, 
nepaisant savo jausmų, elgtis teisingai. 

Šis kelias nėra lengvas. Juk mažiausiai norime susitaikyti su 
baime ir daryti tai, ko bijome. Juo eiti gali būti ne itin malonu. Be 
to, tam reikia pastangų: juk niekas stebuklingai nejuda į priekį vien 
sėdėdamas ant tako. Jei nesugebėsime tvirčiau valdyti gyvenimo, 
tai užtikrintumo taip pat nepadaugės. Galbūt tapsime ramesni ir 
taikesni, o gal ir ne - ne tai svarbiausia. Užuot tikėjęsi, kad kelias 
vieną dieną taps lygus ir paprastas, kaupkime patirtį, ruošdamiesi 
būsimiems kalnams ir slėniams. Kelias gali būti iš tiesų neurotiš- 
kas ir neramus, bet juo keliauti aš pasiryžęs visą likusį gyvenimą. 
Jau keletą metų tyrinėju baimę, nerimą ir stresą, ir nors žinios man 
suteikia galios, supratau, kad vien jų neužtenka. Juk niekada gyve- 
nime neplaukioję žmonės nepuola skaityti knygų apie plaukimą, 
o po to nešoka plaukti per Lamanšo sąsiaurį, tikėdamiesi, kad be 
didesnių pastangų pasieks kitą krantą. Teoriškai suprasti, ką reikia 
daryti, yra gana paprasta. Sunkiausia - imti ir iš tiesų taip daryti. 
Atsistoti prieš tą bauginančią auditoriją, įlipti į lėktuvą, žengti 
į klasę, kurioje ginklu švaistosi paauglys, ir jausti harmoningą 
ryšį su savo baime. Šiuo keliu žengti nelengva, bet privalome tai 


padaryti, nes baimės kelias yra gyvenimo kelias. 


Padėka 


SHAKESPEAREO PJESĖJE „VENECIJjJOS PIRKLYS KARTĖLIO 
apimtas pinigų skolintojas Šailokas pagarsėja tuo, kad užsima- 
no išpjauti vieną svarą mėsos iš jam skolingo pirklio Antonijaus. 
Parašęs šią knygą, aš manau, kad galėčiau paaiškinti Antonijui, 
kaip jaučiasi žmogus, kai jam atliekama tokia procedūra. Šis 
projektas man kainavo marias nervų ir nerimo, ir kartais rodėsi, 
kad lėtai ir skausmingai lupu šią knygą iš savo paties vidurių. 
Norėčiau, kad šios hiperbolės būtų vartojamos tik siekiant ko- 
miško efekto, tačiau šios knygos rašymas buvo sunkiausias mano 
atliktas darbas. Berašydamas aš kaskart puldavau prie antrajame 
skyriuje minimų aštuonių nerimo klaidų kaip prie šokoladinių 
saldainių dėžutės, kimšdamas vieną gardų kąsnelį po kito, nors 
galiausiai mane imdavo graužti kaltė ir nepasitenkinimo jaus- 
mas. Tikriausiai moksliškai tai būtų galima pavadinti „patyrimu 
savo kailiu . Nežinau, gerai tai ar blogai, bet išties jaučiu, tarsi į 
šią knygą būtų sudėtas svaras mano kūno mėsos. 
Shakespeare'o kūrinyje Antonijui pavyksta išsisukti nuo vi- 
siškos pragaišties padedant geriesiems sąjungininkams, ypač jam 
padeda graži ir ori dama. Su šia dalimi galiu tapatintis ir aš. Man 
pačiam nebūtų užtekę nei drąsos pradėti, nei juo labiau išgalių 


baigti šią knygą be mano nuostabios merginos Libby Tucker 

supratimo ir paramos. Kurpdamas šį rankraštį retkarčiais išties 
apkartindavau jai gyvenimą, tačiau ji manęs nepaliko ir padėjo 
man tapti geresniam. Už tai ir už daug kitų dalykų dovanoju jai 
savo amžiną meilę. 

Taip pat esu be galo dėkingas savo mamai ir tėčiui, kurie rūpi- 
nosi manimi kaip išgalėdami. Visada žinojau, kad, norėdami man 
padėti, tiek vienas, tiek kitas nesudvejoję stotų prieš važiuojantį 
autobusą, ir savo padėkos už tai negaliu išreikšti žodžiais. Taip pat 
esu dėkingas Ginai, Lauren, Laurel ir Timui, kurie suteikė man 
beribę moralinę paramą, kai man jos labiausiai reikėjo. Zachas 
Dundas buvo mano biuro bendražygis, ir mano galva daugiau 

SAPOLSKY, Robert M. 2004. Why Zebras Don't Get Ulcers. 
3 ed.Holt Paperbacks. 


Jei jums labiau patinka dvasingesni ir įžvalgesni baimės ir gyvenimo 

RIPLEY, Amanda. 2008. The Unthinkable: Who Survives When 
Disaster Strikes - and Why. Crown. 


Kaip įveikti nerimą, baimę ir stresą 


Rodyklė 


10 000 valandų taisyklė, 153 
2004 metų Indijos vandenyno cunamis, 
31-34, 41-44, 65-66 
adrenalinas 
fizinės užduotys ir, 172 
neuropeptidas Y ir, 141 
propranololas ir, 68, 221-22, 226-27 
susirėmimo, sprukimo ar 
suakmenėjimo reakcija ir, 37-43, 
81-82, 168 
televizijos viktorinos ir, 198, 200 
agorafobija, 60i 
akademinio pasaulio pažibos, 188-87 
akimirksninis išmokimas ir migdolinis 
kūnas, 62 
akrofobija, 101, 110-15 
Aldrinas, Buzzas, 336 
Angellas, Rogeris, 241 
antidepresantai, 21, 100 
Antrasis pasaulinis karas, 122-29, 193, 
298-99, 316 
apatija ir elgesys krizės metu, 300-303 
aplinkos įtaka, 79-80 
„Apollo 13“, 336 
Appelis, Johnas, 127 
arachnofobija, 59, 62 
Archipovas, Vasilijus, 16-19, 20, 27, 329 
ardymas, 258 
Armstrongas, Neilas, 22-23 
Aronsonas, Joshua, 185 
Artwohl, Alexis, 303 
asmeninės vertybės, 345-46 
Atėnų olimpinės žaidynės (2004), 223 
atmintis 
baimės prisiminimai, 185-90 


būsenos sužadinama atmintis, 198-99 
Claparėde tyrimas ir, 57-58 
darbinė atmintis, 187-88 
elgesys krizės metu ir, 305-306 
migdolinis kūnas ir, 58-60, 62-63, 66, 
305 
televizijos viktorinos ir, 182-85 
atsiliepimai ir patirtis, 153, 154 
atsiskaitymo darbų nerimas, 185-88, 340, 
348-49 
atsparumas, 144-47 
atsparumo treniruotės, 144-47 
bailumas, 290-93, 296-97, 299 
baimė 
programos „Mercury“ misija „Faith 
7 ir, 333 
2004 metų Indijos vandenyno 
cunamis ir, 31-34, 41-44, 65-66 
apibrėžimas, 47 
atmintis ir, 63-65, 67-68 
baimės mokymasis, 62-65 
baimės sąlygojimas, 45-51, 57-65, 68, 
94-95 
evoliucija ir, 36-38, 55, 62, 97, 206- 
207, 289-90 


genetinis paveldas ir, 79-81, 347 

iškreiptas mąstymas ir, 88-89, 105 

jaudulys ir, 84-85 

kliūtis sėkmei, 70 

malšinimas pasitelkiant ekspoziciją, 
94-101, 113-15, 227-23, 340-42, 
347 

migdolinis kūnas ir, 44, 49-57, 60-62, 
67-70, 77-79, 85, 96-97, 113, 
206, 208-209, 340, 342 


358 


Rodyklė 


mūšis ir, 290-99 
naujausi tyrimai, 25-26 
oro linijų pilotai ir, 188-96 
palyginimas su nerimu, 77-79 
palyginimas su stresu, 120-121 
pavojus ir, 20, 36-37, 47, 70, 89, 98- 
99, 171 
pirmykštės baimės, 60-64, 79-80, 96- 
97, 101 
racionalus mąstymas ir, 170-79 
rizikos įvertinimas ir, 176-79 
sąmoningumas ir, 101-10, 340, 347- 
49 
santykio keitimas su, 25-27, 49-57, 
67,70, 93-94, 106-107, 110, 113- 
15, 233-37, 336-37, 345-46 
savitvarda ir, 67, 115 
susirėmimo, sprukimo ar 
suakmenėjimo reakcija, 38-44, 
46-51, 77-81, 168, 239, 295, 302- 
303, 308, 315 
susitaikymas su, 107-10, 238, 345-46, 
348-49 
suvokimo iškraipymai ir, 303-10, 
326-27 
šiuolaikinis gyvenimas ir, 20-22, 70, 
89-90 
vengimas ir, 23, 91-94, 277, 340-41 
viktorinos ir, 167-68, 198-202, 205 
Taip žr. nerimas; užsikirtimas nuo 
įtampos; scenos baimė; stresas 
baimės atsakas, 36-37, 53, 314 
baimės panaikinimas 
ekspozicija baimėms ir, 94-101, 113- 
15, 227-33, 340-42, 347 
hipochondrija ir, 79 
jaudulys ir, 84-85 
kliudymas, 77, 101 
vaistai ir, 100-101 
humoras ir, 159, 342-44, 348-49 
baltymų sintezė, 68 
Barlow'as, Davidas, 98-99, 108, 344 
Barsky, Arthuras, 72, 73, 114-15 


Baumeisteris, Roy, 207-208, 256, 258i, 
260-61 
Behar, Evelyn, 83-84, 90, 108, 340, 341 
Beilock, Sian, 187-88, 243, 258 
„Bell Telephone“, 144-45 
Bensonas, Kennethas, 285-88 
benzodiazepinas, 100 
beta blokatorius, 221-27 


„Beverly Hills Supper“ klubo gaisras, 302 


Birdas, Larry, 253-56, 276, 276i 
Blantonas, Thomas, 19 
Blascovichius, Jimas, 208-209 


Blassas, Steve'as, 240-46, 249-52, 260-61, 


269, 276-82, 
blykstės efektas, 79 
Boggsas, Wade'as, 263-64, 265, 266 
Borkovecas, Tomas, 83, 85 
Bourke, Joanna, 291 
Brady, Tomas, 212, 244-45 
Bryantas, Kobe, 22, 272, 329 
Brouhardas, Rodas, 159-60 
Buckneris, Billas, 244-45 
Buda, 102-105, 110 
Burke, Edmundas, 171 
Butler, Jennifer, 207 
Cafferata, Hectoras, 284-90, 320 
Cannonas, Walteris, 38 
Cantrilas, Hadley, 174-76 
Carnegie, Andrew, 321 
Carras, Thomas, 188 
Christensen, Loren, 311 
Christy, Nancy, 198 
Ciceronas, 214 
Claparėde, Ėdouardas, 57-59 
Colemanas, Terry, 216 
Cooperis, Gordonas, 329-36 
Cowardas, Noelis, 215, 275 
Crane'as, Stephenas, 290 


Craske, Michelle, 80-81, 88-89, 93, 101, 


235 
Crowley, Richardas, 278-82 
Čangdzino tvenkinio mūšis (Korėjos 
karas), 285-89, 320 


259 


Kaip įveikti nerimą, baimę ir stresą 


d-cikloserinas, 100-101, 341 
Damasio, Antonio, 172 
darbas, 131, 134-39, 144-47 
darbinis stresas, 132, 134-39, 144-47 
Darwin, Henrietta, 73-74 
Darwinas, Charlesas, 36-37, 53, 73, 314 
Davidsonas, Richardas, 295-96 
Davisas, Michaelas, 62, 90, 100-101 
dėmesingumas. Žr. mąstymas 
dėmesio nukreipimas, 235-37, 260-62, 
216 
dėmesys 
nerimas ir, 255-61, 339-40 
profesionalus sprendimų priėmimas 
ir, 151-53 
depresija, 21 
didvyriškumas, 184, 322-28 
Didžiosios J asmenybės tipas, 143, 161 
DiMaggio, Joe, 274 
Dodsonas, Johnas, 171-72, 226 
Donohue, Jackas, 237 
Dozier, Rushas W., 62, 64 
drąsa, 291-98, 321-29 
drovumas, 207-208 
Dugas, Michelis, 82 
Dweck, Carol, 346-47 
Eaglemanas, Davidas, 305 
Ecclesas, Davidas, 154, 316 
Eckersley, Dennisas, 268-71, 274, 276-77 
eksperimentai su mintimis apie baltąsias 
meškas, 85-86 
eksperimentas su mažuoju Albertuku, 
64-65 
ekspertai, 151-53, 176 
eksplicitinės stebėsenos teorija, 256-60 
Emmonsas, Mattas, 221-26 
emocijos 
baimės sąlygojimo tyrimai ir, 46-48, 
68 
jaudulys ir, 84-84 


kalbėjimo ar rašymo terapija ir, 339-40 


lytis ir nerimas ir, 176-79 
nerimas dėl atsiskaitomųjų darbų ir, 188 
nesugebėjimas kontroliuoti, 23, 85-88 


treniravimasis streso sąlygomis ir, 
197-98 
erdvėlaivio „Challanger“ katastrofa, 66 
Ericssonas, Andersas, 151-54, 161, 218 
esama akimirka, 101-102, 262, 336, 
339-40 
evoliucija 
baimės mokymasis ir, 62 
išgyvenimas ir, 36-38, 55, 97, 289-90 
scenos baimė ir, 206-207 
„Faith 7“ (programos „Mercury“ misija), 
331-37 
Fanselow, Michaelas, 38, 45, 65, 94-97 
Farley, Frankas, 141-43 
Faulkneris, Williamas, 339-40 
Finlay, Frankas, 216 
Fitzgerald, Ella, 214 
fobijos, 79-80, 97, 101 
Forsteris, Danny, 110-15 
Franklis, Viktoras, 159 
Fry, Stephenas, 20 
Fulleris, Gavinas, 180-85 
fundamentalioji atribucijos klaida, 274 
Gammonsas, Peteris, 263-64 
Gandhi, Mohandas, 237-38 
garbės ordinas, 284, 289 
Gazzaniga, Michaelas, 45 
gebėjimas išnaudoti lemtingą akimirką 
Adamas Vinatieri ir, 265 
Dennisas Eckersley ir, 268-71, 274, 
276-77 
iššūkis ir, 275-76 
Kobe Bryantas ir, 329 
Larry, Birdas ir, 329 
nepagrįstumas, 271-74 
pasitikėjimas savimi ir, 274-75 
Steve'as Blassas ir, 240-41, 243-46, 
249, 276-82 
Taip pat žr. savitvarda 
genas 5-HTT, 142i 
genetinis paveldas, 79-81, 347 
Gibsonas, Kirkas, 269 
Gilovichius, Thomas, 232 
gyvatės, 40, 60-62, 63-64, 96-97, 101 


360 


Rodyklė 


Gladwellas, Malcolmas, 153 

Glennas, Johnas, 334-36 

glosofobija, 206-209 

Gmelchas, Geroge'as, 264-65 

Gray, Robas, 243, 255, 258, 260, 261, 272 

Greenas, Shawnas, 278 

greitosios pagalbos medikai, 159-61 

grėsmės, 20-21, 62, 176-79, 187-88 

Grossmanas, Dave'as, 292i, 310-16, 320, 
338 

Hayesas, Stevenas, 106-10, 238, 245-46 

Haynesas, Alas, 191-97 

Hallas, Peteris, 216 

Hatfieldas, Bradley, 221, 258 

Henepola Gunaratana, Bhante, 102-106, 
110 

Henman, Linda D., 156 

Herbertas, Frankas, 171 

hipochondrija, 71-76, 79, 82, 83, 114, 
114-15, 341 

hipokampas, 59 

Hortonas, Alexas, 296-97, 312 

House'as, Tomas, 247-249 

Howardas Ronas, 336 

humoras, 156-61, 336, 342-44, 282, 
348-49 

Yerkesas, Robertas, 171-72, 226 

įgūdžių reikalaujančios užduotys, 225i, 
252, 258 

įgūdžių reikalaujanti veikla, 208 

įkaitų dramos, 137-39, 323-27 

implicitiniai prisiminimai, 60 

informacijos perkrova, 90 

instinktai, 148-55, 307-10, 314-15 

intelektas, 346-47 

internetas, 71-72, 74-76, 88 

interoceptinė ekspozicija, 98-99 

intuicija, 148-54, 171, 288 

įpročiai, 129-30, 262-68, 277 

Irako karas, 296-97 

įsigalvojimas, 260-61 

įsivaizdavimas, 266-68 

išgyvenimas, 20-21, 36-38, 55, 97, 289- 
90, 311, 316-20 


išgyvenimo, išvengimo, pasipriešinimo ir 
pabėgimo pratybos (IIPP), 140 
išsėtinė sklerozė, 72 
iššūkis, 144-45, 153, 275-76 
įtampa, 119, 188, 196 
Taip pat žr. užsikirtimas nuo įtampos; 
stresas 
Jamesas, Lebronas, 272 
Jamesas, Williamas, 89 
jaudulys, 23, 84-88, 105, 217-21, 340 
Taip pat žr. nerimas 
JAV karinis rengimas, 147-48, 311-12, 
316-20 
Jenningsas, Kenas, 170, 198-200, 202-205 
Jesselas, George'as, 206 
Jeteris, Derekas, 244-45, 246, 217-74 
Jewettas, Trentas, 282-83 
Johnsonas, Danielis, 303 
Jong-su, Kimas, 221, 226 
Jordanas, Michaelas, 153, 244-45, 246, 
274 
Jordanas, Patas, 251 
jusliniai iškraipymai, 303-304, 326-27 
karas 
artilerijos bomardavimas ir, 125-28 
karo belaisviai ir, 155-59 
narsa ir bailumas ir, 290-99 
nepaprastas pasirodymas papuolus į 
priešo ugnį ir, 284-90 
psichologinis Blico poveikis, 122-26, 
126 
Taip pat žr. atskirus karus 
karo belaisviai, 155-59 
karo veteranai 
nepaprastas pasirodymas papuolus į 
priešo ugnį, 284-90 
potrauminio streso sutrikimas ir, 66, 
155-56 
stresas ir, 125-29 
karoši (darbinis stresas), 132i 
Keating, Zoe, 209-12, 217-21, 226, 227- 
33, 238-39 
Keller, Helena, 143 
Kendleris, Kennethas, 79-80, 81 


361 


Kaip įveikti nerimą, baimę ir stresą 


Ketovas, Riurikas, 17 
kiberchondrija, 76 
Kierkegaardas, Sorenas, 94 
Kiseris, Larry, 118-19 
klaustrofobija, 60i 
Kleinas, Gary, 148-51, 153-55, 161 
Klingeris, Davidas, 304 
Knoblauchas, Chuckas, 246-47, 260 
kontrolė 

biologinė, 38-39 

minčių ir emocijų, 23, 85-88 

nerimas ir, 81-83, 114-15, 125-33, 

341-42, 348-49 

prietarai ir, 264-66 

stresas ir, 125-33, 144-145 

vidinis lokusas, 133, 143, 147, 334 
Korėjos karas, 284-90 
kortizolis, 120-21, 140-41 
kraujagyslės, 38, 38i 
krizės, 299-303, 305-20, 334, 339-40 
Kubos raketų krizė, 11-19, 20 
Kummerfeldtas, Peteris, 316-20 
kvėpavimas, 39, 86i, 198, 315, 338 
Lanceley, Frederickas, 137-39 
Lasorda, Tommy, 247 
Leachas, Johnas, 299, 300-302, 314, 315 
Leahy, Robertas, 21, 82, 89, 341 
LeDoux, Josephas, 44-51, 59, 68, 91 
Legleris, Davidas, 202 
lėktuvų katastrofa Tenerifėje, 302-303, 

308-309, 320 

Lewisas, Michaelas, 265-66 
liaukis, apmąstyk, apžvelk, susiplanuok 
modelis, 319-20 
lyčių skirtumai, 79-81 
Liebermanas, Matthew, 105-106, 339-40 
Lyle'as, Danielis, 321 
Livingstone'as, Davidas, 41 
Loftas, Robertas, 190 
logika. Žr. mąstymas 
Londonas, Anglija 

Blicas, 122-26, 159 

gaisras metro stotyje, 300-302 
Maddenas, Johnas, 93 


Maddi, Salvatore, 144-47 
Manchesteris, Williamas, 125 
Marshallas, S.L.A., 292-97, 298, 311 
Martinas, Rodas, 158, 342 
masinė isterija, 299-300, 300i 
mąstymas 
baimė mūšio lauke ir, 290-91 
elgesys krizės metu ir, 307-10 
emocinių procesų smegenyse tyrimai 
ir, 46-47 
IIPP treniruotės ir, 140 
įsigalvojimas, 260-61 
iškreiptas mąstymas ir, 88-89, 105 
migdolinis kūnas ir, 51-57, 171, 197- 
98 
nerimas ir, 77, 83-85, 172 
rizikos įvertinimas ir, 176-79 
sąmoningumas ir, 101-10, 340, 347- 
49 
scenos baimė ir, 231 
skrydžių valdymas ir, 136 
stresas ir, 120 
užsikirtimas nuo įtampos ir, 249, 258 
viktorinos ir, 166, 205 
Matthewsas, Geraldas, 275 
mažosios j asmenybės tipas, 143-144 
McCainas, Johnas, 156 
McEwenas, Bruce'as, 132 
meditacija, 198, 340 
mentalinis vaizdinys, 280 
migdolinis kūnas 
akistata su baime ir, 113, 340-42 
atjungimas /pažeidimas, 54, 172 
atmintis ir, 58-63, 66, 305 
baimės palyginimas su nerimu ir, 77-79 
gąsdinančių dirgiklių formos ir, 55- 
57, 96-97 
indelis į baimę, 49-51 
kaip neuroninis baimės valdymo 
centras, 44, 85 
mąstymas ir 51-57, 171, 197-98 
nepageidaujamos baimės ir, 67, 68 
nepriklausomos juslių sąsajos 51-54, 
347 


Rodyklė 


NMDA ir, 100-101 
pavojus ir, 51, 53-54, 57, 67 
pirmykštės baimės ir, 60-62 
priekakčio žievė ir, 96-97, 105-106, 
159, 231 
santykis su baime ir, 49-57, 70 
scenos baimė ir, 206, 208, 209 
spontaniškas baimių atsinaujinimas 
ir, 94-97 
susirėmimo, sprukimo ar 
suakmenėjimo 
reakcija ir, 51, 295 
Milleris, Dennisas, 170 
Millsapsas, Woodraw, 293 
Mineka, Susana, 63-64 
Mirganas, Williamas, 307 
modelio atpažinimas, 150-152 
Montana, Joe, 262i 
Morganas, Andy, 140-41 
Moro refleksas, 60 
motyvacija ir stresas, 121-122, 277 
Murphy, Lawrence'as, 132 
Murphy, Shane'as, 260-61, 266 
mūšis 
baimė ir, 290-99 
savitvarda ir, 284-90, 291 
žudymas ir, 288-89, 292-93 
Taip pat žr. karas 
muzikinis pasirodymas, 209-12, 217-21, 
226, 227-39 
narai, 307-309 
neigiamos mintys, 278-80 
neigiamos pasekmės, 84, 88-89 
nemiga, 83 
nepaprastosios padėtys. Žr. krizės 
nepavojingi dalykai, 63-65 
nerimas 
apibrėžimas, 47 
autoriaus patirtis su, 24-26, 348-49 
dėmesys ir, 255-261 
didvyriškumas ir, 327-28 
egzaminuojami studentai ir, 185-88, 
339-40 
genetinis paveldas ir, 79-81 


hipochondrija ir, 72-73, 76 
iškreiptas mąstymas ir, 88-89, 105 
jaudulys ir, 23, 83-88, 340 
kaip sveikatos sutrikimas, 21 
kvėpavimas ir, 86i, 198, 315, 338 
mąstymas ir, 77, 83-85, 172 
netikrumo jausmas ir kontrolės stoka 
ir, 81-83, 114-15, 125-33, 341- 
42, 348-49 
optimalus nerimo lygis, 171-72, 226 
palyginimas su baime, 77-79 
palyginimas su stresu, 120-121 
paūmėjęs dėl netinkamų įveikimo 
strategijų, 23, 217-21 
priekakčio žievė ir, 77,91 
sąmoningumas ir, 101-10 
šiuolaikinis gyvenimas ir, 20-22, 70, 
89-90) 
vengimas ir, 23, 91-94, 277, 340-41 
Taip pat žr. palūžimas nuo įtampos; 
baimė; scenos baimė; stresas 
nerimo sutrikimai, 93, 341 
neuropeptidas Y, 140-41, 161 
netikrumo jausmas 
hipochondrija ir, 72-73, 82, 83, 114- 
15, 341 
nerimas ir, 81-83, 114-15, 125-33, 
341-42, 348-49 
prietarai ir, 364-65 
rizikos mėgėjai ir, 143, 334-36 
stresas ir, 125-33 
Nicklausas, Jackas, 266 
Nietsche, Friedrichas, 345-346 
NMDA (N-metil-D-aspartatas), 100-101 
normalumo šališkumas, 300 
Normanas, Griegas, 260-61 
Nortridžo (Kalifornija) žemės 
drebėjimas, 94-95 
Norwoodas, Scottas, 244-45 
Nowitzkis, Dirkas, 272 
nuopuoliai, 242, 250-51, 260-61 
nuspėjamumas, 126-28, 130 
obsesinis kompulsinis sutrikimas, 93, 
262-63, 265 


Kaip įveikti nerimą, baimę ir stresą 


Ochsneris, Kevinas, 86, 342 
ofidofobija, 96-97 
Ogasas, Ogi, 165-70, 181-84, 188, 196- 
205, 235 
Olivier, Laurence'as, 215-16, 226, 232, 
238, 243, 275, 294i 
optimalus nerimo lygis, 171-72, 226 
panaikinimas. Žr. baimės panaikinimas 
panika, 317-19 
panikos priepuoliai, 106-107 
Panter-Downes, Mollie, 123 
pasirodymo nerimas 
beta blokatoriai ir, 221, 226-27 
muzikinis pasirodymas ir, 210-11, 
229, 233, 235 
palyginimas su užsikirtimu, 225i 
perregimumo iliuzija ir, 231-32, 342 
publikos sudėtis ir, 206-209, 229-31 
sekinantis ir stiprinantis požiūris, 
233-34 
sportinis pasirodymas ir, 241-43, 264, 
303-305 
teatrinis pasirodymas ir, 216 
Taip pat žr. scenos baimė 
pasiruošimas, 308-10, 315, 320, 339-40 
pasitikėjimas savimi, 274-75, 334, 344 
patirtis, 149-5S5, 171 
Pattonas, George'as, 292 
Pavarotti, Luciano, 214 
pavojus 
baimė ir, 20, 36-37, 47, 70, 89, 98-99, 
167 
gąsdinančių dirgiklių formos ir, 55 
įkaitų dramos ir, 138 
karas ir, 123, 125, 129, 289, 290-97 
migdolinis kūnas ir, 51, 53-54, 57, 67 
pirmykštės baimės ir, 62 
rizikos įvertinimas ir, 176-77 
susirėmimo, sprukimo ar 
suakmenėjimo reakcija ir, 44, 303 
šiuolaikinis gyvenimas ir, 89 
Pekino olimpinės žaidynės (2008), 
221-25 
penketukas, 130-31 


Perezas, Yorkis, 263 
perklausos, 217, 220, 228 
pervertinimas, 233-34, 342 
Phelps, Elizabeth, 234, 342 
piktnaudžiavimas kvaišalais, 23 
Pirmasis pasaulinis karas, 127-28 
pirmykštės baimės, 60-64, 79-80, 96-97, 
101 
Pittmanas, Rogeris, 67-68 
policijos susišaudymai, 303-307 
policininkų rengimas, 310-14 
potrauminio streso sutrikimas ir, 66, 
155-56 
pozityvus mąstymas, 90 
požievinis klausos centras, 48-49 
pratybos, 153, 217-20, 339-40 
Taip pat žr. treniruotės 
priekakčio žievė, 77, 91, 96-97, 105-106, 
159, 231 
prietarai, 179, 263-68 
programos „Mercury“ astronautai, 329-37 
propranololis 
adrenalinas ir, 68, 221, 226-27 
baimės prisiminimai ir, 67-68 
protas 
ir baimė, 36, 37, 54-57 
Taip pat žr. mąstymas 
psichologinis lankstumas, 136-39 
publikos sudėtis, 206-209, 229-31 
Purcellis, Edas, 274 
Ouarantelli, E. L., 300i 
racionalus mąstymas, 170-79 
Raderstorfas, Scottas, 31-34, 41-44, 65-66 
ramybė. Žr. savitvarda 
Ravizza, Kenas, 262 
Recordsas, Williamas, 192 
Reese'as, Nedas, 134-37, 138 
rega, 38-39, 304-305 
Ripley, Amanda, 303 
ryšys su padėtimi, 188-96 
ritualai, 262-68 
rizikos įvertinimas, 176-79 
rizikos megėjai, 141-44, 334-36 
Roemer, Lizabeth, 85 


364 


Rodyklė 


Rooseveltas, Franklinas, 25-26 
Rubinsteinas, Arthuras, 235 
Rugsėjo vienuoliktosios įvykiai, 177-80, 
300 
Russellas, Bertrandas, 171 
Russellas, Billas, 214, 238, 243 
Rutteris, Bradas, 170, 198-202 
Salmonas, Paulas, 218-20, 232-37 
sąmoningumas, 101-10, 340, 347-48 
Sapolsky, Robertas, 121 
Sasseris, Mackey, 246, 247, 260 
SAT testai, 18li 
Savaranskaja, Svetlana, 19 
savikliova, 133 
savistaba/ryšys su užsikirtimu, 255-62, 
275 
Savitsky Kennethas, 232 
Savitskis, Valentinas, 11-19, 20 
savitvarda 
programos „Mercury“ misija „Faith 
7 ir, 331-37 
baimė ir, 67, 115 
elgesys krizės metu ir, 299 
genetinis paveldas ir, 79-81 
įkaitų dramos ir, 323-327 
mūšis ir, 284-90, 291 
oro linijų pilotai ir, 192-96 
skubi medicininė pagalba ir, 118-19 
sportinis pasirodymas ir, 212, 240-41, 
268-71 
televizijos viktorinos ir, 205 
Vasilijus Archipovas ir, 16-19, 329 
visuotinis susižavėjimas, 22-23 
Saxas, Steve'as, 247, 275-76 
Scalea, Thomas, 116-121, 139, 149-54 
scenos baimė 
muzikinis pasirodymas ir, 209-12, 
217-21, 226, 227-39 
sportinis pasirodymas ir, 212-14, 


221-27, 234 

teatrinis pasirodymas ir, 20, 215-16, 
226 

viešas kalbėjimas ir, 206-209, 231, 
237-38 


Taip pat žr. užsikirtimas nuo įtampos; 
pasirodymo nerimas 
Schirra, Wally 'is, 333 
Seinfeldas, Jerry is, 206 
Selye, Hansas, 121 
Simon, Carly, 237 
skraidymas 
programos „Mercury“ misija „Faith 
7,329-37 
lėktuvų katastrofa Tenerifėje, 302- 
303, 308-309, 320 
piloto situacijos suvokimas ir, 188- 
96 
rizikos įvertinimas ir, 177-78 
sraigtasparnių pilotų atranka, 316 
skrydžių valdymas, 133-37 
skubioji medicininė pagalba, 116-21, 138- 
39, 159-61 
Sledge, E. B., 125 
Slovicas, Paulas, 176-78 
Smallas, Abneris, 290-91 
smegenėlės, 258 
smegenų sąstingis, 191i 
smegenų žievės klausos sritis, 48 
Smithas, Jackie, 256 
Smithas, Larry, 288 
Smithas, Ronaldas, 276 
socializacija, 81 
sovietų sąjungos povandeniniai laivai, 
11-19, 10 
Spate'as, Clive'as, 180-81 
sportas. Žr. sportinis pasirodymas 
sportinis pasirodymas 
savitvarda ir, 212, 240-41, 268-71 
scenos baimė ir, 212-14, 221-27, 234 
užsikirtimas nuo įtampos ir, 225i, 
243-61, 268-77 
sprendimų priėmimas 
dėmesys ir, 151-53 
instinktai ir, 149-55, 307-10, 314-15 
intuicija ir, 149-55, 171 
modelių atpažinimas ir, 150-152 
stresas ir, 147-55 
nerimas ir, 172 


365 


Kaip įveikti nerimą, baimę ir stresą 


sprendimų priėmimas spaudžiant įtampai, 
188-96 
„Statom aukščiau“ (televizijos laida), 110-15 
stebėsena, 255-62, 275 
Steele, Claude, 185 
stereotipų grėsmė, 187-88 
Stevenson, Courtnee, 130-31 
Stevensonas, Mike'as, 130-31 
stichinės nelaimės, 299-303 
Stockwellas, Danielis, 321-29 
Streisand, Barbara, 214-15 
stresas 
apibrėžimas, 47 
atsparumas, 139-41, 142i 
atsparumo treniruotės ir, 144-47 
darbas ir, 132, 134-39, 144-47 
įkaitų dramos ir, 137-39 
įveikimas humoro pagalba, 156-61, 
336, 342-44, 348-49 
kaip sveikatos sutrikimas, 21 
karo veteranai ir, 125-29 
kontrolė ir, 125-33, 144-45 
motyvacija ir, 121-22, 277 
naujausi tyrimai, 25-26 
netinkamos įveikimo strategijos, 27, 
217-21 
netikrumo jausmas ir, 125-33 
oro linijų pilotai ir, 188-96 
palyginimas su nerimu, 120-21 
penketukas ir, 130-31 
rizikos mėgėjai ir, 141-44 
skrydžių valdymas ir, 133-37 
skubi medicininė pagalba ir, 118-20, 
159-61 
sprendimų priėmimas ir, 147-54 
suvokimo iškraipymai ir, 303-10, 
326-27 
Vietnamo karo belaisviai ir, 155-59 
Taip pat žr. nerimas; užsikirtimas nuo 
įtampos; baimė; scenos baimė 
studentai, 90, 185-88 
studentų testavimas, 185-88, 339-40 
suakmenėjimas, 39-41, 44, 46, 51, 302- 
303, 315 


sulėtėjęs laikas, 304, 305 
susirėmimo, sprukimo ar suakmenėjimo 
reakcija 
adrenalinas ir, 38, 39, 41, 42, 81, 168 
baimė ir, 38-44, 77, 81 
migdolinis kūnas ir, 51, 295 
narai ir, 308-309 
scenos baimė ir, 239 
suakmenėjimas ir, 39-41, 44, 46, 51, 302- 
303,315 
susitaikymo ir pasišventimo terapija 
(APT), 107-10, 238, 345-49, 
348-49 
suvokimas, 125-26, 133, 136-39, 160-61, 
303-10, 326-27, 342-44 
sveikas protas, 174-76 
šaltakraujiškumas. Žr. savitvarda 
šaudymas, 221-27, 286-88, 303-307,311- 
12,315 
šiuolaikinis gyvenimas ir baimė, 20-22, 
70, 89-90 
šokėjai ant ledo, 153 
Šventos Elenos ugnikalnio išsiveržimas, 300 
Tayloras, Johnas, 214 
Tayloras, Selwynas, 321 
Taip pat žr. mąstymas 
Tanceris, Billas, 88 
Tanneris, Chuckas, 281 
Teasdale, Sara, 75i 
teatrinis pasirodymas, 20, 215-16, 226 
televizijos viktorinos 
„Dvidešimt vienas“, 202 
„Grand Slam“, 168-70, 179-84, 188, 
196-205 
„Jeopardy!, 170, 198-200, 202 
„Kas nori tapti milijonieriumi ?“, 
165-70, 171, 181, 188, 198-99, 
201-205 
adrenalinas ir, 198-200 
atmintis ir, 182-85 
užsikirtimas nuo įtampos ir, 167-68, 
184-88, 225i, 243 
terapija 
fobijos ir, 97 


366 


Rodyklė 


interoceptinė ekspozicija ir, 98-99 
kalbėjimo arba rašymo terapija, 339- 
40 
vaistai nuo nerimo ir, 100 
nerimo sutrikimai ir, 93 
priešinimasis, 262 
sportinis pasirodymas ir, 278 
susitaikymo ir atsidavimo terapija, 
107-10, 238, 345-46, 348-49 
tikslios motorinės funkcijos, 226-27 
Tolstojus, Levas, 85-86 
Traig, Jennifer, 72-73 
treniruotės 
atsparumo treniruotės, 144-47 
elgesys krizės metu ir, 310-20, 334, 
339-40 
emocijos ir, 197-98 
nesiblaškymo treniruotės, 235-37 
Trumanas, Harry, 289 
Twenge, Jean, 90 
ugniagesiai, 148-49 
uraganas Katrina, 300 
užsikirtimas nuo įtampos 
ritualai bei įpročiai ir, 129-31, 262-68, 
277 
savistaba ir, 255-62, 275 
sportinis pasirodymas ir, 225i, 243- 
61, 268-77 
Taip pat žr. nerimas; scenos baimė 
televizijos viktorinos ir, 167-68, 184- 
88, 225i, 243 
trumpalaikė atmintis ir, 184-88 
tikrumo jausmas. Žr. netikrumo jausmas 
vairavimas, 177-78 
vaistai ir baimės panaikinimas, 100-101 
vaistai nuo nerimo, 21, 100 


vaizduotė, 278-80 

vamzdinis matymas, 305 

Vanderjagtas, Mike'as, 20 

Venanzi, Geraldas, 156-58 

vengimas, 23, 91-94, 277, 340-41 

Verducci, Tomas, 272 

Vernonas, Philipas, 123 

vidinis dėmesys, 255-61, 339-40 

vidinis kontrolės lokusas, 133, 143, 147, 334 

Vieira, Meredith, 165-68 

viešas kalbėjimas, 206-209, 231, 237-38 

Vietnamo karas, 155-59 

Vinatieri, Adamas, 265-66 

Virdonas, Billas, 250 

Vonn, Lindsey, 266 

Wagneris, Honusas, 263 

Watsonas, Johnas B., 64-65 

Wattsas, Andrė, 235 

Wegneris, Danielis, 258 

Weingartenas, Gene'as, 74 

Wellesas, Orsonas, 172-76 

Wigramas, Lionelis, 2998-99, 315 

Wohlersas, Markas, 278 

Wolfe, Tomas, 329-31, 334 

Woodas, Leonas, 253-56 

Woodsas, Tigeris, 237, 276 

žemės drebėjimai, 94-95 

žiurkės ir tyrimai, 45-46, 48-49, 53 

Žmogaus veiklos laboratorija, 151-52, 154, 
316 

žmogiškas ryšys, 295-97 

žmonės, kaip aukos, 311 

žmonės, kaip grobuonys, 311 

žodiniai nurodymai, 234 

žudynės Virdžinijos politechnikos 
universitete, 41 


Clark, Taylor 

Cl-21 Kaip įveikti nerimą, baimę ir stresą / Taylor Clark ; iš anglų kalbos vertė 
Albinas Šorys. - Vilnius : Sofoklis, 2015. - 368 p. 
ISBN 978-609-444-138-7 


Knygos autorius kruopščiai išanalizavo daugybę duomenų ir 
pažangiausių mokslinių tyrimų, kad paneigtų plačiai paplitusius mitus 
ir paaiškintų, kodėl vieni žmonės atlaiko kasdien patiriamą spaudimą, 
o kiti suklumpa. T. Clarkas parodo, kaip baimę, nerimą ir stresą paver- 
sti naudingu sąjungininku pakeliui į sėkmę ir pasitikėjimą. 


UDK 159.944.4+159.964:159642 


Taylor Clark 
Kaip įveikti nerimą, baimę ir stresą 


Iš anglų kalbos vertė Albinas Šorys 
Redagavo Danguolė Vanagaitė 
Viršelio dailininkė Milena Grigaitienė 
Maketavo Signė Šeiniūtė 


Tiražas 1500 egz. 
Leidykla „Sofoklis“ 
Klaipėdos g. 7A, LT-01117 Vilnius 
info(dsofoklis.lt 


Spausdino UAB „Spauda“ 
Laisvės pr. 60, LT-05120 Vilnius 


Wwww.spau da.lt 


Dėl nervinės įtampos imame užsikirsti per darbo pokalbius, susikertame 
per egzaminus, netenkame kantrybės transporto spūstyse. Dėl artėjančio 
pristatymo keletą savaičių kankina nemiga, nes nepaliaujamai 
būgštaujame, kad kas nors gali nepavykti. Net aklas pasimatymas gali 
sukelti nerimo priepuolį. Kodėl daug dalykų mums kelia siaubingą baimę? 
Kodėl vieni žmonės ištveria stresą lengvai, tarsi jų nervai būtų geležiniai, o 
kitus jis sugniuždo? 


Knygos autorius Taylor Clark, remdamasis pažangiausių tyrimų 
duomenimis apie baimės neurologiją, siūlo atsakymą į šiuos klausimus. 
Jis pateikia daugybę istorijų apie žmones, kurie išliko tvirti ir ramūs ypač 
sudėtingose situacijose. Kariai narsiai eina į mūšį, gaisrininkai skuba į 
degantį pastatą, gydytojai nesutrinka išvydę siaubingas traumas... Autorius 
patvirtina - tai nereiškia, kad jie nejaučia nerimo ir baimės. Priešingai - jie 
pasinaudoja šiomis emocijomis. 


T. Clark parodo, kaip baimę, nerimą ir stresą paversti naudingu 
sąjungininku pakeliui į sėkmę ir pasitikėjimą. 


www.sofoklis.lt 


786094 4 


9 


